
NOTĂ ASUPRA EDIŢIEI 


Cartea de față reprezintă prelucrarea disertatiei doc- 
torale cu titlul De la metafizică la hermeneutică. Friedrich 
Nietzsche, susţinută la Universitatea „Al.I. Cuza“ din Iași. 
Din textul initial a fost eliminată o întreagă secţiune, care 
trata sistematic și istoric tema anunţată în titlu, anume 
critica de tip hermeneutic a metafizicii, străduindu-se 
totodată să o plaseze adecvat printre alte scenarii critice 
și, implicit, să-i găsească locul în istoria metafizicii occi- 
dentale. În teza doctorală, secțiunea dedicată filozofiei lui 
Nietzsche avea rostul unei simple aplicații, chiar dacă 
extinse, a temei lucrării, aplicație menită să exemplifice 
modul în care gândirea hermeneutică a devenit un teren 
privilegiat al filozofiei contemporane. Căci în perimetrul 
său, metafizica în întregul ei a fost pusă radical în dis- 
cutie, fiind în același timp regândite condițiile sale de 
posibilitate, pe care diverși autori le-au plasat sub semnul 
ontologiei hermeneutice. În lucrarea doctorală, era 
lansată și verificată ipoteza conform căreia filozofia lui 
Nietzsche se înscrie într-o serie de proiecte hermeneutice, 
precum cele ale lui Heidegger și Gadamer, fără a 
dispune însă și de metoda fenomenologică pe care aces- 
tea au asumat-o. Cartea prezentată acum cititorului păs- 
trează ideea inițială, care este urmărită de această dată 
din interiorul filozofiei nietzscheene, atât cât acest fapt 
este posibil în cazul unei scriituri fragmentare si 

paradoxale. Ceea ce se cästigä astfel este exegeza lui 
Nietzsche in termeni rigurosi, aflati deja in uz in litera- 
tura de specialitate din alte spaţii culturale. Paradoxal, 
deși numeroase scrieri sunt deja traduse în limba 
română, abordările filozofice ale operei sale au întârziat 
să apară. De aceea, scopul principal al cărții este acela de 
a-l reda pe Nietzsche filozofiei românești. 

Elaborarea lucrării a fost însoţită de câteva frumoase 
întâmplări. Înainte de toate, teza doctorală s-a născut din 
atmosfera distinsă a colaborării cu dl Stefan Afloroaei, 
coordonatorul ei științific, precum și din discuţiile cu 
câțiva colegi și buni prieteni activi în domeniul filozofiei. 
De asemenea, redactarea unui capitol și prelucrarea altor 
secvenţe ale cărţii s-au desfășurat în timpul unui stagiu 
de cercetare realizat la Albert Ludwigs-Universităt 
Freiburg, sub coordonarea competentă a profesorului 
Friedrich-Wilhelm von Herrmann, stagiu prilejuit de o 
bursă de cercetare „Roman Herzog“, acordată de 
Alexander von Humboldt-Stiftung și susținută financiar 
în parteneriat cu Hertie-Stiftung. Atât persoanelor, cât și 
instituţiilor menţionate li se cuvin multumirile mele 
călduroase. 

Introducere 


CÂND INSTINCTELE FILOZOFEAZĂ 


La întâlnirea cu filozofia lui Nietzsche, cititorul tră- 
iește o enormă perplexitate. Acesta se întreabă, și pe bună 
dreptate: cum este posibil să te descurci într-un labirint 
fără cusur, creat de acest inegalabil maestru al disi- 
mulării? Cum poți înainta în rețeaua unor texte ce nu-ți 
indică un fir conducător, ci nenumărate fire, toate la fel 
de juste? Cum poate fi prinsă în termeni adecvati această 
scriitură rebelă, o veritabilă luptă împotriva închiderii 
filozofiei în concepte „tari ca piatra“ și, implicit, în enun- 
turi „clare și distincte“? Dar poate fi în genere explicitată 
o filozofie a vagului, plină de indecizii și contradicții? Și 
până în ce punct? Oare nu există riscul ca, în numele 
exactitätii, să se rateze tocmai specificul ei? Căci ceea ce 
o definește, înainte de toate, este retragerea, parcă înde- 
lung calculată, a oricărei idei fixate, a oricărui gând per- 
fect determinat. Acest straniu fenomen - al slăbirii și al 
relativizării ideilor „reificate“, — se petrece nu doar în 
raport cu opiniile altora, ci si în imanenta gândirii lui 
Nietzsche. Orice afirmaţie care părea într-un context 
definitivă este într-un alt loc contrazisă. Si atunci, cum 
să te oprești la o anumită temă, tratând-o ca și cum în 
perimetrul ei, matematic delimitat, ar putea fi descoperit 
cuvântul ultim al filozofului? În plus, mai este în genere 
adecvat decupajul tematic, prin care exegetii reconstituie, 
nu de puţine ori, întregul gândirii unui autor? Chiar și 

luate împreună, temele ce străbat textele lui Nietzsche nu 
dau seama nici de profunzimea, nici de polimorfismul 
exuberant al gândirii sale. Pare că le scapă tocmai esen- 
tialul. Căci tăietura tematică, justificată în alte cazuri, 
elimină abrupt contradicţiile, unifică violent diversul, 
aplatizează pacifist diferendele pe care autorul le 
întreţine cu sine însuși. Or, acestea sunt aici cele cu ade- 
vărat importante. Oare nu cumva diferenţele, variațiile, 
intensitätile existenţiale, bătăliile autorului cu sine insusi 
și cu lumea spun de fapt altceva, revendicând o altfel de 
sistematică? Dacă așa stau lucrurile, atunci, în câmpul 
descris de ele, coerenţa nu mai este cea a temelor, nici a 
conceptelor si a ideilor exactel. 

Nietzsche este prin excelenţă un gânditor critic. Coa- 
bitarea sa cu filozofia are aspectul unui permanent 
război. Ajunse în „laboratorul“ său, vechile concepte sunt 
descompuse radical, până în punctul în care pluralitatea 
din sânul fiecăruia devine evidentă. Reduse la elementele 
din care ele sunt alcătuite, impure și nicidecum originare, 
recompuse apoi din aceste fărâme opace și complet lip- 
site de strălucire, conceptele se dovedesc a fi derivate și 
secundare în raport cu originile lor?. Dacă le comparăm 
cu falsa seriozitate a filozofiei anterioare, ele par insigni- 
fiante și ridicole. Nietzsche le atacă frontal, lăsând impre- 
sia că vrea să le dizolve fără rest. El nu doar inventează 


1 După cum arată exegetul francez Jean-Michel Rey, lectura 
textelor lui Nietzsche nu mai poate fi tematică, precum cea 
încercată de Heidegger, ci trebuie să fie nesistematică, „sinuoasă 
si repetitivă“ Cf. Jean-Michel Rey, L’enjeu des signes. Lecture de 
Nietzsche, Seuil, Paris, 1971, p. 7. 

2 Ideea de a cerceta originile conceptelor filozofice prin inves- 
tigarea fărâmelor și a urmelor altor concepte, anterioare lor, este 
preluată și dezvoltată de către Felix Guattari & Gilles Deleuze, 


Qu’est-ce que la philosophie?, Les Editions de Minuit, Paris, 1991. 

noi termeni, cum fac toți marii filozofi, ci pornește în filo- 
zofie printr-un gest adamic, aruncându-și în luptă ideile 
într-un câmp conceptual purificat în prealabil de toate 
urmele trecutului. Căci în absenţa unei destructii a vechii 
terminologii filozofice, conceptele și ideile anterioare 
supraviețuiesc indirect, fiind inghitite (și astfel conser- 
vate) de către cele noi. Istoria dovedește acest fapt. Marii 
filozofi se înșală deseori atunci când, grăbiţi să înainteze 
cu viteză maximă pe drumul gândirii, se încred în puri- 
tatea conceptelor prime, uzând de ele în chip nereflectat. 
Ei pornesc în filozofie lipsiţi de tact, cu avânt impetuos 
și orgoliu nemăsurat, de parcă odată cu termenii primi 
s-ar afla în posesia principiilor lumii înseși. În realitate, 
scrie Nietzsche, „fiecare cuvânt este o prejudecată“ Ui- 
tând acest teribil amănunt, autorii care s-au războit înain- 
tea sa cu gândirea metafizică în întregul ei, deși devotați 
misiei asumate, s-au condamnat singuri la a-i repeta 
precaritätile. Ideile lor non-metafizice (ba chiar și cele 
explicit anti-metafizice) poartă cu ele balastul unor 
conotaţii nedorite, preluate din arsenalul filozofiei ante- 
rioare și împachetate într-un ambalaj strălucitor. 
Desigur, Nietzsche propune și el noi termeni. Dar, spre 
deosebire de toți filozofii din trecut, le conferă un statut 
și o funcție diferite. Pentru el, conceptele nu sunt defini- 
tive, împlinite, închise, înfășurate în propria ființă. Nu 
sunt vehicule ale comunicării, mijloace de împărtășire 
fără rest a ideilor date de-a gata, oglinzi fără cusur ale 
unei gândiri deja realizate. Dimpotrivă, fiecare nou con- 
cept este plural, fluid, indecis, participând plenar la 
experienţele gândirii, iar uneori chiar provocându-le. 
Probabil că exemplul cel mai elocvent îl reprezintă 
„voinţa de putere“. În lumea exegetilor, ea a fost multă 
vreme asemuită principiilor metafizice. In realitate, 
potenţialul ei filozofic este cu totul altul. Căci pentru 

prima oarä un gânditor își devorează termenul prim al 
propriei filozofii, îl demonetizează, încercând astfel să 
sugereze că el nu poate fi înțeles drept cărămidă a lumii, 
ca un nou temei al existenţei și al cunoașterii. Acest act 
canibalic, străin practicii curente a metafizicii anterioare, 
se împlinește sub forma unei destructii dionisiace. Mai 
precis, conceptul ce pare a fi prim este demontat în chip 
genealogic, ieșind în evidenţă scindarea și multiplicitatea 
din sânul său. Vointa de putere, insistă Nietzsche, trebuie 
înțeleasă in mod plural. Fiecare voinţă de putere este 
plurală în chiar compoziția ei intimă. Ea nu este decât o 
modalitate „de a denumi neechivoc toate forțele care actio- 
nează“ Multiplicitatea vointelor de putere nu e pur și 
simplu numerică, precum cea a atomilor din filozofia 
antică și a monadelor puse de Leibniz la temelia lumii, 
care sunt plurale numeric, dar unitare în ele însele, auto- 
suficiente și autoconsistente ca niște veritabile „puncte 
metafizice“. Pluralismul nietzschean se deosebește radi- 
cal de aceste forme de individualism, cele mai cunoscute 
din istoria filozofiei. El este un pluralism färä unitate, 
antiesentialist și nonsubstantialist. Să reținem deci că voința 
de putere, noțiunea elementară a filozofiei nietzscheene, 
nu scapă nici măcar ea disolutiei și fluidizării realului, a 
gândirii și a limbajului. 

Observatia anterioară ne spune un lucru important 
asupra terminologiei lui Nietzsche. Aceasta nu poate fi 
privită ca un sistem conceptual oarecare, ca o reţea de 
noțiuni prime care, odată definite și strânse laolaltă, ar 
circumscrie în chip lămuritor filozofia sa. Cu toate că nu 
lipsesc termenii primi, statutul lor nu este unul strict 
conceptual, ci mai curând acela de indicare indirectă, alu- 
zivă și metaforică a unor experienţe radicale. Înarmat cu 
ele, Nietzsche se angajează într-o mulțime de bătălii 
critice. Deși rămâne eminamente fluid, limbajul său se 

specializează de-a lungul vremii, câștigând în precizie. 
Din această perspectivă, opera târzie constituie un reper 
mai bun - și în același timp mai sigur — decât cea scrisă 
în tinerețe. Analiza evoluției termenilor, ce pare tentantă 
într-un demers exegetic, nu constituie aici o strategie 
adecvată. Dacă am acorda credit cronologiei (ceea ce 
reprezintă un fapt puţin uzual în comentariile dedicate 
lui Nietzsche), am câștiga o bună imagine asupra meta- 
morfozelor filozofului, dar am pierde contactul cu miza 
gândirii sale. Tabloul astfel dobândit ar fi, de fapt, impo- 
sibil de urmat. 

Din ce cauză scrierile de tinerețe, de altfel incisive și 
ambitioase, sunt irelevante în privinţa terminologiei? Din 
primele texte cu tentă filozofică, anume Nașterea tragediei 
(1872), Filozofia în epoca tragică a grecilor (1873) și Despre 
adevăr și minciună în sens extramoral (1873), nu poate fi 
dedusă o terminologie univocă și unitară, care să consti- 
tuie un veritabil reper și o fundație sigură, pornind de 
la care întâlnirea cu filozofia lui Nietzsche în întregul ei 
să devină posibilă în forma unei cercetări riguroase. Ele 
ne prezintă un filozof în devenire, neeliberat complet de 
influența terminologiei și a ideilor lui Schopenhauer. Este 
un filozof aflat încă în căutarea propriului drum. De 
altfel, conștientizând datoriile iniţiale față de vechiul 
magistru, el va încerca să-și reinterpreteze ideile de înce- 
put din perspectiva gândirii de maturitate, cum face în 
Încercarea de autocritică, publicată ca prefaţă a lucrării 
Nașterea tragediei în ediţia din 1886. 

Ce-ar fi însă dacă am proceda exact invers, dacă am 
privi deci scrierile timpurii dinspre momentul crista- 
lizării filozofiei de maturitate? Am observa, atunci, pre- 
zenta unei coerente conceptuale și ideatice de cu totul alt 
tip. Terminologia scrierilor din a doua perioadă a crea- 
tiei autorului, ce începe cu primul volum din Omenesc, 

prea omenesc (1878) si, desigur, în cele din a treia (si ulti- 
ma) etapă, care începe cu lucrarea Dincolo de bine și de rău 
(1886), înglobează și termenii preferați în textele timpurii, 
integrați acum într-o sistematică mult mai precisă. Ei 
alcătuiesc, în acest moment, o armătură conceptuală care 
câștigă în rigoare, fără a pierde totuși nimic din formi- 
dabila ei forță plastică. De pildă, conceptul de voinţă de 
putere adâncește semnificațiile noțiunilor de instinct, 
impuls, nevoie, trebuintä, afect. În textele de început, 
unele dintre acestea au înțelesuri asemănătoare celor de 
mai târziu, doar că nu se află într-un raport ideatic cu 
voinţa de putere, termen pe care autorul încă nu-l poseda 
în perioada respectivă. După cum vom vedea, exercițiile 
genealogice timpurii scot în evidenţă doar „sentimentul 
puterii“, care va fi transferat mai târziu înlăuntrul voinței 
de putere, ca simplă consecinţă a raporturilor pe care ea 
le dezvoltă cu celelalte voințe. Un alt exemplu îl consti- 
tuie conceptul de forță. Fără să joace încă un rol hotărâ- 
tor, acesta este deja prezent în distincția dintre apolinic 
și dionisiac, având funcția de a ilustra in mod perfect 
sintetic raportul conflictual al diverselor tendințe ale 
vieții. Gândind problematica timpurie din perspectiva 
conceptului: elaborat de forţă, a cărui putere figurativă 
și explicativă autorul o descoperă ulterior, am putea 
identifica una din ideile fundamentale ale filozofiei 
nietzscheene. Conform ei, există, dincolo de pluralitatea 
internă a forțelor implicate în orice fenomen, o diferență 
tipologică a lor. În lumina tipologiei forțelor devine 
inteligibil motivul pentru care, așa cum observă filozoful, 
balanţa înclină uneori înspre modul dionisiac de a fi, cu 
afirmaţia tragică a multiplicitatii, sau, dimpotrivă, către 
maniera apolinică de a fi, cu liniștea ei solară izvorâtă din 
afirmarea conștientă a aparentelor, strunite totuși prin 
mecanismul individuării. Aceste moduri de a fi sunt, de 


CÂND INSTINCTELE FILOZOFEAZĂ 15 


fapt, niște „puteri artistice care izvorăsc din natura însăși, 
fără mijlocirea artistului uman 9. lar puterile artistice (die 
künstlerischen Mächte) — sau pornirile artistice (die 
Kunsttriebe) — ale naturii nu sunt altceva decât forțele ei 
elementare, așa cum le va numi Nietzsche mai târziu. 
Cele două tendințe primare — apolinică si dionisiacă — 
apar, în Nașterea tragediei, ca niște determinatii ludice ale 
Unului originar*. Desigur, ideea păstrează o legătură de 
adâncime cu filozofia lui Schopenhauer. În pofida aces- 
tui aspect, asemănările dintre tematica timpurie a puteri- 
lor (sau a pornirilor) artistice și conceptul de forță 
elaborat ulterior sunt evidente. 

La fel precum conceptele, anumite idei nietzscheene 
au o prezenţă fulgurantă, apărând și dispărând parca 
fără motiv. Este vorba despre ideile secundare, care se 
alătură cugetărilor de profunzime, oferindu-le culoare și 
un contur distinct. Variația lor, curba pe care o descriu 
pe axa imaginară a preferințelor lui Nietzsche, depinde 
mai ales de idiosincraziile, de obsesiile și stările sale de 
spirit, de umorile și instinctele sale, și nu în ultimul rând, 
de starea sa de sănătate. Bunăoară, Wagner este o dată 
divinizat, altă dată coborât la statutul de simbol al deca- 
dentei spiritului german. Nici partitura critică inter- 
pretată de Nietzsche nu e complet ferită de situarea pe 
curba neregulată a sensibilităţii sale. De pildă, când 
atacul se îndreaptă asupra lui Descartes și a ideii de ego 
cogito, anumite motive de gândire sunt folosite mai 
frecvent decât în trecut, pentru a fi abandonate sau 


3 KSA 1, p. 30 (NT, § 2, p. 12). 

4 Cf. si Mihai I. Spăriosu, Resurectia lui Dionysos. Jocul si dimen- 
siunea estetică in discursul filosofic si științific modern, traducere de 
Ovidiu Verdeș, Editura Univers, București, 1997, p. 80. De aseme- 
nea, cf. Gabriel Liiceanu, Tragicul. O fenomenologie a limitei și depășirii, 
ed. II, Editura Humanitas, București, 1993, în special pp. 160-170. 

trecute în plan secund atunci când obiectul țintei devine, 
să zicem, Leibniz. Când critică tezele unui filozof, teoriile 
mai importante ale epocii sale sau doctrinele mai vechi, 
Nietzsche acceptă idei pe care ulterior pare că le uită cu 
desăvârșire. În labirintul gândirii sale, unele asumptii au 
o funcție pur „instrumentală“: odată ce țelul este atins, 
ele pot fi complet abandonate. Nu la fel se întâmplă însă 
cu ideile principale, nesupuse în întregime acestui 
mecanism variabil. 

Ca și în cazul conceptelor, ideile fundamentale sunt 
mai bine delimitate în textele din cea de-a doua și cea 
de-a treia perioadă ale creației filozofului. Clarificările cu 
adevărat importante sunt de găsit în aforismele târzii, 
notate cu grijă pedantă în numeroase caiete. După cum 
știm, Nietzsche și-a consemnat în mod regulat gândurile 
și stările de spirit. Aforismele publicate postum sunt, 
așadar, însemnări la prima mână. Dintre ele, multe par 
a avea o funcție didactică, filozoful fiind, se pare, propriul 
său pedagog. Cele mai multe erau fragmente de lucru, 
din care ar fi trebuit să răsară viitoarele cărți, unele dintre 
ele amânate, altele definitiv abandonate. În plus, multe 
erau însemnări strict private, destinate unei mai bune 
înțelegeri a conceptelor și a propriilor idei, care trebuiau 
să fie într-un fel „verificate“. Nietzsche le-a pus zi de zi 
pe hârtie pentru a le putea privi cu ochi critic, judecän- 
du-le validitatea, posibilul impact și forța persuasivă. E 
ca Și cum ar fi încercat să-și lămurească singur gândurile. 
Pe multe dintre ele nu și-a propus niciodată să le publice. 
Totuși, notițele mai complexe, mai bine articulate sau mai 
percutante au fost folosite, cu modificările de rigoare, în 
lucrările date de el la tipar în anii respectivi. Minutios 
prelucrate, multe concepte clare sunt ascunse sub o formă 
lirică, aparent neriguroasă. Ca atare, postumele din 
perioada târzie înlesnesc înțelegerea laturii conceptuale 


CÂND INSTINCTELE FILOZOFEAZĂ 17 


a acestei filozofii mult mai bine decât o fac textele pre- 
pătite pentru tipar. În absenţa lor, ar fi imposibil de iden- 
lificat ce anume gândește autorul într-o privință sau alta. 
De asemenea, utilizarea postumelor este perfect justifi- 
cată de faptul că textele continue, întinse pe cel mult 
câteva pagini, sunt într-o mult mai mare măsură depen- 
dente de cele discontinue decât viceversa. Insesi notiu- 
nile fundamentale - forță și voinţă de putere, valoare și 
evaluare, supraom și eternă reîntoarcere, nihilism și inter- 
pretare etc. — trebuie înțelese pornind de la fragmentele 
târzii apărute postum. 

Dar în ce măsură fragmentele postume, atractive pen- 
tru multi filozofi și exegeti, pot fi decisive pentru analiza 
întregii gândiri nietzscheene? Oare în baza terminologiei 
și a „programului“ lor ar putea fi reconstruit întregul 
filozofiei lui Nietzsche? Ca regulă metodologică mini- 
mală, trebuie să acceptăm că aforismele postume nu sunt 
autosuficiente. Ele nu trebuie analizate în ele însele, 
pentru a construi, printr-o ars combinatoria dadaistă, o 
sistematică total străină de opera antumă. Clarificările 
obținute prin analiza fragmentelor postume își dobân- 
desc validitatea doar indirect, prin comparaţie cu textele 
pregătite pentru tipar de către filozof. Cele dintâi primesc 
astfel credit științific, iar opera publicată în timpul vieții 
devine mai ușor de înțeles. Ce facem însă cu fragmentele 
apărute postum care nu rezistă comparatiei? Altfel spus, 
cum ne vom raporta la opiniile eterogene, între care 
există adesea chiar un raport de contradicție? Le vom 
aduce la un numitor comun sau, dimpotrivă, le vom lăsa 
să spună lucruri total opuse? Noutatea textului nietzschean, 


> Paul de Man, Allegories of Reading: Figural Language in Rousseau, 
Nietzsche, Rilke, and Proust, Yale University Press, New Haven/ 
London, 1979. 

sustine Derrida, rezidä in faptul cä in interiorul säu „nu 
mai există umbră, iar toate enunturile, înainte și înapoi, 
la stânga și la dreapta, sunt posibile în același timp [...] 
și sunt în mod necesar contradictorii (Nietzsche a spus 
lucrurile cele mai incompatibile între ele și a spus că le-a 
spus)”®. Există oare o coerenţă de adâncime, care străbate 
transversal înseși contradicţiile filozofului, rezistând 
tensiunii acestora fără a dezerta din fata lor? 

Pe lângă conceptele și ideile recurente, scrierile lui 
Nietzsche ne dezvăluie și alt aspect semnificativ. Ele sunt 
încercări conjugate de disolutie a ideilor pietrificate. Doar 
că nu sunt asalturi de tip teoretic, ci veritabile experienţe 
izvorâte dintr-o atitudine fundamentală. Tocmai această 
atitudine — pe care am putea-o numi dispoziţie critică sau 
disolutivă - ar trebui să ţină locul temei fundamentale, 
total absentă din gândirea sa. În definitiv, chiar din ea se 
naște filozofia lui Nietzsche, insotind-o în permanenţă. 
În temeiul acestei dispoziţii, temele clasice ale filozofiei 
nu sunt criticate cu mănuși, după regulile duelului 
cavaleresc, ci sunt supuse unui atac continuu, nu de 
puţine ori devastator. În toiul luptei apar și armele secre- 
te, și cele neconvenţionale. Ele nu sunt simple metode, 
precum. acelea prin care investigäm științific fenomenele, 
cu sânge rece, algoritmic și neutru, ci sunt experienţe cu 
risc maxim, experimente filozofice de tip kamikaze. 

Filozofarea lui Nietzsche, arată Gilles Deleuze, se 
aseamănă cu o „mașină de război mobilă“, dintr-acelea 
pe care nomazii le folosesc în lupta lor împotriva orga- 
nizării birocratice a statului, aparent rațională, dar, pen- 
tru ei, profund despotică. Ea este o „gândire nomadă“ 
(exprimată printr-un „discurs nomad”), fiind orientată 


6 Jacques Derrida, Otobiographies. L'enseignement de Nietzsche et 
la politique du nom propre, Galilee, Paris, 1984, p. 60. 

impotriva filozofilor totalitari, regi autoproclamafi trans- 
formați între timp in „birocraţi ai raţiunii pure", In 
fond, nomadul nu susține nici o teorie. El nu e dornic 
să-și impună modul de a fi ca universal valabil. 
Dimpotrivă, își recunoaște nestiinta, pledând chiar pen- 
tru excelența ei. La fel se întâmplă si cu „gândirea 
nomadă“, căreia îi repugnă principiile universale. Dar nu 
este aceasta miza mai adâncă a filozofiei? Nu cumva 
filozofia este datoare să ia distanţă fata de teoriile deja 
impuse, eliberând gândirea de dictatura ideilor gata 
făcute? Pericolul care-i pândește pe filozofii „oficiali“, 
crede Nietzsche, este că ei par a ști totul, socotindu-se 
mesagerii adevărului“. Dimpotrivă, adevăratul filozof, 
singurul demn de acest nume, se află mereu „pe drum“, 
fiind însetat de libertate și aventură. Deși ia decizii ferme, 
nu se adăpostește sub carapacea lor. Filozoful deci 
trebuie să fie un bun dansator”. Prins în jocul lumii, el 
experimentează neobosit eliberarea de vechile măști, dar 
și creaţia altora noi, înțelegând însă perfect că toate sunt 
la fel de iluzorii. Tocmai de aceea, Nietzsche scrie exclu- 
siv despre propria persoană. Într-un fragment, își expri- 
mă crezul în următorii termeni: „Mi-am scris textele 
întotdeauna cu întregul meu trup și cu întreaga mea 
viata: nu știu ce anume sunt problemele pur spirituale.“1 
Orientarea către propriul sine, autoreflexivitatea, egois- 
mul bun al autorului sunt menționate explicit în toamna 
anului 1887, când mărturisește că nu mai scrie deloc 
pentru cititorii săi, ci doar pentru sine insusil!. Împotriva 


7 Gilles Deleuze, „Pensee nomade“, in: Nietzsche aujoură hui?, 
tome 1 (,,Intensités”), Union Générale d’Editions, Paris, 1973, 
pp. 172-174. 

8 KSA 5, pp. 42-43 (BR, 8 25, pp. 35-36). 

? KSA 3, p. 635 (SV, § 381, p. 269). 

10 KSA 9, 4 [285], p. 170. 

1 KSA 12, 9 [188], p. 450. 

filozofilor „birocrati”, care schematizeazä inutil lumea 
reducänd-o la o arhitectonicä rece a conceptelor, Nietzsche 
susține o gändire-experiment, în care cuvântul scris este 
fluid precum viata însăși: „Voi cunoasteti aceste lucruri 
în calitate de idei, dar ideile voastre nu sunt trăirile 
voastre, ci ecoul a altceva: ca și cum camera voastră ar 
trepida atunci când o mașină trece pe lângă ea. Eu însă 
stau în mașină și adesea sunt chiar maşina.” £ 

Prin forma și conţinutul lor, textele lui Nietzsche 
creează impresia că autorul îi întinde cititorului nume- 
roase curse, obligându-l să-și asume lectura ca un imens 
pericol. Obstacolele pe care i le scoate în cale au menirea 
să împiedice înțelegerea facilă, obișnuită, cu deosebire 
conceptuală și tematică. El scrie că „oricărui gânditor 
profund îi este mai mult teamă de a fi înțeles decât de a 
ajunge un neinteles”!3. De aceea, aruncând în lume o 
idee, autorul care se ia în serios va ascunde intenționat 
o latură a ei, poate chiar cea mai importantă. „Când scrii, 
nu vrei numai să fii înțeles ci, la fel de sigur, vrei și să 
nu fii inteles.“14 Nietzsche nu dorește să fie înțeles oricum 
și de către oricine. Mijloacele stilistice de care uzează — 
paradoxul și ironia, hiperbola și metafora, formula 
lapidară, aforismul însuși — sunt totodată măștile sale. 
Întrebarea care se pune este dacă în spatele lor se află 
totuși ființa întreagă a autorului, sau doar alte măști. 
Filozoful, susține el, trebuie să uzeze de măști și 
vicleșuguri pentru a se ascunde, pentru a nu fi recunos- 
cut, păstrându-și astfel „buna solitudine, cea liberă, 
gratioasä și usoarä” >. Ca urmare, cititorul se simte dator 


12 KSA 9, 6 [448], p. 314. 

13 KSA 5, p. 234 (BR, 8 290, p. 224). 

14 KSA 3, p. 633 (SV, § 381, p. 268). 

15 KSA 5, p. 42 (BR, § 25, p. 35). „Toate spiritele profunde au 
nevoie de o mască.“ Cf. KSA 5, p. 58 (BR, $40,p.51). 

Bă străbată drumul pe care autorul însuși îl parcurge, dar 
bi calca inversă: să experimenteze apariția și punerea 
miistilor, dar si să devoaleze, să demaste, să pătrundă 
«dincolo de faldurile lucrurilor de primă instanţă. Or, 
pentru aceasta este nevoie de răbdare, de o bună diges- 
tie a ideilor, ceea ce omului modern nu-i mai stă în 
obiceil®. O altă mască a filozofului este stilul său confesiv. 
Asa cum remarcă Eugen Fink, acest stil ne poate ispiti 
să citim scrierile plecând de la aspectele vieţii, uitând că 
viața lui Nietzsche se confundă cu opera într-o mai mare 
măsură decât opera se identifică vieții. În fapt, filozoful 
n-a trăit nimic altceva decât aflăm din opera sa. Și-a 
consemnat toate experienţele importante. Opera sa este 
mai plină de viață decât viata ca atare. Aflandu-i deta- 
lüle existenței, ai senzația că a trăit mai mult cu propriile 
caiete de însemnări decât printre cei apropiaţi, oricum 
foarte puțini. Tot ceea ce spune despre sine nu este simplă 
mărturisire, ci constituie un pas în filozofia sa. De aceea, 
așa cum arată și Fink, toate confesiunile lui Nietzsche 
trebuie analizate ca texte propriu-zise, și nu textele ca 
niște confesiuni sublimate. 

Mästile autorului nu ascund un chip ultim, un mod 
de a fi cu linii bine conturate. Din spatele lor se ivesc doar 
alte măști, iar toate trimit unele la celelalte, prinzându-se 
într-o horă pe care o conduce ba una, ba alta. Tocmai 
rețeaua în care ele se găsesc ne-ar putea sugera ceva sem- 
nificativ. Căci ideea aceasta, care indică fidel situarea în 
lume a lui Nietzsche, stă și în centrul operei sale. Toate 
exercițiile genealogice, toate experimentele la care ne 


16 Pentru a practica lectura ca artă, scrie Nietzsche, este necesar 
să știm să rumegăm. Cf. KSA 5, p. 256 (GM, Prefatä, $ 8, p. 297). 
A se vedea și Pierre Héber-Suffrin, Nietzsche ou la probite, Ellipses, 
Paris, 1997, p. 5. 

invită să-l insotim exprimă dansul universal al mästilor, 
un joc al suprafeței cu ea însăși în care pretinsa profun- 
zime, interioritatea, adâncimile de tot felul se dovedesc 
a fi derivate, secunde, înșelătoare. Instantierile culturii, 
văzute adesea ca valori supreme, apar în sfârșit drept o 
sumă de costume, o paradă de măști ce îmbracă aparenţa 
unor chipuri. Cultura deci nu este altceva decât deru- 
larea acestui cortegiu de măști, de iluzii, de aparente, este 
carnavalul putred, dar totodată orbitor al lumii. După 
Nietzsche, filozofia contribuie semnificativ la aceeași 
piesă, conferindu-i o falsă adâncime, un aer de seriozitate 
și de perfectă întemeiere. Procesiunea figurilor puse de 
ea în mișcare are aspectul unei pleiade de incursiuni, din 
ce în ce mai tenace, în profunzimile lumii și ale omului. 
Privite însă îndeaproape, aceste figuri sunt chiar mai 
înșelătoare decât iluziile culturii. Eul, conștiința, spiritul, 
substanţa, lucrul în sine, lumea, fiinţa, cauza și efectul, 
legea și necesitatea, Dumnezeu - toate îi apar filozofului, 
acestui genealog crud prin excelență, drept simple 
iluzii, aparente, măști. Întreaga metafizică, morala si 
religia, formele vieții sociale și cele de organizare a statu- 
lui nu sunt decât ficțiuni, inventate dintr-un motiv sau 
altul. Oricât de adânc am pătrunde în intimitatea lor, 
aceste măști dezvăluie doar alte măști, și nimic altceva. 

Indecizia inițială, provocată de însuși stilul autorului, 
primește acum o rezolvare neașteptată. Accesul la 
filozofia nietzscheană nu poate consta decât în preluarea 
și cultivarea întâmplării ei centrale. Ea nu e alta decât 
dansul măștilor, sintagmă prin care este adusă la cuvânt 
atitudinea critică a gândirii, omniprezentă în scrierile 
sale. Sub denumirea de metodă genealogică, ea este o 
destructie a culturii și a filozofiei, a religiei și a moralei, 
în urma căreia sunt puse în lumină atât măștile ca atare, 
cât și actele cu care ele se însoțesc: felul in care se nasc 


CÂND INSTINCTELE FILOZOFEAZĂ 23 


i sunt asumate, modul in care sunt puse și scoase fără 
incetare, înflorirea și decăderea lor. Nietzsche ne pro- 
voacă să analizăm măștile cu devenirea lor cu tot. Fiecare 
mască pe care omul (sau chiar natura exterioară) o 
imprumută este interogată în chip radical, dezvăluin- 
du-și în cele din urmă originile. Pentru tematizarea ideii 
de mai sus, problematica voinţei de putere era însă insu- 
ficientă. Căci mai importantă decât identificarea vointelor 
de putere este înțelegerea modului lor de a fi, a faptelor 
prin care ele se exprimă. Oare Nietzsche descoperă, în 
cele din urmă, termenul filozofic decisiv, acela prin care 
măștile și dansul lor sunt descrise adecvat, toate laolaltă 
și fiecare în parte, fără a rata nimic din fluiditatea lor? 
Există oare în textele sale un termen suficient de „nesi- 
tuat”, indeterminat, liber faţă de regimul „pozitiv“ al 
metafizicii anterioare, unul care exprimă adecvat ideea 
de fata? Răspunsul este afirmativ. Conceptul care se 
impune treptat ca noțiune privilegiată, preluând sarcina 
de a defini sintetic atitudinea centrală a filozofiei 
nietzscheene, este cel de interpretare. 

Dar cum se justifică opțiunea lui Nietzsche pentru 
acest termen, mai degrabă periferic în istoria anterioară 
a filozofiei? Mai întâi, alegerea se datorează bogăției sale 
semantice, scoasă pentru prima dată în evidenţă de Karl 
Jaspers, într-o bine-cunoscută lucrare exegeticä!’. Apoi, 
interpretarea vine să surprindă tocmai felul de a fi al 
vointelor de putere, chipul în care ele acționează. In Intro- 
ducerea de fata, ideea poate fi doar sugerată în treacăt, 
urmând a fi dezvoltată pe parcursul lucrării. Dintr-un 
fragment publicat postum, aflăm că „toate vointele de 


17 Karl Jaspers, Nietzsche. Einführung in das Verständnis seines 
Philosophierens (1936), Dritte unveränderte Auflage, Walter de 
Gruyter, Berlin, 1950. 

putere interpreteazä” (Alle Willen zur Macht legen aus, 
interpretieren), iar aceasta datorită faptului că percep, 
cunosc, acţionează etc. Tema este reluată în multe alte 
locuri. „Voința de putere interpretează, [...] ea delimi- 
tează, determină grade, diferențe de putere.“ „Această 
«voință de putere» se exprimă prin interpretare.“ Sunt 
câteva din numeroasele fragmente care aduc în discuţie 
raportul dintre voinţa de putere și interpretare. După 
cum vom vedea, faptul interpretării se leagă de consti- 
tutia plurală a lucrurilor și, desigur, a vointelor de 
putere!5. Care este motivul punerii în relație a concep- 
tului de interpretare, atât de straniu la prima vedere, cu 
problematica voinței de putere? După cum am constatat 
anterior, odată cu Nietzsche asistăm ia un fapt nemai- 
întâlnit în istoria filozofiei de până atunci: voința de 
putere este, am putea spune, cea dintâi instanță primă 
din istoria filozofiei care este de la bun început 
„sfarämatä”, lipsită de unitate și identitate cu sine. Ea 
este o instanță „slabă“, pentru a uza de conceptul lui 
Gianni Vattimo. Conceptul de interpretare este menit să 
ilustreze tocmai întâmplările acestei instanțe prime 
sfărâmate, precum si modul în care gândirea și discursul 
filozofic pot funcţiona în atari condiții. 

După cum se poate observa, termenul de interpretare 
este smuls din uzul său obișnuit. Totodata, el se află în 
răspăr cu istoria anterioară a hermeneuticii, care l-a 
impus cu sensul de exegeză textuală. Noutatea lui 
semantică nu va rămâne însă fără efecte asupra viitoa- 


13 Cf. Wolfgang Muller-Lauter, „Nietzsches Lehre vom Willen 
zur Macht“, in: Nietzsche-Studien, Band 3, 1974, p. 39. Acest exeget 
este primul care a opus interpretării lui Heidegger supoziţia 
pluralismului voinţei de putere, în lucrarea sa Nietzsche. Seine 
Philosophie der Gegensätze und die Gegensätze seiner Philosophie, 
Walter de Gruyter, Berlin/New York, 1971. 

rclor proiecte hermeneutice. Cu toate acestea, trebuie să 
observăm că practica filologică, căreia Nietzsche i s-a 
dedicat în tinerețe, nu este complet sträinä de conceptul 
amintit. Ea ne arată că interpretarea oricărui text este, 
dacă o gândim în mod radical, chiar „interpretarea unor 
interpretări“. Nu există un text cu adevărat prim, ci orice 
text este interpretarea unor „texte“ anterioare, care la 
rândul lor sunt interpretări ale altor texte, proces care se 
derulează la nesfârșit. Din acest motiv, nu este greșit să 
sustinem că alegerea termenului se datorează experienței 
de filolog a autorului!” 

Tema interpretării reprezintă expresia sintetică a 
acestei filozofii. Dar cum a reușit Nietzsche (presupu- 
nând că în genere a reușit) să o „indice“ fără sprijinul 
conceptelor clasice ale filozofiei, retrase strategic de pe 
„piaţa“ gândirii și a discursului? Din cele de mai sus 
reiese că direcţia căutată este tocmai cea a criticii filozo- 
fiei în întregul ei. Menit să desemneze însuși dansul 
măștilor, faptul interpretării are a se răfui, înainte de 
toate, cu mästile care se prezintă drept „adevăruri“ abso- 
lute. Acestea sunt măștile metafizicii, aflate cumva la 
temelia tuturor celorlalte. Insistenta lui Nietzsche asupra 
lor este perfect indreptätitä, căci ele au susținut și au 
justificat, de-a lungul vremii, nenumăratele iluzii ale 
omului: morale și culturale, politice și sociale, ideologice 
și religioase etc. Din acest motiv, destructia măștilor 
metafizice ar urma să atragă căderea în serie a tuturor 


19 Cf. si Karl Jaspers, op. cit., p. 292. Ideea este susținută, printre 
alţii, și de Paul Ricoeur. Cf. Despre interpretare. Eseu asupra lui Freud, 
traducere de Magdalena Popescu și Valentin Protopopescu, 
Editura Trei, București, 1998, p. 35. O variantă a aceluiași text se 
găsește în lucrarea Conflictul interpretărilor. Eseuri de hermeneutică, 
traducere de Horia Lazăr, Editura Echinox, Cluj-Napoca, 1999, 
pp. 140-142. 

celorlalte mästi. Prin analiza scenelor pe care problema 
interpretării le joacă în piesa filozofiei lui Nietzsche, nu 
vom descoperi o doctrină sau un sistem, ci o simplă 
schiță, una minimalistă în privinţa conținutului teoretic, 
dar poate tocmai de aceea plină de sens. 


Lucrarea de față va parcurge pașii pe care rândurile 
anterioare i-au prefațat. Ea va începe prin a sistematiza 
principalele concepte la care Nietzsche face referire, ce 
compun un substrat terminologic recurent: forță și voință 
de putere, valoare și evaluare, putere și dominație (capi- 
tolul 1), dedicând apoi o întreagă secvenţă elaborării 
conceptului de interpretare (capitolul 2). În mod firesc, 
o secvenţă specială va fi alocată interpretării genealogice, 
metodă care, ajunsă în mâinile lui Nietzsche, devine o 
redutabilă armă de luptă (capitolul 3). Cu acest prilej, vor 
fi trecute în revistă câteva exerciții genealogice: al mora- 
lei și al limbajului, al cunoașterii și al religiei, al societății 
moderne și al istoriei. În continuare, va fi cercetat modul 
în care strategia genealogică, odată aplicată fenomenelor 
amintite, descoperă de fapt nihilismul culturii europene. 
Ea caută să identifice structurile nihiliste ale acestei 
istorii, să descopere originile lor și, nu în ultimul rând, 
să gândească posibilitatea depășirii nihilismului. Dintre 
structurile avute în atenţie de Nietzsche, cea pe care el 
o consideră a sta la temelia celorlalte și, astfel, la rădăcina 
modului de a fi al omului european este însăși metafizica, 
înțeleasă de el ca platonism, altfel spus ca separație între 
„lumea adevărată“ (a valorilor și a idealurilor) și „lumea 
aparentă“ (a lucrurilor sensibile). Atenția noastră se va 
îndrepta asupra deconstructiei nietzscheene a schemei 
metafizice amintite, operațiune în urma căreia sunt 

reabilitate simturile, instinctele, sentimentele si afectele, 
deci toate elementele din om pe care metafizica supusä 
„platonismului” le-a expulzat din sfera sensului, ca 
urmare a preferintei sale pentru ratiune (capitolul 4). 
După cum se știe, critica platonismului apare în nume- 
roase aforisme nietzscheene, mulțimea temelor puse 
astfel în discuţie fiind de-a dreptul debordantă. Pentru 
sistematizarea lor, vom porni de la conceptul formal al 
metafizicii, definitivat în filozofia prekantiană, care era 
de altfel unanim acceptat în epoca lui Nietzsche. Vom 
urmări, astfel, critica ontologiei, a teologiei raționale (sau 
naturale), a cosmologiei rationale și a psihologiei ratio- 
nale (a pneumatologiei sau, cu un termen modern, a 
egologiei). Secvența dedicată acestei extinse critici 
(capitolul 5) va da seama, implicit, de mizele mai largi 
pe care tematizarea și destructia metafizicii le pot avea. 
Pe parcursul acestei analize, vom pune în evidență modul 
în care critica metafizicii are ca fundal și, totodată, ca 
impuls și ca urmare firească ceea ce am numit „filozofia 
interpretării“ 


Notă: Citarea se va face după ediţia în limba germană, 
menționată cu abrevierea KSA, urmată de numărul volumului și 
numărul paginii. Pentru opera postumă va fi menționat și numă- 
rul fragmentului, conform numerotării lui standard din caietele 
lui Nietzsche, care facilitează reperarea lui în celelalte ediţii. În 
cazul fragmentelor postume care se regăsesc în compilaţia Vointa 
de putere, vor fi indicate suplimentar numărul fragmentului și numă- 
rul paginii din traducerea românească (VP) a acestei lucrări. De 
exemplu: KSA 12, 10 [19], p. 465 (VP, § 485, p. 319). Pentru opera 
antumă, citarea va cuprinde doar numărul paginii din ediţia ger- 
mană, în vreme ce titlul lucrării (în formă abreviată), capitolul 
(atunci când este relevant) și fragmentul vor fi indicate, între 
paranteze, cu trimitere la traducerile în limba română, mai ușor 
accesibile cititorului. De exemplu: KSA 5, p. 15 (BR, § 1, p. 9). 
Ediţia KGW va fi utilizată doar în situaţiile în care fragmentele 

la care se face referire nu se regäsesc in KSA, citarea fäcändu-se 
după același principiu. 

În citate, vom aduce modificări traducerilor existente în limba 
română doar atunci când va fi absolut necesar, precizând acest fapt 
și, pe cât posibil, menţionând cuvântul sau expresia în limba 
germană supuse unei noi traduceri. Pentru a veni în întâmpina- 
rea cititorului vom păstra traducerile existente atunci când ele 
exprimă fidel ideile lui Nietzsche, chiar dacă forma lor ar putea 
fi îmbunătățită. 


Capitolul 1 
DE LA FORŢĂ LA VOINȚA DE PUTERE 


Jocul forţelor 


Primul concept fundamental al filozofiei lui Nietzsche 
este cel de forță. Din punct de vedere terminologic, ale- 
gerea lui se datorează mai multor factori. Mai întâi, el 
răspunde dorinței filozofului de a interpreta fenomenele 
morale, culturale, sociale, religioase și politice prin ele- 
mentele subindividuale din om, dionisiace am putea 
spune, elemente care, după el, aparțin naturii înseși. 
Această idee se încrucișează apoi cu o altă miză impor- 
tantă a gândirii sale, și anume intenţia de a explica feno- 
menele fără a uza de așa-zisele esențe ale acestora. După 
unii comentatori, viziunea anti-esentialistä l-ar fi condus 
pe Nietzsche la o viziune nominalistă!. Noţiunea de 
forță însă ar putea avea o utilizare exclusiv nominalistä 


1 Günter Abel, Nietzsche. Die Dynamik der Willen zur Macht und 
die ewige Wiederkehr, 2. Auflage, Walter de Gruyter, Berlin/New York, 
1998, pp. 133-184. De asemenea, a se vedea studiile: „Nominalismus 
und Interpretation. Die Überwindung der Metaphysik im Denken 
Nietzsches”, in: Josef Simon (Hg.), Nietzsche und die philosophische 
Tradition, Band II, Könighausen und Neumann, Würzburg, 1985, 
pp. 35-89; „Interpretationsgedanke und Wiederkunftslehre”, in: 
Mihailo Djuric und Josef Simon (Hg.), Zur Aktualität Nietzsches, 
Band II, Könighausen und Neumann, Würzburg, 1984, pp. 87-104; 
„Interpretatorische Vernunft und menschlicher Leib”, in: Mihailo 
Djuric (Hg.), Nietzsches Begriff der Philosophie, Könighausen und 
Neumann, Würzburg, 1990, pp. 100-130. 

numai dacä nu ar poseda deja un inteles naturalist. Or, 
Nietzsche a ajuns să utilizeze acest termen în mod con- 
stant în urma lecturilor sale din domeniul filozofiei 
naturii. Mai precis, s-a familiarizat cu teoriile naturaliste 
din epoca sa după ce a citit, chiar de mai multe ori, lucra- 
rea lui Friedrich Albert Lange, Geschichte des Materialis- 
mus und Kritik seiner Bedeutung in der Gegenwart (1866). 
Din ea a preluat, la inceput, informatii asupra teoriilor 
expuse de Lange, pe care le-a folosit in timpul prele- 
gerilor despre filozofii „materialiști“ ai Antichității. De 
asemenea, și-a însușit din ea și anumite noțiuni, în 
marginea cărora a construit, treptat, o terminologie 
„naturalistă“. Nu în ultimul rând, a asumat unele idei ale 
lui Lange, idealist adept al unui criticism mai radical 
decât cel kantian. Desigur, ele au suferit importante 
modificări. Printre asumptiile datorate lui Lange se 
numără și asertiuni pe care, de obicei, le considerăm ca 
fiind definitorii pentru gândirea lui Nietzsche: depășirea 
dualității dintre lucru în sine și fenomen prin explicarea 
condițiilor a priori ale cunoașterii într-un registru biolo- 
gist; critica atomismului și a mecanicismului; înțelegerea 
distinctiei dintre unitate și multiplicitate ca rezultând din 
organizarea noastră internă, și nu din felul de a fi al 
lucrurilor exterioare; critica locului rațiunii în cunoaștere 
și morală (așa cum o întâlnim în secțiunea „Rațiunea în 
filozofie“ din Amurgul idolilor); tematizarea distinctiei 
dintre lumea adevărată și cea aparentă; anumite aspecte 
ale teoriei eternei reîntoarceri și ale doctrinei supraomu- 
lui?. Radicalizate, toate acestea sunt puse să ilustreze cu 
totul altceva decât erau menite să spună în contextul 
scrierii lui Lange. 


2 Cf. Jörg Salaquarda, „Nietzsche und Lange“, in: Nietzsche 
Studien, Band 7, 1978, pp. 236-260. 

Familiarizändu-se cu terminologia filozofiei critice 
postkantiene, Nietzsche a väzut in conceptul de fortä un 
instrument cu ajutorul cäruia devenea posibilä depäsirea 
limbajului esentialist. Teoretic, strategia nu constituia o 
noutate. Leibniz făcuse deja un pas important în aceeași 
direcție, introducând forța înăuntrul substanţei indivi- 
duale. Astfel, forța internă era privită ca trăsătura defini- 
torie a monadei. Doar că acest rest substantialist al ideii 
de forță trebuia îndepărtat complet pentru a câștiga un 
nou limbaj și, nu în ultimul rând, un nou mod de a privi 
lucrurile. Or, acest tel era mai ușor de realizat prin asu- 
marea consecințelor filozofiei kantiene. 

Dar ce noutăți aduce în filozofie conceptul de forță? 
Care sunt virtuțile lui principale? Înainte de toate, forțele 
nu sunt obiectivabile. Ele nu pot fi identificate ca atare, 
fiind de neobservat în ele însele. Altfel spus, nu au modul 
de a fi al substanţelor. Noi observăm doar efectele unei 
forte, „traducerile“ ei, și nu forţa ca atare. „S-a constatat 
vreodată vreo forță? Nu, ci doar efecte transpuse într-un 
limbaj sträin.”? De aceea, forța este de fapt o metaforă, 
un simplu semn util indicärii, un efect al limbajului?. 

Apoi, spre deosebire de substanţă, a cărei trăsătură 
fundamentală este auto-suficienta, forța este nu doar 
finită, ci și în permanentă relație cu alte forțe. Nietzsche 
însuși afirmă: „noi ne interzicem conceptul unei forțe 
infinite ca fiind incompatibil cu conceptul de «fortä»”°. Nici 
o forță nu rămâne imobilă, neputând încremeni într-unul 
din momentele sale”, ci se află în continuă transformare. 


3 KSA 12, 2 [159], p. 143 (VP, 8 620, p. 400). 

4 KSA 12,1 [186], p. 32. Cf. şi Gianni Vattimo, Dincolo de subiect. 
Nietzsche, Heidegger și hermeneutica, traducere de Stefania Mincu, 
Editura Pontica, Constanţa, 1994, p. 35. 

5 KSA 11, 36 [15], p. 556 (VP, 8 1062, p. 659). De asemenea, cf. 
KSA 9, 11 [345], p. 575. 

6 KSA 11, pp. 536-537 (VP, 8 1064, p. 659). 

Devenirea face parte din „esența“ ei, la fel și tempora- 
litatea. Presupunând că forţa ar fi infinită și, totodată, dat 
fiind faptul că se află în necontenită schimbare, ea ar 
trebui să poată crește la nesfârșit”. Însă această capacitate 
de a crește la infinit ea ar trebui s-o primească de la alte 
forte, cu care se află într-un anumit raport. Cele din urmă 
însă ar fi si ele in exact aceeași situaţie. Consecinta ideii 
de mai sus nu este greu de intuit: dacă forţa ar fi infinită, 
atunci ar exista cu necesitate o pluralitate de forte infinite, 
toate cumva egale între ele. În acest caz, ar dispărea însăși 
ideea raportului forțelor, care există doar în virtutea 
tensiunii existente între ele, care face ca unele să domine, 
iar celelalte să fie constrânse la supunere. Diferenţele lor 
ierarhice ar fi astfel anulate, ceea ce ar face ca însuși 
conceptul de forță să devină lipsit de sens. Tocmai de 
aceea, forța nu poate fi infinită’. 

Dacă fiecare forță este finită, supusă timpului și 
devenirii, aceasta nu se întâmplă datorită unei proprietăți 
aflate în forţa însăși, într-un fel de „în sine“ al ei, ci în 
virtutea situării ei într-un permanent raport cu alte forte, 
mai precis cu forțele din proximitatea sa. Sunt aici în joc 
două mărci ale finitudinii forței. Refuzul acţiunii la 
distanță — adică ideea conform căreia forța are efecte 
imediate doar asupra vecinätäti ei — este sinonim 
efortului de a dezabsolutiza conceptul forței, de a-l scoate 
de sub incidenţa unei obisnuinte maladive a gândi- 
rii metafizice. Totodată, teza caracterului relational al 
forței e plină de consecinţe filozofice. Este un mod de 
a spune că nici o forță — deci nimic din această lume — 
nu se justifică prin sine, nu are un fel propriu de a fi, ci 


7 KSA 9, 11 [213], p. 525. 

3 Pentru sistematizarea acestui argument, a se vedea, de pildă, 
Didier Franck, Nietzsche et l’ombre de Dieu, PUF, Paris, 1998, 
p. 233. 

dobändeste unul numai prin raporturile cu alte entitäti 
asemănătoare. 

liiecare forță încorporează o anumită cantitate, ne 
„pune Nietzsche, adică atinge un cuantum de forță. lar acest 
lucru se petrece tocmai datorită raporturilor în care ea 
se păsește cu forțele învecinate. Cantitatea de forță pe 
care o cuprinde în sine determină și calitatea ei. Simplu 
«pus, tipul de forță este în funcţie de cuantumul ei, adică 
«e diferența fata de celelalte forte cu care se află în raport. 
Ideea nu este deloc banală. Ea pune în discuţie, de fapt, 
aceeași tendinţă a filozofilor moderni de a gândi forța în 
perimetrul unei paradigme calitativiste, ținând mai curând 
de un mod de reprezentare magic. Conform paradigmei 
amintite, tipul forței ar depinde de un fel de calitate 
intrinsecă a ei, care ar face-o să acţioneze la fel în toate 
circumstanțele. Exact această idee este pusă în discuție 
atunci când Nietzsche afirmă, în câteva aforisme, că forta 
nu poate acționa „la distanţă”, ci doar asupra proximitätü 
sale: „Forţa organizează ceea ce este mai aproape și foarte 
aproape.”? Or, ideea acțiunii „la distanță” a forței și, 
deopotrivă, ideea acţiunii ei în chip omogen tin de o mai 
veche obisnuintä de gândire, una care absolutiza forța, 
privind-o drept substanţă. Singura cale de a răsturna 
această habitudine o constituia, oricât ar părea de stra- 
niu, adoptarea perspectivei cantitativiste, cel puţin ca 
punct de plecare în conceperea forței. O asemenea abor- 
dare era deja prezentă în cercetările moderne de filozofia 
naturii, în care se împletea oarecum firesc cu vechea per- 
spectivă calitativistă. Cea mai bună ilustrare este fizica 
newtoniană, matematizată doar până la un anumit 
punct. Modul cantitativist de a privi forțele s-a impus, 
la rigoare, prin asumarea modelului matematic. Nu știm 


? KSA 12, 9 [60], p. 366 (VP, § 585 A, p. 382). 

precis dacă Nietzsche era perfect conștient de miza 
științifică a acestei asumptii. Ceea ce știm este doar că s-a 
folosit de ea în conturarea unei schițe ideatice minimale, 
începând cu textele din a doua perioadă a creației salet. 

Situarea forțelor în raport unele cu celelalte conduce 
la ideea ierarhiei lor. În fond, în orice raport există o dife- 
rentä între elementele care îl compun. Ierarhia forțelor 
derivă, firește, din diferenţa dintre cantităţile lor, care se 
transformă într-o diferenţă a calităților. Forța superioară 
cantitativ va exercita o dominație asupra celorlalte, con- 
strânse să i se supună. lar această diferenţă cantitativă 
face ca forța dominantă să fie activă, celelalte devenind, 
automat, reactive. Cea dintâi tinde către mai mult, cele- 
lalte doar reacţionează, răzvrătindu-se în faţa ei. 


Măsura puterii determină ce natură are cealaltă măsură a 
puterii: sub ce formă, cu ce intensitate, datorită cărei constrân- 
geri ea acționează sau se opune." 


Aici, termenul de „putere“ este folosit în locul celui 
de „forță“. Nietzsche procedează astfel în mai multe rân- 
duri. „Măsura puterii“ se referă, de fapt, la cuantumul 
acesteia, așadar la cantitatea de forţă. Prin urmare, cuan- 
tumul primei forte (cea activă) determină cuantumul 
celei de-a doua. Cea din urmă tinde fie să-și conserve 
cantitatea, fie să se împotrivească. În ambele cazuri, ea 
asumă un mod de a fi reactiv, dictat de imperativul de 
a se defini în raport cu forța activă!?. Atât faptul de a fi 


10 Așa cum va reieși din analiza aprofundată a acestei idei, 
modelul cantitativist nu reprezintă cuvântul ultim al lui Nietzsche 
în conceperea forțelor. 

1 KSA 13, pp. 270-271 (VP, § 568, p. 367). 

12 Cf., de pildă, KSA 5, p. 314 (GM, II, § 12, p. 356). Asupra acestei 
tipologii, o analizä deja clasicä este cea a lui Gilles Deleuze, 
Nietzsche et la philosophie, PUE Paris, 1962, p. 69. 

activ, cât și cel de a fi reactiv reprezintă calități ale forțelor. 
În vreme ce forța reactivă se caracterizează prin opoziţie, 
cea activă nu o neagă pe cealaltă, ci „acționează și crește 
spontan, căutându-și opusul numai pentru a spune da 
sic înseși cu și mai mare bucurie și recunoștință 15. Deo- 
sebirea lor constă deci doar în câtă nevoie are forța de 
raportul cu altă forță. Evident, definiţia calităţii reactive 
include, cu necesitate, și modul activ de a fi al altor forte!®. 
Această tipologie elementară a forțelor reprezintă, putem 
“pune, ideea cea mai simplă a filozofiei lui Nietzsche. 

Fiecare obiect - fie el lucru natural, concept, idee, 
reprezentare etc. — se constituie graţie jocului universal 
al forțelor. Pentru a percepe cât mai concret acest proces, 
ne putem imagina lumea ca fiind formată din numeroase 
forte, care se intersectează întâmplător unele cu altele. 
Punctele lor de intersecție sunt asemenea unor confi- 
guratii cu stabilitate provizorie, aflate în permanentă 
schimbare. Ceea ce la un moment dat pare a fi stabil se 
modifică în clipa imediat următoare. Punctele de inter- 
secție a forțelor sunt denumite, în textele filozofului, 
centre de forță. Fiecare astfel de centru este, totodată, un 
punct din care este privit întregul joc al forțelor. 


Fiecare centru de forţă are pentru întregul rest propria per- 
spectivă, adică propria valorizare bine determinată, propria for- 
mă de acțiune, propria formă de impotrivire.!? 


Această idee ne aduce aminte de altă formă de per- 
spectivism, datorată lui Leibniz. Potrivit acestuia, 


13 KSA 5, p. 271 (GM, L, 8 10, p. 313). 

14 Cf. Gilles Deleuze, op. cit., p. 48. 

15 KSA 13, 14 [184], p. 371 (VP, 8 567, p. 366). Cf. si KSA 12, 7 [1], 
p. 249: „Lumea constä din astfel de fiinte vii si pentru fiecare dintre 
acestea existä un mic ungher din care ea este mäsuratä, perceputä, 
väzutä sau nu.” 

monadele sunt puncte de vedere multiple asupra intre- 
gului univers, deosebindu-se insä intre ele in privinta 
claritätii: unele își reprezintă întregul in mod palid si 
incomplet, în vreme ce altele sunt mai aproape de repre- 
zentarea clară si completă a acestuia'®. In afara faptului 
că Nietzsche elimină aspectul substantialist, prezent încă 
în filozofia lui Leibniz, el acceptă în plus ideea existenței 
unor raporturi reale între forte - și, implicit, între centrele 
de forță —, și nu doar cea a raporturilor ideale. Din acest 
punct de vedere, perspectivismul leibnizian este mai 
radical decât cel nietzschean, pentru că este în mai mare 
măsură „idealist“ La Nietzsche, ideea de perspectivă 
este mult mai adânc ancorată în aspectul real al exis- 
tentei, adică în realitatea factică a raportului forțelor. Ea 
descrie nu atât modul în care este reprezentată lumea — 
care după Leibniz are loc prin acomodarea dinainte sta- 
bilită a multiplelor reprezentări —, ci cum anume perspec- 
tivele se constituie prin raporturile reale dintre forte, fără 
a presupune ordinea lor prestabilită. Faptul că un centru 
de forță este totodată o perspectivă nu vrea să spună 
decât că forța dominantă dă un anumit sens respecti- 
vei configurații, adică o valorizează. Perspectivismul 
nietzschean nu presupune că realitatea este închisă într-o 
reprezentare, că ea nu este nimic altceva decât repre- 
zentare, ci doar faptul că ea este și reprezentare, adică 
metaforizare, creație de iluzii și măști. 


Voința de putere ca sinteză a forțelor 


Ce anume tine laolaltă, chiar dacă provizoriu, mai 
multe forțe? Ce anume le conferă, altfel spus, un sens și 


16 G.W. Leibniz, Monadologia, traducere de Constantin Floru, 
Editura Humanitas, București, 1994. 

8 anumită funcţie? Faptul că raportul forțelor trebuie 
Andlit împreună cu un principiu al sintezei lor îi apare 
ui Nictzsche ca o necesitate. 


Acțiune si reacțiune — ceva extrem de târziu, dedus, neoriginar. 
lile presupun deja ceva care determină o coeziune si poate să 
acționeze și să reacționeze. Însă de unde va fi izvorând 
weziunea?!? 


Asa cum am arătat, acțiunea și reacţiunea sunt cali- 
täfile fundamentale ale forțelor. Problema fundamentală 
devine acum următoarea: care este izvorul coeziunii din- 
He acţiune și reacțiune? Cu alte cuvinte, trebuie des- 
coperit principiul sintetic care face posibil raportul 
fortelor. Ce anume este acest „ceva“ aflăm din alte afo- 
risme: este însăși voinţa de putere. 


Conceptul victorios de „forță“, prin care fizicienii nostri au 
creat pe Dumnezeu și lumea, are nevoie de o completare: 
trebuie să i se atribuie o lume interioară, pe care eu o denumesc 
,vointa de putere“, adică o nevoie nestăvilită de demonstrare 
a puterii; sau intrebuintarea, exercitarea puterii ca instinct 
creativ etc JP 


Desigur cä imaginea precedentä este fäuritä dupä 
modul de funcționare a omului sau, poate, a ființelor vii 
în genere. Cu toate acestea, așa cum vom vedea mai 


17 KSA 12, 2 [105], p. 112 (VP, 8 622, p. 401). 

18 KSA 11, 36 [31], p. 563 (VP, 8 619, p. 400; traducere modificată). 
Raportul dintre conceptele de forță și voinţă este discutat si de către 
Arthur Schopenhauer, Die Welt als Wille und Vorstellung, Band 1, 
3. Auflage, Haffmans Verlag, Zürich, 1988, § 22, p. 166. impotriva 
modului curent de gändire, care subsumeazä conceptul de vointä 
celui de fortä, Schopenhauer incearcä sä gändeascä orice fortä din 
naturä ca vointä. Dupä el, forta este o abstractizare pornind de la 
cunoasterea intuitivä a lumii obiective, asadar a lumii ca fenomen, 
ca reprezentare. Dimpotrivä, aratä el, notiunea de vointä provine 
din interior, din constiinta nemijlocitä a fiecärui individ. 

tärziu, vointa de putere este un concept cu referintä uni- 
versalä: îl aflăm in orice fiintare, nu doar în cele din 
lumea organică. După Nietzsche, voința de putere ne 
apare ca fiind ceva inerent forței — este însăși efectivitatea 
ei — și, totodată, drept ceva complementar acesteia. In 
definitiv, voinţa de putere dintr-o forță este „elementul“ 
care face ca forța respectivă să fie „la lucru” Or, exer- 
citarea forţei se află în dependență de modul ei de 
constituire, adică de felul în care ea a devenit ceea ce este 
la momentul respectiv. Iar devenirea către ea însăși a 
forței se referă tocmai la jocul diferenţial în care ea se 
găsește antrenată, altfel spus la raportul cu celelalte forte 
din proximitatea ei. Putem spune, împreună cu Gilles 
Deleuze, că voința de putere este „elementul genealogic 
al forței, deopotrivă diferenţial si genetic”?. 

Dar când anume forța devine sintetică, luând chipul 
voinţei de putere? Atunci când ea unește, în mod sintetic, 
acel ceva care ordonă cu ceea ce se supune, adică ele- 
mentele opuse existente în orice desfășurare a forţelor. 
Odată unificate, aceste elemente exprimă un anumit sens, 
o direcție, altfel spus, o organizare. De aceea, sinteza în- 
seamnă tocmai organizarea forțelor, iar voința de putere 
este, în fapt, chiar această „forță organizatoare“. Ea este, 
în același sens, și creatoare: „«vointa de putere», adică o 
nevoie nestăvilită de demonstrare a puterii; sau între- 
buintarea, exercitarea puterii ca instinct creativ etc. 21 
Unificând în scopul de a organiza, voința de putere se 
distribuie, se multiplică în alte voințe de putere, pentru 
a domina astfel mai eficient, organizând totodată respec- 


19 Gilles Deleuze, op. cit., p. 56. 

20 KSA 11, 26 [204], p. 203; KSA 11, 34 [125], p. 463; KSA 12, 1 
[4], p. 11. 

21KSA 11, 36 [31], p. 563 (VP, § 619, p. 400); cf. si KSA 11, 26 [204], 
p- 203. 

tiva multiplicitate. Dominatia asupra a ceva străin este 
cu atât mai eficientă cu cât există o mai mare diferenţiere 
internă, care se transpune într-o complexitate a comen- 
71122. O credinţă fundamentală a lui Nietzsche este aceea 
că multiplicitatea și complexitatea prevalează în raport 
cu unitatea și simplitatea. Un lucru superior trebuie să 
fie complex, iar ceea ce este simplu nu poate fi decât 
derivat, fiind o simplă falsificare, o iluzie. 


Cu cât este mai mare impulsul spre unitate, cu atât mai mult 
putem conchide cu privire la prezenţa aici a slăbiciunii; cu cât 
mai mare impulsul spre varietate, diferență, descompunere 
interioară, cu atât mai multă fortä.? 


Din acest motiv, nu este de mirare că voința de putere 
este un element sintetic, dar nu și conciliant, așa cum 
întâlneam în dialectica hegeliană. Sinteza se face aici prin 
diferență, prin impunerea distanței. Tocmai acesta este 
sensul dominării, al asupririi, al comenzii eficiente: spo- 
rirea distanței, numită de Nietzsche și „pathos al dis- 
tantei”?*. Ca o tensiune către mai mult, voința de putere 
este o permanentă depășire de sine, în vederea ordonării 
câmpului din care face și ea parte, prezent și în cuprinsul 
ei. Ea vrea să-și afirme diferenţa, să se bucure de „plă- 
cerea de a se ști diferit“ 

Principiul sintezei enunțat aici, contrar oricărei alte 
forme de sinteză întâlnite în filozofia modernă, aduce în 
prim-plan un alt tip de donaţie. Și anume, una a dife- 
rentei forțelor. Voința de putere este „creatoare“ exact în 


2 KSA 11, 36 [21], p- 560 (VP, 8 655, p. 416). De asemenea, KSA 
11,35 [55], p. 537 (VP, 8 1064, p. 659). „Intr-un anumit moment al 
forței este dată conditionarea absolută a unei noi diviziuni a tutu- 
ror forțelor sale.” Cf. si Didier Franck, op. cit., p. 234. 

3 KSA 11, 36 [21], p. 560 (VP, § 655, p. 416). 

24 KSA 12, 2 [13], p. 73; KSA 13, 14 [79], p. 259 (VP, § 635, p. 408). 

acest sens: ea dă diferenţa forțelor și doar astfel le 
aduce împreună. Or, diferența este congruentă cu tipo- 
logia elementară a forțelor, motiv pentru care sinteza 
nietzscheană este una tipologică. În definitiv, ce anume 
înseamnă faptul că voinţa de putere este principiul dona- 
tor al diferenţei înseși? Ce anume donează ea cu adevă- 
rat, în acest joc al forțelor? Ea dă tocmai întâlnirea lor 
ca forte diferite, de un tip sau altul, de o calitate sau 
alta, așadar ca forțe active ori, dimpotrivă, reactive. 
În absența diferenței tipologice a calităților, raportul 
forțelor nu ar putea avea loc. În fond, acesta e princi- 
piul oricărei lupte, motiv pentru care Nietzsche îl vede 
ca fiind universal. Este modul de a fi al întregii exis- 
tente. Este principiul ce regizează, la vedere și totuși din 
umbră, constituirea și distrugerea oricărui lucru, descri- 
indu-i devenirea. 

Vointa de a fi diferit este deci, înainte de toate, voință 
de a stăpâni. lar a vrea să devii stăpân peste ceva străin 
este totuna cu a vrea să devii mai puternic. Acest fapt este 
valabil pentru orice voinţă de putere sau, ceea ce este 
același lucru, pentru fiecare centru de forță. 


...Faptul de a vrea să devii mai puternic, inerent oricărui centru 
de forță, este unica realitate — nu autoconservare, ci acaparare, 
voința de a deveni stăpân, de a deveni mai mult, mai 
puternic. 


Fiecare lucru, aflat desigur în permanentă schimbare, 
cuprinde în sine această agresiune a unei forțe asupra 
altei forte, avându-și justificarea în voința de putere: „Nu 
ne putem reprezenta nici o schimbare în care să nu existe 
o voinţă de putere. Noi nu putem deduce o schimbare 
dacă nu are loc o agresiune a puterii asupra unei alte 


5 KSA 13, 14 [81], p. 261 (VP, § 689, p. 443; traducere modificată). 

puleri.”2° Voința de putere este un veritabil „centru de 
comanda” asupra unui câmp de forte care, întâlnindu-se, 
formează o vecinătate. Ea presupune existența unei prea- 
labile opoziții a forțelor: „se poate manifesta doar în 
prezenţa unei opoziții; ea caută ceea ce i se opune.”? În 
consecință, voința de putere va acționa doar asupra altei 
voințe de putere, singura care i se poate opune cu 
adevărat. Va căuta rezistenţa obstacolelor de tot felul, 
pentru a-și exercita puterea pe seama lor. Acestor 
piedici va dori să le imprime propria sa formă. Sau, dacă 
sunt mai puternice decât ea, va încerca să le reziste: 
„voința de putere, în orice combinaţie de forță, apă- 
rându-se fata de ceea ce este mai puternic, năpustindu-se 
asupra a ceea ce este mai slab.“2 

În voința de putere trebuie identificate două tendinţe, 
legate între ele printr-un fir misterios: deși vrea să domine 
ceea ce îi este străin, ea se deschide totodată pericolului, 
infruntänd stranietatea celuilalt. În termenii filozofului, 
voința de putere este o „forță plastică '%. Ea va căuta 
sentimentul puterii, apărut invariabil la întâlnirea cu ceva 
opus, sentiment dependent, în ultimă instanţă, de gradul 
de rezistenţă al celuilalt. Și îl va căuta până la capăt, fără 
oprire, indiferent dacă e vorba despre sentimentul plăcerii 
ori, dimpotrivă, al neplacerii*!. Cel dintâi apare odată cu 
creșterea puterii, în vreme ce neplăcerea e „sentimentul 


26 KSA 13, 14 [81], p. 260 (VP, § 689, p. 443). 

27 KSA 12, 9 [151], p. 424 (VP, 8 656, p. 417). 

8 KSA 5, p. 55 (BR, § 36, p. 48): „Desigur, «voința» poate acţiona 
doar asupra unei «voințe» — și nu asupra unei «materii» (asupra 
«nervilor», de pilda).” 

29 KSA 11, 36 [21], p. 560 (VP, § 655, p. 416). 

30 KSA 10, 7 [253], p. 320. 

31 Despre aceste sentimente, in legäturä cu vointele de putere 
din sfera umanului, cf. KSA 13, 14 [80], p. 260 (VP, § 693); KSA 13, 

de a nu te putea împotrivi, de a nu putea deveni stäpän”*. 
Plăcerea, așadar, nu rezultă din faptul că voinţa se mul- 
tumeste cu ceea ce are sau cu ceea ce dobândeşte. Dimpo- 
trivă, acestui „ideal al turmei“ i se opune sentimentul 
nevinovat al plăcerii, ce rezultă din permanenta „neîm- 
päcare a voinței”, din faptul că „ea încă nu este îndeajuns 
de satisfăcută fără adversar și fara opoziţie“%. „Voința de 
mai mult este inerentä esenței plăcerii: voința ca puterea 
să crească și ca diferența să apară în conștiință." 

Problema satisfactiei voinței de putere este mai com- 
plexă decât pare. Cu ea, este de fapt în joc o întreagă 
cazuistică, o fenomenologie a detaliului. Voința puter- 
nică, afirmativă, poate fi identificată chiar și acolo unde 
nu am crede că se găsește: în faptul că, în anumite con- 
juncturi, ea nu se opune voinţei străine. Deși înfrânarea 
opoziției îi produce durere, ea o preferă uneori, căci avan- 
tajele supunerii pot fi, în cazul respectiv, cu mult mai 
importante“. 

După cum se poate observa, conceptele de forță si 
voință de putere se presupun reciproc. Dacă vorbim 
despre un cuantum al forţei — cantitatea pe care ea o 
încorporează —, trebuie să vorbim și despre „cuantumul 
voinței de putere”°. De el depinde modul de a fi al voin- 
telor, calitatea lor, faptul că sunt puternice sau, dim- 


11 [77], p. 38 (VP, 8 694); KSA 13, 14 [101], pp. 278-279 (VP, 8 695); 
KSA 13, 11 [75], pp. 37-38 (VP, 8 696); KSA 13, 11 [76], p. 38 (VP, 
8 697); KSA 13, 14 [173], pp. 358-360 (VP, § 699); KSA 12, 7 [48], 
p. 311 (VP, § 700); KSA 13, 11 [61], p. 30 (VP, § 701); KSA 13, 14 [174], 
pp- 360-362 (VP, §§ 702-703). 

32 KSA 13, 14 [80], p. 260 (VP, § 693, p. 445). 

33 KSA 13, 11 [75], p. 38 (VP, § 696, p. 446). 

3t KSA 13, 14 [101], p. 278 (VP, 8 695, p. 446). 

3 KSA 12, 10 [118], pp. 523-524 (VP, 8 382, p. 242). 

36 Cf., de exemplu, KSA 13, 14 [79], p. 258 (VP, § 634, p. 406). 

potrivă, slabe, altfel spus afırmative sau negative. Afirmative, 
atunci când în ele — în raportul forțelor existent în inte- 
riorul lor — prevalează forțele active, care dau întregului 
un sens afirmativ. Negative, atunci când, din contră, 
fortele reactive sunt la putere într-o voinţă, imprimändu-i 
functia unei răzvrătiri fata de ceea ce este deja dat. 

Tipologia vointelor, la fel de originară precum cea a 
forțelor, este prezentă în numeroase interpretări genea- 
logice exersate de Nietzsche. De cele mai multe ori, ea 
apare însă sub alti termeni. De aceea, este necesară o 
precizare suplimentară. Caracterul afirmativ al voinţei de 
putere se referă la faptul că modul ei de a fi, într-o 
anumită configuraţie, este creșterea puterii. Ea se exprimă 
complet liber și totuși caută întâlnirea obstacolelor, adică 
a altor voințe de putere. Altfel spus, este puternică si 
creatoare. Dăruiește din preaplinul ei, dă sens structurii 
de forțe din interiorul și din proximitatea sa. Pentru ea, 
conservarea puterii e doar un adaos, o consecință indi- 
rectă“ Dimpotrivă, vointele de putere negative, depin- 
zând de raportarea lor la cele active, de împotrivirea fata 
de starea de fapt pe care acestea deja au impus-o, devin 
interesate în cel mai înalt grad de conservarea și supra- 
vietuirea lor, în așteptarea momentului prielnic în care 
vor putea răsturna situația nefastă. Putem spune, în acest 
caz, că acolo unde observăm tendinţa creșterii puterii 
avem de-a face cu o voinţă de putere afirmativă, iar acolo 
unde prevalează instinctul conservării găsim la lucru o 
voinţă de putere negativă, slabă. Cu toate acestea, deno- 
minatiile de mai sus rămân simple metafore. 


Slabiciunea voinței: aceasta este o metaforă ce ar putea înșela. 
Căci nu există voinţă și, prin urmare, nici una puternică sau 


37 KSA 5, p. 27 (BR, § 13, p. 21). 

slabä. Multitudinea si caracterul gregar al impulsurilor, lipsa 
unui sistem care să le reunească au ca rezultat „voinţa slabă“; 
coordonarea acesteia sub supremația unui singur impuls 
determină „voinţa puternică“; - în primul caz avem de-a face 
cu o oscilare și lipsa unui centru de greutate, în ultimul cu 
precizia și claritatea unei directii.® 


Tipologia alcătuită de Nietzsche este strict meto- 
dologică. Realitatea este însă mai complicată decât orice 
schemă simplificatoare. Ceea ce rămâne de explicat, în 
marginea tipologiei menționate, este cum anume ajung 
vointele slabe — „cei slabi“, „sclavii“ — să impună în 
istorie propriile lor sensuri, răsturnând o ordine ce părea 
perfect constituită. Acest fapt nu pune în discuţie vala- 
bilitatea respectivei tipologii, ci ne obligă doar să împin- 
gem analiza fenomenelor cât mai departe, până la 
identificarea unor voințe de putere a căror apartenenţă 
la un tip sau altul este pe deplin evidentă. Exercitiul 
genealogic nu se poate opri la realitățile individuale, ci 
trebuie să pătrundă în inima acestora, pentru a descoperi 
și a scoate la suprafață elementele subindividuale, iden- 
tificabile terminologic tot ca voințe de putere. În fiecare 
voinţă de putere, susține Nietzsche, se ascund deopotrivă 
„O voinţă de constrângere și una de a te apăra împotriva 
constrangerii“*’. Voința de putere, deci, trebuie înțeleasă 
ca o structură complexă, ireductibilă la lucruri ca atare, 
la existente date. Lucrurile, conceptele, ideile, indivizii 
sunt, în analiza nietzscheană, asemenea unor măști care 
ascund activitatea unor voințe de putere, adică a altor 
măști. Pe scurt, măștile nu ascund un chip ultim, ci doar 
mereu alte și alte măști. 


38 KSA 13, 14 [219], p. 394 (VP, 8 46, p. 33). 
3° KSA 13, 14 [79], p. 258 (VP, 8 634, p. 406). 

Färämele voinţei de putere 


În scrierile lui Nietzsche, conceptul voinţei de putere 
apare pentru prima oară în intervalul cuprins între 
„lârșitul anului 1876 și vara lui 1877. Multă vreme notiu- 
nca e folosită sporadic, fără a fi tematizată explicit, pro- 
babil întrucât era echivalatä cu alti termeni importanţi, 
deja intrați în scenă pe parcursul scrierilor timpurii: 
instinct, sentiment, afect, pasiune, nevoie, trebuintä, 
impuls. Ea devine tema fundamentală mult mai târziu, 
iar conceptul este utilizat într-un sens tehnic începând 
cu Așa grăit-a Zarathustra (1886). După apariția Genealogiei 
moralei (1887), „voinţa de putere“ ajunge să fie titlul unei 
cărți în lucru, invocată deja frecvent în aforismele din 
loamna aceluiași an și din luna februarie a anului urmă- 
tor. Se întâmplă astfel până în luna august 1888, când este 
formulat ultimul plan al cărții. Pentru exemplificarea 
începuturilor noțiunii, să luăm cazul unui fragment! 
scris în 1876-1877. Nietzsche încearcă aici o explicare a 
ambitiei, al cărei element principal ar fi dorința de a ajunge 
la sentimentul puterii. Bucuria prilejuită de putere nu e 
urmarea consideratiei pe care o avem pentru părerile 
altora despre noi; dimpotrivă, dorinţa de a fi admirati se 
explică prin sentimentul negativ al fricii, respectiv prin 
cel pozitiv al voinței de putere. Acest context încă nu cali- 
fică noțiunea în discuţie ca fiind una fundamentală pentru 
întreaga filozofie nietzscheană. El prefigurează totuși ceea 
ce va constitui mai târziu o veritabilă tipologie a vointelor 
de putere. Deocamdată, dorința de putere este considerată 


40 KSA 13, 18 [17], pp. 537-538. Istoria acestor planuri și a apari- 
tiei conceptului de voinţă de putere este discutată amănunțit, prin- 
tre alţii, de Marc de Launey, „Le statut de la volonté de puissance 
dans l'œuvre publice de Nietzsche”, in: Cahiers de l Herne, 2000. 

41 KSA 8, 23 [63], p. 425. 


46 DANSUL MASTILOR 


ca depinzând, parcă într-un mod dialectic, de aversiunea 
noastră fata de lipsa puterii si fata de orice subordonare. 
La peste un deceniu distanţă, ideea se va traduce printr-o 
diferenţă între vointele puternice și cele slabe, toate fiind 
însă numite acum voințe de putere. Raportul lor rămâne 
unul necesar oricărei creșteri a puterii, precum și sen- 
timentului care o însoțește. Doar caracterul afirmativ al 
vointelor puternice va fi mult mai bine conturat în 
perioada târzie. 

În primele texte, Nietzsche nu dispunea încă de 
conceptul în discuție, dar ideile sale se orientau după o 
tematică la fel de generoasă, anume cea a puterii. Dincolo 
de diferențele dintre teoria timpurie a puterii și cea, mai 
târzie, a voinței de putere, există numeroase aspecte care 
creditează ideea continuității Jor?) Un argument, în acest 
sens, îl constituie observaţia conform căreia prin teoria 
voinței de putere Nietzsche tematizează mai riguros și, 
totodată, mult mai radical ceea ce gândise deja în textele 
timpurii. Mai precis, dacă la început genealogia unei idei, 
a unui concept ori a unei valori dezvăluia raportul unor 
forţe care rămâneau exterioare unele celorlalte, ulterior 
același scenariu genealogic scoate la iveală un raport al 
forțelor înlăuntrul voinţei de putere și, ca o consecinţă, 
raportul unei voințe de putere fata de celelalte. Este gän- 


42 Ipoteza continuității o întâlnim la exegeti precum: Karl 
Jaspers, Nietzsche: Einführung in das Verständnis seines Philosophie- 
rens, ed. cit., p. 305; Walter Kaufmann, Nietzsche: Philosopher, 
Psychologist, Antichrist, ed. II, Princeton University Press, Prin- 
ceton, New Jersey, 1968, p. 179 sq.; Robert C. Solomon (ed.), 
Nietzsche: A Collection of Critical Essays, Anchor Books, Garden City, 
1973, p. 203. Pentru ipoteza discontinuitatii se pronunță, printre 
alții, Willard Mittelman, „The Relation between Nietzsche's Theory 
of the Will to Power and his earlier Conception of Power“, in: 
Nietzsche-Studien, Band 9, 1980, pp. 122-141. 

dită acum, în fond, configuraţia unor forte aflate într-un 
anumit raport, sinteza lor într-un fel de „punct de voin- 
Lu", așadar mai mult decât simpla lor intersectare aleatorie. 
După cum putem bănui, aspectul inițial polemic al 
termenului se explică prin faptul că a fost inventat, foarte 
probabil, pentru a semnala despărțirea de conceptul de 
voință al lui Schopenhauer, termen care a însoțit la înce- 
put tematica nietzscheană a puterii. Dacă Schopenhauer 
crede că voinţa este unică și universală, liberă și lipsită 
de temei%, Nietzsche susține că există o pluralitate de 
voințe de putere, prinse într-o permanentă luptă: 


Toate „scopurile“, „telurile”, „sensurile“ sunt doar forme de 
exprimare și metamorfoze ale unei singure voințe inerente 
întregului real: ale voinţei de putere. A avea scopuri, țeluri, 
intenţii, a vrea in general este tot atât cât a vrea să devii mai 
puternic, a vrea să cresti — voind, în plus, și mijloacele aferente 44 


Voința de putere, așadar, este „instinctul cel mai gene- 
ral și mai adânc al oricărei acţiuni și al oricărui act de 
voință”, cel care a rămas însă, în mod surprinzător, „cel 
mai necunoscut și cel mai ascuns” 4%. 

În al doilea rând, spre deosebire de Schopenhauer“6, 
pentru Nietzsche voinţa nu este identificabilă cu voința 
de viata. Cea din urmă, arată el, reprezintă doar unul din 
aspectele particulare ale voinţei de putere, o simplă for- 
mă a el. 

Cu atât mai puțin este vorba despre o „voinţă de a trăi“: căci 

viata este doar un caz particular al voinţei de putere; este cu 


43 Arthur Schopenhauer, Die Welt als Wille und Vorstellung, 
Band 1, ed. cit., 8 23, p. 167. 

4 KSA 13, 11 [96], p. 44 (VP, 8 675, pp. 429-430). 

45 KSA 13, 11 [96], p. 45 (VP, 8 675, p. 430). 

46 După Schopenhauer, voința nu poate fi decât voinţă de viata. 
Dacă voința este lucru în sine, conținutul interior al lumii, esenţa 

totul arbitrar să afirmi că totul tinde să acceadă la această formă 
a voinţei de putere.” 


În sfârșit, dacă Schopenhauer privea voinţa ca lucru în 
sine, intelegänd-o astfel drept unitate, Nietzsche o consideră 
de la bun început plurală, ramificată în numeroase alte 
voințe de putere ce acționează în favoarea celei dominante. 


Principiul meu este că voința psihologiei de până acum este o 
generalizare nejustificată, că această voinţă nu există deloc, că, 
în loc să fie gândită ramificarea unei anumite voințe în nume- 
roase forme, natura voinţei a fost anulată prin eliminarea 
conținutului ei, a lui încotro? —: acesta este cazul în gradul cel 
mai înalt al lui Schopenhauer: ceea ce el numește „voință“ este 
doar un cuvânt gol.45 


Apoi, rationeazä filozoful, dacă voinţa ar fi în esență 
una, identică în toate manifestările ei, atunci ea ar trebui 
să acționeze nu asupra altor voințe, ci asupra unei naturi 
diferite. lar această acţiune nu ar putea fi exact cea de a 
comanda — proprie de fapt voinţei —, întrucât orice coman- 
dă are loc între elemente de același tip, singurele care 
pot avea un limbaj comun, cu ajutorul căruia comanda 
să poată fi transmisă și înțeleasă. A crede că voinţa este 
una ar însemna, în consecință, a nega voința“. Pretinsa 
unitate a voinței este, după Nietzsche, o unitate nomi- 
nală, o simplă prejudecată cauzată de folosirea limbajului, 
ca atâtea altele. 


.„„ Schopenhauer a făcut același lucru pe care obișnuiesc să-l 
facă filozofii: el a preluat și a exagerat o prejudecată populară. 


ei, viata este oglinda voinței ca lume vizibilă, ca fenomen și, din 
acest motiv, ea însoțește voința așa cum corpul își urmează fără 
încetare umbra. Cf. Die Welt als Wille und Vorstellung, Band 1, ed. 
cit., 854, p. 362. 

47 KSA 13, 14 [121], p. 301 (VP, 8 692, p. 445). 

48 KSA 13, 14 [121], p. 301 (VP, 8 692, p. 445). 

49 Gilles Deleuze, op. cit., p. 8. 

Vointa imi apare inainte de toate ca un lucru complex, care este 
o unitate doar în chip de cuvânt, — și tocmai în această unitate 
a cuvântului constă prejudecata populară care a înșelat vigi- 
lonta mereu neglijabilă a filozofilor.? 


Pe scurt, pluralitatea vointelor de putere constituie o 
credință de nezdruncinat a lui Nietzsche. Nu întâmplător, 
contrar unei mai vechi convingeri a filozofilor, el afirmă că 
fenomenul complex trebuie să explice fenomenele simple, 
si nu invers. Complexitatea pe care o regăsim în absolut 
orice lucru, fie el unul natural sau ideal, este chiar aceea 
a vointelor de putere. În fapt, nu are sens să vorbim despre 
voinţă ca atare, căci ea nu este o unitate: „Nu există voinţă: 
există doar punctualizäri de voinţă care își sporesc perma- 
nent puterea, sau o pierd.“5! Nu doar voinţa, ci tot ce pare 
d fi „unul” — așadar unitatea, identitatea, simplitatea — este 
doar o iluzie, ceva derivat dintr-un fenomen complex. 
Orice doctrină despre „unul“ este prin definiție „rea“, aflăm 
dintr-un pasaj al lucrării Așa grăit-a Zarathustra”. Regăsim 
ideea și într-un fragment din 1888: 


Tot ceea ce este simplu este numai imaginar, nu este „adevă- 
rat” Însă ceea ce este real, ceea ce este adevărat nu este nici 
unitate și nici nu poate fi redus la unitate. 


Cum se naște însă unitatea? Există ea în mod real, sau 
tine doar de modul în care noi percepem lucrurile? Dacă 
Nietzsche ar răspunde la această întrebare, atunci soluția 
sa ar fi aceea că ambele variante sunt corecte. Așa cum 
forțele există în mod real — ceea ce nu contrazice ideea că 


°° KSA 5, p. 32 (BR, § 19, pp. 25-26). 

5i KSA 13, 11[73], pp. 36-37 (VP, 8 715, p. 459). 

52 KSA 4, p. 110 (Z, U, „În insulele fericite”, p. 147). 

55 KSA 13, 15 [118], pp. 478-479 (VP, 8 536, p. 348). Ideea plurali- 
(Ont a fost descoperită de timpuriu, fiind mai întâi pusă în legătură 

observäm doar efectele unei forte, nu si forta ca atare -, 
tot așa si vointele de putere, aceste „centre“ rezultate la 
intersecţia forțelor, există în mod real. Doar că ele nu au 
durată reală, căci nu au consistență de tip substanţial. 
Orice configurație a forțelor dispare în momentul ime- 
diat următor formării ei, iar întregul complex al forțelor 
ce acționează și reacţionează în respectivul câmp dobân- 
dește un nou chip, transformându-se într-o nouă confi- 
guratie. Procesul continuă la nesfârșit. Aceasta se întâmplă 
în virtutea faptului că forţele și, totodată, raporturile 
dintre ele se află în permanentă schimbare. Or, așa cum 
deja am arătat, voința de putere nu este altceva decât 
principiul diferenţial al forțelor, aşadar raportul lor. Orice 
astfel de raport se află într-o stare de echilibru (deși 
provizorie) datorită forței dominante, care imprimă un 
anumit sens acelui raport, și nu întrucât forțele s-ar 
anihila reciproc. Este deci un raport orientat, și nu unul 
neutru. Prin urmare, unitatea nu are un aspect real, ci 
rezidă doar în ordinea conferită multiplului, în orga- 
nizarea lui. 


Orice unitate este unitate doar ca organizare și interacțiune — tot 
astfel cum o comunitate umană este o unitate — deci opusul 
anarhiei atomiste, și astfel o configurație de putere ce semnifică 
o identitate, dar nu este o identitate 54 


Problema unităţii trebuie gândită nuantat, ea aflân- 
du-se într-un raport de dependenţă cu situațiile în care 
este întâlnită. Atunci când este în joc dominarea plura- 
litatii, voința de putere este o voinţă de unitate și, putem 


cu monadologia lui Leibniz. Analogia cu filozoful modern nu exclude 
însă complet înţelegerea voinţei de putere ca principiu metafizic. O 
întâlnim, de pildă, la Kurt Engelke, Die metaphysischen Grundlagen 
in Nietzsches Werk, Konrad Triltsch Verlag, Würzburg, 1942. 

54 KSA 12, 2 [87], p. 104 (VP, 8 561, p. 363). 

spune, de identitate. Dimpotrivä, vointa puternicä aflatä 
in situatia de a dezorganiza o unitate preexistentä, care 
si-a pierdut orice justificare, va fi o vointä de diferentä, 
indreptată hotărât către multiplicitate”. 

Vointele de putere sunt multiple în chiar constituţia 
fiecäreia°°. Altfel spus, voința de putere nu este altceva 
decât „o punctualizare de voinţă“, o structură stabilă 
doar în aparenţă, de fapt însă una supusă provizoratului, 
devenirii, temporalitätii. Ea este deci o structură finită 
(un „centru de forță“, sau o „configuraţie a puterii”, asa 
cum o denumește Nietzsche), o lume în miniatură ce nu 
durează mai mult de o clipă. Este un simplu raport ce 
dispune de o minimă organizare, care dă senzaţia fixi- 
tätii. De aici nu mai e decât un pas până la a afirma că 
voința de putere este un simplu nume, un mod „de a 
denumi neechivoc toate forțele ce acționează“. Unitatea 


5 Cf. Pavel Kouba, „Der wirkliche Wille zur möglichen Macht. 
Uberlegungen zu Nietzsches Machtbegriff”, in: Andreas Schirmer 
(Hg.), Entdecken und Verraten: zu Leben und Werk Friedrich Nietzsches, 
Böhlau, Weimar, 1999, p. 334. 

> Desigur că există mai multe contexte în care Nietzsche vor- 
beste despre voința de putere la singular. Nu e nici o contrazicere 
la mijloc. În unele cazuri, este în atenţie identificarea voinţei de 
putere ca fiind însuși modul de a fi al întregii existente, acela prin 
care este descrisă, de fapt, multiplicitatea. În alte cazuri, voința 
de putere este discutată în relație cu domeniile în care ea este 
descoperită: natura, viata, societatea, știința, religia, arta, morala, 
politica, dar tot despre o multiplicitate a vointelor este vorba. In 
sfârşit, singularul este utilizat și pentru a descrie procesul în care 
se vede antrenată orice voință de putere, peripetiile sale alături 
de altele asemenea ei. Cf. Wolfgang Müller-Lauter, „Nietzsches 
Lehre vom Willen zur Macht”, in: op. cit., pp. 19-28. A se vedea și 
Rüdiger Hermann Grimm, Nietzsche’s Theory of Knowledge, Walter 
de Gruyter, Berlin/New York, 1977, pp. 1-16. 

7 KSA 5, p. 55 (BR, 8 36, p. 48). 

ei — ca orice unitate si identitate în general — este rezul- 
tatul operației de semnificare. În spatele oricărei unități 
se găsește un pachet de forte care ajunge, într-un anumit 
moment, la starea de organizare. Din acest motiv, voința 
de putere nu poate fi concepută drept ceva ultim: nu este 
monadă, nici atom, nici substanţă, ci este semnificația 
multiplicității, un simplu nume util înţelegerii si comu- 
nicării. Este un fapt de limbaj rezultat dintr-un proces 
care va fi numit, în multe alte locuri din opera lui Nietzsche, 
interpretare. Unităţile, așadar, există în mod real numai 
ca organizări ale multiplului. În orice alt sens, ele au doar 
o existenţă nominală. 

Ajungem astfel la al doilea posibil răspuns privitor la 
statutul „unităților“ Nu cumva tin ele tocmai de per- 
ceptia noastră? Nu reprezintă ele doar condiţiile subiec- 
tive ale raportului nostru cu lucrurile? Ba da, ele sunt așa 
ceva exact în virtutea faptului că sunt semnificații, adică 
desemnări utile. Ne-am obișnuit cu „adevărul“ lor într-o 
atât de mare măsură, încât au pătruns adânc în noi, 
devenind structuri definitive nu doar ale limbajului, ci 
și ale facultăţii noastre de cunoaștere. În absenţa lor, nu 
am mai putea cunoaște deloc. Așa cum vom observa 
într-un alt loc, credinţa în unităţi și identități reale se 
datorează caracterului perspectivist al existenţei. Per- 
spectivismul este însă cu atât mai radical cu cât trecem 
de la lumea anorganică la cea organică, pentru a atinge 
forma lui cea mai radicală în ființa umană. Dacă unităţile 
și identitățile — parţiale și provizorii — sunt de găsit la 
orice nivel al realului, ca simple forme de organizare a 
multiplului, în sfera umanului apare credinţa în unități 
și identități reale, ceea ce ne dovedește că ele sunt, de 
fapt, invenții ale omului, iluzii perspectiviste transfor- 
mate în „adevăruri“ 

Voința de putere și sferele realului 


După Nietzsche, lucrurile din fiecare sferă a realului 
se compun prin jocul universal al vointelor de putere, 
acesta fiind și unica lor justificare. Astfel este dovedită 
prezența universală a voinţei de putere. 

Înainte de toate, voința de „a deveni mai mult“ este 
de găsit în lumea organică: „Tocmai în cazul a tot ceea ce 
este viu se poate arăta cel mai clar că viul face totul nu 
pentru a se conserva, ci pentru a deveni mai mult...“ Ce 
semnificație are însă creșterea întâlnită în lumea orga- 
nică? Ea descrie tendinţa vieţii de a se afirma pe sine, fapt 
pentru care organismele se orientează către cea mai mare 
complexitate. Paradoxal, cea din urmă este obținută prin 
simplificare, adică printr-o tot mai accentuată specia- 
lizare. Acesta este, după Nietzsche, principiul vieții și nu 
este întâmplător faptul că viata însăși este definită prin 
acţiunea voinței de putere. Viaţa este „la lucru“ doar 
acolo unde se afirmă o voinţă de putere, unde se for- 
mează o configuraţie a unor forte care își extind domi- 
natia asupra vecinätätii lor și fac acest lucru organizând 
întreg teritoriul respectiv. Din acest motiv, viata este ten- 
siune către mai mult, dorință nestăvilită către depășirea 
de sine”. 


Principiul viet 

— Complexitatea mai mare, delimitarea precisă, coexistenta 
organelor și a funcțiilor specializate, odată cu dispariţia ele- 
mentelor intermediare — dacă aceasta este perfecțiune, atunci 
rezultă o voinţă de putere în procesul organic, în virtutea căreia 
forțele ce domină, modelează și poruncesc își măresc domeniul 
propriei puteri simplificându-se tot mai mult în interiorul 
acestuia: imperativul în creștere.60 


58 KSA 13, 14 [121], p. 301 (VP, 8 688, p. 442). 
5 KSA 4, p. 148 (Z, II, „Despre depășirea de sine”), p. 179. 
60 KSA 12, 7 [9], p. 297 (VP, 8 644, p. 412). 

Viaţa așadar nu este altceva decât raportul forțelor, așa 
cum este și voința de putere: „o formă constantă de 
procese de stabilire a forței, procese în care diferitii comba- 
tanti la rândul lor se dezvoltă inegal”*!. Avem viata acolo 
unde există diferență și luptă pentru impunerea ei. Acest 
„joc al luptei“ se observă și în cazurile în care ceva este 
supus: „chiar în faptul de a asculta există o împotrivire; 
puterea proprie nu este abandonată“62. Revenim, cu 
această precizare, la condiţia sine gua non a raportului 
dintre forțe: acestea se pot afla într-un raport numai în 
măsura în care se întâlnesc într-o vecinătate. În cazul 
lumii vii, proximitatea lor este dată de un anumit proces 
pe care îl au în comun, și anume nutriția. După Nietzsche, 
totul tinde aici către realizarea acestui act, inclusiv for- 
mele pe care noi le considerăm a fi superioare: simtirea, 
reprezentarea, gândirea. 


Noi numim „viață“ o diversitate de forte asociate printr-un 
proces de nutriţie. Din acest proces de nutriție face parte, ca 
mijloc de realizare, orice așa-numită simtire, reprezentare, 
gândire, respectiv: 1) o opoziţie fata de toate celelalte forte; 2) 
o adaptare a acestora în funcție de formă și ritm; 3) o evaluare 
în raport cu asimilarea sau excretia.© 


Lumea vie nu se caracterizează prin utilitate și prin 
instinctul conservării, ci prin creșterea puterii. „Viul tinde 
înainte de toate să dea curs forței proprii: «conserva- 
rea» este doar una dintre consecinţele acestui fapt.”®* 


61 KSA 11, 36 [22], p. 560 (VP, § 642, p. 411). 

62 KSA 11, 36 [22], p. 560 (VP, § 642, pp. 411-412). 

63 KSA 10, 24 [14], pp. 650-651 (VP, § 641, p. 411). 

64 KSA 12, 2 [63], p. 89 (VP, § 650, p. 415). Cf. si KSA 13, 14 [82], 
p. 262 (VP, § 689, p. 444): „Viaţa, ca forma cea mai cunoscută nouă 

Fxemplul cel mai potrivit este cel al nutritiei organis- 
melor primitive. 


Protoplasma își întinde pseudopodele pentru a căuta ceva care 
i se opune, — nu datorită foamei, ci a voinței de putere. Apoi 
ca încearcă să înfrângă acel ceva, să-l asimileze, să-l integreze: 
- ceea ce se numește „nutriţie“ este doar un fenomen secun- 
dar, un folos practic al acelei voințe originare de a deveni mai 
puternic D" 


În alti termeni, principiul vieţii nu este utilitatea, ci 
creșterea, idee contrară biologiei darwiniste®. În fond, ar 
trebui regândit ce anume înseamnă de fapt utilitatea. 
Pentru aceasta, este necesar să ne întrebăm, în fiecare caz 
in parte: „util în raport cu ce?“ Punând o întrebare atât 
de simplă, Nietzsche vrea să sugereze că utilitatea este 
prost înțeleasă atunci când este pusă în legătură cu 
„durata“ individului, cu simpla sa conservare. Căci ceea 
ce contribuie la conservarea individului poate constitui, 
în realitate, un factor care inhibă evoluţia și creșterea sa. 


a fiinţei, este in mod specific o voință a acumulării de forță —: toate 
procesele vieții își găsesc aici pârghia proprie: nimic nu vrea să 
se conserve, totul se însumează și se acumulează.“ 

65 KSA 13, 14 [174], p. 360 (VP, 8 702, p. 450). Cf. si KSA 12, 9 
[151], p. 424 (VP, § 656, p. 417): „Voința de putere se poate 
manifesta doar în prezența unei opoziții; ea caută prin urmare ceea 
ce i se opune, — aceasta este tendinţa originară a protoplasmei 
atunci când își întinde pseudopodele și pipăie în jur. Aproprierea 
și încorporarea sunt mai ales o voinţă de a supune, o modelare, 
imprimare a formei proprii, transformate, până când, în cele din 
urmă, ceea ce a fost supus a trecut cu totul în sfera de putere a 
atacatorului, sporindu-l. — Dacă această încorporare eșuează, con- 
figuratia se descompune; iar dualitatea apare ca rezultat al voinţei 
de putere: pentru a nu pierde ceea ce s-a cucerit, voința de putere 
se scindeazä în două voințe (după împrejurări, fără a abandona 
complet liantul propriu între cele doua).” 

6 KSA 12, 7 [44], p. 309 (VP, 8 649, p. 414). 

Dimpotrivă, o lipsă ori un defect — piedici serioase în 
calea conservării — pot încuraja evoluţia altor părți ale 
individului, bunăoară stimularea altor organe. Tot așa, 
o condiție nefavorabilă — internă ori externă — poate 
acționa ca stimulent și „condiţie existențială” a conser- 
vării, a „economiei cu sine“ a individului®’. Această luptă 
permanentă în care sunt angrenate părțile individului — 
lupta pentru hrană și pentru spaţiu, de exemplu - repre- 
zinta constituția intimă a acelui individ®. Pätrundem 
astfel în interiorul procesului de formare a unităților, pe 
care le-am putea crede a fi simple și minimale, în vreme 
ce în ele se ascunde de fapt o debordantă multiplicitate. 
Scopul etalării acestei formări este acela de a spulbera 
orice iluzie substantialistä. Până și fiecare organ dintr-un 
individ este constituit în manieră pluralistă. Împotriva 
lui Darwin, Nietzsche descoperă extraordinara creaţie 
din interior a formelor, creaţie care se folosește de con- 
diţiile exterioare ca de un simplu mijloc®. Ea este, în 
momentul inițial, o creație liberă de un anumit scop, noua 
formă primind însă ulterior — odată cu intrarea în acea 
formidabilă luptă dintre părțile individului — anumite 
utilități parțiale, niște întrebuinţări care îi dau, cu vremea, 
un chip anumit/0. Toate funcțiile organice sunt deduc- 
tibile — logic, dar și în chip real - din vointele de putere. 
În lumea organică, voinţa de putere se specializează fără 
încetare, arătându-se „ca voinţă de hrană, de posesie, de 


67 KSA 12, 7 [25], p. 304 (VP, § 647, p. 414). 

68 Probabil că ideea este împrumutată de Nietzsche din unele teorii 
științifice ale vremii sale. Cf. Wolfgang Miiller-Lauter, „Der Orga- 
nismus als innerer Kampf: Der Einfluß von Wilhelm Roux auf 
Friedrich Nietzsche“, in: Nietzsche-Studien, Band 7, 1978, pp. 189-223. 

69 Cf. KSA 12, 7 [9], p. 295 (VP, § 681, p. 435): „Viaţa nu este adap- 
tare a conditiilor interne la cele externe, ci vointa de putere, care, 
din interior, își supune și încorporează tot mai mult «exterior».” 

70 KSA 12, 7 [25], p. 304 (VP, § 647, p. 414). 


DE LA FORȚĂ LA VOINȚA DE PUTERE 57 


inslrumente, de servitori (supuși) și stăpâni“ Or, aceasta 
este configurația oricărui corp. 


Viaţa însăși este în esență sustragere, rănire, biruinfä asupra 
celui străin și asupra celui mai slab, oprimare, duritate, 
impunerea cu forța a formelor proprii, asimilare sau, cel putin 
si în cel mai blând caz, exploatare, — dar la ce bun să între- 
buintäm mereu aceste cuvinte în care s-a întipărit din vremuri 
străvechi un sens defăimător? Chiar și corpul în interiorul 
căruia, după cum s-a presupus mai sus, indivizii se tratează 
ca egali — aceasta se întâmplă în toate aristocratiile sănătoase 
~, acest corp este obligat el însuși, în caz că e un corp viu și 
nu unul muribund, să întreprindă împotriva celorlalte corpuri 
fapte de la care indivizii care îl alcătuiesc se abtin reciproc: el 
va trebui să fie întruchiparea voinţei de putere, el va dori să 
crească, să se extindă, să acapareze, să dobândească prepon- 
derenta, — și aceasta nu pe temeiul vreunei moralitäti sau 
imoralitäti oarecare, ci din cauză că el trăiește, si pentru că viata 
este tocmai voință de putere.” 


În lumea organică, „voinţa mai puternică o dirijează 
pe cea mai slabă. Nu există nici o altă cauzalitate în afară 
de cea a voinței de putere.“7? Sau, în termeni asemă- 
nätori: „Viaţa este doar un mijloc pentru ceva: este expresia 
formelor de creștere a puterii.”7? „Oriunde am găsit viata, 
păsit-am voinţă de putere.“7%, putem conchide împreună 
cu Nietzsche. Viaţa prezintă două tendințe — afirmaţia și 
negația de sine —, în funcție de tipul voinţei de putere pe 
care o întruchipează: puternică sau slabă, altfel spus, 
afirmativă sau negativă”. 

O construcție cel putin la fel de laborioasă întâlnim în 
sfera umană. Corpul omenesc, după Nietzsche elementul 


71 KSA 5, p. 207 (BR, § 259, p. 197). 

72 KSA 11, 35 [15], p. 514 (VP, § 658, p. 418). 

73 KSA 12, 9 [13], p. 345 (VP, 8 706, p. 453). 

74 KSA 4, p. 147 (Z, H, „Despre depășirea de sine“, p. 179). 
75 KSA 6, p. 311 (EH, pp. 38-39). 

hotărâtor al ființei noastre, se comportă la fel ca orice corp 
din lumea vie: este o multiplicitate, iar astfel „o confi- 
guratie a puterii“ Corporalitatea este pusă în valoare 
atâta vreme cât se acordă credit diversității, spaţiului, 
timpului si miscdarii”. In fiecare corp există o „aris- 
tocrafie”, adică o „pluralitate a stăpânilor“ care se exprimă 
în lupta celulelor și a tesuturilor”. De aici încolo, totul 
funcționează la fel ca în restul lumii organice. Avem o 
diferenţiere a activităților, așadar un fel de diviziune a 
muncii înăuntrul corpului, absolut necesară pentru exer- 
sarea dominației. Nutritia, de pildă, este consecința asi- 
milării continue, deci o formă a voinţei de putere. 
Totodată, reproducerea celulelor prin descompunere 
apare „ca urmare a incapacității celulelor dominante de 
a organiza ceea ce s-a asimilat“78. Elementul mai puter- 
nic, pentru a se institui ca „tip superior“ al voinţei de 
putere, îl reduce pe cel mai slab decât el la o simplă 
funcție, la un instrument al propriei sale creșteri. Găsim 
aici și sentimentul puterii, care însoţeşte pas cu pas actul 
stăpânirii. Cât privește sufletul, conștiința, moralitatea — 
nu sunt altceva decât elemente adăugate procesului 
corporal, folosite ca instrumente în slujba creșterii vieţii. 
În ea însăși, viața organismului uman este inconștientă 
si, din acest motiv, se află în afara moralității. Toate valo- 
rile supraordonate sunt, de fapt, simple expresii - ipos- 


76 KSA 11, 36 [36], p. 566 (VP, 8 659, p. 420). Cf. si KSA 11, 36 
[21], p. 560: „Cu cât este mai mare avântul spre unitate, cu atât 
mai mult avem de-a face cu ceva slab; cu cât este mai mare avântul 
către varietate, diferenţă, scindare interioară, cu atât avem acolo 
mai multă forță.“ 

77 KSA 12, 2 [76], p. 96 (VP, § 660, p. 420). Cf. şi KSA 11, 40 [42], 
p. 650 (VP, 8 490, pp. 321-322). 

78 Ibidem. 

Late — ale vointelor de putere: ale instinctelor si afectelor, 
ale simțurilor si sentimentelor, ale dorințelor si pasiuni- 
lor, ale nevoilor și trebuintelor noastre, ale tuturor acestor 
Iorme pe care le întruchipează voinţa de putere si care 
lac din om un homo natura’. Impulsurile dominante sunt, 
de fapt, cele care se impun ca valori absolute, ca etaloane 
ve trebuie urmate în orice evaluare („ca instante valorice 
supreme, ba chiar ca forte creative și guvernante”®®). Ele isi 
dispută întâietatea și, în lupta lor, încearcă să se instituie 
ca valori supreme, pe care elementele mai slabe ar fi 
chemate nu doar să le respecte, ci să le ia drept principii 
Ale autodefinirii lor, acceptându-le astfel dominația. 
Această idee este reluată într-un alt fragment: 


Fiecare instinct este o formă a setei de a domina. Fiecare își 
are perspectiva proprie pe care urmărește s-o impună ca nor- 
mă tuturor celorlalte instincte 81 


Evaluările ce aparţin fiinţei umane, din care izvorăsc 
loate activitățile intelectuale, sunt formate, la rândul lor, 
in funcție de nevoile și trebuintele sale. Tocmai de aceea 
putem spune că „nevoile noastre sunt cele care inter- 
pretează lumea; instinctele noastre împreună cu ale lor 
Pentru si Împotrivă“:2. Omul în întregul său — constituit 
grație prevalentei, în multiplicitatea acestor date, a unui 
element dominant — acţionează totuși ca si cum ar fi o 
unitate. Întâlnim „în mare“ ceea ce am observat „în mic”, 
adică aceeași tendință către creșterea puterii. „Ceea ce 
vrea omul, ceea ce vrea fiecare parte infimă a unui 
organism viu este un plus de putere. [...] Datorită acelei 


79 KSA 12, 2 [131], p. 132 (VP, § 391, p. 248); KSA 5, p. 169 (BR, 
§ 230, pp. 159-160). 

80 KSA 12, 7 [3], p. 257 (VP, § 677, p. 434). 

81 KSA 12, 7 [60], p. 315 (VP, § 481, p. 317). 

82 Ibidem. 

vointe cautä el opozitia, are el nevoie de ceva care säi 
se opunä...”® Voința de putere este, în om, tocmai „forța 
ce ar putea să poruncească "d 

În mod surprinzător, Nietzsche descoperă aceeași 
structură a realului în lumea anorganică. Voința de putere 
este și aici unica realitate. Ideea este exprimată, în câteva 
locuri, sub următoarea formă: „viaţa este doar un caz 
particular al voinţei de putere; este cu totul arbitrar să 
afirmi că totul tinde să acceadă la această formă a voinţei 
de Gutere" 29. Fragmentul anterior vrea să spună că voința 
de putere nu se limitează la sfera vieţii, ci se regăsește 
în orice fiintare. Cum viata reprezintă modul de a fi al 
lumii organice și al omului, este evident că voința de 
putere va fi întâlnită și în ceea ce a rămas din realitate, 
adică lumea anorganică. O afirmaţie explicită a ideii găsim 
în alte fragmente, unde este introdusă în discuţie tema 
perspectivismului. 


Și în domeniul anorganicului pentru un atom-forta este luată 
în considerație doar vecinătatea sa: forțele din depărtare se 
anulează. Aici se ascund germenii caracterului perspectival și 
motivul pentru care o fiinţă vie este în întregime „egoistă“ Dn 


Tocmai perspectivismul necesar în virtutea căruia fiecare 
centru de forță — iar nu doar omul — construiește din sine însuși 


85 KSA 13, 14 [174], p. 360 (VP, 8 702, p. 450). Cf. si KSA 12, 10 
[118], p. 524 (VP, § 382, p. 242): „Eu apreciez omul după cuantumul 
de putere și bogăție al voinței sale, nu după slăbiciunea si extinctia 
ei.” De asemenea, KSA 5, pp. 61-62 (BR, 5 44, p. 54); KSA 5, 
pp. 126-128 (BR, 5 203, pp. 117-119); KSA 6, pp. 84-85 (AL, „Morala 
ca anti-natură“, § 3, pp. 473-475). 

4 KSA 12, 10 [206], p. 582 (VP, § 385, p. 245). 

8 KSA 13, 14 [121], p. 301 (VP, 8 692, p. 445). Cf. si KSA 12, 9 
[13], p. 344 (VP, § 706, p. 453): „Viaţa este un caz particular: trebuie 
să întemeiezi întreaga existenţă, si nu doar viata.” 

86 KSA 11, 36 [20], p. 560 (VP, 8637, p. 409; traducere modificată). 

intreg restul lumii, cu alte cuvinte il măsoară, îl pipăie, il 
modelează prin forţa proprie...7 


Avem, așadar, un fel de perspectivism și la nivelul 
anorganic, împotriva obisnuintei de a-l considera ca fiind 
propriu doar omului și sferei organice. De fapt, această 
lume mecanică, perfect „materială“, este „o realitate de 
același rang cu înseși pasiunile noastre“, „o formă mai 
primitivă a lumii afectelor, lume în care se află înglobat 
într-o unitate puternică tot ceea ce se ramifică si se 
profilează mai apoi în procesul organic“. Din acest 
motiv, ea este „o formă prealabilă a vieţii“ In virtutea 
continuității dintre sferele realului, Nietzsche susţine că 
peste tot unde întâlnim lupta pentru putere a elementelor 
rivale vom avea de-a face și cu o evaluare a întregului 
„patiu al disputei, realizată din punctul de vedere al 
forței dominante. Dar, asa cum vom arăta într-un capitol 
viitor, lumea anorganică se caracterizează printr-o formă 
(le perspectivism ceva mai palidă, atenuată, ceea ce nu 
este neapărat un dezavantaj al ei. Realitatea se constituie 

chiar și la nivelul anorganic — dintr-o multitudine de 
mici „lumi“ formate în interiorul fiecărui centru de forță 
sau, cu alt termen, în fiecare voinţă de putere. 


Splendoarea calităţilor. Valoare și evaluare 


După Nietzsche, „esența cea mai lăuntrică a fiinţei 
este voinţa de putere“&. În fiecare sferă a existenței (anor- 
panică, organică și umană) găsim la lucru voinţa de 
putere, sub forma unui raport al forțelor ce acţionează 


87 KSA 13, 14 [196], p. 373 (VP, § 636, p. 409). 
88 KSA 5, pp. 54-55 (BR, § 36, p. 47). 
89 KSA 13, 14 [80], p. 260 (VP, 8 693, p. 445). 

în acel câmp. Raportul respectiv exprimă o anumită valo- 
rizare a întregului. „Fiecare centru de forță are pentru 
întregul rest propria perspectivă, adică propria valorizare 
bine determinată, propria formă de acțiune, propria 
formă de împotrivire.“ Analizele precedente au pregătit 
terenul pentru înțelegerea adecvată a acestui fragment, 
amintit anterior. Ce însemnătate au valorile însele în actul 
valorizării, definit aici ca simplă exprimare a forței? Pen- 
tru a răspunde acestei întrebări, trebuie să pornim din 
nou de la termenul de forță. Dacă fiecare forță posedă 
atât un anumit cuantum (cantitatea încorporată de ea la 
un moment dat), cât si o calitate, putem spune că valorile 
au de-a face tocmai cu calităţile forțelor. Dar, așa cum am 
arătat deja, calitățile forțelor derivă din cantităţile lor: o 
forță este activă dacă are o cantitate mai mare decât 
celelalte forte pe care le întâlnește și este reactivă în caz 
contrar. Cu toate acestea, calitățile nu sunt întru totul 
reductibile la cantităţi. Ideea lui Nietzsche este extrem de 
importantă și novatoare: calitățile forțelor împlinesc o 
formidabilă mișcare de întoarcere asupra acestor forte, 
contribuind decisiv la creșterea lor cantitativă. 


Oare n-ar trebui să fie orice formă de cantitate un indiciu al 
calității? Puterii sporite îi corespund o altă conștiință, un alt 
mod de a dori, o altă perspectivă a privirii: creșterea însăși este 
o dorință de a fi mai mult; dintr-un quale crește dorința spre un 
mai mult al guantum-ului; într-o lume pur cantitativă totul ar 
fi mort, împietrit, nemișcat. — Reducerea tuturor calităților la 
cantități este un nonsens: ceea ce rezultă este faptul coexistentei 
lor, o analogie —?! 


După cum observăm, Nietzsche nu este un filozof 
reductionist. După el, infrastructura cantităților forțelor 


9 KSA 13, 14 [184], p. 371 (VP, § 567, p. 366). 
91 KSA 12, 2 [157], pp. 142-143 (VP, § 564, p. 364). 

stă la baza suprastructurii calităților — deopotrivă ale 
forțelor si ale vointelor de putere —, fenomen pe care îl 
putem depista atât în lumea anorganică, dar și în cea 
organică, inclusiv în cazul omului. Cu toate acestea, 
suprastructura calităților, tocmai prin valorile pe care 
omul le introduce în lume — în lumina cărora lumea însăși 
este valorizată într-un fel sau în altul —, conduce la 
„dorinţa spre un mai mult al guantum-ului”. Altfel spus, 
daca fiecare centru de forță valorizeazä mediul său în 
funcţie de cantitatea forței dominante dinlăuntrul său, 
omul valorizează lumea și în funcție de valori și idealuri, 
preluate din trecutul său și al umanităţii, asumate și 
transformate în convingeri intime. 

Pe scara fiinţelor există un fel de urcuș: fiecare strat 
al realului se așază deasupra celui imediat inferior, pre- 
luând modul lui de a fi, dar adăugând un plus de „valo- 
rizare” perspectivistä. Organismele vii, bunăoară, asumă 
structura de bază a lumii anorganice, iar sfera umanului 
se clădește pe edificiul celorlalte două. Cu cât urcăm însă 
de la unul la celelalte, de la „infrastructură“ la „supra- 
structură“, valorile suprastructurii se întorc tot mai mult 
asupra infrastructurii, influențând modul în care realul 
se construiește pornind de la cea din urmă. Puse în 
lucruri de către om, valorile pot deturna bunul mers al 
instinctelor — al vointelor de putere primare înscrise în 
ființa lui —, modificând radical „lumea“ sa. Observăm 
deseori acest fenomen: valorizările împlinite de om nu 
sunt în funcție de ceea ce el este deja, de modul lui de a 
fi, ci i se impun oarecum din afară, pervertind sensul 
întregii sale lumi interioare și, indirect, al lumii exterioare 

al lumii exterioare, desigur, așa cum îi apare lui. 

Care este motivul pentru care apare, la nivelul uma- 
nului, această „defectiune ontologică“, pentru a o numi 

astfel? De ce se abate omul de la bunul mers — pur canti- 
tativist — al naturii? Nietzsche oferă un răspuns simplu, 
dar elocvent: această deviere ţine de limitele sale, este 
adânc înscrisă în modul său de a fi. 


„Cunoașterea“ noastră se limitează la constatarea cantităților; 
însă noi nu putem împiedica prin nimic perceperea acestor 
diferenţe cantitative drept calități. Calitatea este un adevăr specific 
perspectivei noastre; nu un „în sine“ 

Simturile noastre au un anumit cuantum drept medie în 
cadrul căreia ele funcționează, cu alte cuvinte noi percepem 
ceea ce este mic și mare în raport cu condiţiile existenţei 
noastre. Dacă am ascuti sau reduce de zece ori acuitatea simtu- 
rilor noastre, am dispărea: — cu alte cuvinte, noi percepem chiar 
raporturile de mărime drept calităţi, în funcţie de condiţiile de 
posibilitate ale existenţei noastre.” 


Dacă am putea izola aspectul „pasiv“ din cunoașterea 
noastră, am înregistra doar cantități și diferențe canti- 
tative. Însă acest lucru este imposibil. Deja odată cu actul 
percepției — așadar chiar de la începutul cunoașterii — 
intră în joc calitățile (valorile), „adevăruri“ de nedemon- 
strat prin ele însele, dar ale căror efecte le observăm la 
nivelul elementar al experienței omenești. Aceste 
„condiţii de posibilitate ale existenţei noastre“ sunt, în 
mod fatal, înseși condiţiile de posibilitate ale percepției. 
Concluzia derivată de aici este că percepțiile sunt deja 
impregnate valoric, iar prin ele realitatea este interpretată 
de noi într-un fel anumit. 


Calitățile sunt limitele noastre insurmontabile: nu putem 
împiedica prin nimic să resimtim simple diferente cantitative 
drept ceva fundamental diferit de cantitate, adică drept calități 
ce nu pot fi reduse una la cealaltă. Dar tot ceea ce înseamnă 


"2 KSA 12, 5 [36], p. 197 (VP, § 563, p. 364). 

„cunoastere” se raporteazä la domeniul in care putem 
numära, cäntäri, mäsura, la cantitate: in timp ce, dimpotrivä, 
toate perceptiile noastre valorice (adicä tocmai perceptiile 
noastre) sunt determinate de calitäti, respectiv de „adevä- 
rurile“ ce depind exclusiv de perspectiva noastră, adevăruri 
care pur și simplu nu pot fi „cunoscute“. Este de la sine înțeles 
că orice ființă diferită de noi percepe alte calități și prin urmare 
trăiește într-o altă lume decât aceea în care trăim noi. Calitățile 
reprezintă veritabila noastră idiosincrazie umană: a pretinde 
ca aceste interpretări și valori umane ce ne revin să fie valori 
universale, și poate constitutive, aparține smintelii ereditare 
a vanitatii umane.% 


Când valorile și idealurile sunt complet interiorizate, 
cle devin „adevăruri“, certitudini definitive ale fiinţei 
umane. Altfel spus, ajungem să le resimtim — pentru a 
vorbi în termenii lui Kant - ca pe niște date constitutive, 
si nu doar regulative. Le investim cu trăsăturile univer- 
salitatii și necesităţii: faptul că vin de dincolo de om este 
un semn, pentru noi, că ele sunt obiective. Acesta este 
aspectul lor negativ, am putea spune, înșelăciunea sub 
care ni se înfățișează. Însă ele reprezintă, în același timp, 
datele prin intermediul cärora noi existäm, cu perceptiile 
noastre cu tot. Lumea însăși, asa cum ne este dată nouă, 
există datorită lor. lată din ce motiv aceste măști ne sunt 
perfect necesare. Cu toate acestea, caracterul lor necesar nu 
ar trebui să le ofere, automat, și statutul unor date obiec- 
tive. Din ce motiv nu recunoaștem aspectul lor subiec- 
tiv, așadar perspectivismul lor? Textul lui Nietzsche ne 
indică doar faptul că ele sunt instrumente ale creșterii 
puterii si ale dominaţiei. În om, voinţa de putere, acest 
fapt primar ascuns în profunzimile naturii sale și ale 
întregii realităţi, acționează tocmai în acest mod. În el, 


93 KSA 12, 6 [14], p. 238 (VP, § 565, p. 365). 

perspectivismul, iluzia, masca, minciuna se dovedesc a 
fi mai puternice și, totodată, într-o mai mare măsură 
necesare decât în toate celelalte sfere ale existenţei. Dato- 
rită lor, dominaţia cunoaște aici forme dintre cele mai 
subtile: minciuna este necesară pentru a putea trăi, ea 
este un lucru de-a dreptul divin”. 

Cei care creează valorile, ordonându-le în table cu pre- 
tentia fixitätii, sunt oamenii înșiși, prin definiție 
„creatori“. Altfel spus, sunt vointele de putere care actio- 
nează, fără încetare, în vederea depășirii de sine. Valorile 
iau naștere prin evaluări”, prin estimarea mijloacelor 
dominației. Ele apar, așadar, odată cu exprimarea - și 
obiectivarea - diferenţei, a distanței pe care voinţa o are 
fata de celelalte și pe care, totodată, vrea să o sporească. 
Acesta este motivul pentru care valorile contribuie la 
exercitarea dominaţiei. A da sens lucrurilor, anume pro- 
priul tău sens, instituindu-l ca și cum ar fi unicul sens 
posibil și permis — acesta este un mijloc pentru creșterea 
distanţei, adică a puterii. 


91 KSA 13, 11 [415], p. 193 (VP, § 853, p. 546); KSA 13, 11 [327], 
p. 139. Într-un alt loc, Nietzsche susţine că afirmarea vieții este 
totuna cu afirmarea minciunii. Cf. KSA 11, 25 [101], p. 37. 

KSA 4, p. 75 (Z, L „Despre o mie și unu de scopuri”, 
pp. 118-120; traducere modificată): „Doar omul a dat valoare 
lucrurilor, în vederea conservării sale, — el a dat mai întâi sens 
lucrurilor, un sens omenesc! De aceea se numește «om», adică 
acela care estimează. A estima înseamnă a crea [...]. Valoarea 
există doar prin estimare: și fără estimare nuca existenţei este 
seacă.“ Cf. și KSA 13, 11 [96], p. 45 (VP, § 675, p. 430): „Toate 
evaluärile sunt doar consecinţe si perspective mai restrânse în 
slujba acestei voințe unice; evaluarea însăși este doar această voință 
de putere.“ De asemenea, KSA 5, p. 306 (GM, II, § 8, p. 349): „omul 
se desemna pe sine însuși drept ființa care măsoară valori, care 
evaluează și măsoară ca «animal apreciator în sine».“ 

Evaluärile noastre determinä ce lucruri acceptäm noi in gene- 
ral si cum anume le acceptäm. Insä aceste evaluäri sunt intro- 
duse și reglementate de către voinţa noastră de putere.?® 


Dacă sfera umană ar funcționa după regulile celorlalte 
sfere ale existenţei, atunci valorile ar trebui să fie întru 
lotul reductibile la o „scală numerică și graduală a forței“ 
(‘onform acestei ordini matematice a naturii, creșterea 
valorii ar semnaliza creșterea forței, în vreme ce scăderea 
ei ar fi semnul diminuării forţei”. „«Valoarea» este în 
esență punct de vedere pentru creșterea sau diminuarea 
acestor centre de comandă.“% Or, creșterea și scăderea 
fortei înseamnă, de fapt, sporirea și diminuarea diferenţei 
dintre forte. 


Câtă diferenţă, atâta putere 


Nu întâmplător, articulațiile acestui gând sunt expuse 
prin introducerea conceptului de putere. „Valoarea este 
cuantumul maxim de putere pe care omul și-l poate 
încorpora.“ Sau, într-un alt fragment: „După ce se 
măsoară în mod obiectiv valoarea? Numai după cuan- 
tumul de putere sporită și organizată.“ 1% Pentru Nietzsche, 
puterea este tocmai diferenţa dintre forțe și, implicit, 
dintre vointele de putere. Câtă diferenţă există si este 
exprimată, exact atâta putere este pusă în Joc. Intelegem 
acum mai bine faptul că expresia centrală a filozofiei 
nietzscheene — voința de putere — nu echivalează cu fap- 
tul că voinţa vrea ceva dat, prestabilit și fixat, ceva 


9% KSA 11, 26 [414], p. 262. 

7 KSA 13, 14 [105], p. 283 (VP, § 710, pp. 456-457). 
98 KSA 13, 11 [73], p. 36 (VP, § 715, p. 459). 

% KSA 13, 14 [8], p. 221 (VP, § 713, p. 458). 

100 KSA 13, 11 [83], p. 40 (VP, § 674, p. 429). 

ipostaziat de ea ca „putere“101. Voința nu vrea decât cres- 
terea ei, iar acest lucru se petrece, „desigur, grație puterii 
pe care o deţine deja în ea însăși. În această expresie, cei 
doi termeni, voinţă și putere, nu pot fi intelesi decât 
împreună. Căci ceea ce permite unei voințe să vrea ceva 
anume este tocmai puterea!”, adică diferența din sânul 
ei, pe care voinţa vrea să o facă tot mai mare. Vointa de 
putere dispune de o putere „internă“, care nu este altceva 
decât diferenţa dintre forțele ce acționează înlăuntrul ei. 
Exact în acest sens trebuie să spunem că voința de putere 
este o sinteză a forțelor. Din această perspectivă, ea se 
identifică, de facto, cu forța dominantă în acel dispozitiv 
al puterii (în acel aranjament al forțelor). Voința sinteti- 
zează respectivele forțe tocmai datorită tendinței sale de 
a spori diferenţa existentă între ele, lucru realizabil doar 
prin expansiunea asupra forțelor vecine. Sau, în alte 
cazuri, prin alianțele cu dispozitivele învecinate are loc 
o divizare a celui dintâi aranjament. 

Ce anume contribuie decisiv la creșterea diferenţei? 
Răspunsul nu poate fi decât unul singur: valorile, mai 
precis anumite valori, și anume cele morale!%. Din acest 
motiv, creând „binele“ și „răul“, omul a inventat de fapt 
cel mai eficient instrument al dominației. 


Da, multe tari vazut-a Zarathustra și multe neamuri: dar nicä- 
ieri pe pământ Zarathustra n-a găsit putere (Macht) mai uriașă 
decât lucrarea celor ce iubesc: „bine“ și „rău“ este numele ce-l 
poartă.104 


101 Cf. Martin Heidegger, Nietzsche, Band II, Neske, Pfullingen, 
1961, p. 265. 

102 Cf. si Gilles Deleuze, op. cit., pp. 96-97. 

103 KSA 4, p. 149 (Z, II, „Despre depășirea de sine“, p. 181; 
traducere modificată): „Dar din valorile voastre crește o stăpânire 
(Gewalt) mai mare și o nouă depășire.“ 

104 KSA 4, p. 76 (Z, I, „Despre o mie și unu de scopuri“, 
pp. 118-120; traducere modificată). 

Stăpânirea voastră - a voastră cei ce evaluati — se folosește de 
valorile și de noțiunile de bine și rău ale voastre; iată în ce 
constau iubirea voastră tainică și strălucirea, tremurul și revăr- 
sarea sufletului vostru.1% 


Nietzsche se înțelege pe sine sub imperativul creației, 
al voinței de putere afirmative. Însă „cel ce trebuie să fie 
creator mereu distruge“. Patosul destructiei deci nu este 
o simplă toanä a filozofului. El își asumă sarcina de a 
deconstrui înseși valorile morale, adică „binele“ și „răul“, 
armele cele mai eficiente ale dominării de-a lungul isto- 
riei Europei. Dar critica valorilor morale primește forma, 
oarecum neașteptată, a unei radicale critici a meta- 
fizicii!06, Intreaga metafizicä, urmärind obsesiv deduce- 
rea conditionatului din neconditionat, frizeazä absurdul. 
In acest caz, in ce constä noutatea pozitiei nietzscheene? 
Oare asumarea voinţei de putere ca ingredient al oricărei 
fiintari, ba chiar ca principiu, conduce automat și la 
depășirea formelor anterioare ale întemeierii, dominante 
în istoria metafizicii? Noutatea adusă de „principiul“ 
amintit nu poate fi neglijată. Pentru Nietzsche, conditio- 
natul (lucrurile, oamenii, ideile ori faptele de limbaj) și 
neconditionatul (voinţa de putere) sunt de aceeași 
natură. Așa cum arată Deleuze, voinţa de putere este un 


105 KSA 4, p. 149 (Z, II, „Despre depășirea de sine”, p. 180; tra- 
ducere modificată). 

1% Ca o curiozitate istorică, să consemnăm că Alfred Băumler 
este, cel mai probabil, primul exeget care a avut ideea de a vorbi 
despre „metafizica“ lui Nietzsche, considerând-o legată de supo- 
zitia voinţei de putere, întrebându-se în același timp dacă nu 
cumva acest proiect se opune întregii metafizici anterioare. 
Punând în relaţie tezele metafizice cu „intenţiile politice” ale lui 
Nietzsche, el vede în filozofia acestuia fundamentul teoretic al 
national-socialismului. Cf. Alfred Bäumler, Nietzsche, der Philosoph 
und Politiker, Leipzig, 1931. 

principiu plastic!”, unul care ia forma lucrurilor pe care 
le întemeiază, metamorfozându-se odată cu ele. Cu alte 
cuvinte, ea este un principiu dinamic, împărtășindu-se 
din aceeași eternă devenire ca și lucrurile însele. Aparține 
suprafeței lucrurilor, și nu vreunei nebuloase profunzimi. 
Nu este mai extinsă decât cele pe care le întemeiază, nici 
nu are vreun sens în absenţa lor. Voința de putere este 
identificabilă doar în particularul situaţiei, acţionând 
într-un lucru anumit, și nu venind din afara lui. Nu se 
află în spatele lucrului, separată de el. În justificarea unui 
fapt sau a unei idei, trebuie luată în calcul doar o anumită 
configuraţie a forțelor, un anumit aranjament aparţinând 
unei voințe de putere. Acest aranjament însă, la rândul 
lui, este condiţionat de alte voințe, este deductibil din- 
tr-un joc mai larg, din care fac parte vointele de putere 
aflate în proximitatea celei dintâi. Avem de-a face, la 
rigoare, cu două tipuri de vecinătate. Pe lângă cea spa- 
tialä, datorată hazardului ce aduce forţele laolaltă, este 
prezentă și o vecinătate temporală. Conform ei, un lucru 
anumit — așa cum am văzut, nimic altceva decât confi- 
guratia unei voințe de putere — nu este derivabil la infinit 
din alte aranjamente anterioare. Această configurație, 
„Scena“ însăși pe care se desfășoară raportul voinţei 
respective cu altele asemenea ei, este deductibilă doar din 
trecutul ei proxim, din dispozitivele de putere care au 
precedat-o. Fiecare dintre ele urmează același traseu 
sinuos. Nu există o configuraţie primă, o „scenă“ origi- 
nară care ar precumpăni decisiv în comparație cu cele- 
lalte. Altfel spus, nu există un element prim care să 
întemeieze întregul lant al configuratiilor vointelor de 
putere. Din perspectiva temporalitatu, „regula“ apariţiei 
unui aranjament constă în a dispune de momentul 


107 Gilles Deleuze, op. cit., p. 57. 


DE LA FORȚĂ LA VOINTA DE PUTERE 71 


oportun. Asa cum nu existä o regulä fixä a invecinärii 
spatiale, tot asa doar intämplarea hotäräste intälnirea 
unor forte la un moment dat, si nu în oricare altul. 
Problema raportului cu metafizica anterioarä ne 
apare acum in toatä complexitatea ei. Desi avantajele 
noului „principiu“ sunt evidente, ele nu depășesc statu- 
tul unor determinatii minimale. Datorită lor putem 
descrie adecvat miza și noutatea gândului lui Nietzsche, 
dar nu și complexitatea lui. Analiza din capitolul de fata 
ne-a condus către înțelegerea voinţei de putere ca prin- 
cipiu sintetic. Numai că sinteza este aici una prin dife- 
rentä, dar nu si prin separație. Cu alte cuvinte, ea se 
împlinește din interiorul jocului diferenţial al forțelor (si 
al vointelor de putere), un joc care exclude intervenția 
unei reguli exterioare. Voința de putere este sintetică 
într-un sens nou: fiecare voință de putere tinde să le 
„înghită“ pe cele aflate în proximitatea ei, să le inglobeze 
în ea însăși, deci sä le sintetizeze. Evoluţia operei lui 
Nietzsche poate fi mai bine surprinsă dacă înțelegem 
necesitatea internă a introducerii acestei problematici. 
Primele texte evocă deja o filozofie a puterii, strâns legată 
de ideea raportului conflictual al forțelor. Dar, mai mult 
decât atât, trebuia explicată și noua formă de unitate în 
diferenţa forțelor. Aici apare conceptul voinţei de putere. 
Ea nu este altceva decât un „centru de comandă“ care 
acționează în vederea depășirii stadiului de putere deja 
atins și care, indirect, pune în mișcare un mecanism al 
conservării dominaţiei. De fapt, noutatea adusă de 
conceptul în discuţie constă în reunirea mai multor trăsă- 
turi ale puterii, imposibil de perceput ca unitare până 
atunci: creștere, dominație, stăpânire, diferență, raport, 
cantitate a forței și, totodată, calitate a ei, unitate și multi- 
plicitate, stabilitate și depășire, ființă și devenire. 

Dar in ce raport se afla aceasta filozofie cu proiectul 
metafizic al modernitatii? In viziunea lui Heidegger, 
Nietzsche diagnosticheazä corect „epuizarea” metafizicii, 
fiind însă incapabil să-i depășească granițele. După el, 
filozofia voinţei de putere reprezintă ipostaza ultimă a 
metafizicii moderne a subiectului, cel din urmă moment 
al înscăunării dominaţiei depline asupra fiintärii prin 
intermediul tehnicii. După Heidegger, ea poate fi 
descrisă prin ecuaţia fiinţă = valoare, al cărei sens este 
acela că nu mai există valori date, acestea fiind confi- 
gurate de voinţa de putere în procesul prin care ea urmă- 
rește conservarea și creșterea sa. Astfel, reevaluarea 
tuturor valorilor ar echivala cu dispunerea tuturor fiin- 
| țărilor sub forma totalitätii, principiul respectivei 
dispuneri fiind chiar voința de putere, gândită ca unitate 
originară si unificatoare!®. Exegetul care a polemizat 
deschis cu interpretarea heideggeriană este Wolfgang 
Muller-Lauter, care susține că reușita depășirii meta- 
fizicii, a distrugerii ei (mai degrabă o veritabilă Zerstörung 
decât o simplă Umkehrung'’), este cu mult mai impor- 
tantă decât aspectele care încă îl leagă pe Nietzsche de 


108 Cf. Martin Heidegger, Nietzsche, Band II, ed. cit., p. 278. 
Michael Skowron realizează o evaluare pertinentă a deosebirilor 
dintre conceptul de metafizică al lui Nietzsche și cel al lui 
Heidegger și, în același timp, dintre proiectele de depășire a meta- 
fizicii corespunzătoare lor, Nietzsche und Heidegger. Das Problem der 
Metaphysik, Verlag Peter Lang, Frankfurt am Main, 1987. O poziţie 
critică față de interpretarea lui Heidegger este exprimată de Jean 
Granier (Le probleme de la verite dans la philosophie de Nietzsche, Edi- 
tions du Seuil, Paris, 1966, p. 626) care argumenteazä cä Heidegger 
introduce in analiza asupra lui Nietzsche propria sa intelegere a 
metafizicii. 

109 Wolfgang Müller-Lauter, Nietzsche. Seine Philosophie der Gegen- 
sätze und die Gegensätze seiner Philosophie, ed. cit. Karl-Heinz Volk- 
mann-Schluck lanseazä o tezä contrarä, conform cäreia gändirea 

pândirea metafizică. Obisnuinta de a explica fenomenele 
făcând apel la principiile lor — sau, nu de puţine ori, la 
principiul unic al întregii existente — primește o severă 
corecție prin ideea pluralitätii vointelor de putere. Toto- 
dată, arată exegetul amintit, filozofia voinței de putere 
nu poate fi subordonată ideii moderne de metafizică, 
pentru că puterea nu este proprie exclusiv omenescului, 
ci se întâlnește în toate sferele realului, la fel cum și voința 
de putere este de regăsit peste tot. În aforismele sale, 
Nietzsche vorbește deopotrivă despre puterea naturii și 
a zeilor, a muzicii și a persoanei lui Wagner!!0. Desigur, 
umanul reprezintă zona privilegiată în care puterea se 
manifestă și, mai ales, singura în care ea este percepută 
ca atare. Cu alte cuvinte, numai omul experimentează 


lui Nietzsche nu este o depășire radicală a metafizicii, ci doar o 
reîntemeiere a tradiției metafizice: Leben und Denken. Interpretationen 
zur Philosophie Nietzsches, Vittorio Klostermann, Frankfurt am Main, 
1968, sectiunea „Nietzsches Stellung zur überlieferten Metaphysik” 
Teza lui Volkmann-Schluck este criticatä de Mihailo Djuric, Nietzsche 
und die Metaphysik, Walter de Gruyter, Berlin/New York, 1985. Prin- 
tre interpreții cei mai importanţi care, în anii '60-'70, au încercat să 
demonteze ipoteza unei metafizici unitare a voinţei de putere se 
numără Gilles Deleuze, Jean Granier, Pierre Klossowski, Walter 
Kaufmann, Arthur C. Danto, Wolfgang Müller-Lauter, Rüdiger 
Hermann-Grimm și multi alții. De pe lista exegetilor care urmează 
aceeași orientare în anii '80 nu pot lipsi numele lui Johann Figl, 
Günter Abel și Mihailo Djuric, în vreme ce în anii '90 ea este 
susținută, printre alții, de Michel Haar, Peter Poellner si Volker 
Gerhardt. 

110 Volker Gerhardt, „Macht und Metaphysik“, in: Nietzsche- 
Studien, Band 10/11, 1981/1982, p. 207. Concepänd realitatea ca 
putere, aratä exegetul amintit, Nietzsche nu intelege vointa de 
putere ca principiu metafizic, asa cum a crezut Heidegger. Cf. 
Volker Gerhardt, Vom Willen zur Macht. Anthropologie und Meta- 
physik der Macht am exemplarischen Fall Friedrich Nietzsches, Walter 
de Gruyter, Berlin/New York, 1996, pp. 285-321. 

raportul fortelor ce compun un fenomen ca un raport 
de putere. Totodatä, numai el dispune de sentimentul 
puterii. 

Acest din urmä concept marcheazä o evidentä discon- 
tinuitate in opera lui Nietzsche. Textele timpurii, cele de 
până la Asa grăit-a Zarathustra, supraliciteazä sentimentul 
puterii, făcând din el o forță motrice a acțiunii omului. 
Putem spune că el este un fel de cauză non-humeană: 
omul acționează în vederea obținerii puterii — sau a 
păstrării celei cucerite - având ca motivaţie dobândirea 
sentimentului puterii și experimentarea lui. Iată câteva 
exemple. Cuceririle, în istorie, sunt motivate de dorința 
de a satisface sentimentul de putere al popoarelori!!. La 
fel, ascetii și martirii acţionează din dorinţa de a simţi 
puterea, de a se simti diferiți, ba chiar superiori în raport 
cu ceilalți oameni!!?. În unele cazuri, arată Nietzsche, 
resimtim o nesfärsitä plăcere atunci când observăm nere- 
ușita adversarului, semnul cel mai sigur al diminuării 
puterii sale!!*. Sentimentul așteptat al puterii nu este însă, 
în toate textele timpurii, principala motivaţie a acțiunilor 
umane. În multe rânduri, îl aflăm doar ca anexă a puterii 
ca atare, așa cum aceasta se exprimă în raportul forțelor. 
De pildă, arătăm recunoștință celor ce ne-au făcut bine, 
dar motivul este acela de a nu deveni dependenţi de 
celălalt, și deci lipsiţi de putere!!*. Ne plătim datoriile fata 
de ceilalți întrucât vrem să ne conservăm sfera de putere 
proprie și, deopotrivă, sentimentul aferent acesteia». 


11 KSA 9, 4 [197], p. 149; KSA 9, 4 [244]-[247], pp. 160-161. 

112 KSA 3, pp. 102-103 (A, § 113, pp. 73-74); KSA 3, pp. 384-386 
(SV, § 13, pp. 44-46); KSA 9, 4 [174], p. 145; KSA 9, 4 [204], p. 151. 

13 KSA 9, 3 [5], p. 48. Cf. si KSA 9, 3 [43], p. 58; KSA 9, 3 [88], 
p- 70; KSA 2, p. 71 (OPO, 8 50, p. 53). 

114 KSA 2, p. 66 (OPO, § 44, p. 50). 

15 KSA 3, p. 100 (A, § 112, p. 72). 

(Observăm în noi dorința nestăvilită de a ne exersa 
puterea asupra altora și de a lupta împotriva celor ce 
incearcă să ne-o diminueze!!®, Până și iubirea fata de 
aproapele nostru își are originea tot în dorința de a 
poseda mai mult, de a ne extinde sfera de influență asu- 
pra semenului. Altfel spus, ne iubim semenul doar pen- 
Iru a-l transforma într-un serv!!? 

În textele târzii însă sentimentul puterii doar însoțește 
manifestarea ca atare a puterii, derivând din ea: „plăcerea 
este doar un simptom al sentimentului puterii atinse, o 
conștiință a diferenței (el nu tinde spre plăcere, ci plăcerea 
apare atunci când se obţine lucrul spre care se tinde: 
plăcerea însoțește, plăcerea nu mișcă).“1!% Sentimentul 
puterii nu mai cauzează nimic, dar acțiunile oamenilor 

și nu doar ale lor — sunt acum explicate prin cauze reale 
(humeene, cum au mai fost ele numite). Acestea izvorăsc 
din voinţa de putere, văzută ca un fel de principiu intern. 
Lucrurile trebuie privite aici nuantat. În textele târzii nu 
avem de-a face cu „internalizarea” propriu-zisă a puterii, 
cu o cuprindere a ei în imanenta voinței. Dimpotrivă, ea 
desemnează exclusiv raportul dintre forțe. Noutatea 
adusă de introducerea conceptului voinţei de putere 
constă în aceea că raportul forțelor primește, în sfârșit, 
o denumire precisă. Totuși, aceasta nu înseamnă că ea 
devine o interioritate, ci doar că ideea configurației for- 
telor, a dispozitivului provizoriu pe care ele îl formează, 
este mai ușor de surprins prin noua dispunere ideatică. 
De fapt, orice interioritate este iluzorie. Nu este altceva 
decât o „cută a suprafeței“, cum a numit-o Foucault. 
Odată cu noutatea voinței de putere, este pusă la lucru 


116 KSA 3, pp. 384-386 (SV, I, § 13, pp. 44-46). 
17 KSA 3, pp. 386-387 (SV, I, § 14, pp. 46-48). 
18 KSA 13, 14 [121], p. 300 (VP, § 688, p. 442). 

o înțelegere inedită a fenomenelor, evident mai bună 
decât cea din textele anterioare. Nietzsche găsește acum 
instrumente mai performante, cu ajutorul cărora sur- 
prinde tot mai minuţios formidabila cazuistică a puterii, 
pe care o întâlnim peste tot în lume, deopotrivă în noi și 
în afara noastră. 


Capitolul 2 
INTERPRETAREA CA FENOMEN UNIVERSAL 


Putere si interpretare 


Sistemul conceptual delimitat anterior, alcätuit din 
termeni-cheie precum fortä, vointä de putere, viatä, 
valoare, evaluare si putere, ne-a adus in fata sarcinii de 
a clarifica operatorul principal al filozofiei lui Nietzsche, 
acela care cuprinde și totodată comprimă întreaga sa 
schitä ideatică. Este vorba despre conceptul de interpre- 
lare. Acesta desemnează într-un mod echivoc — dar toc- 
mai de aceea fertil din perspectivă filozofică — actul ca 
atare al voinţei de putere. Altfel spus, el semnifică pro- 
cesul creator care dă seama atât de constituția ei internă, 
cât si de acţiunile prin care ea se exprimă. Urmărindu-], 
vom vedea ce „face“ efectiv voința de putere și, mai ales, 
ce poate ea să facă. 

Scrierile lui Nietzsche, cu deosebire aforismele târzii 
(iar dintre acestea, în special cele publicate postum), 
creditează ideea omniprezentei interpretării!. Cu alte 
cuvinte, ea poate fi descoperită în toate sferele existenţei. 


1 Merită amintit aici un detaliu privitor la istoria receptării 
filozofiei nietzscheene. Primul exeget care a observat importanța 
noțiunii de interpretare pentru gândirea târzie a lui Nietzsche și 
prezența ei, difuză ce-i drept, în întreaga sa operă este Karl 
Löwith, în disertatia cu titlul Auslegung von Friedrich Nietzsches 
Selbst-Interpretation und von Nietzsches Înterpretation (1923), rămasă 
nepublicată. Un rezumat al ei se găsește în: Karl Löwith, 

O vom întâlni în lumea anorganică, în cea organică, oare- 
cum supraordonată celei dintâi și, poate în cel mai evi- 
dent sens al termenului, în lumea omului. Aici, în lumea 
umană, îi sesizăm mai întâi prezenţa în sfera corporală, 
apoi în universul credințelor, al ideilor, al religiilor și al 
concepțiilor filozofice și, nu în ultimul rând, în cel al artei. 

Dar cum se justifică, în fond, caracterul interpretativ 
al tuturor sferelor existenţei (enumerate conform unei 
progresii ce pare, la prima vedere, de la sine înţeleasă și 
pe care Niezsche însuși a tratat-o astfel, ca și cum ar fi 
mai presus de orice îndoială)? Omniprezenta interpre- 
tării — insinuarea ei în tot ceea ce există (dar nu ca o 
cuprindere din afară a fiintarilor, ci ca o prezenţă discretă 
atât în intimitatea fiecăreia, cât și în raporturile ei cu cele- 
lalte) — se justifică printr-o opțiune prealabilă. Ea nu este 
alta decât ideea prezenţei universale a voinței de putere? 


Sămtliche Schriften, Band 6, ].B. Metzlersche Verlagsbuchhandlung, 
Stuttgart, 1987, pp. 535-538. „În centrul expunerii interpretării 
generale nietzscheene a sensului, a semnificației și a valorii, înde- 
osebi a fenomenelor «morale», sufletești și spirituale, se află pro- 
blema interpretării de sine a lui Nietzsche, văzută în transformările 
ei temporale.“ (ibidem, p. 535). Desigur, Löwith abordează proble- 
ma auto-interpretării prin analogie cu filozofia vieții a lui Dilthey, 
mai precis cu ideea conform căreia viața se exprimă pe sine. Pentru 
această chestiune, cf. Werner Stegmaier, Philosophie der Fluktuanz. 
Dilthey und Nietzsche, Vandenhoeck & Ruprecht, Gâttingen, 1992, 
p. 12, nota 4; de asemenea, cf. Johann Nepomuk Hoffmann, „Her- 
meneutik nach Nietzsche. Thesen und Überlegungen im Anschluß 
an Nietzsches Begriff der Interpretation”, in: Nietzsche Studien, 
Band 25, 1996, p. 266. Asupra istoriei receptärii conceptului 
nietzschean de interpretare, cf. Johann Nepomuk Hoffmann, 
Wahrheit, Perspektive, Interpretation. Nietzsche und die philosophische 
Hermeneutik, Walter de Gruyter, Berlin/New York, 1994, pp. 168 
sq. şi Johann Nepomuk Hoffmann, art. cit., pp. 261-306. 

2 Legătura dintre interpretare și voința de putere este obser- 
vată, pentru prima oară, de către Karl Jaspers, Einfiihrung în das 

inu, mai corect spus, a vointelor de putere, întotdeauna (si 
obligatoriu) plurale. 

Lumea, sustine Nietzsche, este o permanentä deve- 
nire. lar devenirea este însuși procesul conflictual al for- 
telor. Acestea din urmă sunt plurale, dar în număr 
determinat. Ele acționează și reacționează, oarecum or- 
beste, unele asupra celorlalte. Forţele compun configu- 
ratii înzestrate cu relativă stabilitate, denumite și voințe 
de putere. Cele din urmă se află într-o bătălie purtată, la 
fel ca războaiele din istorie, pe un anumit câmp de luptă. 
În cuprinsul acestuia, ele sunt deopotrivă actorii și 
spectatorii luptei cu pricina. Filozofic vorbind, câmpul 
de luptă reprezintă devenirea însăși. În filozofie, deve- 
nirea este gândită realmente atunci (și numai atunci) 
când o privim dinspre imanenta ei. Dimpotrivă, o falsi- 
ficam grosolan ori de câte ori o explicăm printr-un prin- 
cipiu transcendent. Rămânem fideli devenirii doar dacă 
o concepem prin ea însăși, lăsând-o să spună singură 
ceea ce are de spus. Căci ea nu este un simplu substitut, 
un Ersatz de conjunctură al ființei. „A conferi devenirii 
atributul ființei — aceasta este forma cea mai înaltă a 
voinței de putere“, scrie Nietzsche într-un aforism sin- 
tetic și edificator, care amintește într-un fel de fragmen- 
tele presocraticilor. Devenirea nu este altceva decât 
teatrul de luptă al vointelor de putere. Este scena pe care 
cle își măsoară, neobosite, puterile. 


Verständnis seines Philosophierens (1936). Cu timpul, ideea devine 
un loc comun. Dintre exegetii care fac din ea o miză a receptärii 
lui Nietzsche, se disting câteva nume: Wolfgang Müller-Lauter, 
„Nietzsches Lehre vom Willen zur Macht”, in: Nietzsche-Studien, 
Band 3, 1974; Johann Figl, Interpretation als philosophisches Prinzip. 
Friedrich Nietzsches universale Theorie der Auslegung im späten 
Nachlass, Walter de Gruyter, Berlin/New York, 1982; Johann 
Nepomuk Hoffmann, Wahrheit, Perspektive, Interpretation. Nietzsche 
und die philosophische Hermeneutik, ed. cit. 

Fiind „o formă a voinţei de putere“, interpretarea are 
două înţelesuri, așa cum două sensuri are și voinţa de 
putere: unul singular, iar celălalt plural. Dacă plecăm de 
la cel de-al doilea (pluralismul este, oricum, ireductibil 
la o unitate supraordonată), interpretarea ne apare ca fiind 
înscrisă în fiecare voință de putere. Ea este, altfel spus, 
o exprimare a acesteia. Ce înseamnă însă că voinţa de putere 
„se exprimă“ (driickt sich aus)? Ce anume are ea de expri- 
mat? Cel care se exprimă în ea este, am putea spune, 
însuși conținutul ei, anume pluralitatea forțelor din sânul 
ei. Fiecare voinţă de putere are de exprimat, totodată, o 
multiplicitate și mai complexă, aceea a vointelor de 
putere care-i sunt subordonate și pe care, dominatoare, 
le ordonează. Dar ce anume pune în mișcare exprimarea 
pluralitätii forțelor (și a vointelor), cuprinse, cu sau fără 
voie, în voința de putere? Acel „ceva“ este tocmai prin- 
cipiul de organizare a configurației respective. Acesta este 
însăși forța care, în interiorul acelui câmp plural, se ins- 
tituie ca dominantă. Principiul multiplului, așadar, nu vine 
din exterior, ci este tocmai forța care pune în ordine. Este 
forța care, într-o luptă continuă cu toate celelalte, reușește 
să dea întregii structuri propriul ei sens, chiar dacă reu- 
șita sa este una efemeră. lată din ce motiv exprimarea pro- 
prie voinței de putere este o „consumare a forței“, a acelei 
forte dominante care îi dictează sensul și modul de a fi. 


Această „voință de putere“ se exprimă prin interpretare 
(Ausdeutung), prin forma de consumare a fortei.? 


Ne putem întreba, mai departe: cum anume „se con- 
sumă“ forța dominantă dintr-o structură a forțelor? Desi- 
gur, acest lucru se întâmplă doar în cadrul raportului pe 


care ea îl întreţine cu toate celelalte forte. Ea „se con- 


3 KSA 12, 10 [138], p. 535 (VP, $ 639, p. 410). 

wll 


sumă” în două moduri: mai întâi, ea instituie diferenţa 
sa fata de celelalte; in al doilea rând, întrucât pune în 
ordine întreaga structură, ea stabilește diferenţele celor- 
lalte forte unele fata de altele. Cu alte cuvinte, forța domi- 
nuntă „se consumă“ prin faptul că trasează graniţele 
dintre forte, reglând nuanțele ce pot apărea în relaţiile 
lor schimbătoare. Mai mult, fiecare voință de putere, în 
procesul ei (de creștere ori de descreștere), își impune 
propriile diferente în raport cu celelalte voințe de putere. 
lorta dominantă dinläuntrul ei, cea care îi conferă un 
anumit sens, se exprimă si prin raporturile cu forța care, 
intr-o voinţă străină, imprimă specificul aceleia. 


Voința de putere interpretează (interpretiert) [...] ea delimi- 
tează, determină grade, diferente de putere. Simple diferente 
de putere nu s-ar putea încă percepe ca atare: trebuie să fie 
prezent ceva care năzuiește să crească și care interpretează 
valoric orice altă ndzuinta de creștere 4 


Fiecare voință de putere interpretează, adică deter- 
mină diferențe de putere. Prin aceasta ea percepe, cunoaște, 
acționează”. Diferențele dintre forte, arată Nietzsche, ar 
fi insesizabile, necunoscute, nepercepute dacă nu ar intra 
în spațiul de joc al unei voințe de putere, fiind astfel 
evaluate, deci interpretate valoric. Interpretarea constă, 
prin urmare, în a compara fiecare forţă atât cu valoarea 
ci, cu puterea ei de creștere, cât si cu valorile celorlalte 
forte, cu puterea lor de creștere. Or, valoarea este, după 
cum am văzut, un cuantum de putere. De aceea, inter- 
pretarea valorică, adică acţiunea proprie voinţei de 
putere, reprezintă de fapt raportarea forței ordonatoare 
din acea voinţă la alta, diferită de ea. 


4 KSA 12, 2 [148], pp. 139-140 (VP, § 643, p. 412). 
> Wolfgang Miiller-Lauter, art. cit., p. 43. 

După Nietzsche, puterea nu este o mărime în sine, ci 
o relaţie instituită, în orice loc și moment, între tendinţele 
de creștere ale forțelor. Ea semnifică un anumit tip de 
raport, cel de dominație. Interpretarea, putem spune, este 
mijlocul prin care se înfăptuiește stăpânirea. 


De fapt, interpretarea (Interpretation) este chiar un mijloc pen- 
tru a pune stăpânire pe ceva.® 


Interpretarea este, așadar, atât exprimarea voinţei de 
putere, cât și instrumentul dominaţiei. Cele două aspecte 
se referă, în fond, la unul și același lucru. Exprimarea 
voinței de putere, aflată la lucru în orice fenomen, constă 
în afirmarea forţei dominante dinlăuntrul ei, cea care dă 
propriul ei sens și propria direcție pluralitätii din ea și 
din proximitatea ei. Or, acest fapt denumește însuși actul 
dominaţiei. În definitiv, el constă în instaurarea unui 
raport, a unei diferenţe între forte, tocmai aceea pe care 
o numim putere. Din acest motiv, principiul intim al inter- 
pretării este puterea — și numai ea’. In lumina acestei preci- 
zări, devine evident faptul că orice interpretare este 
violentă: ea este „violare, ajustare, prescurtare, omitere, 
umplere, amplificare, falsificare”. 

Dacă interpretarea este exprimarea voinței de putere 
în actul ei cel mai intim, cel al stăpânirii, atunci ea se află 
într-un raport de dependenţă cu tipul căreia îi aparține 
voinţa de putere respectivă. Altfel spus, ea variază în 


wif A 


funcție de gradul de putere care „se exprimă“ în acea 


6 KSA 12, 2 [148], pp. 139-140 (VP, 8 643, p. 412). Cf. si Wolfgang 
Müller-Lauter, art. cit., p. 39. 

7 Cf. si Johann Fig], Interpretation als philosophisches Prinzip, ed. 
cit., pp. 102-103. Pentru analiza raportului dintre putere și inter- 
pretare, în calitate de răspuns la întrebarea „cum“ are loc inter- 
pretarea, a se vedea op. cit., pp. 105-117. 

8 KSA 5, p. 400 (GM, HI, 8 24, p. 435). 

voinfä. Mai departe, gradul respectiv poate tine de ten- 
dinta de creștere a puterii sau, dimpotrivă, doar de cea 
a conservării. Prin urmare, interpretarea este dependentă 
de însăși calitatea forței dominante, de faptul că este 
activă sau, dimpotrivă, reactivă. Orice modificare a puterii 
dă naștere unei modificări de același calibru a interpre- 
lării. Cu fiecare clipă, ne aflăm de fapt într-o nouă confi- 
ruratie de putere, altfel spus într-un nou raport al forțelor 
respective, deci într-o nouă interpretare. Aceasta din 
urmă ia naștere din toate cele care o precedă”. Cu alte 
cuvinte, ea este interpretarea unor mai vechi interpretări. 


Aspectul infinit interpretativ al lumii: orice interpretare 
(Ausdeutung): un simptom al creșterii sau al descreșterii.10 


În ce sens mai putem totuși vorbi despre validitatea 
interpretărilor? Este această chestiune, firească atunci 
când este în joc interpretarea de text, una de actualitate 
în contextul de fata? Idealul validității nu are aici cono- 
taţii epistemologice. Făcând referire la existența ca atare, 
fenomenul interpretării are un caracter ontologic. Prin 
intermediul lui aflăm cum sunt constituite lucrurile 
însele. Din acest motiv, problema validității interpretă- 
rilor presupune faptul de a discerne în plan ontologic 
între interpretări, între aceste unghiuri de vedere, singu- 
rele prin care realitatea ca atare se arată. Care este, așadar, 
criteriul după care le putem compara? În funcţie de ce 
aspect vom indica justetea unora mai degrabă decât a 
celorlalte? 


9 „Fiecare transformare a relației reciproce dintre micile cen- 
tre — si aceasta se petrece permanent, căci nu există o ordine data 
a lor — modifică relațiile de putere și, odată cu acestea, inter- 
pretările perspectiviste.” Cf. Johann Figl, op. cit., p. 110. 

10 KSA 12, 2 [117], p. 120. 

Pusä in termeni ontologici, problema ne trimite cätre 
intimitatea faptelor pe care, intr-o situatie sau alta, avem 
a le judeca. In detaliul unei situaţii, deci al unei configu- 
ratii concrete, găsim la lucru tocmai un joc al interpre- 
tărilor. Ceea ce ne întâmpină de peste tot — într-un lucru 
sau într-o idee, într-un corp sau într-o credință — este 
un pachet de interpretări aflate în dispută, dintre care 
una reușește deseori să traseze o linie directoare. Luăm 
cunoștință de acest fabulos spectacol în urma unei activi- 
tati speciale, grație căreia reusim să devoalăm procesele 
interpretative din care s-a născut respectivul fapt (lucru, 
idee, credinţă etc.). Chestiunea va primi un nume precis 
și distinct, cel de genealogie. Vom ajunge la el însă ceva 
mai târziu. 

A tematiza validitatea interpretărilor, așadar, nu în- 
seamnă a le compara cu un așa-zis „adevăr“ Nu există 
un criteriu exterior fenomenelor în raport cu care inter- 
pretările ar putea fi ierarhizate. Ele nu sunt valide în 
funcţie de un adevăr în sine, de un sens în sine, de un 
text în sine. Toate acestea, de fapt, nu există. Adevărul, 
sensul, textul sunt simple interpretări, deoarece în fiecare 
dintre ele se exprimă o forță dominantă. Prin urmare, ele 
nu pot fi corecte sau incorecte, adevărate sau false". Vali- 
ditatea interpretărilor nu presupune neutra lor egalizare. 
Dimpotrivă, ea se află în totală dependenţă de recunoaș- 
terea diferenţelor reale existente între ele. Gradul de 
putere deci este aici unicul criteriu. Justetea interpretării 
rezidă în capacitatea ei de a domina, altfel spus în 


Zu 


1 Nu există o interpretare „corectă“ La fel precum textul, 
lumea însăși cuprinde o pluralitate de interpretări. Există doar o 
mulțime de perspective interpretative și o multiplicitate de „inter- 
prett". Cf. Günter Abel, Nietzsche. Die Dynamik der Willen zur Macht 
und die ewige Wiederkehr, ed. cit., pp. 142 sq.; „Interpretationsge- 
danke und Wiederkunftslehre“, op. cit., pp. 88 sq. 

diferența voinţei de putere stäpäne fata de cele care, în 
acea configurație, i se supun!?. Cu alte cuvinte, o inter- 
pretare este cu atât mai justă cu cât este mai nedreaptă 
fată de cele concurente ei. Or, acest lucru se întâmplă in 
virtutea limitei proprii oricărei existente. Fiecare este 
mărginită de propriul ei orizont („există o linie care se- 
pară ceea ce poate fi cuprins cu privirea, lumina, de ceea 
ce este tulbure și întuneric“1*), în funcție de care ea actio- 
ncazä asupra vecinätätii sale. Prin orizontul său, omul 
comite și el o mulțime de „nedreptäti”: erori de judecată 
si de experienţă, excesul de istorie sau, dimpotrivă, un 
pronunțat simţ anistoric. 


Dar cum să fiu, până-n adâncul sufletului, drept! Cum aș putea 
să dau fiecăruia ce-i al său! Mi-ar fi de-ajuns atâta: să dau 
fiecăruia ce-i al meu.14 


Infinitul interpretărilor și facticitatea 


Fiecare voință de putere este un moment al unui 
proces interpretativ. În alți termeni, ea „interpretează“, 
dar totodată este „deja interpretată“ (fiind rezultatul altor 
interpretări). S-a spus, în acest sens, că voinţa de putere 
este atât o categorie a interpretării ființei (genitivus objec- 
tivus), cât si un subiect al interpretării (genitivus subjectivus)®. 
În orice ipostază a ei, interpretarea este și ea un moment 
dintr-un proces mai vast, fiind la fel precum devenirea 
însăși. Din acest motiv, este lipsit de sens să ne întrebăm 
„cine interpretează?” Interpretarea e lipsită de un „subiect“ 


12 A se vedea și Wolfgang Müller-Lauter, art. cit., pp. 48-49. 
15 KSA 1, pp. 251-252 (CI, II, § 1, p. 167). 

14 KSA 4, p. 88 (Z, I, „Despre mușcătura viperei“, p. 129). 

15 Johann Figl, op. cit., p. 33. 

In spatele ei nu se ascunde un „eu” care, potent si atot- 
stiutor, se raporteazä la o realitate deja datä. Ratiunea 
acestei „farämitäri” a subiectului este următoarea: subiec- 
tul interpretării trebuie să fie de aceeași natură cu res- 
pectivul act. Este un rezultat al lui, un moment dintr-un 
vast proces interpretativ. 


Nu putem întreba: „cine interpreteazä?”, căci interpretarea 
însăși, ca o formă a voinţei de putere, are realitate (dar nu ca 
o „fiinţă“, ci ca un proces, o devenire) ca un afect.16 


Realul deci prezintă un caracter interpretativ. De 
aceea, nu mai putem susţine că faptele ar avea sens și 
independent de acest act, ca și cum ar exista o realitate 
în sine care, la un moment dat, ar fi capabilă să primească 
în plus anumite interpretări. Dimpotrivă, ea este exclusiv 
o realitate interpretată. O lume „în sine”, perfect „reală“ 
Și „obiectivă“, este de neconceput. Fiinţa (Sein) nu este 
altceva decât „ființă interpretată“ (Ausgelegtsein)!? O 
lume pur și simplu „adevărată“, adică neinterpretatä, 
este dincolo de orice închipuire. Ideea comportă două 
aspecte distincte. Pe de o parte, lumea este o interpretare 
întrucât noi, oamenii, introducem în ea sensuri și valori, 
sesizând-o apoi tocmai în functie de acestea. Pe de alta 
parte, întreaga fiintare prezintă un caracter interpretativ 
în virtutea caracterului ei procesual, adică a faptului că 
ea este o permanentă devenire. lar devenirea, acest neo- 
bosit joc al forțelor, este, dacă o privim în ansamblul ei, 
o voință de putere (chestiunea va fi nuanţată ulterior). 


16 KSA 12, 2 [151], p. 140 (VP, 8 556, p. 361; traducere modificată). 
17 Discutia în acești termeni a fost inițiată, printre comentatori, 
tot de către Karl Jaspers, care o înțelege în prelungirea criticii 
kantiene (op. cit., p. 119). Dintre exegetii care preiau expresia lui 
Jaspers în propriile lor comentarii se remarcă Jean Granier, Le 
probleme de la verite dans la philosophie de Nietzsche, ed. cit., p. 304. 

Acest inteles singular al vointei de putere, ce face referire 
la întregul lumii, se transferă și asupra faptului inter- 
pretării. Tocmai de aceea putem afirma, în baza fragmen- 
telor nietzscheene, că lumea este un proces interpretativ 
- atotcuprinzător, dar indefinit. 


Caracterul interpretativ al întregii existente. Nu există nici o 
întâmplare în sine. Ceea ce se petrece este o grupă de fenomene 
interpretate și sintetizate de către o esenţă interpretativä.'? 


Impotriva pozitivismului ce rămâne la nivelul fenomenelor 
având lozinca „doar faptele există“, aș replica: nu, tocmai fap- 
tele nu există, există doar interpretări. Nu putem stabili nici un 


fapt „în sine“: poate că este chiar o absurditate să vrei așa ceva.!? 


SII A 


Lumea ne-a devenit, mai degrabă, încă o dată „nesfärsitä”, în 
măsura în care nu putem respinge posibilitatea că ea cuprinde 
in sine interpretări infinite.” 


În această armäturä terminologicä și tematică, notiu- 
nea de interpretare nu se referă exclusiv la perspectivele 
pe care omul le proiectează asupra realității (din el și din 
afara sa). Acestea doar se alătură altor interpretări, ante- 
rioare sferei umane. Fiecare voinţă de putere (sau fiecare 
centru de forță) ce intră în componenţa lumii este o inter- 
pretare. În alti termeni, este o perspectivă particulară, un 
punct de vedere asupra unei lumi care, și ea, rezidă 
intr-un joc al interpretărilor plurale. 


18 KSA 12, 1 [115], p. 38. Cf. si KSA 3, p. 626 (SV, 8 374, p. 261): 
„-.- dacă nu cumva întreaga existenţă este, în esenţa ei, o existenţă 
interpretativă (ein auslegendes Dasein).” De asemenea, KSA 12, 2 
| 149], p. 140 (VP, 8 556, p. 360): „Nu există «o stare de fapt in sine», 
ci trebuie întotdeauna mai întâi introdus un sens pentru ca o stare 
de fapt să poată exista.“ 

19 KSA 12, 7 [60], p. 315 (VP, § 481, p. 317). 

20 KSA 3, p. 627 (SV, 8 374, p. 261). 

Fiecare centru de fortä are pentru intregul rest propria per- 
spectivä, adicä propria valorizare bine determinatä, propria 
formă de acţiune, propria. formă de împotrivire.?! 


... Tocmai perspectivismul necesar în virtutea căruia fiecare 
centru de forţă - iar nu doar omul — construiește din sine însuși 
întreg restul lumii, cu alte cuvinte îl măsoară, îl pipăie, îl mode- 
leaza prin forţa proprie...”? 


După cum putem observa, tematica interpretării face 
referire la o chestiune cel putin la fel de ambiguă: per- 
spectivismul. Dar cum trebuie înțeles acest termen, pen- 
tru a-l surprinde în raportul său cu celelalte concepte și 
idei ale lui Nietzsche? După cum știm, lumea este ase- 
menea unei scene a disputelor, a neîntreruptelor acțiuni 
și reactiuni ale cuantelor de forță, deci ale vointelor de 
putere. Fiecare centru de forță încearcă să se extindă 
asupra celorlalte, să le domine și să le asimileze, sporin- 
du-și astfel puterea. Exact această activitate poartă 
numele de interpretare. În astfel de contexte, ea este pur 
și simplu identificată cu o perspectivă. Oare acest aspect 
inedit modifică în vreun fel datele principale ale pro- 
blemei? Identificarea cu pricina, aparent neașteptată, 
proiectează oare întreg scenariul descris anterior către o 
formă, oarecum precară, de idealism? Nicidecum. Dacă 
lucrurile sunt interpretări, aceasta nu înseamnă că am 
avea de-a face cu „spiritualizarea” realului, și nici cu trans- 
formarea lui într-o simplă „idee“ Nici măcar per- 
spectivismul radical nu conduce într-acolo. El nu face 
decât să descrie, într-o manieră nouă, ceea ce este de fapi 
interpretarea: anume, activitatea prin care este desem- 
nată, prin unul și același termen, o gamă variată de rapor- 


21 KSA 13, 14 [184], p. 371 (VP, 8 567, p. 366). 
22 KSA 13, 14 [186], p. 373 (VP, § 636, p. 409). 
23 KSA 13, 14 [186], pp. 373-374 (VP, § 636, p. 409). 

turi existente intre vointele de putere. Altfel spus, el 
accentuează faptul că fiecare existenţă se definește, îna- 
inte de toate, ca un raport cu lumea înconjurătoare. Per- 
spectiva nu este doar un fel de a vedea realul, ci și un 
mod de a acţiona în lume și asupra lumii. Căci orice 
raport este perspectivist, și nu doar cel de tipul vederii. 
Odată cu fiecare raportare la cele proxime se află la lucru 
o ipostază a stăpânirii: simplificarea și schematizarea, 
aranjarea și înfrumusețarea, selecția și asimilarea. În joc 
este, așadar, un raport de putere. Acesta este implicat în 
fiecare existență (deci în fiecare voință de putere). Deși 
înscrisă într-o rețea a raporturilor de putere (iar astfel, 
prezentă într-o lume), voința de putere este în același 
timp și creatoarea unei lumi. Mai precis, ea este crea- 
toarea propriei sale lumi. De aceea, realul nu devine o 
simplă „idee“. Dimpotrivă, am putea spune, idealismul 
primește un nou chip. Perspectivele (sau interpretările) 
sunt imanente realului, izvorând din acesta, și nu adău- 
gându-i-se. Sunt imanente, așadar, jocului necontenit al 
forțelor (și al vointelor de putere). Identificänd acest sol 
al imanentei, Nietzsche descoperă semnificația. factici- 
tății. Interpretärile perspectiviste nu sunt supraordonate 
câmpului forțelor (si al vointelor de putere) din care iau 
naștere. Ele rămân perfect „situate“, nefiind libere fata 
de situația lor factică, de locul și momentul respective. 
Cu alte cuvinte, interpretarea este imanentă realității. 
Ideea nu rămâne fără urmări. Cea mai importantă este, 
probabil, eliberarea unui sens pozitiv al facticitätii. Din 
acest moment al istoriei filozofiei, facticitatea nu mai este 
derivată și secundară. Ea nu mai semnifică simpla 
„cădere“ dintr-o stare paradiziacă. Dimpotrivă, ea repre- 
zintă solul din care trebuie extras sensul realității, printr-o 
metodă filozofică sau alta. Dar cum a fost posibilă dega- 
jarea facticitätii înseși? Ce anume presupune apropierea 

completă de real, în virtutea căreia orice sens este defi- 
nitiv înscris în imanenta sensibilului, avându-și aici nu 
doar originea, ci și întreaga desfășurare? Ce „constrân- 
geri” de ordin ideatic sunt asumate în acest scop? Räs- 
punsul la aceste întrebări trebuie să-i fi apărut lui 
Nietzsche într-un chip imediat, iar explicaţia sa este eloc- 
ventă, cel puţin în privința ființei umane. Rădăcinile fac- 
tice ale omului rezidă în corporalitatea sa. Felul său 
particular de a acţiona în lume (care nu este altul decât 
perspectivismul) constă în prezentarea modului în care 
forțele sale corporale acționează și reacționează. Ancorate 
în lumea organică, aceste forțe de natură corporală poartă 
în ele atmosfera aparent stabilă — și totuși perfect plurală 
— a lumii anorganice. Că însuși corpul nostru interpre- 
tează (perspectivist) realitatea din preajma lui, aceasta nu 
e dificil de imaginat. Dar, pentru a degaja pe deplin fac- 
ticitatea acestuia, trebuia făcut încă un pas. lar Nietzsche 
nu s-a sfiit să-l facă. Ideea, deși pare stranie, e logic 
necesară: interpretările pot fi descoperite inclusiv în sfera 
anorganică. Aici, ca și în celelalte regiuni ale fiintärii, 
avem de-a face cu o mulțime de raporturi între forte. 
Or, aceste relații au fost numite, cu un termen general, 
interpretări. 


Condiţia lumii anorganice. Piatra ca interpretare 


Cum se realizează actul interpretării în sfera anorga- 
nică? Termenul amintit se referă, și aici, la modul parti- 
cular în care forțele acționează asupra altor forțe. După 
cum știm, un centru de forță nu acționează la distanță, 
ci doar asupra centrelor învecinate. Numai configuratiile 
proxime se dovedesc a fi utile, căci numai ele pot fi sub- 
jugate și asimilate. 


INTERPRETAREA CA FENOMEN UNIVERSAL 91 


Și în domeniul anorganicului pentru un atom-fortä este luată 
în consideraţie doar vecinătatea sa; forțele din depărtare se 
anulează 24 


Într-un aforism, Nietzsche arată că perspectivismul 
constă în preluarea relaţiei existente între forțe (sau 
cuante de forţă) într-o nouă optică, cea perspectivală. 
„Acest fapt e posibil în măsura în care întreaga fiintare 
este, în mod esenţial, ceva perceput“. Prin urmare, per- 
spectivismul este dependent de posibilitatea percepției. 
Doar că în acest loc conceptul nu este folosit în sensul 
său propriu. Nietzsche vrea să spună că percepțiile pot 
fi întâlnite nu doar în lumea organică, ci si în cea anor- 
ganică. Într-un anumit sens, cea din urmă prezintă un 
enorm avantaj, pentru că în cuprinsul ei percepțiile sunt 
extrem de agere și pe deplin „adevărate“ 


A recunoaște percepția și pentru lumea anorganică și chiar, 
absolut sigură: aici domnește „adevărul“! Nedeterminarea și 
aparenţa încep odată cu lumea organicä.2° 


În lumea chimică domnește cea mai ageră percepție a diferen- 
telor de forţă. Însă o protoplasmä, ca o multiplicitate de forte 
chimice, are asupra unui lucru străin o percepție globală nesi- 
gură si indeterminatd.?! 


Trecerea de la lumea anorganicä la cea organicä este aceea de 
la perceptii puternice ale valorilor de fortä si ale raporturilor 
de putere la unele nesigure, indeterminate — deoarece o plura- 
litate de esente care se luptă între ele (= protoplasma) se simte 
potrivnică lumii exterioare.% 


24 KSA 11, 36 [20], p- 560 (VP, § 637, p. 409). 
25 KSA 12, 5 [12], p. 188. 

26 KSA 11, 35 [53], p. 536. 

27 KSA 11, 35 [58], p. 537. 

28 KSA 11, 35 [59], p. 537. 

Ce anume este de fapt perceptia? Sensul fragmentelor 
de mai sus va putea fi inteles numai dupä ce reusim sä 
räspundem la aceastä intrebare. Faptul cä existä perceptii 
la nivelul anorganicului constituie, fără îndoială, o teză 
neașteptată. Putem oare spune că ființele vii sunt înzes- 
trate cu percepții, iar omul este fiintarea care, printre 
toate celelalte, se evidenţiază prin claritatea acestora? Dar 
ce se întâmplă în cazul elementelor chimice? Sau în acela 
al compuselor lor? Cristalele, spre exemplu, cum anume 
percep ele realitatea înconjurătoare, sau măcar ceea ce se 
află înăuntrul lor? Oare actul percepției este invocat aici 
chiar în sensul lui propriu? Putem spune că trăsătura 
generală a perceptiilor constă în faptul că ele desemnează 
orice raport fata de ceva exterior. Astfel, ele ar fi partial 
sinonime cu toate actele numite de Nietzsche interpretări. 
Numai că — și în aceasta rezidă diferenţa lor specifică — 
a vorbi despre percepții presupune a sugera faptul că 
anumite interpretări se caracterizează printr-un plus de 
receptivitate. După cum aflăm din fragmentele ante- 
rioare, în lumea anorganică întâlnim cea mai pură formă 
de percepție. Ea constă într-un fel de raportare imediată 
la existentele învecinate. A percepe înseamnă, de fapt, a 
acționa asupra realitätilor din propria vecinătate fără a 
introduce în acea acțiune valori supraordonate. Altfel 
spus, este vorba despre raportul fata de celălalt în absența 
oricăror intermediari. „Adevărul“ realității anorganice, 
așadar, constă în absenţa mijlocirii. Numai ceea ce este 
perfect nemijlocit este și „adevărat“ Putem deduce de 
aici că, după Nietzsche, „minciunile“ intră în joc abia 
odată cu medierile, fie acestea imagini sau concepte, cre- 
dinte sau teorii. 

Intelegem acum mult mai bine care este miza dis- 
tinctiei dintre interpretări, percepții și perspective. Dacă 
interpretarea numește actul cel mai general al raportării 

voinţei de putere la lume (care nu este altceva decât 
disputa vointelor de putere), percepția desemnează inter- 
pretarea din care absentează medierea; în sfârșit, perspec- 
tiva rămâne să se refere la interpretarea „mincinoasä”, 
cea în care intervin abuziv mediatori de tot felul. 

Ne-a devenit acum limpede motivul pentru care 
Nietzsche afirmă că, spre deosebire de lumea organică, 
percepțiile din sfera anorganică nu sunt perspectiviste. 
Fiind o formă a aparentei și a erorii, deci o limitare, per- 
spectivismul se întâlnește exclusiv în lumea organică și 
în cea umană. „O sferă perspectivistă este dată abia cu 
lumea organică.“ Dintr-un alt fragment, aflăm că lumea 
organică se caracterizează prin specializare: 


Paguba oricărei specializări: natura sintetică este cea mai înaltă. 
[...] Lumea anorganică este cea mai mare sinteză a forțelor și 
de aceea cea mai înaltă și mai demnă de prețuire. Eroarea, 
limitarea perspectivistă lipsesc aici? 


Cu toate acestea, alte paragrafe nu susțin la fel de 
radical teza caracterului non-perspectivist al perceptülor 
din lumea anorganică. Chiar și în cuprinsul acesteia, s-ar 
părea, apare un fel de aptitudine rationalä®!. Mai mult, 
în lumea cristalelor există și o formă de gândire, primi- 
tiva ce-i drept, una care determină formarea lor: „«Gän- 
direa» înseamnă, în stările primitive (pre-organice), 
impunerea formelor, precum în cazul cristalelor.”?? 
Nietzsche crede că această primă întruchipare a „gân- 
dirii”, cu siguranță una deloc elaborată, stă la temelia 
cugetării omenești. Argumentul este simplu: în cadrul ei, 


29 KSA 11, 43 [2], p. 701. 

30 KSA 12, 1 [105], p. 36. 

31 Asupra acestui aspect insistă Johann Figl, Interpretation als 
philosophisches Prinzip, ed. cit., p. 108. 

32 KSA 11, 41 [11], pp. 687-688 (VP, 5 499, p. 325). 

avem de-a face cu același proces al dominării, împlinit 
prin structurare și organizare. Este motivul pentru care, 
așa cum aflăm dintr-un fragment deja citat parţial, pri- 
mele forme de perspectivism se găsesc deja în sfera anor- 
ganică. Până și aici, cuantele de forță încearcă să-și exercite 
dominaţia și să se extindă asupra forțelor învecinate: 


Și în domeniul anorganicului pentru un atom-fortä este luată în 
consideraţie doar vecinătatea sa; forțele din depărtare se anu- 
lează. Aici se ascund germenii caracterului perspectival si motivul 
pentru care un organism viu este în întregime „egoist“. 


Dacă perspectivismul este un fel de limitare, iar în 
domeniul anorganicului întâlnim deja o îngrădire de 
acest fel, atunci avem de-a face și aici cu o formă (pre- 
liminară) de perspectivism. Ba chiar este necesar acest 
fapt, căci în lumea anorganică înregistrăm prezenţa voin- 
telor de putere în același fel precum în celelalte sfere ale 
existenței. Dacă există și aici centre de forţă care se extind 
asupra altora, dacă avem astfel de-a face cu grade ale 
puterii, trebuie să existe și o formă de perspectivism. În 
orice caz, perspectivistă sau nu, lumea anorganică pre- 
zintă un caracter interpretativ („poate altundeva sunt 
posibile si alte interpretări decât cele umane”?%). 


Perspectivismul în lumea vie 


Așa cum am observat mai sus, Nietzsche susține că 
perspectivismul se instalează cu adevărat abia odată cu 
lumea organică. Odată cu aceasta apare însă și eroarea: 
„În lumea anorganică lipsește neintelegerea, comunicarea 
pare aici deplină. Eroarea începe odată cu lumea orga- 


33 KSA 11, 36 [20], p. 560 (VP, § 637, p. 409). 
34 KSA 12, 2 [108], p. 114 (VP, § 616, p. 396). 

nică.”3 Condiţia de posibilitate a perspectivismului este, 
ca peste tot, conflictul permanent al fortelor. Dupä cum 
stim, fiecare schimbare a centrelor de putere modificä 
raporturile de putere si, in consecintä, interpretärile 
(perspectivele). Astfel de modificări au loc neîncetat, căci 
nu există nici o ordine prestabilită a forțelor (precum în 
monadologia leibniziană), ci doar configurații de forte a 
căror stabilitate este conjuncturală. Sintetic spus, perspec- 
tivismul constă în faptul că fiecare centru de forţă con- 
struiește din el însuși întreaga lume. Din fiecare centru 
se constituie o interpretare perspectivistă. 


Esenţa lumii organice constă într-o nouă interpretare a proce- 
sului, în pluralitatea perspectivistă internă care, doar ea, repre- 
zinta un proces.% 


De fapt, interpretarea este chiar un mijloc pentru a pune stăpânire 
pe ceva. (Procesul organic presupune întotdeauna interpretare.) 


În sfera organică, fenomenul cu adevărat hotărâtor 
este corpul. El apare drept o ierarhie a organelor, dintre 
care unele sunt mai utile decât celelalte în vederea con- 
servării întregului. Altfel spus, ele au o valoare mai mare. 
Or, dacă în joc este problema valorilor și a ierarhiei lor, 
atunci organul se dovedește a fi un „fenomen moral“, 
după cum îl numește Nietzsche. Orice organ este con- 
stituit, rezultând dintr-un proces interpretativ. Totul începe 
cu formarea organelor (Organ- Werden), care, după cum 
vom vedea, reprezintă tot un act interpretativ. 

Dar cum se explică formarea unui organ? Întrebarea 
de față nu are doar menirea de a introduce în filozofie 
corporalitatea ca atare, pe nedrept uitată de către filozofi, 


35 KSA 12, 1 [28], p. 16. 
36 KSA 12, 1 [128], p. 41. 
37 KSA 12, 2 [148], p. 140 (VP, § 643, p. 412). 

ci are totodată rostul de a ne initia într-o analiză radicală 
a facticitatii fiintarii umane. 

După Nietzsche, sensul organelor ce aicătuiesc corpul 
omenesc nu rezidă în utilitatea lor, în scopul în care ele 
există. Problema originii organelor primează în raport cu 
cea a scopului lor: „utilitatea unui organ nu explică 
originea lui, dimpotrivă!“3% 


Oricât de bine ar fi înțeleasă utilitatea unui organ fiziologic 
oarecare (sau a unei instituţii juridice, a unei datini, a unei 
uzante politice, a unei forme în artă sau în cultul religios), nu 
înseamnă că s-a înțeles ceva și în privința originii sale...% 


Sentimentul de putere, la început cuceritor, apoi dominator 
(organizator) reglează ceea ce depășește în vederea conser- 
vării sale şi pentru aceasta conservă chiar acel ceva pe care îl 
depășește. Funcţia ia naștere tot din sentimentul de putere, în 
lupta cu forţe mai slabe. Funcţia se conservă prin învingerea 
si dominaţia asupra funcțiilor mai mici — pentru aceasta este 
ajutată de puterea mai mare!" 


Criteriul ultim al vieții nu este utilitatea, ci puterea. 
Însă cea din urmă nu o exclude pe cea dintâi. Din acest 
motiv, Nietzsche distinge între două tipuri de utilitate. 
Ceva poate fi util în vederea conservării, caz în care avem 
de-a face cu prevalența forțelor reactive, sau, dimpotrivă, 
în vederea creșterii puterii. În acest ultim caz, conser- 
varea se înfăptuiește indirect, și anume prin creșterea 
puterii. Deosebirea dintre cele două sensuri ale utilității, 
întemeiată în tipologia forțelor, este în același timp o 
distincție între perspective, între evaluările vieții ca atare. 
Unele voințe spun „da“ vieții, altele o neagă. Primele 
sunt orientate către creșterea puterii, celelalte către 


3% KSA 12, 7 [25], p. 304 (VP, § 647, p. 413; traducere modificată). 
3° KSA 5, p. 314 (GM, IL, § 12, p. 356). 
40 KSA 9, 11 [284], p. 550. 

conservare. Dar cum este posibilä cresterea puterii? Siin 
ce raport se aflä ea cu pästrarea puterii deja dobändite? 
Pentru a da răspuns acestei întrebări, trebuie să ne rea- 
mintim cum funcționează voința de putere. Altfel spus, 
este necesar să pătrundem din nou în intimitatea ei, 
surprinzându-i mecanismul interior. După cum am văzut 
deja, orice forță (obligatoriu finită) își sporește puterea 
prin dominație, dar face aceasta conservând (asimiländ) 
ceea ce ea domină si depäseste®!. Voința de putere, aşa- 
dar, nu poate crește decât însușindu-și elementele care 
îi stau în cale, conservându-le, punându-le în slujba sa. 
De aici derivă un aspect semnificativ pentru înțelegerea 
originii organelor din care se alcătuiește corpul omenesc. 
Fiecare organ devine ceea ce el este datorită faptului că 
voința de putere organizează realul, în vederea stăpânirii 
lui. lar dominaţia se realizează atunci când o anumită 
voință de putere reușește să stăpânească o altă voinţă, 
mai slabă, imprimându-i acesteia „sensul unei funcții“ 
Ce presupune, mai departe, un astfel de exercițiu? Care 
este, de fapt, mecanismul intim al dominării? Pentru a 
da voinței slabe o direcţie și totodată o funcţie în propriul 
angrenaj, voința puternică instituie anumite sensuri, valori 
(ori perspective) în funcție de care cealaltă poate înțelege 
comenzile. Sensurile și valorile permit ducerea la înde- 
plinire a ordinului. Fără ele organizarea ar fi imposibilă. 
Astfel este instituită ordinea peste voința de putere deja 
cucerită. In cazul de fata, astfel ia naștere un organ. 


...Ca orice fapt petrecut în lumea organică este o biruință, 
o înstăpânire si că, la rândul ei, orice biruintä și înstăpânire 
este un fel nou de a interpreta, o pregătire în care „sensul“ 


41 Ea poate domina doar asupra elementelor situate in proxi- 
mitatea sa. Cf. KSA 11, 25 [128], p. 47. Aceeași idee, dar în registrul 
social-politic: KSA 12, 10 [134], p. 532. 

și „scopul“ de până atunci trebuie în mod necesar umbrit sau 
șters cu desăvârșire. [...] Si întreaga istorie a unui „lucru“, a 
unui organ, a unui obicei poate fi în felul acesta o inläntuire 
neîntreruptă de interpretări și aplicații mereu noi, ale căror 
cauze nu mai trebuie să fie legate nici măcar între ele, ci dimpo- 
trivä, uneori se orânduiesc și se înlocuiesc cu totul întâmplător. 
„Evoluţia“ unui lucru, a unui obicei, a unui organ [...] - o 
succesiune de fenomene înrobitoare mai mult sau mai putin 
profunde, mai mult sau mai puţin independente unul de celă- 
lalt, care îl copleșesc, la care se adaugă împotrivirile care se ivesc 
de fiecare dată, încercările de metamorfozare în scopul apără- 
rii și reactiei, ca și rezultatele reușite ale acţiunilor contrarii.” 


Pe acest palier, interpretarea desemnează actul de 
cucerire a elementului străin, precum și cel prin care el 
este stăpânit cu ajutorul sensurilor și al valorilor, insti- 
tuite special în acest scop. Totodată, interpretarea denu- 
meste și creșterea puterii voinței dominante. Nietzsche 
avansează ideea conform căreia „voința de putere inter- 
pretează“, adică simplifică, selectează, asimilează, insti- 
tuie sensul și valoarea, concepe elementul pe care l-a 
cucerit raportându-l la grila interpretativă a propriei sale 
perspective, iar în acest mod își sporește puterea. 

Organele tind către specializare, încercând să se 
deosebească unele de celelalte”. Mai precis, cea care se 
specializează este chiar voinţa de putere, care primește 
diverse forme, cum ar fi voinţa de hrană, de proprietate 
etc. Diferentierea reprezintă, în fond, un aspect necesar 
al organizării și al stăpânirii. Dominația asupra elemen- 
telor deja cucerite nu se poate exercita decât prin spe- 
cializare, așadar printr-un act de interpretare. Perfectiunea 
este dependentă de complexitate, susține Nietzsche.* 


42 KSA 5, pp. 313-314 (GM, II, 8 12, pp. 356-357). 

43 KSA 11, 34 [194], p. 486. 

44 KSA 12, 7 [9], p. 297 (VP, § 644, p. 412). Nu întâmplător, 
Nietzsche intitulează acest fragment „Principiul vieții“ 

Cu cät este mai mare aväntul spre unitate, cu atät mai mult 
avem de a face cu ceva slab; cu cât este mai mare avântul către 
varietate, diferenţă, scindare interioară, cu atât avem acolo mai 
multă fortä.® 


Voința dominantă, așadar, se multiplică în voințe spe- 
cializate, simplificând cu ajutorul lor câmpul vointelor 
supuse. Ea stăpânește însă perfect spaţiul lor plural. Dar 
cum sunt sintetizate organele specializate, pentru a 
alcătui un veritabil corp? După cum știm din analiza 
anterioară, principiul sintezei (și al organizării) este însăși 
voința de putere. Sinteza o realizează voinţa de putere 
care, într-un loc și la un moment dat, ajunge să fie domi- 
nantă. Ea reunește instanța dominantă (care este chiar ea 
însăși) cu cea dominată. Elementul supus e transformat 
într-o instanţă executivă. Întreg scenariul este comparat 
cu un stat bine administrat, în care guvernanţii și cei 
guvernati își împart sarcinile, fiecare știind doar atât cât 
este nevoie pentru funcționarea optimă a întregului. 


A porni de la corp și fiziologie: de ce? — Obtinem astfel repre- 
zentarea corectă despre natura unității subiectului nostru, 
respectiv ca guvernanti în fruntea unei comunități (iar nu ca 
„suflete“ sau „forte vitale“), cât și despre dependenţa acestor 
guvernanti de cei guvernati și despre condiţiile ierarhiei si ale 
diviziunii muncii ca posibilitate de existență atât a indivizilor, 
cât și a întregului. De asemenea, despre felul în care apar 
continuu si mor unităţile vii, despre faptul că „subiectului“ 
nu-i este inerentă eternitatea; că lupta se exprimă și prin 
ascultare și poruncă, iar determinarea unei limite flexibile a 
puterii caracterizează viata. O anumită ignoranță în care este 
menținut guvernantul cu privire la treburile și chiar disfunc- 
tiile comunităţii face parte de asemenea dintre condiţiile ce 
stau la baza guvernării. Pe scurt, ajungem să apreciem astfel 
însăși neștiința, faptul-de-a-privi-in-mare-si-sumar, simplifica- 
rea și falsificarea, elementul de perspectivă. Însă esentialul este 


45 KSA 11, 36 [21], p. 560. 

că îi vom înțelege pe stăpân si pe supușii săi ca având aceeași 
natură, cu toții simțind, voind, gândind - si că, pretutindeni 
unde observăm sau bănuim în corp o mișcare, învăţăm să 
tragem concluzii despre o viaţă aferentă, subiectivă și invizi- 
bilă. Mișcarea este pentru ochi un simbol; ea arată că a fost 
simțit ceva, că s-a vrut, s-a gândit ceva.* 


Desigur, nici un corp nu rămâne neschimbat. În 
interiorul său, vointele de putere dominante, cele care au 
format anumite organe, întâlnesc concurenţa altor voințe 
aflate în proximitatea lor, rivale în privința gradului de 
putere și care luptă pentru a le cuceri pe cele dintâi. 
Atunci când voinţa aflată la comandă nu mai este sufi- 
cient de puternică pentru a organiza întreaga structură 
a organismului, voința concurentă reușește să demonteze 
sistemul, constituind în jurul ei o nouă structură: „ori- 
ginar, acolo unde o voinţă nu este suficientă pentru a 
organiza ceea ce a asimilat, intră în vigoare o voință con- 
trară care realizează separatia, un nou centru de orga- 
nizare, după o luptă cu voinţa originară. Procesul prin 
care voinţa răzvrătită creează un organism diferit de cel 
precedent este cel al reproducerii prin diviziune. Dim- 
potrivă, dacă în lupta amintită câștigă cea dintâi voinţă, 
ea își păstrează supremația, formând un organism în care 
cealaltă îi devine subalternă. 

După cum se poate observa, fiecare organism se află 
într-o permanentă devenire, la fel ca fiecare organ în 
parte. Raportul dintre devenirea întregului și cea a 
părților este unul circular. Întregul se transformă odată 
cu metamorfoza părților, dar și invers, fiecare parte își 
modifică sensul odată cu transformarea întregului: „odată 


46 KSA 11, 40 [21], pp. 638-639 (VP, 8 492, pp. 322-323). Pentru 
comparatia cu formarea unei colonii, cf. KSA 9, 11 [134], pp. 490-492; 
KSA 10, 24 [36], p. 664. 

47 KSA 12, 5 [64], p. 209 (VP, 8 657, p. 417; traducere modificată). 

cu fiecare pas esential in cresterea intregului se depla- 
sează si «sensul» diferitelor organe”*®. Conform termi- 
nologiei lui Nietzsche, întregul proces organic prezintă 
un caracter interpretativ: avem aici „o biruintä (ein Über- 
wältigen), o înstăpânire (Herrwerden) și [...] orice biruintä 
si înstăpânire reprezintă un fel nou de a interpreta (ein 
Neu-Interpretieren), o aranjare (ein Zurechtmachen) în care 
«sensul» și «scopul» de până atunci trebuie în mod necesar 
umbrite sau șterse cu desăvârșire“%. Lumea organică 
deci este un proces interpretativ. 


Omul în vârtejul interpretărilor 


Anumite interpretări perspectiviste, anume cele din 
sfera umană, sunt supuse riscului de a-și pierde rădă- 
cinile. În anumite situaţii, ele se rup de solul factic din 
care izvorăsc. Printr-un mecanism extrem de straniu, ele 
ajung să răstoarne sensul acestui soi, să-l bulverseze 
complet, făcându-l de nerecunoscut. Fenomenul are loc, 
de pildă, atunci când o interpretare dominantă îi conferă 
acestui sol factic un sens negativ și precar, cel de simplă 
„aparenţă“ Într-o asemenea situație, lumea în întregul 
ei, așa cum o cunoaștem în mod obișnuit, primește atri- 
butul aparentei. Devalorizarea ei are loc în numele unei 
valori, asumată deplin și învestită cu atributul de 
adevăr indubitabil. Or, aceasta reprezintă o constantă a 
metafizicii occidentale. 

Dar cum apare interpretarea în lumea umană? În ce 
mod erupe ea dinlăuntrul omului? Altfel spus, ce anume 
din acesta „se exprimă“, luând forma unei interpretări? 


48 KSA 5, p. 315 (GM, II, § 12, p. 357). 
49 KSA 5, pp. 313-314 (GM, II, § 12, p. 356). 

Intrebarea din urmä poate primi räspuns numai dacä 
reusim sä indicäm ce anume este fiintarea numitä om. 

Dupä Nietzsche, omul este o pluralitate de forte, „o 
sintezä de esente vii si de intelecte “. In „eu“ se ascunde 
„O pluralitate de persoane“ Conform sensului originar 
al termenului, eul cuprinde în constituţia sa intimă o 
pluralitate de măști: „Aspectul «neegoist». Pluralitatea 
persoanelor (mästilor) intr-Un «eu».”>! Mai precis, eul 
constă într-o multiplicitate corporală: într-un pachet de 
afecte și instincte, nevoi și puncte de forță, inteligente si 
fiinţe vii etc. El este asemenea unei rețele a vointelor de 
putere, o structură mobilă în cadrul căreia instinctele și 
afectele își exercită dominaţia unele asupra celorlalte. 
Această structură tinde către simplificare, către asigu- 
rarea unității (provizorii) a numeroaselor instincte si 
afecte, deci către selecția Jor"? Desigur, corporalitatea 
impregnează actele umane de instituire a sensurilor și 
valorilor. Ea regizează toate interpretările noastre. Există 
numeroase fragmente care certifică însemnătatea pe care 
Nietzsche i-o acordă. 


Viaţa noastră conștientă este o interpretare (Ausdeuten) a proce- 
selor instinctuale interne. ..°° 


Viaţa în stare de veghe nu are această libertate de interpretare 
ca aceea din vis, este mai puţin inventivă și neînfrânată, — dar 
trebuie oare să detaliez că nici instinctele noastre nu fac, în 
stare de veghe, altceva decât să interpreteze excitatiile ner- 
voase și să le stabilească, după nevoia lor, „cauzele“?, că între 
veghe și visare nu există o deosebire esentialä?, că, făcând o 


50 KSA 11, 37 [4], p. 577. 

5t KSA 11, 26 [73], p. 168. 

52 Simplificarea, selecția și asimilarea sunt principalele activități 
din cuprinsul vieții care sunt desemnate prin unul și același ter- 
men: interpretare. Cf. și Johann Figl, op. cit., pp. 122 și 141 sg. 

53 KSA 9, 6 [81], p. 216. 

comparatie chiar intre stadii foarte diferite de civilizatie, liber- 
tatea interpretării în stare de veghe, pe o anumită treaptă, nu-i 
este cu nimic inferioară libertăţii celeilalte in stare de vis?...*4 


Nevoile noastre sunt cele care interpretează lumea: instinctele 
noastre împreună cu ale lor Pentru și Împotrivă. Fiecare in- 
stinct este o formă a setei de a domina. Fiecare își are perspec- 
tiva proprie pe care urmărește s-o impună ca normă tuturor 
celorlalte instincte.” 


Instinctele și afectele concurează în noi, transfor- 
mându-ne într-un câmp de luptă. Ele sunt condițiile exis- 
tentei omenești, determinând oarecum toate procesele 
corporale și, prin mijlocirea lor, și celelalte procese ale 
vieţii noastre. În această calitate, ele sunt condiţii ale cres- 
terii puterii, iar astfel, instanțe interpretative. Ca urmare 
a activităţii lor, omul nu este doar rezultat al procesului 
interpretativ, așadar „existenţă interpretată”, ci și subiect 
al interpretării”. 


Cine interpretează? — Afectele noastre.” 


Într-un aforism despre starea de veghe și cea a visului, 
despre „trăire și ficțiune“, Nietzsche susține ideea că inter- 
pretările diferite pe care rațiunea noastră le poate da unuia 
și aceluiași text (excitatiile nervoase din timpul somnului) 
se datorează faptului că în fiecare interpretare un alt 
instinct („sufleorul acestei rațiuni“) a fost dominant și 
„voia să se satisfacă, să se manifeste, să se exerseze, să 
se învioreze, să se descarce“ Deși starea de vis favori- 
zează libertatea interpretărilor într-o mult mai mare 


> KSA 3, p. 113 (A, II, 8 119, pp. 80-81). 

55 KSA 12, 7 [60], p. 315 (VP, § 481, p. 317). 

> A se vedea si Wolfgang Moller Lauter, art. cit., pp. 32-33, pre- 
cum si Johann Figl, op. cit., pp. 81-93. 

57 KSA 12, 2 [190], p. 161 (VP, 8 254, p. 171). 

mäsurä decät cea de veghe, intre ele nu existä o deosebire 
esentialä, cäci in ambele instinctele noastre sunt cele care 
interpretează textul respectiv (excitatiile nervoase). 


Nici judecätile și evaluările noastre morale nu sunt decât 
reprezentări și fantezii cu privire la un proces fiziologic necu- 
noscut nouă [...]; toată așa-numita conștiință a noastră este un 
comentariu mai mult sau mai putin fantastic despre un text 
necunoscut, poate incognoscibil, dar simţit. ..55 


Ideea mai sus menționată este nuanțată printr-un 
exemplu. O întâmplare cotidiană (de pildă, faptul că 
cineva râde de noi în public) ne-ar putea lămuri în legă- 
tură cu maniera în care instinctele noastre „interpretează“ 
realitatea. După tipul de instinct dominant în noi în acel 
moment, întâmplarea cu pricina va semnifica pentru 
fiecare ceva diferit. Totodată, dincolo de instinctul 
dominant în acea clipă, tipul general de om căruia îi apar- 
ținem contribuie decisiv la interpretarea respectivă. Așa 
se face că „unul îl primește ca pe-o picătură de ploaie, 
altul se scutură de el ca de-o insectă, cutare caută să facă 
din acesta un prilej de gâlceavă, cutare își examinează 
îmbrăcămintea, să vadă dacă nu oferă un motiv de râs, 
cutare meditează, în urma acestei întâmplări, la ridicolul 
în sine, unuia îi face bine că a adăugat, fără să vrea, o rază 
de seninătate și lumina solară a lumii - și, în orice caz, 
un instinct este satisfăcut, fie că este unul coleric, fie că 
este unul al combativitätii ori al reflectiei ori al bună- 
voinţei“. De ce tocmai acel instinct räbufneste atunci?, 
se întreabă Nietzsche. Pentru că exact el era pregătit, în 
acea clipă, să domine întreg, spectrul instinctelor, dorin- 
telor și afectelor noastre. El „înșfacă ocazia ca pe propria 


SS KSA 3, p. 113 (A, IL, § 119, p. 81). 
59 Ibidem. 

pradă“ deoarece în momentul respectiv „stă la pândă 
insetat si infometat” 

Evaluările noastre, morale sau de orice altă natură, 
sunt acte ale voinței de putere. Aceasta le introduce în 
lucruri sub formă de valori, sensuri și scopuri, privind 
apoi lucrurile prin prisma lor. Graţie lor, interpretările 
«dobândesc un caracter perspectivist. 


Evaluările noastre determină ce lucruri acceptăm în general 
și cum anume le acceptăm. Însă aceste evaluări sunt instituite 
și reglate de către voința noastră de putere.© 


Toate evaluările sunt doar consecinţe și perspective mai re- 
strânse în slujba acestei unice voințe; evaluarea însăși este doar 
această voinţă de putere.! 


Evaluările sunt opera instinctelor, a nevoilor și a 
afectelor noastre. Însă toate acestea nu se află, în om, 
într-o stare pură. Nu sunt „stări de fapt“, ci tot inter- 
pretări. Ideea a fost deja întâlnită într-un alt loc, unde am 
analizat maniera în care cantităţile forțelor pot suferi 
modificări neașteptate, dar esenţiale din partea calităților, 
adică tocmai din partea evaluărilor. Chestiunea poate 
primi, în sfârșit, un plus de claritate. Instinctele, nevoile, 
afectele — iar astfel vointele de putere din noi — sunt „deja 
interpretate“, fiind „colorate de către evaluările noastre“ 
De aceea, putem spune că „în noi, evaluări întru totul 
diferite se află într-o stare de concurență “2. Nu există 
interpretări corecte sau eronate: „Același text permite 
nenumărate interpretări: nu există o interpretare 
«corectä».”63 


60 KSA 11, 26 [414], p. 262. 

61 KSA 13, 11 [96], p. 45 (VP, § 675, p. 430). 
62 KSA 10, 4 [142], p. 155. 

63 KSA 12, 1 [120], p. 39. 

Să revenim acum la tema subiectului interpretării, 
pentru a o pune în legătură cu cele deja constatate relativ 
la problema eului. Știm că întrebarea „cine interpre- 
teazä?” nu poate primi un răspuns definitiv. Motivul este 
evident: interpretarea este un proces al cărui subiect 
(„interpretul“) nu este mai mult decât un simplu 
moment, un rezultat printre altele al procesului inter- 
pretativ. 


Este oare necesară în cele din urmă așezarea interpretului în 
spatele interpretării? Aceasta este deja fabulatie, ipoteza.“ 


Eul, așadar, nu este un veritabil subiect al interpretării, 
ci o plăsmuire a noastră, o interpretare. Astfel apare un 
nou înțeles al interpretării: fabulatie (Dichtung), creare de 
iluzii și ficțiuni. În termeni filozofici, a interpreta înseam- 
nä „a pune un sens“ (Sinn-setzen), „a introduce sensul și 
valorile“ (Sinn-und Werthe hineinlegen). 


...Noi punem în lucruri anumite valori, iar aceste valori se 
räsfräng apoi asupra noastră, după ce am uitat că au fost puse 
de noi.© 


Valorile noastre sunt introduse în lucruri în mod interpretativ 
(hineininterpreticrt).© 


Nu există „o stare de fapt în sine”, ci trebuie introdus întotdeauna 
un sens pentru ca o stare de fapt să poată exista. 


Statutul conceptului supus aici discuţiei merită o 
analiză mai amplă. În ce raport se află noul înțeles, amin- 
tit anterior, cu celelalte semnificații ale sale? După 
Nietzsche, interpretarea nu constă în descoperirea unui 


64 KSA 12, 7 [60], p. 315 (VP, § 481, p. 317). 
65 KSA 12, 5 [19], p. 192. 

66 KSA 12, 2 [77], p. 97 (VP, § 590, p. 389). 

67 KSA 12, 2 [149], p. 140 (VP, $ 556, p. 360). 

sens preexistent, în oglindirea lui pasivă în așa-zisul 
„eu“. Dimpotrivă, ea este activitatea creatoare de ascun- 
dere a sensului, de punere a lui în lucruri, pentru a-l 
regăsi apoi în ele într-o nouă înfățișare. Ea este, sintetic 
spus, o introducere (Einlegen) a sensului. În această pri- 
vintä, Gadamer identifică o importantă miză a temati- 
ării nietzscheene. După el, impunerea unui nou concept 
al interpretării, care depășește cadrul îngust al exegezei 
textuale, reprezintă un eveniment decisiv în istoria her- 
meneuticii. Semnificaţia lui este mai profundă (și mai 
generală) decât cele pe care le-a avut vreodată în trecut. 
Astfel, „interpretarea devine o expresie pentru regresia 
în spatele fenomenelor evidente si a lucrurilor date“. 
Am putea aduce aici o completare: interpretarea nu este 
doar regresia însăși (adică exercițiul genealogic), ci și 
realitatea descoperită prin intermediul ei”. 


68 După Gadamer, „aceasta este, în mod manifest, problema ce 
apare datorită lui Nietzsche și care decide privitor la rangul și raza 
de acțiune a hermeneuticii, precum și la replicile opozanților ei” 
Cf. Hans-Georg Gadamer, „Text und Interpretation”, in: Philippe 
Forget (Hg.), Text und Interpretation. Deutsche-Französische Debatte 
mit Beiträgen von J. Derrida, Ph. Forget, M. Frank, H.-G. Gadamer, ]. 
Greisch und F. Laruelle, Wilhelm Fink Verlag, München, 1984, p. 34. 

6° Hans-Georg Gadamer, Vernunft im Zeitalter der Wissenschaft. 
Aufsätze, Suhrkamp, Frankfurt am Main, 1976, p. 93. 

70 Vom vedea că regresia despre care vorbește Gadamer nu 
reprezintă unica miză a genealogiei. O altă miză hermeneutică a 
filozofiei nietzscheene constă chiar în propunerea unui concept 
universal al interpretării, fapt care o poate califica drept primul 
proiect de ontologie hermeneutică. Din această perspectivă, s-a 
argumentat că extensiunea universală a interpretării este echi- 
valentă universalitätii caracterului lingvistic al lumii, în temeiul 
căreia Gadamer a susținut propria sa ontologie hermeneutică. A 
se vedea, în acest sens, Johann Fig], Interpretation als philosophisches 
Prinzip, ed. cit., pp. 41-45. 

Pe scurt, interpretarea nu se adaugä lucrului ca atare 
(text, fapt simbolic sau cultural etc.), ci doar altor inter- 
pretäri, anterioare ei. Chiar si pretinsa „reconstrucție“ a 
sensului — Nachkonstruieren ori Nachbilden, cum a fost ea 
numită de către Schleiermacher, Dilthey și alți câţiva 
reprezentanți moderni ai hermeneuticii — este de fapt o 
nouă interpretare (Neu-Interpretieren). Între interpretare 
și lumea ca atare nu există o stare de dualism. Experienţa, 
lumea și sensul nu sunt instanțe imuabile, ci se află mereu 
în schimbare, adică într-un nesfârșit proces interpretativ. 


Interpretare, nu explicaţie. Nu există o stare de fapt, totul este 
fluid, incomprehensibil, evanescent; cele mai durabile rămân 
totuși opiniile noastre. Conferire de sens (Sinn-hineinlegen) — 
în cele mai multe cazuri o nouă interpretare peste o veche 
interpretare care a devenit ininteligibila.”! 


A introduce un sens (einen Sinn hineinlegen) — această sarcină 
rămâne în mod necondiționat mereu actuală, presupunând că 
acolo nu există deja un sens. [...] Nivelul și mai înalt îl 
reprezintă instituirea unui tel, iar apoi modelarea stării de fapt 
în raport cu acesta: deci interpretarea faptei (die Ausdeutung 
der That), și nu doar retranspunerea conceptuală.72 


Omul nu regăsește în lucruri decât ceea ce el însuși a introdus 
în ele: acest joc de copii, asupra căruia nu aș putea reflecta 
suficient, se numește oare știință? Dimpotrivă: să mergem mai 
departe cu amândouă și să ne păstrăm sufletul ușor — unii 
pentru a regăsi, ceilalți — noi, ceilalți! — pentru a introduce! 

- omul nu regăsește în lucruri decât ceea ce el însuși a introdus 
in ele: actul de a regăsi poartă numele de știință, cel de a 
introduce — poartă numele de artă, religie, iubire, mândrie. În 
privința ambelor, chiar dacă ar fi vorba despre o joacă de copii.” 


7t KSA 12, 2 [82], p. 100 (VP, 8 604, p. 393; traducere modificată). 

72 KSA 12,9 [48], p. 359 (VP, 8 605, p. 393; traducere modificată). 

73 KSA 12,2 [174], pp. 153-154 (VP, $ 606, p. 394; traducere modi- 
ficată). 

Întreaga fiintare, așa cum ne apare nouă, este deja 
interpretată de către noi. Ea este supusă puterii noastre 
de fabulatie, activităţii creatoare de iluzii. Dintre acestea, 
unele sunt iluzii artistice, altele doar instrumentale, 
având ca unic scop utilitatea. În definitiv, ambele tipuri 
sunt aruncate în lume prin raportul lor cu viața ca atare. 
Viaţa însăși instituie iluziile, aparențele, interpretările. 
Numai că acest raport este diferit în cele două cazuri: 
afirmarea liberă a vieţii, pe de o parte, simpla ei conser- 
vare'4, pe de alta. Nu întâmplător, primul subtitlu al 
proiectului lucrării Voința de putere, așa cum îl gândea 
Nietzsche în luna august a anului 1885, a fost: Încercare 
de nouă interpretare a întregului proces (Versuch einer neuen 
Auslegung alles Geschehens). Sau a întregii deveniri, am 
mai putea spune, a existenţei în totalitatea ei.” Să reținem 
deocamdată ideea conform căreia omul este o putere 
creativă, iar aceasta în virtutea constituției sale corporale. 
Astfel, el sintetizează în cuprinsul său pluralitatea 
debordantä a sferei organice și a celei anorganice. Altfel 
spus, omul este o putere interpretativă, dar numai întru- 
cât este „deja interpretat“ 


Oare originea așa-ziselor noastre „cunoștințe“ nu trebuie cău- 
tată și ea în evaluările mai vechi ce sunt atât de temeinic încor- 
porate încât fac parte din fondul nostru interior? Astfel încât, 
de fapt, doar nevoile mai noi intră în conflict cu rezultatul 
nevoilor celor mai vechi. 


74 A se vedea, printre altele, KSA 9, 15 [9], p. 637: „puterea noas- 
tră logic-fabulatorie de a institui perspective pentru toate lucru- 
rile, prin intermediul cărora ne menţinem vii“ 

75 Ideea a inspirat, la unii comentatori, o ipoteză ce a dat naștere 
unor discuţii încă actuale. Conform acesteia, am avea de-a face, 
la Nietzsche, cu o „teorie universală a interpretării“ (cf. Johann 
Fig], op. cit., p. 9), sau chiar cu o ontologie hermeneutică (Jean 
Granier, Johann Figl, Gianni Vattimo). 

Lumea privitä, perceputä, interpretatä asa si asa, pentru ca 
viața organică să se conserve prin această perspectivă a inter- 
pretării. Omul nu este doar un individ, ci totalitatea organicu- 
lui ce vietuieste în continuare pe o anumită linie. Faptul că el 
se menține demonstrează că un gen de interpretare (chiar dacă 
mereu completată) s-a menţinut de asemenea, că sistemul 
interpretării nu s-a schimbat. „Adaptare“.76 


Graţie corpului său, omul poartă în el „întregul lant 
al evoluţiei vieții”. În el poate fi descoperită continuitatea 
domeniilor pre-umane. De aceea, el nu poate fi înţeles 
ca fiind un simplu individ. Omul nu este actorul prin- 
cipal al „interpretării“, căci tot ceea ce tine de corporali- 
tatea sa prezintă un caracter interpretativ (incluzând 
bătăliile forțelor, prin definiție pre-rationale și pre-refle- 
xive). Interpretarea depășește orizontul umanului si, 
cuprinzând tot ceea ce există, dobândește caracterul unei 
,circularitati interpretative“77 Sustinänd permanenta 
situare într-o „interpretare a altor interpretări“, Nietzsche 


76 KSA 12, 7 [2], p. 251 (VP, 8 678, p. 434). 

77 Analizând chestiunea, Günter Abel susţine că această circu- 
laritate interpretativă nu este totuna cu circularitatea hermene- 
utică. Argumentul e cel amintit mai sus: interpretarea depășește 
orizontul umanului. Sub aspectul de față, putem vorbi despre o 
„logică“ a procesului interpretativ, descrisă prin ceea ce Nietzsche 
numește eternă reîntoarcere. Însă o asemenea „logică“, după Abel, 
nu are nimic de-a face cu hermeneutica. Cf. Nietzsche. Die Dynamik 
der Willen zur Macht und die ewige Wiederkehr, ed. cit., p. 171, nota 83. 
Asupra aceleiasi chestiuni poate fi consultat si studiul lui Günter 
Abel, „Interpretatorische Vernunft und menschlicher Leib”, in: 
op. cit., pp. 100-130. Spre deosebire de acesta, Volker Gerhardt 
consideră că desubiectivizarea radicală a lumii nu depășește com- 
plet un fel de antropocentrism, deoarece fenomenul puterii 
păstrează încă anumite trăsături definitorii ale voinţei omenești de 
putere. Cf. Volker Gerhardt, „Macht und Metaphysik im Wandel 
der Interpretation”, in: Pathos und Distanz. Studien zur Philosophie 
Friedrich Nietzsches, Reclam, Stuttgart, 1988, pp. 72-97. 

transformă întreaga filozofie în interpretare”® sau, mai 
general spus, în hermeneutică. Modul în care introducem 
în lucruri sensuri și valori se află în dependenţă de forțele 
ce acționează în noi, de tipul de voință pe care îl întru- 
chipăm, adică de tipul de om pe care îl realizăm, clipă 
de clipă, în propria noastră viata. 


„78 A se vedea si Paul Ricoeur, Despre interpretare. Eseu asupra lui 
Freud, ed. cit., p. 35. 


Capitolul 3 
GENEALOGIE SI ISTORIE 


De la critica ratiunii la genealogie 


Despre genealogie, conceputä ca metodä de investi- 
gatie, ne vorbeşte înainte de toate istoriografia. În peri- 
metrul ei, aceasta apare drept cercetarea originilor și a 
evoluţiei fenomenelor. De pildă, importanţa socială, poli- 
tică, economică ori culturală a unei familii, a unei dinastii 
sau a unei populații poate fi identificată coborând în 
istoria lor, cu scopul de a descoperi atât rădăcinile, cât 
si înrudirile existente în întreaga lor dezvoltare. A face 
genealogia unui personaj ori a unui grup nu presupune 
a revela doar începuturile lor, ci a urmări, în același timp, 
întreaga lor devenire. În limbajul devenit deja clasic, 
aceasta înseamnă a realiza un arbore genealogic: 
ascendent sau descendent, pe linie maternă sau paternă. 
Procedeul pretinde atenţie și meticulozitate. Pentru a da 
rezultate, el necesită un spirit neobosit, capabil să prindă 
multitudinea detaliilor, și un discernământ vecin cu 
perfecțiunea, ce rezultă dintr-o cultivare atentă a facul- 
tätilor critice. În absenţa lor, genealogia poate eșua in 
arbitrar. Printre istorici, folosirea ei este totuși limitată. 
Este utilizată metodic îndeosebi pentru a înțelege 
proveniența personajelor istorice semnificative. Doar 
rareori este asumată ca știință de sine stătătoare sau ca 
metodă universală a investigaţiei istorice. Cel mai 
adesea este considerată o știință auxiliară, un instrument 
cel mult util, o simplă completare a altor strategii 

metodologice!. Când cercetarea ia însă ca obiect feno- 
mene propriu-zise, și nu personajele ce iau parte la aces- 
tea, istoricii preferă alte metode. Bunăoară, pentru a arăta 
cum apare un eveniment ca urmare a fenomenelor ante- 
rioare, cercetarea devine cauzal-istorică sau, dimpotrivă, 
cauzal-sociologică (statistică). Scopul ei este de a sur- 
prinde fie legile istorice, fie responsabilitatea individuală, 
psihologică. Istoricii aduc în atenţie și alte strategii, cum 
ar fi metoda condiţiilor contrafactuale (o variaţie imagi- 
altuia), „tipurile ideale“ (Max Weber), structurile de pro- 
funzime („Școala Analelor“) și altele. 

Situaţia se repetă în filozofie, unde genealogia rămâne 
o metodă secundară. Motivul ţine, într-un fel, de intele- 
gerea de sine a filozofiei, altfel spus de modificările 
modului de a concepe adevărata ei miză. Anterior mari- 
lor concepții ale Antichității, filozofia era privită ca inves- 
tigatie a începuturilor lumii și ale omului. Hesiod este, 
probabil, cel mai bun exemplu. Ulterior, câmpul ei de 
interes și sarcina ca atare a gândirii s-au deplasat către 
cercetarea principiului, a temeiului existenței în întregul 
ei. Astfel, filozofia nu a putut rămâne legată exclusiv de 
studierea persoanelor și a acțiunilor lor, precum istoria. 
Dimpotrivă, când omul a fost luat ca obiect al gândirii, 
filozofii au căutat să-i determine temeiul (și nu originea), 
acesta fiind permanent proiectat în afara sa, ca și cum l-ar 


1 Waldemar Schupp, „Abstammung und Verwandschaft“, in: 
Friedrich Beck, Eckart Henning (Hg.), Die archivalischen Quellen. 
Mit einer Einführung in die Historischen Hilfswissenschaften, 4. durch- 
gesehene Auflage, Böhlau Verlag, Köln, Weimar, Wien, 2004, 
pp. 269-290. De asemenea, a se vedea Ahasver v. Brandt, Werkzeug 
des Historikers. Eine Einführung in die Historischen Hilfswissenschaften, 
12. Auflage, Verlag W. Kohlhammer, Stuttgart, Berlin, Köln, 1989, 
pp. 39-47. 

primi din exterior: de la Dumnezeu, de la natura in 
genere, ori de la un principiu universal al acesteia, nu 
conteazä care. Aceastä practicä s-a modificat abia odatä 
cu modernitatea, când omul a devenit, din „receptor“ al 
propriei naturi, principiul explicativ al tuturor fenome- 
nelor. S-a modificat atunci însuși unghiul de vedere al 
problematicii filozofiei, prilej cu care a fost preferată 
interogatia privitoare la condiţiile de cunoaștere a lucru- 
rilor, văzute acum drept fenomene. Astfel, au fost din 
nou aduse în prim-plan metodele de cercetare care caută 
principiul de cunoaștere și de existență a realului în chiar 
imanenta omului. Strategia genealogică reapare, cu pri- 
lejul amintit, într-o importantă dispută metodologică. Ea 
este însă în continuare secundară. In practicile gândi- 
torilor moderni s-a insinuat între timp o nouă convin- 
gere, nefavorabilă acceptării genealogiei drept un câștig 
metodologic definitiv. Credinţa respectivă, ajunsă curând 
principala presupozitie a discursului filozofic modern, 
spune că există o „natură umană“ universală, identică în 
fiecare dintre noi. După cum știm, identificarea elemen- 
tului ei decisiv a dat naștere unei lungi dispute. Rațiunea 
pe de o parte, simțurile pe de alta au îndeplinit această 
funcție. Ba chiar și afectele, mai putin importante în ori- 
zontul cunoașterii, au fost ridicate la statutul de repre- 
zentante principale ale naturii umane. Dintre aceste 
maniere de a gândi problema, numai cea dintâi respinge 
complet demersul genealogic, delimitându-se de el în 
mod explicit. E cazul criticii kantiene, înainte de toate. 
Mostenind atitudinea tematizărilor rationaliste, datorate 
lui Descartes, Spinoza și Leibniz, critica imaginată de 
Kant nu se interesează de cum anume iau naștere în noi 
formele sensibilităţii și categoriile intelectului. Ea vrea 
doar să le scoată la suprafață, privindu-le ca structuri 
active fără de care nu am putea avea un raport cu lumea 


GENEALOGIE SI ISTORIE 115 


însăși. Dimpotrivă, empirismul, pentru care doar 
simțurile sunt prime și universale, își propune să 
observe modul în care ideile intelectului s-au format ca 
urmare a activității acestora. Deși este explicit genealogic 
(sau genetic), demersul empirist operează o generalizare 
la fel de violentă, sfârșind prin a fi la fel de reductionist 
precum raționalismul. Slăbiciunea lui rezidă în pretenția 
sa universalistă, afirmată prin credința conform căreia 
ideile generale se nasc din impresiile simţurilor în același 
fel pentru toți oamenii, indiferent de conturul deosebit 
pe care-l au în fiecare dintre noi. 

Teza universalistă este tradusă de Nietzsche în urmă- 
torii termeni: filozofii moderni, spune el, realizează doar 
un inventar al valorilor deja existente, fără a se interoga 
asupra provenientei lor. Kant, de pildă, atunci când reali- 
zează tabelul categoriilor intelectului, nu trece dincolo de 
simpla enumerare a acestor „valori“ Tocmai din acest 
motiv este necesară genealogia, care nu este altceva decât 
o radicală critică a valorilor. Dar în ce privințe merge ea 
mai departe decât critica raţiunii? După cum știm, Kant 
atrage atenția asupra faptului că așa-numita „critică“ nu 
comportă vreun înțeles negativ. Ea nu respinge ceva în 
numele unui principiu exterior. Dimpotrivă, întreaga 
critică a rațiunii este pe deplin imanentă. Este critica pe 
care rațiunea și-o aplică sieși. Ea are ca scop detectarea 
limitelor, deci a întinderii facultăţii noastre de cunoaștere. 
Dar, observă Nietzsche, întrebarea kantiană privitoare la 
posibilitatea judecăților sintetice a priori se întemeiază pe 
o nouă „aptitudine“ (Vermögen), cea de a emite astfel de 
judecăți. Această aptitudine nu este însă pusă sub semnul 
întrebării. O adoptăm spontan, nereflectat, ca și cum ar 
fi de la sine inteleasä?. De unde izvorăște ea, în definitiv? 


2 KSA 5, pp. 24-26 (BR, § 11, pp. 18-20). 

Mai mult, „de ce este necesar să credem în astfel de 
judecăţi?“ O facem din interesul de a ne conserva viata, 
crede Nietzsche. Or, tendința către simpla conservare este 
un semn al declinului vieții, al prevalentei, în respectiva 
configurație de putere, al vointelor de putere negative. 
Credinţa în judecätile sintetice a priori este, așadar, un 
simptom al dominației vointelor slabe. 

În spaţiul cunoașterii, adevărul este o supozitie con- 
stantă, ca și cum ar reprezenta unica tendință naturală a 
omului. Tocmai de aceea, valoarea lui nu este niciodată 
pusă în discuție. Rămân astfel nelămurite câteva pro- 
bleme, pe care Nietzsche le consideră decisive: cine caută 
adevărul?; „ce anume din noi năzuiește de fapt la «ade- 
var»?”; „de ce nu mai degrabă neadevärul?”3 O veritabilă 
critică ar trebui să asume asemenea întrebări, investigând 
cu precădere valoarea adevărului, altfel spus originile 
voinței de adevăr: 


Să privim filozofiile cele mai vechi și mai noi în lumina acestei 
întrebări: tuturor le lipsește conștiința măsurii în care însăși 
voința de adevăr ar avea nevoie de o justificare [...]. Adevărul 
a fost considerat drept esență, drept Dumnezeu, drept instan- 
ta supremă [...]. Voința de adevăr are nevoie de o critică — 
definim aici propria noastră misiune —, ar trebui să se încerce 
odată punerea valorii adevărului sub semnul întrebării. 


După Nietzsche, întrebările kantiene — „ce pot să 
stiu?”, „ce trebuie să fac?”, „ce mi-e permis să sper?” — 
nu pun sub semnul întrebării „aptitudinile“ din care ele 
izvorăsc. Din acest motiv, „obiectele“ lor au ajuns să fie 
simple idealuri ale omului. Cu privire la ele ar trebui 
inițiată adevărata critică. În lucrări precum Dincolo de bine 
și de rău și Genealogia moralei, sunt puse în discuţie, din 


3KSA 5, p. 15 (BR, § 1, p. 9). 
4 KSA 5, p. 401 (GM, IIL, § 24, p. 436). 

chiar aceastä perspectivä, temele echivalente lor: cunoas- 
terea, morala și idealul ascetic. Nu întâmplător, acestea 
sunt principalele moduri ale raportării negative la 
realitate. 

Chestionând maniera kantiană de a filozofa, Nietzsche 
observă un lucru total neașteptat: în Critica sa, Kant 
realizează un simplu inventar al valorilor existente. 
Captivă unei habitudini taxonomice, Critica se rezumă 
la înțelegerea și ordonarea sensurilor deja date. Unica ei 
miză constă în clarificarea valorilor impuse.” Concepută 
însă într-un mod adecvat și radical, critica ar trebui să 
dea seama de creaţia valorilor și, totodată, să fie creatoare 
de noi valori. Ce înseamnă acest fapt? După cum am 
văzut, adevărul, această valoare în care credem din 
simplă obisnuintä, ar trebui cercetat în așa fel încât să 
poată fi dobândit accesul la însăși valoarea sa. lar aceasta 
poate fi cunoscută numai dacă îi cercetăm originea sau, 
mai corect spus, originile. Căci nici un fapt, fie el natural 
ori cultural, nu posedă o singură origine, din care și-ar 
extrage spontan modul de a fi. Pluralitatea inerentă unui 
lucru nu este cea a rezultatului ultim. Nu este statică, 
prezentă în el dintotdeauna și în același fel. Dimpotrivă, 
este fluidă, caracterizând lucrul cu devenirea lui cu tot. 
În definitiv, faptele se află într-un necontenit proces de 
constituire (și autoconstituire). De aceea poartă în ele 
propria lor istorie. Pluralismul care le caracterizează 
(unul al vointelor de putere care compun și recompun 
fără încetare lucrurile) nu se sfârșește odată ce ele iau un 
anumit chip, oarecum stabil. Acest chip, doar în aparență 
definitiv, nu este altceva decât modul în care noi, oame- 
nii, le identificăm. E un sens suplimentar, introdus de noi 
în scopul unei mai bune înțelegeri. Este o interpretare a 


> KSA 5, pp. 144-145 (BR, § 211, pp. 135-136). 

noasträ, care se adaugä multiplului altor interpretäri — 
umane, dar nu numai — din care sunt compuse acele fapte. 
In fiecare lucru concurä o sumedenie de interpretäri 
omenești cu altele pre-umane. Atât unele, cât și celelalte 
configurează lucrul respectiv într-o manieră istorică ai 
plurală. 

Inarmati cu această idee, să revenim la problema valo- 
rii unei valori (a adevărului, în exemplul anterior), pentru 
a clarifica această expresie, perfect ambiguă la prima 
vedere. Când vorbim despre valoarea adevărului, avem 
în atenţie mai întâi răspunsul la întrebarea: în ce măsură 
acea valoare (adevărul) înseamnă ceva pentru noi? Prin 
ce anume este ea valoroasă? Valoarea ei, arată Nietzsche, 
constă în faptul că „face parte din optica și perspectiva 
vietii”®. Or, viata nu e altceva decât voinţă de putere. Mai 
precis, ea rezidă în lupta neîncetată a unor voințe de 
putere. Rezultă de aici că adevărata critică este, de fapt, 
o realizare a voinței de putere. Ea este cea care instituie 
sensul, într-o configurație și o conjunctură anumite, dar 
este capabilă și să înțeleagă un sens, indiferent dacă îi este 
propriu ori străin. De aceea, ea nu este doar principiul 
conferirii de sens și valoare, ci și al identificării — genea- 
logice — a sensurilor și a valorilor puse deja în lucruri. 
Ideea nu este lipsită de importanţă. Practica genealogică 
nu diferă de „modul de lucru“ — obișnuit, am putea 
spune — al vointelor de putere: ele „interpretează“, dar sunt 
în același timp „deja interpretate“ În gândirea lui 
Nietzsche, metoda este doar o modificare de suprafaţă a 
ceea ce sunt, clipă de clipă, vointele de putere. Metoda 
ia chipul realității. Nu este un instrument abstract, con- 
struit „din nimic“ Aspectul interpretativ al voinței de 
putere se regăsește și în strategia genealogică. Numai că 


6 KSA 5, p. 26 (BR, 8 11, p. 20). 

aceasta din urmă este exclusiv o proprietate a omului. 
Să ne amintim, pe scurt, că voința de putere este un pro- 
cessus in infinitum’. Puterea, și numai ea, este cea care vrea 
în voinţă. Vointa nu tinde spre putere, nu o dorește, nu 
și-o reprezintă. Dimpotrivă, în voință, puterea este pre- 
cum „virtutea care dăruiește“, pentru a aminti formu- 
larea din Așa grăit-a Zarathustra. Prin urmare, puterea este 
cea care, într-o voinţă, interpretează, evaluează, dă sens 
și valoare (și face toate acestea prin simplul fapt că pune 
în joc un raport al forțelor). Se poate spune că puterea 
este, în voinţă, elementul genetic și diferențială. 

Cu aceste precizări, să ne întoarcem, pentru ultima 
oară, la modul în care Nietzsche pune în discuţie proiec- 
tul kantian al criticii rațiunii. Kant ipostaziază adevărul, 
după cum am văzut, întrucât nu se întreabă de unde 
izvorăște voința noastră de adevăr. Fără a cerceta valoa- 
rea acestuia, critica sa rămâne doar o regăsire a sensului 
dinainte fixat. Altfel spus, ea este o reprezentare. După 
Nietzsche, orice valoare de acest fel este una slabă, izvo- 
râtă dintr-o voinţă de putere negativă. Vrem „adevărul“ 
definitiv, imuabil și transcendent din cauză că voinței 
noastre îi este refuzată posibilitatea de a crea noi valori. 
Așadar, din cauză că voinţa de putere aflată în noi nu 
reușește să fie o pură exprimare a diferenţei (din ea și din 
raporturile ei cu celelalte). „«Vointa de adevăr» este 
neputinta voinței de a crea.”? Genealogia nietzscheanä se 
dovedește a fi un nou tip de critică, deopotrivă des- 
tructivă (agresivă față de valorile pietrificate, devenite 
„idealuri“) și afirmativă (întrucât este creatoare de noi 
valori). 


7 KSA 12, 9 [91], p. 385 (VP, § 552, p. 357). 
8 Gilles Deleuze, Nietzsche et la philosophie, ed. cit., pp. 96-97. 
9 KSA 12, 9 [60], p. 365 (VP, 8 585, p. 381). 

Nietzsche propune filozofiei o nouă formă a gândirii 
critice. Pe de o parte, ea asumă fără nici o rezervă „pato- 
sul diferenţei“ specific tuturor scenariilor critice mo- 
derne. Pe de alta, ea diferă profund de acestea. E altceva 
decât îndoiala metodică (Descartes), decât critica rațiunii 
(Kant) ori decât tehnica depășirii speculative a formelor 
pozitive de gândire (Hegel). În fond, ea pune în discuţie 
atât presupozitiile modernității, cât și premisele întregii 
metafizici ânterioare. În vizorul ei intră ideea de fun- 
dament și principiul identității, gândirea de tip categorial 
și cea teleologică, marile dublete metafizice și iluzia 
cunoașterii „corecte“ a realității. Prospetimea sa rezidă 
în faptul că este sistematică, dar fără a deveni un nou 
sistem. Cu alte cuvinte, nu eșuează într-o nouă imagine 
asupra lumii, globală și constrângătoare, cum s-a 
întâmplat cu logica hegeliană. Motivul principal al aces- 
tei reușite este acela că își privește obiectele îndeaproape, 
știind bine cum trebuie să le observe. 


Mästile și morala resentimentului 


Arta genealogistului este însăși critica valorilor. Miza 
astfel asumată este de a înțelege valoarea acestor valori. 
Acest fapt presupune, într-o situație concretă, înțelegerea 
originilor valorii, adică a modului în care ea a luat naștere 
și s-a dezvoltat. După Nietzsche, valoarea „valorilor“ nu 
trebuie concepută ca și cum ar fi de la sine înțeleasă. 
Ideea se desprinde cu claritate dintr-un aforism dedicat 
valorilor morale, cel mai des discutate de către filozof. 


...Avem nevoie de o critică a valorilor morale, în primul rand 
trebuie pusă în discuţie însăși valoarea acestor valori — și 
pentru aceasta este nevoie de cunoașterea condiţiilor și împre- 
jurărilor din care s-au născut, în care s-au dezvoltat și deformat 
(morala ca urmare, ca simptom, ca mască, ipocrizie, boală, 

intelegere gresitä; dar simorala ca pricinä, remediu, stimulans, 
ca piedică și otravă), o cunoaștere care nici n-a mai existat până 
acum și n-a fost nici măcar dorită. Valoarea acestor „valori“ 
era considerată dată, reală, ca fiind dincolo de orice punere sub 
semnul întrebării...1 


Dacă morala înseamnă toate cele enumerate mai sus, 
ea nu poate fi altceva decât o nesfârșită suită de inter- 
pretări!!. Aceasta le cuprinde atât pe cele benefice, cât si 
pe cele malefice; atât pe cele ce acordă o șansă apariţiei 
unor noi interpretări, cât și pe cele care blochează naș- 
terea lor; în sfârșit, atât pe cele conștiente de statutul lor 
de simple măști (iluzii, aparente etc.), cât și pe cele care 
își ascund - chiar și lor înseși — acest statut. Tocmai de 
aceea, acțiunile acestor interpretări sunt complet supuse 
hazardului. În definitiv, ele depind de condiţiile nașterii, 
dezvoltării și deformării lor. Exact acest aspect face 
posibil ca morala - într-o interpretare sau alta (deci într-o 
configurație de putere sau alta) — să fie uneori o boală, 
alteori un remediu. Într-un caz, este urmarea altor feno- 
mene (precum cele instinctuale), deci un simptom al lor. 
Într-altul, este cauza unora. Ne cheamă, apoi, într-un 
anumit raport fata de ea. Pe unii îi închide într-un orizont 
unic și totalitar, altora le deschide toate căile (e un sti- 
mulans). E prinsă, se vede, într-un proces interpretativ, 
jucând mereu „la două capete“ Morala este, în ambele 
ipostaze, o mască. Atunci când este dată jos, oferă prive- 
liștea altor măști, cele din care a apărut. Dar poate fi și 


19 KSA 5, p. 253 (GM, Prefatä, § 6, pp. 294-295). 

U Așa cum am arătat într-o secvenţă anterioară, prin „inter- 
pretare” (Interpretation, Auslegung, Ausdeutung) Nietzsche înțelege 
actul prin care voinţa de putere se exprimă, anume cel al creației 
unor noi valori, deci al introducerii unui sens în lucruri (Sinnlegung, 
Sinnhineinlegung), sau cel al evaluării lucrurilor, realizat în func- 
tie de valori și sensuri deja impuse de alte voințe de putere. 

acoperită de alte măști, care i se suprapun. Iar atunci, este 
reperabilă numai dacă exercițiul genealogic reușește să 
străpungă bariera solidă pe care ele o formează. 

A detecta originea valorilor presupune, așadar, a 
înțelege vointele de putere din care au luat naștere, pre- 
cum si diferențele cu care acestea se anunţă. Genealogia 
nu descoperă o unică origine, ci o multitudine de origini; 
nu un adevăr, ci multiple accidente, răsturnări, deviații, 
erori ce au dat naștere valorii unui fenomen. Un exem- 
plu, în acest sens, este un fragment din Genealogia moralei!? 
privitor la originile deprimării. În anumite momente ale 
istoriei, acest sentiment ajunge să domine întregi mase 
de oameni, dintr-un loc sau altul de pe glob. Deși este 
un simtämänt pur fiziologic, necunoasterea (aproape uni- 
versală) în privința celor corporale îl transformă adesea 
într-un sentiment psihologic și moral. O configurație a 
unor instincte, afecte si pulsiuni corporale — deci amal- 
gamul unor interpretări ce determină omul ca Homo 
natura — sunt mereu acoperite de o suită de altfel de 
interpretări: cele care, spre deosebire de cele „naturale“, 
sunt valorizante și evaluante. Odată solidificate, ele alcă- 
tuicsc, spuneam, o a doua „natură“ a omului. Acesta este 
motivul pentru care el ajunge să se definească — și să se 
înțeleagă pe sine — în orizontul acestei noi „naturi“, 
dobândită de-a lungul timpului: ca ființă morală, reli- 
gioasă, culturală etc. Putem ușor intui că genealogia este 
datoare să străpungă bariera acestor interpretări secunde 
(sau „măști rele“) și să descopere, în spatele lor, inter- 
pretările prime („măștile bune')!5. Cu alte cuvinte, „textul“ 


12 KSA 5, pp. 377-382 (GM, UI, § 17, pp. 414-418). 

13 Cf. KSA 5, p. 169 (BR, § 230, pp. 159-160). Distincția dintre 
„măștile bune“ și „mästile rele” îi aparţine lui Gianni Vattimo, 
Subiectul și masca. Nietzsche și problema eliberării, traducere de 
Stefania Mincu, Editura Pontica, Constanta, 2001. 

prim al naturii trebuie redescoperit in spatele inter- 
pretärilor care il acoperä.!? Se ivește aici o nouă întrebare: 
ce fel de fenomene (sau interpretări) fiziologice, ascunse 
sub măștile morale, religioase și culturale, au putut să 
penereze, de-a lungul timpului și în diverse spații, teri- 
bilul sentiment al deprimării? lată câteva dintre acestea, 
în analiza lui Nietzsche: încrucișarea dintre rase ori clase 
sociale prea diferite unele de celelalte (pesimismul 
secolului al XIX-lea este un caz exemplar); incapacitatea 
de adaptare a unei rase ce a emigrat într-o zonă cu climă 
nepotrivită (este cazul băștinașilor din India); vechimea 
si oboseala unei rase (vizibile în pesimismul parizian de 
după 1850); alimentația greșită (alcoolismul Evului Mediu, 
dar și vegetarianismul); sângele viciat de boli precum 
malaria și sifilisul (care au cauzat, crede filozoful, depri- 
marea generală a germanilor de după războiul de 30 de 
ani și a pregătit apariţia unor atitudini morale precum 
servilitatea și lașitatea). 

Analizele lui Nietzsche sunt departe de a fi exacte. 
Sursele fiziologice pe care le identifică, pe lângă faptul 
că nu sunt acreditate științific, pot fi considerate de-a 
dreptul aberante. Supus unui tip de lectură pe care el 
însuși l-a făcut posibil (alături de Freud, Marx și unii 
structuraliști), Nietzsche devine suspect de anumite 
derapaje ideologice. Dar nu aceasta este problema ana- 
lizei de faţă. Nu este semnificativ care anume sunt inter- 
pretările prime, fiziologice, pe care autorul le-a identificat 
ca aflându-se în spatele faptelor morale. Cu adevărat 
important, inclusiv prin efectele sale, este mecanismul de 


14 A se vedea, de pildă, KSA 6, p. 233 (AC, 852, p. 55). Exact în 
astfel de contexte conceptul de interpretare este folosit în sens 
negativ. Aceasta nu înseamnă că Nietzsche renunţă la ideea con- 
form căreia nu există un text prim, asemenea unui lucru în sine, 
ci orice text este format dintr-o suită de interpretări. 

gândire pus astfel la lucru. Din fragmentul menționat se 
observă cât de diverse pot fi „condiţiile și împrejurările“ 
din care un fenomen s-a născut, în care s-a dezvoltat și 
s-a deformat. Imaginea acestei pluralitäti descrie deocam- 
dată posibilitatea apariției anumitor interpretări morale 
(dar și religioase, culturale etc.), dar nu ne spune nimic 
despre cum anume unul și același fenomen se constituie 
istoricește. Cu alte cuvinte, nu ne arată cum acesta ia 
naștere prin încrucișarea, devierea ori suprapunerea mai 
multor interpretări în mod succesiv. Maniera specială în 
care genealogia asumă un anumit chip al istoriei trebuie 
probată prin noi fragmente. Ele ne-ar putea arăta în ce 
privințe activitatea genealogului se apropie de a isto- 
ricului și, astfel, în ce măsură cel din urmă poate proceda 
precum cel dintâi. 

Așa cum reiese dintr-un alt fragment al lucrării Gene- 
alogia moralei, istoria unui lucru, a unui obicei sau a unui 
organ al corpului este o inläntuire de interpretări și apli- 
catii mereu noi, determinate de raportul întâmplător al 
unor forțe. 


„Evoluţia“ unui lucru, a unui obicei, a unui organ nu este, prin 
urmare, deloc un progressus al său spre un tel, cu atât mai puţin 
un progressus logic și scurt, obținut cu un efort minim de forță 
si de cheltuială — ci o succesiune de fenomene înrobitoare mai 
mult sau mai putin profunde, mai mult sau mai putin inde- 
pendente unul de celălalt, care îl copleșesc, la care se adaugă 
împotrivirile care se ivesc de fiecare dată, încercările de meta- 
morfozare în scopul apărării și reacției, ca și rezultatele reușite 
ale acțiunilor contrarii. 


Ideea aforismului de mai sus reprezintă o excelentă 
ilustrare a modului în care genealogia se mulează după 


15 KSA 5, pp. 314-315 (GM, IL, 8 12, p. 356). 

realitate. Luptändu-se pentru a descoperi valoarea feno- 
menelor (a valorilor morale, inainte de toate), ea scoate 
la iveală realul însuși. Cum trebuie înțeles acest enunț? 
Dacă genealogia nu descoperă decât realitatea, așa cum 
este ea, atunci la ce mai este ea bună? In alti termeni, daca 
prin intermediul ei nu ajungem la o „esenţă“ a faptelor 
investigate, de ce s-o mai punem la lucru? Exact în 
această privință devine manifestă miza genealogiei. Ea 
n-are menirea de a descoperi așa-zise „esențe“ si „fun- 
damente“, ci trebuie doar să pună în evidenţă o realitate 
care, deși observabilă în principiu, nu mai poate fi văzută 
în prezent. Altfel spus, este datoare să scoată la iveală o 
realitate care, deși se află dintotdeauna la suprafaţă, nu 
ne mai este accesibilă din cauza prejudecätilor noastre. 
Credinţa într-o așa-zisă „profunzime“ este principala 
cauză a acestei regretabile stări de fapt: anume că supra- 
fata, exterioritatea pură a interpretărilor ne-au devenit 
inaccesibile!®. Fragmentul de mai sus ne aduce în fata 
unor teme și concepte discutate anterior, centrale în 
demersul lui Nietzsche. Ce putem înţelege prin „feno- 
mene înrobitoare“ și „impotriviri”, acţiuni reușite, apă- 
rări și reacții? Este adusă aici din nou în prim-plan 
distincția dintre forțele active si cele reactive. Primele 
sunt spontane, agresive, impun noi interpretări, introduc 
sensuri în lucruri, pe când celelalte doar se raportează 
la sensuri și valori deja date. Forţelor active le este 
definitorie afirmaţia, celor reactive — negația fata de ceea 
ce le rămâne exterior. Desigur, odată cu tipologia forțelor 
trebuie subinteleasä și distincţia dintre cele două calităţi 


16 Cf. Michel Foucault, „Nietzsche, Freud, Marx”, in: Theatrum 
philosophicum. Studii, eseuri, interviuri (1963-1984), traducere de 
Bogdan Ghiu, Ciprian Mihali, Emilian Cioc, Sebastian Blaga, Casa 
Cărţii de Stiinta, Cluj-Napoca, 2001, p. 84. 

ale voinţei de putere, afirmativă și negativă: pe de o 
parte, „acest da ultim, plin de voioșie, exuberant și impe- 
tuos, spus vieţii“17; iar pe de alta, negarea vieții, lipsa ei 
de sens. 

În definitiv, genealogia este necesară întrucât deve- 
nirea este deseori nedreaptă. În lumea organică, 
bunăoară, organismele vii luptă tot timpul unele împo- 
triva celorlalte, dar bătălia lor nu are loc în scopul supra- 
vietuirii, cum credea Darwin, întrucât ea nu generează 
o simplă selecţie în folosul adaptării. Dimpotrivă, arată 
Nietzsche, istoria viului dovedește că exemplarele cele 
mai reușite sunt deseori anihilate. Nu ele supraviețuiesc, 
ci tocmai cele mai josnice ajung să-și conserve modul de 
a fi, ignar si decadent. Ele se adaptează mai ușor pentru 
că este tot ce-și doresc. Nu riscă și nu tind către mai mult, 
ci doar își calculează șansele, tăcut și reactiv. Instrumen- 
talizează totul, chiar și propria lor existență. N-au nimic 
artistic în devenirea lor. De fapt, aceasta este doar o 
devenire reactivă. Este un „nu“ calculat pe care-l spun 
creșterii, experimentului artistic, vieții ca atare. Valorile 
firești, izvorâte din vointele de putere afirmative, adică 
valorile în care viaţa este afirmată ca atare, sunt adesea 
răsturnate, învinse și înlocuite de către valorile „slabe“, 
decadente, născute dintr-o negare a vieții. După 
Nietzsche, triumful forțelor reactive și al voinţei negative 
(„voința de neant“) se află la originea tuturor „idea- 
lurilor“ Or, cele din urmă sunt simptomele certe ale 
decadentei și, implicit, ale nihilismului. Psihologia si 
istoria, morala și religia, societatea și statul, cultura și 
metafizica — toate au ca supozitie atitudinea nihilistă. 

Dar cum ajung să triumfe forțele negative? Cum este 
posibil ca voinţa slabă, negativă, să se impună în fata 


17 KSA 6, p. 311 (EH, pp. 38-39). 

unor voințe mai puternice decât ea? Prin ce mecanism 
triumfă atitudinea nihilistă? 

Unul din cazurile analizate de Nietzsche este cel al 
resentimentului.!$ Acest mod de a fi, predominant in 
„morala sclavilor“ (morala vointelor slabe), se carac- 
terizează printr-o atitudine care nu este reactivă în chip 
real, ci doar imaginar. Fapta reactivă este absentă în cazul 
resentimentului, răzbunarea celui atins de el fiind strict 
imaginară. E un „nu“ spus „în gând“ fata de tot ce îi este 
exterior. Paradoxal, nu are loc astfel o întoarcere către 
propriul sine, cum ar fi de așteptat. Dimpotrivă, reacția 
fata de celălalt, fata de tot ce îi apare ca fiind diferit, 
ascunde în ea orientarea privirii evaluatoare către 
exterior. Nietzsche arată că spontaneitatea acțiunii si a 
creșterii, „da-ul“ spus siesi (chiar dacă prin raport cu 
celălalt) rămân un privilegiu al „moralei stăpânilor“ (una 
a vointelor puternice, afirmative). În schimb, cealaltă 
morală nici nu ar avea sens dacă n-ar exista raportul — 
perfect adversativ — față de lumea exterioară. Ideea 
trebuie înţeleasă la nivelul corporalitätii: pentru a 
acționa, „sclavul“ are nevoie de stimuli exteriori. Exact 
acest mod de a fi îi definește acţiunile ca simple 
re-actiuni. Cei cuprinși de resentiment se mint singuri cu 
privire la „fericirea“ lor. Nu o descoperă în propriile 
acțiuni, precum indivizii în care domină voinţa afir- 
mativă, ci în contrariul ei: în pasivitatea extremă, ce 
promite „destinderea sufletului și a trupului“ În plus, 
omul dominat de resentiment se lasă pradă ascunzi- 
șurilor, le caută și chiar le cultivă. Îi plac „cărările șiret- 
licului și ușile dosnice”. Se ascunde mereu, se umilește 
așteptând, în taină, să vină și clipa sa. Se adăpostește, 


18 Pentru întreaga discuţie de mai jos, cf. KSA 5, pp. 270-274 (GM, 
I, § 10, pp. 313-316). 

astfel, în cochilia unei închipuite sigurante de sine, a unei 
prudente extreme devenite, numai pentru el, o „condiţie 
existenţială” a întregii sale vieti!’. Or, prudenta il în- 
deamnă să fie atent, în orice clipă, la instinctele sale. Să 
fie, așadar, perfect conștient de acţiunile lor, pentru a ști 
când să le înfrâneze. Această formă de conștiință il face 
să fie însă tot mai slab. Din contră, în cazul „aristocra- 
tului“, siguranţa este cu atât mai mare cu cât instinctele, 
total inconștiente de fapt, sunt lăsate să lucreze liber, 
după „logica“ lor internă. Cel înzestrat cu voință afirma- 
tivă își exprimă sinele clipă de clipă, așa cum acesta se 
face, se desface și se preface conform unei „metode“ de 
tip dionisiac. Celălalt, „cel slab“, își construiește sinele 
imaginând mai întâi, în baza celor simţite anterior și 
păstrate într-un ungher al ființei sale, un „non-eu”, un 
fel de sine „negativ“ („vräjmasul cel rău“). Pornind de 
la această proiecție, el inventează prin antiteză sinele „cel 
bun“, asumându-l drept propriul sine%. 

Să ne oprim la încă o ipostază a resentimentului, din 
bogata cazuistică întocmită de Nietzsche. Intr-un anumit 
caz, acesta se poate abate de la mersul lui firesc, modi- 
ficându-și direcția și înțelesul. Caracterizat îndeobște prin 
reacția unor forte (și a unor voințe de putere) fata de tot 
ce le este exterior, resentimentul se poate manifesta și 
prin reacția acestora fata de ele însele. Cum se întâmplă 
o asemenea orientare nefirească a forțelor reactive aflăm 
din analiza așa-numitului ideal ascetic, expusă în Genea- 
logia moralei. Idealul cu pricina definește modul de a fi 
și activitățile preotului, ascet prin excelenţă. Situaţia lui 
poate fi înțeleasă tot din unghiul de vedere al medicinei. 
Preotul este necesar tocmai datorită bolii de care suferă. 


19 KSA 5, p. 273 (GM, I, § 10, p. 315). 
20 KSA 5, p. 274 (GM, 1,8 10, p. 316). 

Căci deseori bolnavii sunt mai bine ingrijiti de alti 
bolnavi decât de către medici sănătoși. „Nevoia de me- 
dici si infirmieri care sunt ei înșiși bolnavi“ — în ea trans- 
pare menirea preotului ascet?!. Înrudirea întru boală cu 
„cei näpästuiti” îl ajută să-i înțeleagă perfect. Bolnav 
incurabil, el trebuie să fie însă și puternic, stăpân pe sine, 
convingător. Doar astfel poate câștiga încrederea si 
respectul celorlalți, doar astfel poate fi pentru ei „Dum- 
nezeu”. Acţiunea sa este contradictorie. Pentru cei sänä- 
tosi este un blestem: „căci la așa ceva se pricepe în 
primul rând acest vrăjitor și dresor de fiare, în jurul 
căruia tot ce este sănătos se îmbolnăvește în mod inevi- 
tabil” Pentru cei deja bolnavi este o sursă de alinare. 
Intrând în contact cu el, „tot ce este bolnav devine 
iremediabil blând“. Desigur, acest fapt nu echivalează cu 
însănătoșirea. Bolnavul devenit medic este, putem 
spune, un veritabil pharmakon: atât leac cât și otravă, 
blestem și binecuvântare pentru pacienții săi. Dar cum 
anume schimbă el direcția resentimentului, schimbând 
modul lor de a fi? Aici se văd calităţile sale, harul său de 
învățător. Puterea lui de seducţie și de convingere abia 
aici își atinge țelul. Într-un cuvânt, el modifică obisnuinta 
cea mai de pret a bolnavilor, aceea de a căuta motivul 
suferinţei în afara lor, într-un făptaș nu doar presupus 
vinovat, ci totodată viu, iar astfel accesibil suferinței. 
Într-un făptaș, așadar, asupra căruia bolnavii își pot 
descărca afectele. Astfel își alină ei suferința: o descarcă, 
așa cum scapi de o indezirabilă „materie explozivă“. Dure- 
rea este anesteziată printr-un alt afect, mai puternic, mai 
violent si mai sălbatic decât ea”. Adevăratele cauze ale 
suferinței nu pot fi decât fiziologice. Nietzsche enumeră 


21 KSA 5, p. 372 (GM, III, 8 15, p. 409). 
22 KSA 5, p. 374 (GM, MI, § 15, p. 411). 

cäteva: imbolnävirea unui nervus sympathicus, secretia 
crescutä a bilei, lipsa de sulfat sau fosfat de potasiu din 
sänge, balonärile ce impiedicä circulatia sängelui, 
degenerescenta ovarelor si altele. Din nou, trebuie spus 
că nu este relevant dacă aceste întâmplări fiziologice sunt 
adevăratele cauze ale suferinţei. Dar cum se produce 
schimbarea de direcţie a resentimentului? Prin ce vicle- 
sug reușește preotul ascet o transformare de asemenea 
proporții a omului? Strategia sa este simplă: el își con- 
strânge pacientul să se ia ca vinovat chiar pe sine însuși. 
Neputând supravieţui dacă nu imaginează un făptaș, 
bolnavul se lasă convins că el este singurul vinovat. lată 
„darul“ făcut lui de preotul ascet. De acum încolo, toți 
bolnavii de acest tip își vor lua asupra lor vinovăția”. În 
cele mai multe religii, acest fenomen este numit „păcat“ 
Așa-zisa „stare de păcat“, vedem din cele anterioare, este 
totuși o simplă interpretare, după cum și „durerea sufle- 
teascä” este una*4. lată mecanismul prin care „direcția 
resentimentului este schimbată“ Cel care se situează 
într-o astfel de interpretare, impusă ca universală de 
preoții din toate timpurile, își valorizează interioritatea 
cu totul altfel. Chiar dacă și în cazul său ea rămâne doar 
una de împrumut, bolnavul ajunge s-o conceapă ca „stare 
de fapt“. În această privinţă, idealul ascetic funcționează 
după același model al credinţei într-un adevăr imuabil 
pe care îl îmbrățișează și știința”. Cronologic, idealul 
ascetic a fost primul garant al adevărului imuabil, știința 
asumând mult mai târziu această funcţie. Aici intervine 
genealogia. Ea este chemată să demonteze acest „fapt“ 
închipuit, pus în lucruri printr-o interpretare căreia, cu 


23 KSA 5, p. 375 (GM, IIL, § 15, p. 412). 
24 KSA 5, p. 376 (GM, IIL, § 16, p. 413). 
25 KSA 5, p. 400 (GM, III, § 24, p. 435). 

timpul, i-a fost uitat statutul, fiind luată drept realitatea 
însăşi. 

Privind exercițiile genealogice drept cazuri particulare 
ale unei situatii morale, Nietzsche formulează o concluzie 
clară si distinctä: în fenomenul moral se ascunde o plu- 
ralitate de interpretări. Există numeroase aforisme care 
acreditează această idee. Să cităm doar câteva exemple. 


...Nu există nici un fel de fapte morale. [...] Morala nu-i decât 
o tălmăcire (Ausdeutung) a anumitor fenomene, mai precis o 
răstălmăcire (Missdeutung).2® 


...Nu există fenomene morale, ci doar o interpretare morală 
a acestor fenomene. Doar această interpretare are o origine 
extramoralä.?” 


Nu existä fenomene morale; ci doar o interpretare moralä a 
anumitor fenomene (- o interpretare eronată!).% 


...Evaluarea morală este o interpretare (Auslegung), un mod 
de a interpreta (interpretieren). Interpretarea însăși este un 
simptom al anumitor stări fiziologice, la fel ca un anumit nivel 
spiritual al judecăților dominante.?? 


Deriva semnelor 


Metoda genealogică, arătam mai sus, este menită să 
arate realitatea însăși, care, din cauza propriilor preju- 
decäti, ne-a devenit neobservabilă. Iar această realitate, 
spuneam, nu este decât un joc al interpretărilor. Genealo- 
gia respectă și ea acest deziderat. Ea nu este o metodă 
supraordonată realității. Dimpotrivă, este tot o interpretare, 


26 KSA 6, p. 98 (Al, „«Amelioratorii» omenirii“, 1, p. 487). 
27 KSA 12, 2 [165], p. 149. 

28 KSA 10, 3 [1], nr. 374, p. 98. 

2 KSA 12, 2 [190], p. 161. 

una care izvoräste din jocul celorlalte. Desigur cä, in 
vreme ce printre interpretärile ce compun lumea existä 
și cele pre-umane, genealogia este exclusiv o între- 
prindere a omului. Este un act care nu doar introduce 
omul în spațiul interpretărilor, ci îl face să fie un fel de 
actor principal, deși cu sarcini limitate. Cu toate că însăși 
întrebarea „cine interpretează?“ nu mai este plină de 
sens, ea pare totuși să aibă mai mult sens decât intero- 
gatia asupra obiectului interpretării. Interpretarea, putem 
spune împreună cu Foucault, se mută dinspre ce către 
cine, dinspre ceea ce se află în semnificat către subiectul 
care „pune interpretarea“%. Căci în cazul genealogiei, 
interpretul, așa scindat cum este el, devine „principiul“ 
interpretării. Aceasta tocmai întrucât semnele, care ghidau 
interpretarea în epocile anterioare, își pierd stabilitatea 
avută în trecut. Accentul se mută dinspre obiect către 
actul interpretării și, totodată, către cel care interpretează. 
Folosirea frecventă a cuvântului „psihologie“ pentru a 
desemna practica genealogică poate fi un argument în 
acest sens, crede același Foucault. Dintr-o astfel de per- 
spectivă, genealogia nietzscheană a fost adesea com- 
parată cu tehnicile utilizate de Freud și Marx. După 
Foucault, Ricoeur și alti exegeti, toți cei trei autori ar fi 
exponentii unei hermeneutici a suspiciunii, născută din 
„bănuiala că limbajul nu spune exact ceea ce spune“. Or, 
arată Foucault, odată cu suspectarea sensului de primă 
instanță al discursului, cu bănuiala că limbajul vrea 
întotdeauna să spună altceva decât spune efectiv, ne 
aflăm într-o vârstă post-semiotică, în care semnele ajung 
să fie privite ca simple măști ce pot fi în sfârșit date la o 
parte. Incursiunea în inima semnelor începe să risipească 
opacitatea care le-a fost atribuită, grație căreia ele și-au 


3 Michel Foucault, „Nietzsche, Freud, Marx”, op. cit., p. 89. 

pästrat atäta timp suprematia. Desigur, sernnele nu 
ascund nici o „esenfä”?!. Nici un „în sine“ nu ajunge acum, 
din spatele lor, în plină lumină a zilei. „Propriul“ lor 
constă chiar în faptul că nu există îndărătul lor nici un 
„în sine“, nici o esenţă imuabilă și nici o „stare de fapt“, 
ci doar un joc complex de opoziții, o bătălie a forțelor. 

Împreună cu Freud și Marx, Nietzsche descoperă 
caracterul „räuvoitor” al semnelor“. Simple interpretări, 
acestea vor să ascundă ceea ce sunt ele de fapt. În acest 
scop, se prezintă ca „adevăruri“ de tip semiotic. Aseme- 
nea oricărui „adevăr“, semnele își reneagă și își ascund 
originea. Ele trec sub tăcere procesul interpretativ din 
care s-au născut. În inima semnului se organizează un 
intreg, „ansamblu al jocului forțelor reactive“, spune 
inspirat Foucault. Dar nu este cazul să vedem doar forțele 
reactive. Căci semnele cuprind înlăuntrul lor un joc 
complex, în care se pot înscrie atât forțele active, cât și 
cele reactive. În fapt, la originea semnelor se află forţele 
active, doar solidificarea lor prin transformare în con- 
cepte fiind opera forțelor reactive. 

Exemplul cel mai potrivit este un fragment din Genea- 
logia moralei, referitor la genealogia noțiunii de „bun“. 


31 Unii comentatori au considerat că este un argument suficient 
de puternic pentru a susține că Nietzsche este nominalist. Cf. Fritz 
Mauthner, Beiträge zu einer Kritik der Sprache, Band I (Zur Sprache 
und zur Psychologie), 3. Auflage, Felix Meiner, Leipzig, 1923, p. 368; 
Günter Abel, „Nominalismus und Interpretation. Die Überwindung 
der Metaphysik im Denken Nietzsches“, in: op. cit., pp. 35-89. 
Impotriva acestei echivaläri pledează Rainer Thurnher, „Sprache 
und Welt bei Friedrich Nietzsche“, in: Nietzsche Studien, Band 9, 
1980, p. 38, care consideră că Nietzsche gândește limbajul în raport 
cu conceptul de lume, ajungând la o concepție asupra limbii avân- 
du-și rădăcinile în ideile lui Herder și Wilhelm von Humboldt. 

32 Michel Foucault, „Nietzsche, Freud, Marx”, op. cit., p. 89. 

33 KSA 5, pp. 258-260 (GM, L, § 2, pp. 302-304). 


134 DANSUL MÄSTILOR 


Cuvintele, afläm de aici, sunt simple inventii. Ele au fost 
instituite de cätre vointele puternice, afirmative (de cätre 
„Clasele superioare“, spune aici Nietzsche). Aceasta 
înseamnă că sensul lor nu constă în faptul raportării la 
un anumit lucru, căci indicarea unui semnificat, referirea 
și definiţia ostensivă, la fel ca orice raportare la ceva 
exterior, nu pot fi decât semnul că avem de-a face cu 
voințe slabe. Cuvintele — „bun“ și „rău“, în cazul de fata 
- sunt interpretări, acte prin care voinţa de putere conferă 
lumii un anumit sens. Înainte de a deveni semne, ele sunt 
„deja interpretate“. Sunt derivate, altfel spus, dintr-un 
proces interpretativ. Totodată, prin intermediul lor iau 
naștere interpretările viitoare. Interpretările violente 
(devenite „semne”) prescriu orizontul în care noi inter- 
pretăm atât aceste semne, cât și lucrurile însele (și ele, 
desigur, tot interpretări). Astfel însă, semnele ne pro- 
voacă să le răsturnăm pentru a descoperi prealabilul sau 
originea lor. Foucault folosește o analogie extrem de 
elocventă pentru a explica ideea de mai sus. Dacă ne-am 
gândi la ceea ce anticii numeau /iyponoia si allegoria, spune 
el, sensul acela adânc ascuns în interiorul limbajului și 
pe care suntem datori să-l scoatem la iveală din ascun- 
derea lui, atunci ar trebui să nu-l mai concepem ca sens 
venit din afara cuvintelor pentru a deplasa înțelesul lor 
curent, ci drept însăși originea lor, „ceea ce a determinat 
nașterea cuvintelor“, acel ceva care le dă viaţă și care nu 
poate fi în totalitate fixat prin intermediul lor. Cuvintele 
s-au născut, de fapt, dintr-un vast proces interpretativ. 
„Tocmai această întâietate a interpretării fata de semne 
constituie elementul cu adevărat decisiv în hermeneutica 
modernă“, crede Foucault**. Interpretarea este perma- 
nent supusă riscului de a cădea (sau a recădea) sub domi- 


3 Michel Foucault, „Nietzsche, Freud, Marx”, op. cit., p. 88. 

natia semnelor, cu fixitatea lor cu tot. Semnele constituie 
pericolul major in calea interpretärilor. „Cuvintele ne 
stau în cale!”, afirmă Nietzsche într-un pasaj din Aurora®. 
Cuvintele „tari ca piatra“, eternizate, ascund nu doar 
originea lor interpretativă, ci blochează experienţele pe 
care interpretul este chemat să le facă*. Dușmanul 
hermeneuticii este chiar semiotica, prin care suntem ten- 
taţi să renuntäm la infinitatea interpretărilor în favoarea 
fixitätii semnelor („teroarea indicelui“). Nietzsche este, 
foarte probabil, reprezentantul celei mai pure forme de 
hermeneutică, aceea care „intră în domeniul limbajelor 
care nu încetează a se implica pe ele însele, în acea 
regiune mediană a nebuniei și a limbajului pur“. El 
pătrunde în spaţiul limbajului pur, în textul lumii 
înseși, hume care este un vast proces interpretativ circular 
în care fiecare interpretare se răsfrânge asupra celorlalte 
și este, la rândul ei, influențată de altele. 

Limbajul — atât cel comun, cât și cel științific — este 
„gregar”, afirmă Nietzsche, întrucât reduce cazurile sin- 
gulare la cazuri identice. Altfel spus, el este o uriașă 
„mașină nivelatoare“3%. In Despre adevăr și minciună în sens 
extramoral (1873), exerciţiul genealogic este îndreptat 
asupra limbajului însuși în scopul de a surprinde modul 
în care el a luat naștere”. După Nietzsche, limbajul 


% KSA 3, p. 53 (A, § 47, p. 39). 

3° „Moartea interpretării constă in a crede că există semne, 
semne care există prim, originar, real, ca niște mărci coerente, per- 
tinente și sistematice. Viaţa interpretării, din contră, constă în a 
crede că nu există decât interpretări“. Cf. Michel Foucault, „Nietzsche, 
Freud, Marx“, op. cit., p. 89. 

37 Ibid., pp. 89-90. 

38 Cf. Michel Haar, Par-dela le nihilisme. Nouveaux essais sur 
Nietzsche, PUF, Paris, 1998, p. 182. 

3 KSA 1, pp. 878-880 (AME, pp. 559-561). 

derivä, prin abstractizare, dintr-o activitate metaforicä 
originară, instinctivä si inconștientă, îndreptată către 
dominarea realității prin simplificare, prin reducerea 
diferitului la identic4. Originea cuvintelor se află, 
așadar, într-un proces ficțional. Conceptele, crede 
Nietzsche, iau naștere prin trei modificări succesive ale 
stimulilor nervoși. Într-o primă etapă, stimulul apărut 
din raportul cu lucrurile este transformat în imagine, care 
este o metaforă a celui dintâi. A doua transformare (a 
doua metaforă) constă în reproducerea imaginii printr-un 
sunet, adică printr-un cuvânt. Noile impresii sunt puse 
în relație cu prima impresie în mod metaforic, prin 
transport imitativ, deci printr-un „raţionament prin 
analogie care are loc inconstient”*!. În sfârșit, a treia 
modificare (și a treia metaforă, totodată) rezidă în trans- 
formarea cuvântului în concept. Acest lucru se petrece 
prin eliminarea definitivă a impresiei sensibile inițiale, 
puternică în cazul imaginii, dar deja palidă în cel al 
sunetului. În plus, simpla asemănare este transformată 
în identitate. Astfel, conceptul devine semn al unei 
realități, dar în absenta raportului imediat cu aceasta. Cu 
timpul, el devine fix, de sine stătător, dobândind un 
aspect substanţial. Din acest motiv, afirmă Nietzsche, 
conceptele sunt „mumificäri” ale metaforelor din care ele 
au luat nastere®. Din obisnuintä, le considerăm a fi 
suficiente pentru înțelegerea realității. Uităm deci că sunt 
simple măști ale unei activități metaforice inițiale. Credem, 


40 Cf. si Sarah Kofman, Nietzsche et la métaphore, Payot, Paris, 
1972, p. 43. În scrierile din cea de-a doua si cea de-a treia etapă 
ale creației nietzscheene, această activitate metaforică originară 
va fi echivalatä cu o dispută a vointelor de putere din om, care 
are loc tot în vederea dominärii. 

43 Ibid., p. 56. 

42 Ibid., pp. 55-56. 

atunci, că „adevărurile“ lucrurilor se adăpostesc pe 
deplin în concepte. Genealogia semnelor dovedește că 
relația de semnificare și cea gnoseologică se întemeiază 
într-un strat mai adânc al umanului. În termenii lui 
Nietzsche, este vorba despre stratul afectelor și al impul- 
surilor, al instinctelor inconștiente, pe scurt, al vointelor 
de putere din interiorul omului. Jocul acestora — văzut 
și ca o luptă a lor — nu este altul decât jocul interpretărilor. 
În fond, a face vizibilă istoria interioară a semnului 
înseamnă a redescoperi dimensiunea sa ontologică. 

Exercitiul genealogic prin care ne insinuăm în inima 
semnelor, răsturnându-le, vrea să demonteze pretinsa lor 
fixitate, ce ajunge să dicteze, imperialist, anumite moduri 
de a interpreta și, ca o consecință, anumite moduri de a 
fi. Violenţa genealogiei trebuie însă recunoscută explicit. 
Un exemplu elocvent îl reprezintă Cuvântul înainte al 
lucrării Amurgul idolilor (1889), în care Nietzsche explică 
titlul si, mai ales, subtitlul cărții: Cum se filozofează cu 
ciocanul. A iscodi idolii, „a le pune întrebări cu ciocanul“ 
pentru a auzi apoi, drept răspuns, un sunet ce arată că 
sunt goi pe dinăuntru — aceasta desfătare aparent nevi- 
novată trebuie să fie și „o mare declarație de război 5. 
Critica genealogică a idealurilor nu este neutră, nici 
binevoitoare. Dimpotrivă, este o acţiune violentă, de 
răsturnare a ordinii anterioare. Ea este, în același timp, 
un exercițiu de înstăpânire. Genealogul este creator nu 
pentru că descoperă, calm și indiferent, originile unui 
fenomen, ci pentru că le descoperă luându-le în posesie. 
Or, a stăpâni originile înseamnă a domina tot ce tine de 
acel fenomen. Trebuie să observăm, din nou, că genea- 
logia nu doar face vizibilă realitatea, ci este un moment 
al acesteia. 


43 KSA 6, pp. 57-58 (AI, „Cuvânt înainte“, pp. 451-452). 

Genealogia împotriva originii 


Cu aceste precizări, ne putem întoarce acum la moti- 
vele pentru care genealogia mizează pe multiplicitatea 
originilor, pentru a explica totodată din ce rațiuni istoria 
de tip genealogic se vrea a fi una nelineară. 

Istoricii prezintă adesea faptele ca și cum devenirea 
lor ar fi perfect liniară. Pentru ei, lucrul supus cercetării 
trebuie să se înscrie într-o curgere continuă, într-o deve- 
nire lipsită de rupturi și denivelări. Doar că pretinsa 
continuitate este, la rigoare, o simplă închipuire a istori- 
cilor. În această privință, Nietzsche polemizează cu o mai 
veche practică interpretativă, denumită de utilitariștii 
englezi tot genealogie. Paul Ree, bunăoară, credea că 
întreaga istorie a moralei derivă din tendința umană către 
utilitate. Dacă lucrurile ar sta astfel, atunci ar însemna 
că în istorie nu s-a întâmplat propriu-zis nimic, iar pe 
firul ei se înșiră aceleași idei și aceeași logică. Ar fi ca și 
cum cuvintele, ideile, scopurile și valorile umane nu și-ar 
fi schimbat deloc semnificaţiile de-a lungul vremii“. 
Istoricul ar rata, astfel, tocmai singularitatea faptelor 
morale. Toate ar avea una și aceeași origine. Ele n-ar 
putea fi deosebite decât prin accidentele lor, care însă, 
conform metodei utilitariste, nu-și găsesc nici o expli- 
catie. Or, menirea genealogiei este de a descoperi ce 


44 O observatie similară face si Michel Foucault, „Nietzsche, 
genealogia, istoria“, op. cit. 

4% Un alt contraargument se găsește în Genealogia moralei (Il, 
$ 12), unde Nietzsche discută critic genealogiile empiriștilor bri- 
tanici, care confundă originea (Ursprung) cu scopul — este vorba 
aici despre genealogia pedepsei —, când, de fapt, „cauza generării 
(Entstehung) unui lucru și utilitatea sa finală, efectiva sa folosire 
și încadrare într-un sistem de scopuri, sunt puncte separate toto 
coelo”. Cf. KSA 5, p. 313 (GM, II, § 12, p. 355). 

anume singularizeazä un fenomen, diferenţele sale, 
mărcile care îi conferă un anumit chip. Apoi, dacă toate 
fenomenele morale ar fi deductibile dintr-o unică origine 
(cum ar fi utilitatea), aceasta din urmă ar trebui să fie un 
fel de pricipiu al lor, o origine miraculoasă (Wunderursprung) 
care le-ar explica în chip formal, rămânând însă, ea însăși, 
de neînțeles. O astfel de origine, unică și imuabilă, n-ar 
fi altceva decât o așa-zisă „esență“ permanentă, care i-ar 
conferi faptului respectiv identitate deplină explicând 
perfect întregul comportament. După Nietzsche, în 
spatele lucrurilor (sau anterior lor) nu există însă decât 
o multiplicitate de instincte, afecte, voințe de putere aflate 
în dispută, fiecare dintre ele încercând să le domine pe 
toate celelalte. 

Genealogia nietzscheană nu își propune să caute 
originea unică, așa cum au făcut-o atât filozofia, cât și 
istoria tradiționale. Neacceptând ideea că toate fenome- 
nele de același fel ar fi justificabile prin principiul lor, ea 
își îndreaptă atenţia către contextul local din care a erupt, 
la un moment dat, evenimentul cercetat. Este un context 
mărunt și derizoriu, lipsit de măreţia și solemnitatea 
„originii nobile“5. El constă în chiar configuraţia relativă 
a vointelor de putere. Într-un loc și la un moment dat, 
ele se află într-o oarecare stabilitate, jocul (sau disputa) 
lor înregistrând un anumit raport de putere. Pentru a 
spune astfel, el este sistemul de referință al acelor forte 
și voințe de putere, prin definiție un sistem al dominației. 
Cu alte cuvinte, el este scena pe care vointele se află în 
dispută. Or, de-a lungul timpului, ele s-au situat pe scene 


46 După Nietzsche, credința în originea nobilă este o veche obiș- 
nuinfä metafizică, una care presupune că „la începutul tuturor 
lucrurilor ar sta ceea ce este mai valoros și esenţial“ Cf. KSA 2, 
p. 540 (OPO, II/2, $ 3, p. 363). 

total diferite, jucând mereu alte roluri. Iată din ce motiv 
istoria nu este liniară. 

Să amintim și câteva exemple. În cazul pedepsei, 
elementul ei prezent, având o „permanenţă relativă“, nu 
poate fi înțeles dacă îl raportăm la așa-zisul scop ultim 
al său, pe care îl credem singurul adevărat (cum ar fi 
utilitatea, după utilitariștii britanici), ci doar atunci când 
îl punem în relație cu elementul ei fluid (cu „sensul“ său). 
Or, nu există un singur sens al pedepsei, ci „o întreagă 
sinteză de sensuri“ Istoria fenomenului (a sensurilor 
sale, adică, în situaţia de fata, istoria folosirii pedepsei 
în diverse scopuri) „se cristalizează până la urmă într-un 
fel de unitate greu de pătruns, greu de analizat și, ceea 
ce trebuie scos în relief, absolut de nedefinit” Aceeași 
idee poate fi ilustrată prin exemplul idealului ascetic, 
amintit anterior. Acest ideal nu are o semnificaţie uni- 
versală. Nu există un ideal ascetic, ci doar multiple 
semnificații, variabile în funcţie de tipul de voinţă la care 
îl întâlnim. Idealurile ascetice înseamnă una pentru 
artiști, alta pentru „filozofi și învățați“, ceva pentru femei, 
dar altceva pentru „cei näpästuiti și defavorizati din 
punct de vedere fiziologic (pentru majoritatea murito- 
rilor)” și, desigur, cu totul altceva pentru preoți și pentru 
sfințit. Genealogia descoperă că faptul despre care 


#7 KSA 5, pp. 316-318 (GM, II, § 13, pp. 358-360). După cum 
putem observa, demersul de tip genealogic pune în discuție atât 
ideea de origine, cât și pe cea a scopului. Genealogia este, probabil, 
cea mai radicală opozantă a înţelegerii teleologice a istoriei. O 
reprezentare mai potrivită a istoriei, așa cum sugerează textele lui 
Nietzsche, ar fi cea a labirintului, așa cum propune Angele 
Kremer-Marietti, L'homme et ses labyrinthes. Essai sur Friedrich 
Nietzsche, Union Gânsrale d'Editions, Paris, 1972, p. 282. 

48 KSA 5, p. 339 (GM, IIL § 1, p. 379). Cf. si Sarah Kofman, 
Nietzsche et la métaphore, ed. cit., p. 178. 

credem că este permanent, fix și deja dat este dependent 
in realitate de un element fluid, și anume de istoria modi- 
ficärilor de perspectivă, de istoria evaluärilor și a inter- 
pretărilor care fac cu adevărat parte din respectivul 
fenomen. Prin urmare, sarcina genealogiei este de a sta- 
bili locul unor origini în cuprinsul istoriei și scenele pe 
care ele acţionează. 

Mai mult decât atât, înstăpânirea peste o scenă a 
forţelor are loc adesea prin modificarea scenei anterioare, 
sau chiar prin mutarea disputei de pe o scenă pe alta. 
Regulile celei anterioare, în care dominau anumite forte, 
sunt schimbate din moment ce disputa se poartă acum 
pe altă scenă. Noile reguli modifică raportul anterior. lată 
încă un motiv pentru care genealogia luptă împotriva 
ideii conform căreia istoria ar fi liniară“. Desigur că 
luarea în posesie a unei configurații a vointelor de putere 
este un act violent. A dicta noi reguli înseamnă a instaura 
un nou limbaj, pe care celelalte voințe de putere din acea 
configuraţie sunt nevoite să și-l însușească. Genealogia 
operează o critică a limbajului pentru că acesta este 
instrumentul necesar al înțelegerii comenzilor, fără de 
care dominaţia nu poate avea loc. Înstăpânirea, realizată 
prin deplasarea disputei de pe o scenă pe alta — prin 
impunerea unui nou limbaj, a unui sens care devine noul 
cod al înţelegerii - este, conform terminologiei nietzscheene, 
un act interpretativ”. 

Aflată în căutarea originilor fenomenelor, genealogia 
identifică două tipuri de origine: scena din care izvorăște 


49 Acest argument se întâlnește si la Michel Foucault, 
„Nietzsche, genealogia, istoria“, op. cit., pp. 183 şi 192-194. 

50 Michel Foucault, „Nietzsche, genealogia, istoria“, op. er 
p. 193. Pentru dezvoltarea acestei idei, a se vedea Didier Franck, 
Nietzsche et l'ombre de Dieu, ed. cit., p. 229. 

fenomenul, dar si impulsul decisiv care, pe acea scenä, 
conduce la configurarea lui. Or, acest impuls nu este 
altceva decät vointa de putere care le dominä pe cele din 
proximitatea ei. Dar, dupä cum am constatat in capitolele 
anterioare, fiecare voință de putere este constituită 
dintr-o pluralitate de forte. De cele mai multe ori, ele se 
referă la apartenenţa la un grup (,,nobilii” sau „säracii”), 
la o tradite ori la o rasă, așadar la atavisme și ereditäti. 
Analiza genealogică le identifică la nivelul corpului: în 
sistemul nervos și în umori, în respirația dificilă, în 
alimentaţia proastă și în defectiunile aparatului digestiv. 
Nu este vorba despre a reduce individualul la ceva comun 
mai multor indivizi, ci doar de a regăsi elementele 
subindividuale care, intersectându-se, formează rețeaua 
complexă care este individul însuşi”. 

O bună ilustrare a celei din urmă idei și, totodată, a 
coexistentei celor două tipuri de origine o întâlnim 
într-un pasaj din Omenesc, prea omenesc, în care Nietzsche 
arată că sentimentele umane nu sunt niște unităţi, chiar 
dacă ne-am obișnuit să vorbim despre un sentiment 
moral ori despre unul religios: „În realitate, ele sunt fluvii 
cu sute de izvoare și afluenți.“ lată în ce constă analiza 
lor genealogică: 


Toate dispoziţiile sufletești mai puternice comportă o conso- 
nantä între acestea si simtirile înrudite; ele scormonesc oare- 
cum memoria. În prezenţa lor, ceva se redeșteaptă în noi și 
devine conștient de niște stări asemănătoare și de originea lor 
(Herkunft). Se formează astfel asociații rapide, uzuale, de senti- 
mente și gânduri, care, succedändu-se cu iuteala fulgerului, 
sfarsesc prin a fi percepute nici măcar ca niște complexe, ci ca 
niște unitäti.>? 


>1 Ibid., p. 188. 
52 KSA 2, p. 35 (OPO, I, 8 14, p. 30). 

Dupä cum putem observa, originea sentimentelor se 
află la intersecţia întâmplătoare a unor forte (sentimente 
sau gânduri), asemănarea lor creând impresia că for- 
meazä o unitate. De unde impresia că avem de-a face cu 
un sentiment unic. Într-un alt fragment din Omenesc, prea 
omenesc, genealogia este definită ca „o chimie a repre- 
zentärilor și sentimentelor morale, religioase, estetice, ca 
si a tuturor acelor emoții pe care le trăim in noi înșine în 
marile și micile contacte culturale și sociale, ba chiar în 
singurătate“'5. Sarcina ei este de a evidenția faptul că 
sentimentele derivă (entstehen) din contrariul lor. Preo- 
cupată de „origine și începuturi“ (Herkunft und Anfänge), 
penealogia urmărește adesea cum un lucru ia naștere din 
opusul său: „de pildă, rationalul din irațional, ceea ce 
simte din ceea ce este mort, logica din ilogică, contem- 
platia dezinteresatä din voința avidă, trăirea pentru alții 
din egoism, adevărul din erori?”5* În fond, ideea de mai 
sus ilustrează faptul că genealogia identifică rupturile, 
discontinuitätile, elementele de noutate. Pe scurt, 
evenimentele. Ea militează împotriva falsei continuitati, 
a curgerii liniare a fenomenelor. 

Pentru a sugera discontinuitatea, Nietzsche preferă 
termenul de invenţie (Erfindung), pe care îl invocă adesea 
în scop polemic. Şi anume, el apare împotriva ideii de 
origine, așa cum este ea utilizată de către metafizicienii 
clasici si de istoricii traditionalisti. De pildă, în Știința 
voioasă este criticată teza lui Schopenhauer conform 
căreia originea religiei se află într-un sentiment metafizic 
comun tuturor oamenilor”. Istoria nu se petrece însă 
astfel. Argumentul lui Nietzsche, asupra căruia insistă 


5 KSA 2, p. 24 (OPO, I, 8 1, p. 22). 
54 KSA 2, p. 23 (OPO, I, § 1, p. 22). 
5 KSA 3, pp. 589-590 (SV, § 353, p. 227). 


144 DANSUL MASTILOR 


si Foucault, este simplu si percutant: dacä religia si-ar 
avea originea intr-un sentiment, ar trebui sä presupunem 
că există o continuitate între această origine (sentimentul) 
și fenomenul analizat (religia propriu-zisă). Or, după 
Nietzsche, a existat un moment de ruptură, o distanţă 
între perioada când religia nu exista încă și cea în care 
ea există. Înaintea apariției sale, aceasta nu exista nici 
măcar virtual, ca posibilitate. Ea nu se găsea, în formă 
latentă, într-un sentiment al omului. Un exemplu supli- 
mentar îl constituie paragraful din Stiinta voioasă unde 
este cercetată nașterea poeziei” Aceasta este lipsită de 
origine, în sensul metafizic al termenului, fiind rezultatul 
unei invenții. La un moment dat, cineva a avut ideea de 
a utiliza limbajul într-un mod neobișnuit pe atunci, în 
scopul de a incetäteni, prin intermediul lui, un raport de 
putere fata de semeni. Tot in acest registru poate fi amin- 
tit un cunoscut pasaj din Genealogia moralei, în care sunt 
supuse analizei idealurile în genere. „Vrea cineva să 
arunce o privire în adâncul tainei de fabricare a idealurilor 
pe pământ?... Ei bine! Aici usa este deschisă spre acest 
atelier întunecat“. Idealurile nu au o singură origine, 
care le-ar justifica în chip deplin, ci au fost inventate 
printr-o serie de mici mecanisme, răsturnări de perspec- 
tivă, modificări ale scenelor forțelor. 

Aceeași trăsătură a genealogiei se regăsește în analiza 
dedicată cunoașterii. Este oare aceasta un fapt înscris 


% Foucault exprimă cu claritate ideea de mai sus: „Între marea 
continuitate a Ursprung-ului descrisă de Schopenhauer și ruptura 
ce caracterizează Erfindung-ul lui Nietzsche există o opoziţie 
fundamentală.“ Cf. Michel Foucault, „Adevărul și formele juri- 
dice“, traducere de Ciprian Mihali, in: Ce este un autor? Studii și 
conferințe, Editura Idea Design & Print, Cluj-Napoca, 2004, p. 95. 

57 KSA 3, pp. 439-442 (SV, 8 84, pp. 93-95). 

58 KSA 5, p. 281 (GM, I, $ 14, pp. 323-324). 

dintotdeauna în ființa umană, așa cum cred filozofii? Nu 
cumva este și ea o simplă invenție, localizabilă într-un 
spatiu și într-un anumit moment? Iată ce scrie Nietzsche 
intr-un cunoscut fragment din Despre adevăr și minciună 
in sens extramoral: 


Într-un oarecare colt retras al universului revărsat scânteietor 
în nenumărate sisteme solare, a fost odată o stea pe care niște 
animale inteligente au inventat cunoașterea. A fost minutul cel 
mai arogant si mai mincinos din toată „istoria universală“ >? 


Cunoașterea, așadar, nu are o origine de tip metafizic. 
Altfel spus, ea nu este un dat natural al omului, nu ţine 
de esența acestuia. Instinctele noastre nu conţin în 
germene faptul cunoașterii, pe care astăzi îl considerăm 
a fi propriu omului. Cunoașterea a rezultat dintr-un joc 
„iu dintr-o înfruntare a instinctelor, din lupta lor fina- 
lızatä printr-un compromis. Abia acest compromis, 
acest echilibru relativ al instinctelor reprezintă cunoas- 
terea. De aici rezultă însă că între faptul cunoașterii, pe 
de o parte, și instincte, pe de alta, nu există vreo relație 
de continuitate, întrucât acestea nu sunt de aceeași 
natură“. Disputa instinctelor reprezintă scena pe care 
cunoașterea a venit pe lume. Însă cea din urmă este un 
simplu efect de suprafaţă al planului instinctelor, un 
rezultat superficial. Ea este o simplă întâmplare. Deoa- 
rece nu este deductibilă din instincte, înseamnă că este 
produsul riscului și al hazardului®!. De aici derivă, într-o 
manieră lipsită de echivoc, faptul că subiectul nu mai 


59 KSA 1, p. 875 (AME, p. 557). 

60 Cf. si Michel Foucault, „Adevărul și formele juridice“, op. cit., 
p. 96. 

61 Foucault explică într-un mod plastic ideea mai sus mentio- 
nata: „cunoasterea nu este instinctiva, ea este contrainstinctivä; 
lu fel cum nu este naturală, ci contranaturalä” (ibidem). 

poate fi considerat drept suveran în actul cunoașterii, 
Suprematia lui, celebrată de întreaga filozofie modernă, 
se dizolvă și în baza tezei discontinuitätii existente între 
natura umană și actul cunoașterii. Eul deci nu mai poate 
fi garantul absolut al cunoașterii. 

Cunoașterea este rezultatul instinctelor, exprimarea de 
suprafață a bătăliei lor. Este urmarea procesului prin care, 
la un moment dat, un anumit instinct s-a folosit de 
cunoaștere ca de o unealtă pentru a le domina pe cele- 
laltes2. Cazul exemplar este chiar cel al filozofiei, născută 
dintr-o asemenea dispută a instinctelor. 

Într-un paragraf din Stiinta voioasă, înţelegerea și, prin 
extensie, cunoașterea sunt văzute ca fiind rezultatul 
jocului a trei instincte: ridere (a râde), lugere (a deplânge) 
și detestari (a urî). La rădăcina cunoașterii se află lupta 
celor trei pasiuni, si nu acordul lor®. Prin disputa lor, 
obiectul nu este adus în proximitatea subiectului, ci, 
dimpotrivă, este ținut la distanţă: ne protejăm de el prin 
râs, îl devalorizăm prin plâns, îl îndepărtăm sau vrem 
să-l distrugem prin uräf. 


Înainte ca o cunoaștere să fie posibilă, fiecare dintre aceste in- 
stincte trebuie să-și fi exprimat mai întâi părerea sa unilaterală 
despre acel obiect, acea întâmplare; apoi urmează lupta acestor 
unilateralitati, din ea izvorând uneori o cale de mijloc, o 
indreptatire a fiecăreia din cele trei parti, un fel de justiţie si 
de contract, căci numai în virtutea justiţiei și a contractului se 
pot afirma în existenţă toate aceste instincte și pot avea drep- 
tate împreună. Noi, cărora ne ajung în conștiință doar ultimele 
scene ale împăcării și socotelile de încheiere ale acestui înde- 
lungat proces, credem prin urmare că intelligere ar fi ceva 


62 KSA 5, pp. 19-20 (BR, § 6, pp. 13-14). 

63 KSA 3, pp. 558-559 (SV, 8 333, pp. 198-199). 

4 Ibidem. Cf. şi Michel Foucault, „Adevărul și formele juridice“, 
op. cit., p.99. 

conciliant, drept, bun, ceva fundamental opus instinctelor, pe 
când de drept este vorba doar de un anumit comportament al 
instinctelor între ele op 


Cunoașterea este o raportare negativă la obiectul ei, 
tăuvoitoare și agresivă. Si nici nu ar putea fi altfel, de 
vreme ce este rezultatul luptei, și nu al concilierii instinc- 
telor. După Nietzsche, cunoașterea constă în stabilizarea 
(relativă și conjuncturală) a teatrului de luptă al in- 
stinctelor. Este constituită plural, dintr-o sumedenie de 
acte prin care omul își instaurează dominaţia asupra 
lucrurilor, reactionänd la tot felul de situații. El se află 
mereu inclus în această complexă mașinărie, într-o relaţie 
strategică în care nu este decât un simplu pion. În acest 
sens, faptul cunoașterii are un caracter perspectivist®. 
Cunoașterea este perspectivistă, susține Foucault, 
deoarece schematizează, simplifică ignorând violent dife- 
rentele, generalizează anuländ specificitätile. Dar este 
perspectivistä, totodată, întrucât este si singulară: între 
polii cunoașterii se stabilește un raport de luptă directă, 
singulară. În rezumat, cunoașterea este o „practică poli- 
tică“$7. Nu o putem înțelege dacă o concepem ca acti- 
vitate „în sine“, universală, prezentă în fiecare dintre noi, 
și nici atunci când presupunem că are o „natură“ care o 
definește complet. Astfel de caracterizări nu spun nimic 
important despre ea. Vom avea acces la cunoaștere doar 
în măsura în care vom înțelege, pentru fiecare caz parti- 
cular, raporturile de putere stabilite între forțele ce actio- 
nează acolo, în acea situaţie. 

Cazul cunoașterii nu diferă esenţial de celelalte acte 
ale omului, si nici de ceea ce se întâmplă cu alte fiintari. 


6 KSA 3, pp. 558-559 (SV, 8 333, pp. 198-199). 
66 Michel Foucault, „Adevărul și formele juridice“, op. cit., p. 101. 
67 Ibidem. 

Deoarece orice fiintare este constituitä in cadrul unei 
strategii de putere, nu este întâmplător faptul că, pentru 
Nietzsche, perspectivismul există la scara oricărui centru 
de forță, și nu doar la nivelul ființei umane. 

Cât privește cele două înțelesuri ale originii, ilustrate 
deja prin mai multe exemple, ambele sunt obligatorii în 
analizele genealogice nietzscheene, chiar dacă uneori 
accentul cade doar pe unul dintre ele. Complementari- 
tatea lor este clar exprimată într-un fragment clasic din 
Genealogia moralei®®. Originea, acea Entstehungsherd a 
noțiunii de „bun“, se găsește chiar în „cei buni“, în voin- 
tele de putere afirmative care consideră că ele însele si 
acțiunile lor sunt „bune“ în raport cu ceea ce este „josnic, 
meschin, vulgar și grosolan“ Această origine este 
echivalată, mai departe, cu așa-numitul patos al distanței: 
„Abia din acest patos al distanței și-au arogat ei dreptul 
de a crea valori, de a le da nume [...]. Patosul distinctiei 
și distanţa [...] — aceasta este originea (Ursprung) opoziției 
dintre «bun» si «rau».” Patosul distanţei denumește, aici, 
atât scena pe care se desfășoară disputa forțelor, cât și 
distanţa pe care o instituie voința puternică în raport cu 
cea slabă, însoțită de un anumit patos, de „simtämäntul 
general, fundamental, durabil și dominant al unei rase 
superioare și stăpânitoare în raport cu o rasă inferioară“ 
Prin aceste două momente, Nietzsche încearcă să iden- 
tifice însăși originea opoziției dintre „bun“ și „rău“. 

Pluralitatea originilor se transferă și asupra modurilor 
în care este denumită genealogia. Înainte de toate, ea 


68 KSA 5, p. 259 (GM, 1,8 2, p. 303). A se vedea și comentariul 
lui John Pizer, The Use and Abuse of „Ursprung“: On Foucault’s 
Reading of Nietzsche, in: Nietzsche Studien, Band 19, 1990, p. 465. 

69 Originea este desemnată, in acest pasaj, prin termenul de 
Ursprung. Termenii utilizaţi de Nietzsche pentru a desemna ideea 
de origine sunt: Ursprung, Herkunft, Entstehung, Abkunft, Geburt, 


GENEALOGIE ȘI ISTORIE 149 


apare intr-un scenariu medical. Faptele, indiferent dacä 
sunt individuale ori colective, culturale sau religioase, 
morale sau filozofice, trebuie considerate ca simptome 
ale unei posibile maladii sau, dimpotrivä, ale unei stäri 
pozitive. A le privi ca simptome echivalează cu a demara 
origuroasă cercetare asupra originilor lor. După Nietzsche, 
faptele supuse cercetării simptomatologice nu pot avea 
decât origini corporale. Dacă aceste origini sunt înscrise 
în corp, înseamnă că exercițiul genealogic trebuie să fie 
eminamente fiziologic. La fel ca într-un veritabil scenariu 
medical, boala poate fi identificată doar de cel care 
cunoaște bine corpul omenesc. La fel stau lucrurile și cu 
faptele culturale. Toate religiile și filozofiile, aflăm din- 
tr-un aforism, sunt simptome ale stărilor noastre cor- 
porale’®. Un fapt este simptom al originilor sale, adică: 
a) al voinţei de putere care domină într-o configurație; 
b) al întregii configurații a vointelor de putere în care se 
află acea voință dominantă, altfel spus al diferenței de 
putere dintre aceasta și cele care i se supun; c) al sen- 
limentului de putere pe care acea voinţă îl încearcă. 
Prin situarea originilor în voința de putere, Nietzsche 
redescoperă virtuțile uitate ale psihologiei. În fond, el 
reinventează psihologia, deformată în trecut de către 


Anfang. Contextele în care apar nu permit stabilirea unor distinc- 
tii relevante. Fiecare dintre ele are atât o utilizare pozitivă, cât si 
una negativă (când se referă la istoria tradițională, la genealogiile 
utilitariste ori la origine ca principiu metafizic). De multe ori 
Nietzsche nu este atent la diferenţele dintre conceptele mentio- 
nate. De pildă, Entstehung și Ursprung sunt folosite nediferentiat 
în două pasaje din Genealogia moralei, privitoare la originea ideii 
de datorie și a sentimentului greselü (II, § 6 si § 8). La fel se 
intâmplă cu originea logicii și a cunoașterii, în Știința voioasd 
(8 110, 8 111, 8 300), unde originii i se spune, fără deosebire, 
lirsprung, Entstehung ori Herkunft. 
70 KSA 11, 25 [407], p. 118. 

prejudecätile morale, care au blocat cercetarea psiho- 
logică impunând credinţa că există o natură — prin defi- 
nitie bună — a omului. Psihologia, văzută ca „morfologie 
și genetică a voinței de putere“, ar trebui să redevină 
regina științelor, întrucât ea reprezintă adevărata cale 
către problemele fundamentale’!. După cum știm, ea se 
preocupă de interiorul ființei umane. Doar că pentru 
Nietzsche, interioritatea și eul, ca atare, sunt simple 
invenții filozofice. Nici măcar voința de putere nu con- 
stituie o nouă profunzime a omului. Despre ce altfel de 
interioritate poate fi atunci vorba? Așa cum am arătat 
într-un capitol anterior, voința de putere este un fel de 
„lume interioară“ a forţelor care, într-un loc anumit și la 
un moment dat, se află în dispută, dând naștere unei 
configurații de putere cu stabilitate provizorie. Ea este 
un înlăuntru doar în calitate de forță ordonatoare a res- 
pectivei configurații. Tocmai voinţa de putere din faptele 
trecute și prezente nu a fost observată, crede Nietzsche, 
ea fiind permanent ascunsă în spatele idealurilor morale. 
Genealogia, în calitate de psihologie, trebuie să scoată la 
iveală acest element trecut sub tăcere. Într-o ordine 
riguroasa”, fiziologia și psihologia oferă materialul pen- 
tru interpretarea medicală. Sarcina celei din urmă este de 
a stabili dacă anumite fapte sunt simptome ale unei 
maladii. Or, acest lucru este posibil doar dacă raportăm 
faptul respectiv la originile sale. Dar la originile oricărui 
fenomen, ale oricărei idei, ale oricărei credinţe se află 
tocmai forțele care acţionează în faptul, ideea ori credința 
respectivă. Mai mult, aceste origini sunt chiar vointele 
de putere ce acționează în raportul acelor forte. În acest 
punct, genealogia se sprijină pe tipologia forțelor și, deo- 


71 KSA 5, pp. 38-39 (BR, 8 23, pp. 31-33). 
72 KSA 5, p. 289 (GM, I, § 17, p. 331). 

potrivä, pe cea a vointelor de putere. Ea este chemată să 
spună, printr-un demers interpretativ, dacă într-un anu- 
mit lucru (într-o idee sau o credinţă) este dominantă o 
forță activă sau, dimpotrivă, una reactivă. Totodată, ea 
trebuie să evalueze tipul voinţei de putere care se 
exprimă în respectiva configuraţie a forțelor, stabilind 
dacă aceasta este afirmativă sau negativă. Abia în acest 
punct își face apariţia filozoful. Dacă fiziologul, psiho- 
logul și medicul, ajutați poate și de filolog, studiază doar 
simple părți, filozoful este dator să medieze între aceștia 
și, înarmat cu toate informaţiile lor, să dea un verdict uni- 
tar privitor la valoarea evaluărilor (și a interpretărilor) 
de până acum’?. În același timp, el trebuie să asume o 
sarcină viitoare cel puţin la fel de importantă, aceea de 
a rezolva problema valorii și de a stabili ierarhia valo- 
rilor”*. Ambele activități sunt, în fapt, acte interpretative: 
prima, ca interpretare a valorii (a originilor) valorilor tre- 
cute; a doua, drept conferire de sens (Sinn-hineinlegung). 
Cu aceasta din urmă, Nietzsche îi atribuie filozofului nu 
doar funcţia unui medic, ci și sarcina de a fi un artist. 

În exercițiul genealogic se împletesc agerimea dia- 
ynosticianului, supletea istoricului și meșteșugul riscant 
al caracterologului. Medic, istoric (în sensul unui Hesiod) 
si observator al tipurilor umane — toate se întrepătrund 
în maniera de gândire a lui Nietzsche, alcătuind un 
veritabil stil. 


Simptomele moderne ale nihilismului 


Genealogia este prin excelență o critică a moralei. Moti- 
vul este ușor de înţeles: valorile morale sunt principalele 


73 Ibidem. 
74 Ibidem. 

instrumente ale dominaţiei „celor slabi“ Vointele nega- 
tive se impun în istorie uzând de ele, impunându-le în 
calitate de credinţe universale. Nietzsche oferă nume- 
roase exemple în acest sens. Cele deja amintite ne-au 
adus la concluzia că, prin asumarea acestor valori, omul 
primește o „a doua natură“, care nu doar se suprapune 
naturii sale prime - instinctuale, afective, pe scurt, cor- 
porale —, ci o și modifică radical. Omul se află într-o stare 
de decadentä tocmai din cauza faptului că natura sa 
primă ajunge să fie dominată de acest costum de împru- 
mut. Numele metamorfozei cu pricina și, implicit, al 
decadentei ce derivă din ea este cel de „nihilism“ 
Investigatiei lui Nietzsche, scrutätoare și minuțioasă, 
nu-i scapă absolut nimic. Perseverentă și ambițioasă, dar 
cinică și crudă atât prin exercițiul, cât și prin rezultatele 
ei, această privire lipsită de menajamente este îndreptată 
nu doar asupra unor stări morale universale, ci și asupra 
propriei epoci. Exercitiul genealogic este, în acest caz, 
devastator. Descoperindu-i bolile și slăbiciunile, el le 
arată întregii lumi. Maladiile ei morale, culturale și 
spirituale sunt etalate cu maximă luciditate. O țintă 
constantă, pe care n-o scapă din atenţie nici o clipă, este 
societatea vremii sale. Descoperi în Nietzsche, atunci 
când urmäresti diagnoza pe care o face propriei epoci, 
un martor vigilent al unei transformări de proporții 
petrecute în mentalul omului european. Critica sa gene- 
alogică nu se oprește, abstract și algoritmic, doar asupra 
unor spectre metafizice, care bântuiau nestingherite 
minţile solitare ale filozofilor. Din contră, se îndreaptă 
către înțelegerea multiplelor forme în care conceptele, 
ideile si presupozitiile de ordin filozofic erau prezente 
în cultura timpului. Fragmentele sale fac deseori trimi- 
tere la societatea secolului al XIX-lea, cu instituțiile și 
întreaga ei organizare. Deopotrivă, acestea ne vorbesc 

despre noutätile social-politice de atunci: democratia si 
ordinea de tip contractual, miscärile proletare si aparitia 
maselor in istorie, pacifismul si proiectul Europei unite, 
funcţiile statului, semnificaţiile războiului și multe altele. 

Toate acestea sunt puse în relație cu o subtilă diagnoza 
a culturii vremii sale?5. În esenţă, Nietzsche vede în epoca 
sa prăbușirea unei lumi. Aceasta îi apare ca fiind sfă- 
râmată, „o lume în ruine“ (eine Triimmerwelt), asa cum o 
numește într-un fragment din Știința voioasa’®. Procesul 
descompunerii vechii lumi, care își pierde sensul în chip 
definitiv, este sinonim declinului general al culturii. 
Simptomele acestuia sunt vizibile îndeosebi la nivelul 
societății. Urmărind manifestările sociale ale vremii sale 
și ale istoriei, Nietzsche observă la tot pasul nenumărate 
forțe oarbe, sălbatice, terifiante prin exprimările lor, care 
vestesc fenomene Iinspäimäntätoare’”. Puterea distructivă 
a maselor a fost evidentă, de pildă, în timpul Comunei 
din Paris. Episodul îi dă fiori și îl determină să se întrebe 
dacă adevărata cultură și educaţia aleasă mai au vreun 
sens. În lumina acelor întâmplări, când numeroase opere 
de artă au fost distruse, „întreaga existenţă științifică și 
artistic-filozofică apare ca o absurditate””®. In general, 
Revoluţia Franceză aparţine unei „morale de sclav“, 


” Despre genealogie în calitate de critică a culturii și a societății 
moderne, a se vedea și Alan D. Schrift, Nietzsche and the Question 
of Interpretation. Between Hermeneutics and Deconstruction, 
Routledge, New York/London, 1990, pp. 174-175. 

76 KSA 3, p. 602 (SV, 8 358, p. 239): „Noi, europenii, ne aflăm în 
fata unei uriașe lumi în ruină, unde câte ceva se mai înalță, unde 
multe mai sunt în picioare, putrede și sinistre, dar cea mai mare 
parte s-a și prăbușit, destul de pitoresc — unde au existat vreodată 
ruine mai frumoase? — cotropite de bălării mari și mici.” 

77 KSA 1, p. 367 (CI, III, 8 4, p. 244). 

78 KSB 3, p. 204: An Carl von Gersdorff in Marienbad, Basel 21 
Juni 1871. 

exprimată prin ideea egalitaristă”. Odată cu ea începe 
„ultima revoltă a sclavilor”. Sloganul revoluţionar 
„Libertate, egalitate, fraternitate!” i se pare absurd, întru- 
cât omul simte că trăiește cu adevărat doar „în detri- 
mentul celuilalt”®!. Critica Revoluţiei Franceze se 
suprapune criticii aduse lui Kant, dar mai ales celei 
îndreptate împotriva lui Rousseau, „primul modern”, 
cel care a considerat egalitatea ca fiind înscrisă în natura 
umanä®. Vom vedea imediat din ce motiv. Demon- 
stratiile și mișcările de stradă pe care le trăiește pe viu 
la Basel, deși nu la fel de intense, îi întăresc sentimentul 
că în vremea sa cultura clasică se află în declin®®. Valorile 
ei s-au aplatizat, iar modul cultural de a fi în lume, 
altădată modelul exemplar al vieţii, s-a demonetizat. Cele 
mai evidente semne ale decadentei sunt cultul actualitätii 
și al fugitivului. Cultura devine simplu divertisment. 
Lipsa ei de stil este un simptom al haosului în care se află 
instinctele omului modern. Starea lor de anarhie 


7 KSA 12, 9 [116], p. 403. 

8 KSA 5, p. 67 (BR, 846, p.58). 

81 KSA 7, 7 [5], p. 138. 

82 KSA 6, pp. 151-152 (AI, „Incursiunile unui inactual”, § 48, 
pp. 537-538). 

83 Despre critica Revoluţiei Franceze în opera lui Nietzsche, a 
se vedea Urs Marti, „Nietzsches Kritik der französischen Revolu- 
tion“, in: Nietzsche-Studien, Band 19, 1990, pp. 312-335, precum si 
Adrian Del Caro, „The Hermeneutics of Idealism: Nietzsche 
versus the French Revolution”, in: Nietzsche-Studien, Band 22, 1993, 
pp- 158-164. 

84 Tata câteva simptome sociale ale declinului: nivelarea expre- 
siilor culturale, implinirea nevoilor culturale in chip democratic, 
tentatia distrugerii, vandalismul indreptat impotriva produselor 
culturii dominante. Pentru sistematizarea acestora, cf. Renate 
Reschke, „Die Angst vor dem Chaos. Friedrich Nietzsches Plebiszit 
gegen die Masse”, in: Nietzsche-Studien, Band 19, 1989, p. 292. 

dovedeste lipsa unui centru al fiintei sale. Pentru a-i 
suplini absenta, el cautä centrul in afara sa. De aceea, 
preferä si cultivä schimbarea cu orice pret, evenimentul, 
noutatea. Isi provoacä, experimental, mereu noi stäri 
sufletesti, isi descoperä alte instincte, neuzate pänä 
atunci. Viteza vietii sale creste ametitor: „Într-o enormă 
accelerare a vieții, spiritul și ochiul se deprind cu o 
privire și o judecată pe jumătate sau false.“% Dintre 
instituțiile moderne, presa întruchipează pe deplin noua 
viteză a vieţii. Nietzsche nu se arată deloc încântat de 
contemporanii săi care, în mod nereflectat, își ghidează 
viata după noutatea clipei. Într-un fragment, ironizează 
modul lor de a gândi și de a discuta: „El vorbește ca un 
om care citește zilnic ziarele.“5 Presa nu face altceva 
decât să inventeze mijloace cât mai sofisticate pentru a 
satisface curiozitatea maselor, punându-se fără reținere 
în slujba lor. Preocuparea ei principală este să descopere 
-iar dacă nu, să inventeze — mereu alte lucruri si perso- 
nalitäti. Ea caută senzationalul în stare pură. Astfel, însă, 
contribuie decisiv la căderea vechii (și adevăratei) 
culturi. Il transformă pe om într-un simplu spectator, 
curios să afle „ce se mai întâmplă“ 

După Nietzsche, motivul prăbușirii culturii clasice 
este apariţia civilizaţiei. Aceasta reprezintă o expresie a 
culturii, dar una care o înstrăinează de originile sale. Ea 
ascunde, în fapt, elementul viu al culturii, pe care aceasta 
îl extrage din chiar originile ei. În fond, cultura clasică 
este expresia „aristocrației“, a vointelor puternice, afir- 
mative, creatoare. Atunci când se instrumentalizează, 
devenind civilizaţie, ea ajunge să fie ruptă de propriile 
origini, îndepărtându-se de viaţa ca atare. Altfel spus, 


85 KSA 2, p. 231 (OPO, I, 5, § 282). 
86 KSA 7, 27 [59], p. 605. 

devine o mascä inutilä, un costum pe care nimeni nu mai 
simte nevoia să îl poarte. Viaţa însăși este complet plani- 
ficată, iar omul este transformat într-o mașină. După 
Nietzsche, întreaga sa epocă este una a mașinilor. 
„Fabrica domină. Omul devine un șurub.“8 Este una 
dintre gravele maladii ale modernităţii, ale secolului al 
XIX-lea mai ales, unul dominat de o „profundă steri- 
litate“&. Ajunsă pe mâinile vointelor slabe, negative, cul- 
tura își pierde sensul, fiind înlocuită de o contra-cultură. 
Exact aceasta este consecința apariţiei maselor în istoria 
modernă. Valorile maselor intoxică, încetul cu încetul, 
cultura dominantă. „Aceasta este epoca în care plebea 
devine tot mai mult stăpână și infätisärile plebee ale tru- 
pului și ale spiritului au câștigat peste tot drept de 
cetate.””” 

Genealogia acestui fenomen scoate la iveala acelasi 
mecanism al impunerii vointelor slabe, descoperit de 
Nietzsche in intreaga istorie a culturii. Pe scurt, ches- 
tiunea este discutată în termeni de putere. lar puterea 


57 KSA 2, p. 674 (OPO, II, § 278). Critica nietzscheanä a societății 
moderne putea să-l inspire, printre alții, si pe Max Weber, care 
vede dominanta modernitatii intr-o „dezvräjire a lumii” Lumea 
devine perfect calculabilä deoarece omul modern dezvoltä o ratio- 
nalitate de tip instrumental. Sursele ei (protestante, după Weber) 
par a fi în total acord cu tema nietzscheană a nihilismului. Pentru 
o amplă analiză a raportului dintre cei doi autori, a se vedea 
Wilhelm Hennis, „Die Spuren Nietzsches im Werk Max Webers”, 
in: Nietzsche-Studien, Band 16, 1987, in special pp. 399-404. 

88 KSA 7,9 [62], p. 298. 

8 KSA 10, 16 [5], p. 497. 

% KSA 11, 26 [298], p. 230. Cf. si KSA 5, p. 269 (GM, I, § 9, p. 312): 
„Dar ce tot vorbiti despre idealuri mai nobile! Să acceptăm faptele: 
poporul a învins - sau sclavii sau «gloata» sau «turma», numiti-i 
cum vreți [...]. «Stăpânii» sunt anihilati; morala omului comun a 
biruit.“ 

inseamnä, asa cum am väzut intr-un capitol anterior, 
raportul contingent al fortelor care se intälnesc intr-un 
loc si intr-un anumit moment. Ca orice raport, „puterea” 
constä In diferenta dintre elementele ce iau parte la acea 
configuraţie de forte?!. Iar diferenţa înseamnă ierarhie. 
De aceea, puterea nu este altceva decât diferență ierar- 
hică, una stabilită între forțele care domină si cele care 
se supun. Prin urmare, ea este un raport de dominare. 
Dar orice raport este astfel, am putea spune. Dintot- 
deauna unii stăpânesc, iar ceilalți sunt servi. Mai mult, 
lucrul se întâmplă în fiecare sferă a existenţei. În sfera 
umană, cea care interesează aici, întâlnim numeroase 
exemple. Dintre acestea, unele ne dovedesc că în socie- 
tatea modernă devenirea reactivă aparține maselor, care 
chiar atunci și-au croit drum în istorie. lar lupta maselor 
împotriva „marilor oameni“ este uneori un succes — ceea 
ce istoria ne arată cu prisosință”?. 

Incapabile de afirmaţie liberă, masele își creează pro- 
pria tablă de valori în mod reactiv, prin opoziţie cu valo- 
rile celor puternici. Când reușesc să o impună, ele 
provoacă o simplă răsturnare a sistemului inițial. După 
Nietzsche, ele se afirmă, în istoria modernă, exact în 
același mod în care creștinismul a triumfat în lumea 
antică: prin inversiune valorică. lată cum anume. Cultura 
autentică reprezintă un mod unitar al exprimării unui om 
sau a unei comunități. În termenii filozofiei nietzscheene, 
aceasta înseamnă a afirma că forțele ce acționează în acel 


71 Este o definiție intrată deja în manualele de filozofie politică, 
dar pe care i-o datorăm, de fapt, lui Nietzsche. 

"7 Desigur că, de multe ori, victoria maselor este aparentă. „Am 
impresia că masele nu merită atenție decât în trei privinţe: o dată 
ca palide copii ale oamenilor mari, făcute pe o hârtie proastă și 
cu plăci uzate, apoi ca piedică în fata oamenilor mari și, în sfârșit, 
ca unelte ale celor mari.” Cf. KSA 1, p. 320 (CI, IL § 9, p. 212). 

loc alcătuiesc un câmp bine orientat, stabil. Raportul lor 
diferenţial este bine reglementat: unele dintre ele (pasive, 
reactive) sunt dominate de altele (active). Orice cultură 
există doar în măsura în care peste un câmp de forte 
domnește ordinea - una provizorie, firește, dar suficient 
de stabilă. Dimpotrivă, declinul unei culturi are loc atunci 
când în acea configuraţie a forțelor se instalează haosul. 
Stabilimentul anterior este slăbit și dislocat, forțele 
devenind anarhice în raportul lor reciproc. În astfel de 
situaţii, cele active sunt răsturnate de către cele reactive, 
însă acestea din urmă nu sunt capabile să se reunească 
pentru a forma o forţă activă superioară. Vointele slabe 
acționează în societate astfel încât să poată lua locul celor 
puternice, doar că ele nu dispun de mijloacele necesare 
organizării unei viitoare stăpâniri. În timp, masele reu- 
șesc să impună și celorlalți propriile valori, ca și cum 
acestea ar fi universale. Mecanismul reușitei lor se află, 
așadar, la nivelul afectelor și al sentimentelor. Mai precis, 
motorul acestei victorii este o anumită credință, speculată 
din plin de marii manipulatori din istorie. În scopul 
stăpânirii, omul a dezvoltat o nouă tehnică, neîntâlnită 
la alte fiinţe: impunerea credinţei că valorile sunt uni- 
versale. Așa cum am văzut, cei care au creat valorile stă- 
pânesc nu doar originile acestora, ci toate consecinţele 
și aplicațiile lor. Valorile devin un limbaj universal, pe 
care „supușii“ sunt obligați să îl învețe. În esenţă, „cei 
puternici“ se folosesc de el pentru ca porunca să le fie 
înțeleasă. Iar „cei slabi“ îl acceptă tocmai în virtutea 
naturii lor „receptive”. Situația descrisă aici este însă doar 
una ideală. În realitate, „cei slabi“ sunt agresivi în 
reactivitatea lor. Se împotrivesc dominării în mod 
subversiv. La ei, sentimentul puterii este sublimat și 
stilizat. Ei îl învaţă de la stăpânii lor, încercând să-l expe- 
rimenteze. Masele imită, la început, comportamentul 

dominator al vointelor puternice. „«Omul domesticit», 
iremediabil mediocru si anost, a si invätat sä se simtä 
scop și culme, sens al istoriei, «om superior».“% Nepu- 
tând să-l realizeze spontan (din cauză că puterea lor este 
neînsemnată), masele imaginează substitute ale puterii. 
Pe seama acestor falsuri, ele trăiesc sentimentul respectiv 
în chip ilicit, în absenţa puterii propriu-zise. Cu vremea, 
prind chiar gustul lui. Simtämäntul puterii își găsește loc 
în existenţa lor măruntă. Neaflând în realitate obiectul 
care să-i corespundă, „cei slabi“ devin obsedati de putere. 
Lipsiti de un teren stabil, ei dezvoltă dorinţa fanaticä de 
a le lua locul celor puternici. 

Dar cum anume acţionează ei, în orizontul obsesiei 
respective? Pentru început, se folosesc de forțele celor 
puternici. Mai precis, forțele lor reactive, care nu pot 
domina în mod direct și imediat, iau mai întâi masca 
forțelor precedente, active și puternice, care ocupau deja 
întregul spaţiu de joc, configurația de putere respectivă”. 
Iau provizoriu chipul lor, conservându-și astfel existența, 
dar reactionänd din umbră, subversiv. Un exemplu, în 
acest sens, îl constituie însăși apariția filozofilor. Con- 
ditiile istorice în care au trebuit să-și afirme modul de a 
fi i-au făcut să se anunţe lumii cu o mască de împrumut. 
Și anume, sub veșmântul ascetic, pe atunci unanim 
acceptat. Sub acel chip se manifesta omul dominant al 
acelor vremuri: preotul, vrăjitorul, prezicătorul, omul reli- 
gios în general”. Era haina de gală a omului contem- 
plativ, ilustrul predecesor al filozofului. În cazul celui din 
urmă, „contemplatia a apărut pe pământ, la început — 
fără îndoială — sub o formă deghizată, cu un aspect 


93 KSA 5, p. 277 (GM, I, § 11, p. 319). 
% Gilles Deleuze, Nietzsche et la philosophie, ed. cit., p. 5. 
9 KSA 5, pp. 359-361 (GM, IIL § 10, pp. 397-399). 

echivoc, cu inimă rea si adesea cu spaima întipărită pe 
chip“ Filozoful a îmbrăcat această haină nepotrivită, 
ascunzându-se sub faldurile ei. Pentru a fi acceptat în 
cetate, s-a convins apoi pe sine că ea îi aparţine cu 
adevărat. Cu timpul, a ajuns să și creadă în ea. A uitat 
cu desăvârșire că nu-i este potrivită și că, în plus, este o 
simplă mască, o „metaforă“, o interpretare. Dorinţa reu- 
șitei l-a îndemnat la acte extreme. Cel mai nebunesc 
dintre ele a fost să-și supună propriul trup unor tehnici 
ascetice: automortificarea și cruzimea fata de sine (fata 
de chipul său pământesc) sunt doar cele mai cunoscute. 

„Cei slabi“, spuneam, vor ca maniera lor de a fi, pur 
reactivă, să rodească în chip universal. Ce fapte concrete 
îndeplinesc ei în acest scop? În primul rând, transformă 
propriile slăbiciuni în așa-zise „valori“. Observă imediat 
cum credința puternică în ceva anume, indiferent cât de 
joasă este acea valoare, îi face să se ridice deasupra putin- 
tei lor reale. Valorile în care cred ajung curând să le spo- 
rească forțele. Haosul modului lor de a fi (și al valorilor 
lor) înlocuiește vechea ordine, ba chiar dă naștere unei 
noi ordini. Acesta este mecanismul prin care masele 
folosesc valorile morale ca mijloace ale stăpânirii. În alţi 
termeni, „cei slabi“ inventează o falsă măreție și reușesc 
s-o transforme în realitate. 


Atunci se pretinde că masa ar da naștere din sine lucrurilor 
mari, deci că haosul ar naște din sine ordinea; la urmă, firește, 
se intonează imnul pentru gloata secundă. „Mare“ este numit 
atunci tot ceea ce o asemenea masă a pus în mișcare pentru o 
vreme mai lungă și, cum se zice, a fost «o putere istorică». Dar 
oare nu înseamnă asta a confunda dinadins cantitatea și cali- 
tatea? 


% KSA 1, p. 320 (CI, II, § 9, p. 212; traducere modificată). 

Uzänd de valori, masele inverseazä un raport al 
fortelor care le era defavorabil din punct de vedere canti- 
lativ. Ele inventează o non-cultură”, una deviantă%, care 
devine însă cu vremea cultură dominantă. Care este 
valoarea pe care masele o decretează ca fiind universală, 
uzând de ea pentru a răsturna ordinea existentă? Este 
locmai acea „valoare“ ce reprezintă, după Nietzsche, 
opusul oricărei valori, și anume egalitatea. Căci orice 
valoare este, în definitiv, un cuantum maxim de forță, 
asadar diferența maximă dintre o voință de putere și cele 
pe care ea le domină. Or, egalitatea este opusul oricărei 
diferente ierarhice, adânc înscrisă în firea lucrurilor. După 
Nietzsche, masele vor să inoculeze tuturor ideea că 
lucrurile stau exact pe dos: că egalitatea este naturală, iar 
inegalitatea — o simplă deviere de la normă. Odată trans- 
lormată în „valoare“, egalitatea poate fi ușor instru- 
mentată, cu scopul de a dizolva însăși ideea de ierarhie. 
lipoca modernă, crede Nietzsche, abundă în exemple ale 
acestei răsturnări. Idealurile democratice ale modernilor, 
bunăoară, reprezintă cea mai evidentă întruchipare a 
răzvrătirii forțelor reactive, a încercării lor de a inversa 
firescul. Socialismul, apoi, este doctrina care exprimă cel 
mai exact situația decadentă a epocii. Pericolul comunis- 
mului, totodată, este acut presimtit de Nietzsche, iar 
ideea lui fundamentală îi apare ca o curată barbarie”. În 
spatele idealului egalitar nu se ascunde altceva decât 
dorința de anihilare a celuilalt!%. Modernitatea propune 


?7 KSA 1, p. 166. 

8 KSA 7, 35 [12], p. 813. 

°° KSA 7, 8 [57], p. 243. 

1% Ea ar putea fi văzută ca o consecinţă a fricii maladive a omu- 
lui în fața naturii și a semenilor săi. Cf. Paul Valadier, Essais sur 
In modernité. Nietzsche et Marx, Cerf-Desclée, Paris, 1974, p. 21. 

o morală a castrării, adică a represiunii si a domesticirii 
în vederea utilitățiil!. 

Stăpânirea prin instrumentarea valorilor morale nu 
este însă lineară. În decursul timpului, valorile și-au 
modificat adesea înţelesul. Ceea ce era „bine“ într-un 
sens aristocratic, de pildă, poate deveni „rău“ din punc- 
tul de vedere al „turmei“ Și viceversa. Ceea ce este un 
„da“ din perspectiva forțelor active devine un simplu 
„nu“ din punctul de vedere al celor reactive!”. „Toate 
lucrurile bune au fost odinioară lucruri rele, fiecare păcat 
strămoșesc a devenit o virtute stramoseasca.”! Tata si 
câteva exemple. Bländetea, cu toată cohorta de senti- 
mente care o însoțesc (toleranță, milă etc.), nu a fost 
dintotdeauna o valoare. Dimpotrivă, în trecut ea atrăgea 
doar disprețul de sine: „pe atunci te rusinai de blandete 
cum te rușinezi astăzi de asprime”!"*. Bländetea, tole- 
ranta, mila sunt astăzi valorizate pozitiv, dar nu printr-o 
bruscă schimbare de optică. Ele „au crescut treptat ca 
valoare, astfel încât au devenit aproape «valori în 
sine»“ La fel se întâmplă și în cazul respectului fata de 
lege. Cea din urmă a fost mult timp socotită o simplă 
nelegiuire, o inovație inutilă. Pe atunci i te puteai supune 
doar resimtind o nesfârșită rușine fata de tine insuti!®. 
Un caz cu adevărat exemplar este cel al religiei. De-a 
lungul vremii, ea a slujit unor forte extrem de diferite!%, 
Dintre toate, forța reactivă se află într-o afinitate de 
principiu cu religia. Dintotdeauna cei slabi (,,ratati, 
bolnavi, degenerati, infirmi, insi häräziti suferinței“) au 


101 Ibid., p. 116. 

102 Gilles Deleuze, op. cit., p. 63. 

103 KSA 5, p. 356 (GM, IIL, § 9, p. 396). 
104 KSA 5, p. 356 (GM, III, § 9, p. 397). 
105 Ibidem. 

106 Gilles Deleuze, op. cit., p. 5. 

găsit în religie un instrument al propriei conserväri: „in 
bilanțul general religiile de până acum, și anume cele 
suverane, apar printre cauzele principale care au contri- 
buit la menţinerea tipului «om» pe o treaptă inferioară 
de dezvoltare, — ele au conservat prea multi dintre acei 
care trebuiau să piarä”!”. După Nietzsche, ele au avut 
o contribuţie majoră la „ruinarea rasei europene“. Omul 
curopean a fost pervertit din pricini religioase. Tinta 
principală a acestui atac este bine cunoscută: religia 
creștină. Căci, crede filozoful, ea a adus pe lume o morală 
mediocră, a valorilor slabe, izvorâte din vointele de 
putere negative. Mecanismul impunerii ei în istorie își 
are rădăcinile în originile sale. 

Exemplele precedente ilustrează cum anume este 
inversată perspectiva din care au loc evaluările. Inver- 
siunea valorică este principala armă de luptă a vointelor 
slabe. Ea se împlinește la nivelul evaluărilor perspecti- 
viste, singurele prin care percepem ceea ce ne înconjoară. 
Orice valoare poate servi, pe rând, mai multor forte. Însă 
intotdeauna vointele slabe sunt acelea care vor să detur- 
neze sensul unei valori, să-l deplaseze pe nesimtite, con- 
ferindu-i un altul doar pe placul lor. Pentru aceasta, 
spuneam, ele preiau chipul forțelor puternice. Totuși, 
asumă doar în aparenţă valorile acestora. De fapt, poartă 
pe ascuns o luptă de uzură. lar în timp, reușesc să des- 
compună forțele puternice, active. Le răpesc din putere 
sau pur și simplu le divid, uzând de mistificări, de fic- 
liuni aduse la statutul de „valori”!®. Egalitatea este una 
dintre acestea. Ce anume câștigă, astfel, vointele slabe? 
Prin mecanismul inversiunii, ele reușesc, în primă in- 
stantä, slăbirea forțelor active. Acestea din urmă ajung 
să creadă în valorile fictive ale celor dintâi, fiind astfel 


107 KSA 5, p. 81 (BR, § 62, p. 73). 
10% Gilles Deleuze, op. cit., p. 64. 

separate de propriul lor conţinut și devenind, in final, 
reactivel%. Acest teribil mecanism al răsturnării, un fel de 
camera obscura, face ca realitatea să se vadă „pe dos“ atunci 
când este privită prin ochii „celor slabi“110. Si nu este doar 
văzută răsturnat, ci devine cu adevărat o lume pe dos. 

În aforismele lui Nietzsche, exemplele majore ale meca- 
nismului imaginii inversate sunt dialectica hegeliană, 
utilitarismul englez și evoluționismul lui Darwin. Expre- 
sia lui cea mai sintetică este însă metafizica occidentală, 
caracterizată, după el, prin platonism, adică tocmai prin- 
tr-o inversiune ontologică a valorii „lumii adevărate“ și 
a celei „aparente“ 


Cum se scrie „adevărata istorie“ 


Faptul că Nietzsche rămâne adeptul valorilor clasice 
nu este semnul unei erori logice, a vreunei contradicții 
strecurate între convingerile sale. Pentru el, numai dife- 
renta oarbă, neorientată, cea în care nu se observă pro- 
misiunea unui contur clar, reprezintă barbaria în stare 
pură. Ea nu devine stil, ci rămâne haos, totală anarhie, 
un „nu“ spus vieții. „Stilul“ ei nu e decât absenţa oricărui 
stil. Tocmai din această perspectivă arta clasică este demnă 
de admirație. Tot din acest motiv trebuie pretuite raportu- 
rile sociale configurate în Antichitatea greacă. În ambele 
situaţii a luat naștere un stil. Amândouă au transformat 
haosul în ordine. Dimpotrivă, modernitatea exhibă o 
enormă superficialitate. Ea face uz doar de o proastă 
diferenţă, anarhică și fara chip’. Arta modernă, crede 


109 Ibid., p. 65. 

10 O lucrare de referință asupra problemei este cea a lui Sarah 
Kofman, Camera obscura: de l'idéologie, Editions Galilée, Paris, 1973. 

1 Este interesant de observat că filozoful care introduce dife- 
renta și pluralismul în gândirea vremii sale - si în filozofie in 

Nietzsche, este un simplu drog, un pharmakon al maselor. 
In loc sä le sporeascä forta, ea le släbeste, epuizändu-le 
in chip definitiv. Barocul, bunäoarä, cu pluralismul säu 
stilistic, este o expresie certă a decadentei. 

Fenomenul are consecințe și asupra disciplinelor 
umaniste, inclusiv asupra scrierii istoriei. În fapt, locul 
de naștere a istoriei este chiar Europa secolului al XIX-lea, 
epoca în care omul, lipsit de puterea și de harul creației, 
devine curios față de ceea ce deja s-a întâmplat. După 
Nietzsche, nașterea istoriei, acea Entstehung a ei, se 
datorează tocmai lipsei sau slăbirii voinței de a crea. 
Astfel se formează pasiunea pentru ruine, pentru monu- 
mente și mari personalități ale trecutului. Europeanul 
acelor vremuri nu mai știe cine este el cu adevărat, fiind 
total lipsit de individualitate!!?. Voința lui este mai 
curând negativă, dornică să conserve ceea ce îi vine din 
trecut pentru a-și găsi, astfel, o identitate de împrumut. 
Nietzsche crede că în epoca sa istoria se scrie din punctul 
de vedere al maselor, al idealului lor egalitarist. Nevoile 
lor devin regulă științifică!!*. Idealul democratic este pro- 
jectat asupra epocilor trecute, ca si cum întreaga istorie 
a umanității ar fi evoluat către explozia maselor, devenite 
în sfârșit „conștiente de sine”. În plus, cunoașterea isto- 
rică aduce tot mai multe informații despre o sumedenie 
de fapte trecute, dar fără a oferi principiul înțelegerii lor 


general — critică atât de aspru multiplicitatea, atunci când ea nu 
anunţă o direcție fermă. De aceea, situarea lui Nietzsche într-un 
context precum cel postmodern ar trebui nuanţată. Deși precursor 
al filozofiei postmoderne, atât gustul său într-ale artei, cât și 
refuzul noutatii, al vitezei și al superficialitätii vieții dovedesc că 
locul său în lume este nu doar mai complex, ci și mai profund 
decât o arată etichetele ce i-au fost atribuite. 

112 Michel Foucault, „Nietzsche, genealogia, istoria“, op. cit., p. 200. 

13 KSA 1, pp. 319-320 (CI, II, § 9, p. 212). 

sintetice și, totodată, fără a indica sensul acelor lucruri. 
Ea adânceşte uriașul haos din sufletul omului: modern, 
umplând cu simple cunoștințe un imens gol interior!!®. 
Curiozitatea istorică a modernilor își are sursa chiar în 
absența unei lumi și a unei vieţi interioare. Cultura 
modernă nu este ceva viu, iar educaţia pe care o propune 
îl îndepărtează si mai mult pe om de viata ca atare. 
Modelul ei nu este persoana cultivată și liberă (der freie 
Gebildete), ci omul de știință, savantul grăbit ce posedă 
o sumedenie de cunoștințe utile în chip imediat socie- 
tății!!5. După Nietzsche, boala acestei educatii constă in 
„excesul de istorie“, care atacă „forța plastică a vieţii“116. 
Altfel spus, acest tip de educaţie transmite o sumedenie 
de cunoștințe indirecte asupra unor epoci și evenimente 
din trecut, fără a face apel la „intuirea directă a vieţii“, 
la închegarea într-un sistem viu a experiențelor proprii". 
Demascarea și critica acestei maladii se îndreaptă, toto- 
dată, asupra modului savant în care este scrisă istoria în 
vremea sa, deseori o simplă teologie deghizată!!ă. 

Pe scurt, Nietzsche vede în genealogie o armă de luptă 
atât împotriva culturii maselor, cât și a manierei în care 
ea se repercutează asupra științelor umane. Miza ei — nu 
doar strict culturală, ci și ideologică — este, înainte de 
toate, discreditarea acestei contra-culturi. Identificändu-i 
originile joase, avem poate șansa de a-i pune capăt. Apoi, 
genealogia trebuie să devină principala metodă a disci- 
plinelor umaniste, mai ales a istoriei. Ea poate retrezi un 
simt istoric autentic, izvorât din viata ca atare și aflat in 
relație intimă cu ea. Genealogia este o istorie perspec- 


14 KSA 1, pp. 272-273 (CI, IL, § 4, pp. 180-181). 

15 KSA 1, p. 326 și pp. 298-299 (CI, I, § 10, p. 216 si § 7, p. 198). 
116 KSA 1, p. 329 (CI, II, § 10, p. 218). 

17 KSA 1, p. 327 (CI, IL, § 10, pp. 216-217). 

18 KSA 1, p. 305 (CI, II, § 8, p. 202). 

tivistä. Astfel, istoricul ar fi dator să învețe că mai impor- 
tantă decât pretinsa obiectivitate este onestitatea asumării 
propriei situații, a locului de naștere a narațiunii sale. 
Cum ar trebui înţeles, de fapt, acest deziderat de ordin 
„topologic“? Dat fiind caracterul interpretativ al fenome- 
nelor, genealogia, această strategie deopotrivă destruc- 
tivă și creatoare, nu este altceva decât interpretarea unor 
interpretări. Cel care o practică nu privește de la distanță 
procesul interpretativ din care este compusă realitatea, 
ci îl înţelege din interior, luând totodată parte la el. Cu 
alte cuvinte, genealogia se realizează din interiorul câm- 
pului interpretativ în care deja existăm, al acelui spațiu 
format din totalitatea forțelor ce acționează în noi și în 
proximitatea noastră. Genealogia nu este o metodă ab- 
stractä. Intelegem lumea, văzută ca proces interpretativ, 
chiar din interiorul ei. Desigur, genealogia are și un rol 
paideic. Ea luptă împotriva proastei înțelegeri de sine, 
în care cădem nu de puţine ori. Ea conduce, astfel, la afla- 
rea adevăratei situări a omului. Este o luare la cunoștință. 
Ne arată cum suntem noi de fapt: o infimă parte dintr-un 
labirint al interpretărilor, căruia nu avem cum să-i Scä- 
pam, dar pe care suntem constant (și zadarnic) tentaţi să-l 
ascundem, în virtutea credinței că în spatele lui s-ar afla 
un câmp pe deplin luminos al faptelor brute. În realitate, 
rătăcim în labirintul interpretativ al lumii. Lipsiti de 
orientări prestabilite, suntem încercați de nenumărate 
primejdii, dintre care cea mai cumplită rezidă în nepu- 
tinta de a cunoaște locul nostru în labirint!!?. Istoricul este 
dator, și el, să recunoască faptul că evaluează lumea din 
unghiul său de vedere!%, iar propria perspectivă este un 


119 Cf. KSA 5, pp. 47-48 (BR, § 29, pp. 40-41). 
120 Michel Foucault, „Nietzsche, genealogia, istoria“, op. cit., 
pp. 197-198. 


168 DANSUL MÄSTILOR 


mijloc de a se înstăpâni asupra mediului proxim, o nedrep- 
tate făcută celorlalte puncte de vedere. Altfel spus, ea este 
un orizont al vieţii sale, care îl face să spună „nu“ unei 
imense mulțimi de lucruri, fiind însă unicul mijloc de a 
spune „da“ unei alte imensitäti de fapte!?!. Adevăratul 
„Simt istoric“, necesar transformării istoriei tradiţionale 
într-o „istorie efectivă“ (wirkliche Historie), trebuie sä evite 
„egiptianismul”, adică înțelegerea evenimentelor istorice 
dintr-un punct de vedere supra-istoric. Respingând loca- 
lizarea în „absolut“ a privirii istorice, „simţul istoric“ are 
menirea de a discrimina în interiorul realului, observând 
atent diferențele ireconciliabile din sânul säu!?2. Istoricul 
trebuie să evalueze faptele de care se ocupă, transformân- 
du-le într-o lume, exact în același fel în care fiecare centru 
de forță schiteazä propria sa lume. 

După cum am arătat, genealogia militează împotriva 
falsei continuitäti, care nu este altceva decât o invenţie 
a istoricilor traditionalisti. Împotriva lor, ea pune accent 
pe hazardul evenimentelor. Ruptura produsă într-un câmp 
de forte, care face ca o anumită configurație să apară 
drept nouă, strălucitoare tocmai prin ineditul ei, urmată 
de alte asemenea discontinuități — aceasta ar trebui să fie 
miza demersului istoric!%%. Avantajul acestei noi maniere 


121 KSA 1, p. 251 (CI, II, § 1, p. 167). 

122 El nu trebuie să fie decât acea ascutime a unei priviri care 
distinge, repartizează, împrăștie, permite jocul distanțelor și al 
marjelor — un fel de privire disociatoare capabilă să se disocieze 
pe ea însăși și să șteargă unitatea acelei ființe umane despre care 
se presupune că o conduce suveran spre propriu-i trecut” Cf. 
Michel Foucault, „Nietzsche, genealogia, istoria“, op. cit., p. 194. 

123 În fond, evenimentul este tocmai „un raport de forte care se 
inversează, o putere confiscată, un vocabular reluat și întors impo- 
triva utilizatorilor lui, o dominație care släbeste, se relaxează, se 
otrăvește singură, un altul care își face, mascat, intrarea“. Cf. 
Michel Foucault, „Nietzsche, genealogia, istoria“, op. cit., p. 196. 

de a scrie istoria constä in faptul cä ea surprinde felul in 
care fenomenele sunt constituite in mod plural, fiind 
supuse hazardului luptei mai multor forte. Acestea sunt 
insä departe de a fi forte „universale” si absolute, scopuri 
ultime care ar predetermina intreaga istorie. Dimpotrivä, 
exemplele lui Nietzsche dovedesc cä faptele istorice au 
origini modeste, cu precädere de naturä corporalä. Dacä 
istoria tradițională obișnuiește să explice fenomenele 
proxime prin cele îndepărtate (o epocă nobilă, o idee 
abstractă, individualitätile marcante etc.), istoria genea- 
logică își îndreaptă atenția către ceea ce este cel mai 
aproape (corpurile, digestia, alimentaţia etc.)!24. Ea se dis- 
tanteazä apoi de această proximitate și privește oarecum 
de sus fiecare fenomen, lăsându-l să arate ce are de arätat, 
să spună ceea ce are de spus. Istoricul genealog se asea- 
mănă unui medic: privește în apropiere pentru a dia- 
gnostica ceva îndepărtat și pentru a vindeca, într-un final, 
boala descoperitä!?®. 

Dar care sunt formele tradiționale de scriere a istoriei? 
Și cum pot fi ele modificate pentru a fi orientate către o 
wirkliche Historie? Sunt trei la număr, așa cum le anali- 
zează Nietzsche: istoria monumentală, istoria anticară și 
istoria critică. 

Prin cea dintâi este desemnată tendinţa istoricilor de 
a restitui marile culmi ale trecutului și de a le perma- 
nentiza, de a le menține vii și prezente. „Faptul că marile 
momente formează un lant în lupta indivizilor, că prin 
ele se leagă un șir de munți ai omenirii prin milenii, că 
pentru mine sublimul unui astfel de moment de mult 
revolut rămâne viu, luminos și măreț - iată ideea funda- 
mentală a credinţei în umanitate, care se manifestă în 


“124 Ibidem. 
125 Ibidem. 

cerința unei istorii monumentaliste.“12 Nietzsche crede că 
această manieră de a face istorie blochează tendințele 
afirmative ale vieții și posibilitățile ei creatoare. În alte 
texte, el preferă doar să o parodieze. Omul înzestrat cu 
simț istoric are datoria să demaște deghizările acestei 
istorii, să arate că identitățile de împrumut, pe care ni le 
însușim la îndemnul istoricului monumentalist, sunt 
simple măști trecătoare, care se succedă în istoria euro- 
peană și îi conferă omului de aici un șir de false identități. 
„Adevăratul istoric, adică genealogistul, va ști ce trebuie 
să gândim despre această mascaradă. Nu înseamnă că el 
o respinge din spirit de seriozitate; vrea, dimpotrivă, s-o 
împingă la extrem: vrea să organizeze un mare carnaval 
al timpului, în care măștile nu vor înceta să revină.17 
Căderea măștilor, în fond, nu poate avea loc prin respin- 
gerea lor, ci prin revelarea faptului că ele nu sunt decât 
simple măști. „Adevărul“ lor este scos astfel la lumină: 
ele sunt minciuni ce trec drept adevăruri. Disolutia ade- 
vărului absolut al istoriei este legată, desigur, de cunos- 
cuta temă a morții lui Dumnezeu. Cele două deschid, 
pentru Nietzsche, posibilitatea ca omul să devină liber 
si creator. În alti termeni, ambele scenarii disolutive au 
ca miză posibilitatea ca vointele de putere să-și afirme, 
în mod liber, modurile lor de a fi. 

A doua formă de istorie este cea anticară. Ea se carac- 
terizează prin cultivarea cu evlavie a ceea ce durează din 
vechime, a continuității tradiţiilor în care prezentul își 
află rădăcinile. Istoricul anticar „vrea să conserve, pen- 
tru cei ce se vor naște după el, condiţiile în care s-a născut 
acesta și astfel se pune în slujba vieții“1%. El nu posedă 


126 KSA 1, p. 259 (CI, II, § 2, p. 172). 
127 Michel Foucault, „Nietzsche, genealogia, istoria“, op. cit., p. 201. 
128 KSA 1, p. 265 (CI, II, § 3, p. 176). 

propriu-zis conditiile trecutului, ci mai curänd se simte 
posedat de ele. Aceastä a doua istorie este si ea utilizatä 
de cätre Nietzsche: este parodiatä, constränsä a ne aräta 
cä identitatea noasträ este pluralä, fiind constituitä din 
numeroase sisteme de forte care, în lupta lor permanentă, 
se intersectează fortuit, haotic, fără scop. Simţul istoric 
ne-ar putea învăța să ne bucurăm de multiplicitatea de 
suflete descoperită în nol El ne revelează discontinui- 
tätile ființei noastre, care nu ascund nici o identitate. 
Genealogia evidențiază doar sisteme diferite, eterogene: 
solul, limba, legile. Nici unul dintre ele nu reprezintă însă 
„Originea“ noastră, datul ultim și unic din care am apă- 
rut. Dimpotrivă, în procesul nașterii noastre, locul lor este 
variabil, contextual, indeterminabil matematic13%. 

În sfârșit, cel de-al treilea mod de a face istorie este 
așa-numita istorie critică. Aceasta constă în puterea de 
a ne rupe de trecut, de a-l supune judecății prezentului 
si de a-l condamna din perspectiva vietii'?!. După Foucault, 
deplasarea ei către o „istorie efectivă“ echivalează cu 
sacrificarea subiectului cunoașterii. În fapt, cunoașterea 
nu ascunde decât o imensă voinţă de a cunoaște, voință 
„care este instinct, pasiune, îndârjire inchizitorială, rafi- 
nament crud, răutate“1*2. Cunoașterea nu se sprijină pe 
un adevăr universal și absolut, și nici nu se îndreaptă 
spre vreunul. Împotriva credinţei hegeliene în cunoaș- 
terea absolută, Nietzsche susține că „nu-i exclus ca însăși 
constituția fundamentală a existenţei să implice faptul 
că deplina cunoaștere atrage după sine pieirea“1%. După 
Nietzsche, „astăzi, cunoașterea ne cheamă să facem 


12 Michel Foucault, „Nietzsche, genealogia, istoria“, op, cit., p. 203. 
130 Ibidem. 

131 KSA 1, p. 269 (CI, II, § 3, pp. 178-179). 

132 Michel Foucault, „Nietzsche, genealogia, istoria“, op. cit., p. 203. 
133 KSA 5, pp. 56-57 (BR, 8 39, p. 49). 

experiențe pe noi insine”!**. Astfel se modifică sensul 
istoriei critice: nu judecarea trecutului din perspectiva 
prezentului, ci asumarea riscului „de a distruge subiec- 
tul cunoașterii prin voința, infinit desfășurată, de a 
cunoaste”13, 

Intre cele trei forme ale istoriografiei existä un raport 
mai complex decät se poate crede. Dacä istoria criticä face 
dreptate prezentului, supunänd judecätii vietii (care, 
dupä Nietzsche, este doar la timpul prezent) tot ceea ce 
îi vine din trecut, istoria monumentală și cea anticarä ar 
putea avea menirea de a aduce prezentul însuși în fata 
tribunalului vieţii. În acest caz, ele alcătuiesc împreună 
„O critică a prezentului“1%. Istoria dobândește astfel un 
nou rost: ea devine „istorie efectivă“, adică genealogie. 


134 Michel Foucault, „Nietzsche, genealogia, istoria“, op. cıt., 
p. 204. Cf. si KSA 3, p. 294 și p. 52 (A, 8 501, p. 206 și 8 45, p. 38). 

135 Michel Foucault, „Nietzsche, genealogia, istoria“, op. cit., p. 205. 

136 Cf. Martin Heidegger, Sein und Zeit, 17. Auflage, Max 
Niemeyer Verlag, Tübingen, 1993, p. 396 (Fiinţă și timp, traducere 
de Gabriel Liiceanu și Cătălin Cioabă, Editura Humanitas, București, 
2003, p. 524). 


Capitolul 4 
NIHILISM SI METAFIZICĂ 


Istoria nihilistä a Europei 


Principala miză a genealogiei este de a identifica si a 
combate marile iluzii ale istoriei europene, enormele ei 
falsificări. La temelia acesteia, bine ascunse, se află câteva 
moduri de a nega viata. Istoria europeană se hrănește 
permanent din seva lor. Modurile în care s-a spus și se 
poate spune „nu“ lumii și vieţii sunt analizate, cu precizie 
medicală, în Genealogia moralei: ele sunt resentimentul, 
conștiința nefericită și idealul ascetic. Dincolo de 
specificul fiecăruia, ele au în comun faptul de a concepe 
realitatea din perspectivă moral-religioasăl. Aceasta nu 
este însă o privire exterioară, secundă, adăugită. Dimpo- 
trivă, ea participă nemijlocit la constituirea realității. Cum 
anume? Și în ce constă realitatea astfel constituită? 
Nietzsche o spune fără înconjur: „În măsura în care cre- 
dem în morală, condamnăm existenţa.“? Lumea omului 
european izvorăște, așadar, dintr-o interpretare moral-re- 
ligioasă. Realitatea în care el trăiește nu este doar per- 
vertită prin morală și religie, ci este totodată instituită 
prin acţiunea lor. Nevoile sale, bunăoară, sunt colorate 
moral. Le-a acceptat treptat, ajungând să creadă, într-un 
târziu, că ele îl reprezintă cu adevărat. Din aceeași inter- 
pretare au izvorât credințele sale. Valorile și ideile sale, 


1 KSA 12, 2 [127], pp. 125-126 (VP, § 1, p. 5). 
2 KSA 12, 10 [192], p. 571 (VP, 8 6, p. 10). 

de asemenea. În aceste condiții, nu este de mirare că 
Nietzsche se consideră „primul imoralist“5. Genealogia 
este pusă la lucru, în fond, tocmai împotriva interpretării 
moral-religioase. Menirea ei, explicit formulată, este de 
a săpa la temelia culturii europene, pentru a scoate la 
iveală condiția omului european, modul său de a fi. Ea 
își propune să-l descompună, să-i demonteze mecanis- 
mul existenţial, etalând elementele care-l alcătuiesc. Vrea 
să scoată la suprafaţă, din adâncul său, toate lucrurile 
neștiute, trecute sub tăcere sau uitate. Să-i devoaleze idio- 
sincraziile, să lămurească originea meschină a valorilor 
sale morale și, implicit, a lumii sale. 

Arătând că în spatele tuturor idealurilor se ascund de 
fapt valorile morale, genealogia scoate la iveală lipsa de 
sens — si de valoare — a întregii existenței. Toate scopurile 
urmărite în trecut ni se arată a fi, acum, simple iluzii: 
„acum înțelegem că prin devenire nu se urmărește nimic, 
că nu se obține nimic”. Evidenţa astfel descoperită este 
cea a situării omului în plin nihilism. Pe scurt, istoria 
europeană este străbătută de o enormă falsificare, anu- 
me inventarea valorilor supreme, proiectate de la bun 
început într-o „lume“ inaccesibilă omului. Acesta le-a 
privit — mai întâi senin — ca pe niște „imperative ale 
divinității“. Dar poţi oare trăi, clipă de clipă, în orizontul 
a ceva care te depășește? În mod cert, nu. Din acest motiv, 
credinţa într-o altă „lume“ se erodează în timp. Până la 
urmă, ea ajunge să fie ineficientă. Odată ce originea mes- 
chină a acestor valori a devenit în sfârșit evidentă, „întreg 
universul ni se pare astfel devalorizat, «lipsit de sens»”®. 


3 KSA 6, pp. 366 si 370 (EH, „De ce sunt un destin”, § 2, p. 73 
și 8 6, p. 76). De asemenea, KSA 6, p. 87 (AL, „Morala ca anti-na- 
tură“, 6, p. 477). 

+ KSA 12, 10 [192], p. 571 (VP, § 11, p. 12). 

> KSA 13, 11 [99], pp. 46-47 (VP, § 12, p. 12). 

5 KSA 13, 11 [100], pp. 49-50 (VP, 87, p. 11). 

Cauza nihilismului, asadar, se aflä in evaluarea 
morală a lumii. În virtutea ei, secole de-a rândul sim- 
turile, sentimentele, afectele, corpul au fost considerate 
infime, josnice, indezirabile. Ea ne-a dezvoltat o habi- 
tudine care ne însoțește permanent, deși am înțeles că 
valorile care i-au corespuns sunt de fapt simple ficțiuni: 
„egoismul ne dezgustă (chiar după ce am înţeles imposi- 
bilitatea altruismului); necesarul ne dezgustă (chiar după 
înțelegerea imposibilității unui liberum arbitrium şi a unei 
«libertăţi inteligibile»“7 Nihilismul presupune un sen- 
timent de oboseală. Vechile valori nu mai sunt efective, 
iar cele noi încă n-au ajuns să aibă sens pentru noi. 


Constatăm că nu mai atingem sferele în care ne-am proiectat 
propriile valori — dar astfel, sfera cealaltă, în care trăim, nu a 
dobândit deloc o valoare: dimpotrivă, suntem obosiţi, căci am 
pierdut impulsul fundamental. „Totul a fost zadarnic” 8 


Nihilismul reprezintă o stare patologică intermediară (patolo- 
gică este generalizarea teribilă, concluzia lipsei oricărui sens): 
fie în sensul că forțele productive nu sunt încă suficient de 
puternice, sau că o anumită décadence persistă încă, iar reme- 
diile ei nu au fost inventate încă? 


Nihilismul este o „stare patologică intermediară“. În 
ce constă maladia cu pricina? Nihilismul aduce cu sine 
diminuarea impulsului creator. Voința de putere nu mai 
poate crea, iar valorile deja existente își pierd sensul (și 
valoarea), devenindu-ne complet străine. El se instalează 
în chiar ființa omului, fiind, prin urmare, o stare psiho- 
logică. Ce sentimente umane îl însoțesc? Înainte de toate, 
nihilismul rezultă din deziluzia privitoare la „valorile 


7 KSA 12, 7 [8], p. 292-293 (VP, § 8, p. 11). 
8 Ibid., p. 293 (VP, § 8, p. 11). 
9 KSA 12, 9 [35], p. 351 (VP, § 13, p. 15). 

superioare“. Conceptele „cele mai înalte” au devenit, 
acum, goale. „Adevărul“ s-a dovedit a fi doar o iluzie. 
Sentimentul apartenenței la „lumea superioară“ a dispă- 
rut, provocând nesiguranță, lipsa curajului, dezorientare. 
Omul își pierde credinţa în valoarea sa. Experimentează 
căderea, declinul, absenţa unui teren ferm”. Trăiește doar 
pentru ziua de mâine, viitorul fiindu-i, evident, incert. 
Faptul este, în sine, terifiant; „teama cu adevărat mare 
este: lumea nu mai are nici un sens”!?. Acest tip de nihi- 
lism, când omul constată lipsa de sens a întregii realități, 
dar nu are forța de a crea un nou sens, reprezintă nihi- 
lismul pasiv”. Pentru a suporta existența, el caută refugii, 
nișe, măști necesare supraviețuirii. Nihilismul pasiv, așa- 
dar, constă în „faptul că tot ceea ce destinde, vindecă, linis- 
teste, narcotizează intră în prim-plan sub diverse măști, 
religioase sau morale, politice sau estetice $.a.m.d.“"4 În 
această categorie intră idealurile ascetice, ce apar datorită 
faptului că „omul preferă să vrea neantul decât să nu 
vrea deloc“ Dimpotrivă, atunci când omul se abando- 
nează revoltei distructive, dar tot fără o intenţie creatoare, 
este semn că în ființa sa irumpe nihilismul activ. Maniera 
sa de a fi este, acum, un „semn al forței sporite a spiri- 
tului“15. Vechile scopuri și credințe - si toate idealurile 
trecute, în frunte cu credinţa într-o lume a fiintärii imua- 
bile — îi sunt neadecvate, iar el se năpustește violent asu- 
pra lor. Din acest motiv, respectiva stare constituie „perioada 
intermediară a nihilismului: înainte de a apărea forța 


10 Pentru următoarele consideraţii, a se vedea KSA 13, 11 [99], 
pp. 46-48 (VP, S 12, pp. 12-14). 

u KSA 11, 25 [9], p. 12 (VP, 857, p. 47). 

12 KSA 11, 39 [15], p. 626. 

13 KSA 12, 9 [35], pp. 350-351 (VP, § 22, p. 19 și $ 23, pp. 19-20). 

14 KSA 12, 9 [35], p. 351 (VP, 8 23, p. 20). 

15 KSA 12, 9 [35], p. 350 (VP, 8 23, p. 19). 

necesarä transmutării valorilor, divinizärii și binecuvân- 
lirii lumii aparente, supuse devenirii, ca unică lume”!®. 
Nihilismului activ nu îi va urma simpla inversiune a valo- 
rilor, ci „transmutatia” lor. Acest nihilism extrem (numit și 
„implinit“ sau „extatic“) apare atunci când intră în joc 
voinţa afirmativă. Abia odată cu ea redevine posibilă 
creaţia de noi sensuri și valori. În asemenea condiţii, lumea 
in totalitatea ei trebuie acceptată așa cum este ea. Chiar 
si idealurile, dovedite a fi simple nonsensuri, sunt recupe- 
rate printr-o afirmaţie integratoare, prin „acea bucurie care 
mai cuprinde în sine și bucuria distrugerii”. Înșelă- 
ciunea este scoasă în sfârșit la suprafaţă: „Cu o lumină 
pătrunzătoare este dezvăluită această lume subterană a 
idealului“. În fapt, „idealul nu este contrazis — el înghea- 
(418, Abia astfel el poate fi privit în mod relaxat. Întreaga 
existență redevine inocentă. Afirmarea ei presupune 
reîntoarcerea eternă a tuturor lucrurilor. Forțele opuse se 
contopesc într-o unitate nouă, revelându-și izvorul unic, 
care nu este altul decât voinţa de putere afirmativă!”. Aceasta 
din urmă aduce laolaltă atât cele ce au fost afirmate în 
trecut, dar sunt dezvăluite acum drept decadente (idealu- 
rile), cât și cele ținute în trecut sub tăcere, dar afirmate acum 
plenar (corporalitatea și iluzia, devenirea și finitudinea). 


Si aceasta este întreaga mea näzuintä, de a reuni într-un întreg 
tot ce este fragment și enigmă și soartă cumplită [...]. A mântui 
cele trecute și a transforma toate „au fost“ în „așa am vrut să 
fie!“ — doar aceasta este pentru mine mântuire. 


16 KSA 12, 9 [60], p. 367 (VP, 8 585 A, pp. 382-383). 

17 KSA 6, p. 313 (EH, p. 39). 

18 KSA 6, p. 323 (EH, p. 45). 

19 KSA 6, p. 343 (EH, p. 58). Traducând în limbaj nietzschean o 
expresie a lui Hegel, am putea spune că experienţa tragică, dionisia- 
că, rezidă în universala incuviintare a afirmativului și a negativului. 

20 KSA 6, p. 348 (EH, p. 62); de asemenea, KSA 4, p. 180 (Z, p. 207). 

Această afirmaţie înglobantă, susține Nietzsche, nu 
este dată în mod definitiv, ci este întru totul deschisă, 
făcând mereu loc noilor combinaţii și transformări, ca 
într-un veșnic joc de zaruri. În termenii acestei metafore, 
jocul este permanent altul, deși „zarurile“ sunt aceleași. 
După cum vom vedea, imaginea amintită sintetizează de 
fapt teoria fizicalistă a eternei reîntoarceri. 

Nietzsche se consideră primul nihilist veritabil al 
Europei, cel care a trăit nihilismul, l-a suportat până la 
capăt, desprinzându-se apoi de el. În definitiv, menirea 
filozofului este de a fi un „spirit însetat de încercări“ 
(Versucher-Geist)?1. Privirea sa nu este exclusiv întoarsă 
către trecut, ci se îndreaptă mai ales spre viitor. Conștien- 
tizarea nihilismului, demascarea negativului și transfor- 
marea lui în afirmaţie — așadar apariția gândirii tragice 
- sunt posibile doar în „timpurile târzii“2. Abia odată 
cu nihilismul deplin (și datorită lui) devine posibilă 
depășirea sa completă”. 

Cum este posibilă recuperarea trecutului? Și din ce 
motiv idealurile moral-religioase, pe care s-a clădit istoria 
nihilistă a Europei, pot fi acum afirmate? Ne este oare 
permis să mai credem în inocenta lor? Sirul acestor între- 
bări readuce în atenţie, după mai multe precizări ter- 
minologice, problema raportului dintre perspectiva 
moral-religioasä și viata. Oare interpretările morale si 
religioase au negat în permanență viața? Nu cumva, din 
contră, au contribuit deseori la menţinerea ei? Alternativa 
de mai sus poate fi formulată și altfel. Au fost respectivele 
idealuri doar un suport al nihilismului, sau deopotrivă 
o terapie împotriva lui? Astfel exprimată, dilema privi- 


21 KSA 13, 11 [411], p. 190 (VP, Prefatä, 3, pp. 1-2). 
22 KSA 3, p. 481 (SV, 8 125, p. 130). 
2% KSA 13, 11 [411], p. 190 (VP, Prefatä, 4, p. 2). 

toarce la idealuri atinge un punct nodal al problemei. 
Nihiilismul este un fenomen istoric. Împreună cu perspec- 
tiva moral-religioasă, în cultura europeană s-a impus și 
imprerativul conform căruia existenţa, în întregul ei, 
trebuie să aibă un sens*4. Credem în „sens“ din obligaţie, 
constrânși de morală și religie. Însă „orice sens este 
voință de putere“2%. Definit în raport cu această temă, 
nihilismul este perfect echivoc. Pe de o parte, el constă 
în albsenta sensului, în pierderea ordinii absolute a fiinţei. 
Pe de altă parte, motivul acestei disparitii este însăși cre- 
dinta într-o astfel de ordine. Plasarea în timp a fenome- 
nului este, și ea, dificil de schiţat. Pentru Nietzsche, 
nihilismul este un fenomen apropiat, un „oaspete stra- 
niu” care stă să vină. De aceea intenţia sa, declarată cu 
aer de profet, este de a scrie istoria viitoarelor două 
secole, în care ar trebui să aibă loc nu doar parcurgerea 
completă a nihilismului, cu toate stadiile sale, ci și depă- 
șirea lui. Cu toate acestea, câmpul de investigaţie privi- 
legiat rămâne cel al trecutului. Motivul nu este greu de 
înțeles. La originea nihilismului se află nu doar un anu- 
mit eveniment, oricât de important ar fi el, ci și o anumită 
logică, un mod de a gândi?. Cui îi aparține această 
logică? Si cine a impus-o? Ea a izvorât din vointele de 
putere slabe, negative, care au conferit vieții un sens prin 
care aceasta a fost, de fapt, negată. Astfel au luat naștere 
valorile supreme și lumea „adevărată“, cu diversele ei 


% KSA 12, 2 [66], p. 91: „Caracterul inteligibil al existenței; 
credinţa în «sens» este păstrată datorită religiei.“ 
5 KSA 12, 2 [77], p. 97 (VP, 8 590, p. 389). 
% KSA 13, 11 [411], p. 189 (VP, Prefatä, 2, p. 1): „Întreaga noastră 
cultură europeană se-ndreaptă de mult, cu o tortură a tensiunii 
ce crește de la un deceniu la altul, ca înspre o catastrofă: cu neli- 
niște, violent și rapid: asemănător unui fluviu, ce vrea să ajungă 
la capăt, ce nu mai chibzuieste, căruia îi este frică să chibzuiasca.” 

forme. Deși au spus „nu“ vieții, interpretările precedente 
au avut totuși un sens pentru viata. Ele au fost utile vieţii, 
contribuind la conservarea ei. 


Interpretările de până acum au avut toate un anumit sens 
pentru viaţă — de a o conserva, de a o face suportabilä, sau de 
a o înstrăina, de a o șlefui, de asemenea de a separa ceea ce 
este bolnav și de a-l duce la atrobere 2 


Ca mijloc de conservare a vieții, morala — mai ales cea 
creștină — a reprezentat „marele remediu împotriva nihi- 
lismului practic și a celui teoretic. Dimpotrivă, când 
definim nihilismul ca devalorizare a valorilor supreme 
și, în consecință, ca absenţă a sensului, discutăm chiar din 
perspectiva logicii nihiliste, nepunând sub semnul între- 
bării credinţa în „sens“. Or, după cum am văzut, această 
credinţă izvorăște din vointele negative, cu interpretarea 
lor moral-religioasă asupra lumii. 

Nietzsche afirmă adesea că viaţa nu are nimic de-a 
face cu morala. Dimpotrivă, ea este chiar imorală. Este o 
nedreptate, o biruintä asupra celuilalt. Cu toate acestea, 
viața se află mai degrabă „dincolo de morală“ Morala 
însăși rezultă, cumva, din viata ca atare”. Căci viata 
cuprinde, în fapt, toate impulsurile creatoare prin care 
proiectăm perspective — fie în mod ludic, fără scop, fie 
în vederea conservării. Însă valorile morale au fost, pen- 
tru secolele trecute, cele mai importante proiecții ale 
omului. Deși ireductibil plurală, lipsită de sens și scop 
(așadar, dionisiacă), viata cunoaște tendința (apolinicä) 
de a proiecta idealuri, în ciuda faptului că acestea se 


27 KSA 11, 40 [12], p. 633. 

28 KSA 12, 5 [71], p. 211 (VP, § 4, p. 10). 

2 O analiză până într-un punct asemănătoare întâlnim la 
Michel Haar, Par-delă le nihilisme: nouveaux essais sur Nietzsche, ed. 
cit., pp. 46-47. 

ridică tocmai împotriva ei. Ea este o permanentă neli- 
niște, o tensiune de a deveni altceva, de a da naștere fără 
încetare unor forme mereu noi. 


Structurile nihiliste: cultura și metafizica 


Alcătuind tipologia nihilismului, Nietzsche este 
conștient că vorbește dintr-un anumit „loc“, iar analiza 
pe care o face reflectă propria sa perspectivă. Pentru el, 
nihilismul constituie modul de a fi al europeanului 
modern. Implicit, este și modul său de a fi. Modernitatea 
de secol XIX, așa cum filozoful o înţelege și o trăiește, este 
epoca individualismului extrem, dar și a masificării. Este 
„epoca mașinilor“, când individul devine instrument al 
întregului. Este epoca triumfului maselor, a înregimen- 
tării exemplarelor unice, transformate acum în măști 
anonime. Valorile însele se „democratizeazä”. Conștient 
că analiza sa este partizană, limitată de propria situare 
în modernitate, Nietzsche aduce permanent în discuţie 
posibilitatea depășirii modului modern de a fi și, odată 
cu ea, posibilitatea desprinderii de nihilism. În acest Scop, 
este pusă la lucru o tematică extrem de complexă, menită 
să identifice tipul de om care ar trebui promovat, cultivat 
și realizat. Dominația mașinii s-ar putea încheia doar prin 
apariția supraomului, care ar trebui să salveze umani- 
tatea de nihilism. Ivirea lui este însă posibilă numai dacă 
nihilismul este parcurs până la ultimele sale consecințe. 
În chip straniu, expansiunea modernă a omului-masă, a 
„ultimului om“, pregătește venirea supraomului®. 


30 Asupra raportului dintre modernitate, mase, nihilism și su- 
praom, a se vedea Howard N. Tuttle, The Crowd is Untruth. The Exis- 
tential Critique of Mass Society in the Thought of Kierkegaard, Nietzsche, 
Heidegger, and Ortega y Gasset, Peter Lang, New York, 1996, pp. 83-96. 

Aurora se anuntä doar printr-o trecere prealabilä (si com- 
pletä) prin amurg. „Masinalizarea umanitätii” prin 
acțiunea „ultimului om” reprezintă „o condiție prealabilă 
de existență, un cadru pornind de la care [supraomul, 
n.n.] poate inventa (erfinden) forma sa superioară de a fi “3. 
Acesta s-ar putea opune „diminuării omului, adaptării 
sale la o utilitate din ce în ce mai specializată“32. Pentru 
condiţia modernă, masele au fost deci un rău necesar. 
Situaţia existențială a lui Nietzsche este perfect para- 
doxală. Aparține modernității, dar i se împotrivește agre- 
siv, preferând ruptura. Trăiește cu tentatia depäsirii?. 
Demască nihilismul, dar îl descoperă în propria sa ființă. 
Existenţa sa este o permanentă tensiune, o contradicţie 
interioară cu accente tragice. Se crede a fi ultimul mo- 
dern, încercând să înțeleagă cum a devenit posibilă con- 
ditia modernă, care-i sunt izvoarele și istoria. Căutând 
maniera adecvată de a pune aceste probleme, Nietzsche 
descoperă o nouă miză a analizei istorice. Aceasta nu 
trebuie să accepte nici ideea că istoria este predeter- 
minată, dar nici ipoteza că în ea totul este fructul întâm- 
plării. În istorie avem de-a face cu o luptă a vointelor de 
putere, la fel ca peste tot în lume. Mecanismul este 


31 KSA 12, 10 [17], p. 463. 

32 KSA 12, 10 [17], p. 463. 

33 După Dilthey, speranţa lui Nietzsche că ar putea găsi în sine 
însuși noi căi directoare, încă nestrăbătute, este o simplă iluzie. 
Nici supraomul n-ar putea scăpa de istorie, pe care este nevoit să 
o poarte în suflet. Crezând „că trebuie să se abstragă din tot ceea 
ce istoria și comunitatea i-au dat“, Nietzsche ratează împlinirea 
unei veritabile conștiințe istorice. Cf. Wilhelm Dilthey, Gesammelte 
Schriften, Bd. 4, Verlag B.G. Teubner, Leipzig und Berlin, 1921, 
pp. 528-529. A se vedea și Johann Figl, „Nietzsche und die philo- 
sophische Hermeneutik des 20. Jahrhunderts. Mit besonderer 
Berücksichtigung Diltheys, Heideggers und Gadamers”, in: 
Nietzsche-Studien, Band 10/11, 1981/1982, pp. 412-416. 

același. Așa cum orice fapt (natural, organic sau uman) 
ia naștere dintr-o neostenită luptă a forțelor, care gene- 
rează configurații de putere cu o stabilitate doar relativă, 
lot așa fenomenele istorice derivă din disputa unor forte 
intr-un anumit câmp — desigur contextual, situat, relativ. 
Ideea nu face decât să aprofundeze analiza faptului 
puterii, expusă într-un capitol anterior, care este gândită 
aici cu referire la realitatea istorică. Orice fenomen este 
explicabil prin teoria puterii, iar istoria nu se abate nici 
ca de la regulă. În istorie trebuie descoperite configura- 
liile de putere, structurile care, la un moment dat, inregis- 
trează o relativă fixitate și care, din acest motiv, prescriu 
condițiile de existenţă ale omului din acel timp. Pentru a 
înțelege modul de a fi al modernului, este necesar să 
înțelegem logica modernităţii. Este ea o structură istorică 
independentă, o configuraţie de putere închisă în ea însăși? 
Sau, dimpotrivă, este parte dintr-o structură mai vastă? 

Investigând originile unui fenomen, Nietzsche atacă 
mereu pe două fronturi: unul structural și altul istoric. 
Aspectul structural apare în prim-plan atunci când critica 
genealogică descoperă logica acelui fenomen, articularea 
lui internă (chiar dacă aceasta este provizorie și conjunc- 
turală). Aceasta este o simplă izolare a unui moment din 
întreaga istorie a faptului respectiv. Cele două aspecte 
sunt complementare. Logica fenomenului cercetat (struc- 
tura ori gramatica lui, modul în care el se arată sub un 
chip sistematic) nu-i este dată acestuia printr-un început 
miraculos, dar nici nu-i este consubstantialä, anexată lui 
dintru eternitate. Ci se constituie — nespectaculos, mo- 
dest, fără strălucire — în cursul märuntei sale evolutii. Pe 
scurt, ea este o structură istorică, un „A priori istoric“, pen- 
tru a vorbi în termenii lui Foucault. 

Încă din primele scrieri, Nietzsche identifică principa- 
lele forme ale înstrăinării umane, pe care le gândește 

drept formatiuni istorice. Admirator al Antichitätii, el 
pune adesea în discuție încercările moderne de a o demi- 
tiza. Din această încleștare de principii rezultă primele 
sale critici la adresa modernității, care treptat se accen- 
tuează, câștigând în precizie și dobândind, în final, o 
solidă întemeiere teoretică. În prima perioadă a operei 
sale, modernitatea (demitizantă si „mașinală“) pare a fi 
responsabilă de cele mai evidente forme de înstrăinare. 
Astfel se explică interesul său pentru filologia clasică, 
singura disciplină care nu avea ca scop extinderea necon- 
trolată a cunoașterii, ci formarea de sine, cultivarea indi- 
viduală (Bildung). Nietzsche asumă programul pedagogic 
al lui Wilhelm von Humboldt”, al cărui principiu direc- 
tor constă în faptul că dezvoltarea capacităţilor și a 
aptitudinilor individuale este mai importantă decât 
transmiterea de cunoștințe. Or, sarcina filologiei clasice, 
desemnată ca disciplină fundamentală a formării indivi- 
duale, este pregătirea individului pentru realizarea unei 
forme umane autentice“. Ideea se înscrie perfect în tra- 
ditia umanistă, definită de Wilhelm von Humboldt prin 
dezideratul autenticității, în numele căruia existența 
devine o luptă împotriva înstrăinării. Dar în ce constă 
autenticul din om? După Nietzsche, acesta rezidă în 
păstrarea legăturii nemijlocite cu viata. Împlinirea vieții 


34 KGW 1/2, April-Oktober 1859, 6 [77], p. 134. Acest program se 
înscrie perfect în tradiția umanistă, definită de Wilhelm von Humboldt 
prin dezideratul opoziţiei față de fenomenul general al înstrăinării. 

35 Conferind educației clasice sarcina de a se opune fenomenului 
general al înstrăinării, Nietzsche se înscrie perfect în tradiția uma- 
nistă, așa cum a fost definită de Wilhelm von Humboldt. Cf. Viktor 
Pöschl, Nietzsche und die klassische Philologie, in: Hellmut Flashar, 
Karlfried Gründer und Axel Horstmann (Hg.), Philologie und Herme- 
neutik im 19. Jahrhundert. Zur Geschichte und Methodologie der Geistes- 
wissenschaften, Vandenhoeck & Ruprecht, Göttingen, 1979, p. 144. 

este însă posibilă doar atunci când ea descrie o cale, când 
dă o direcţie sau un sens. În artă și literatură, fenomenul 
poartă numele de stil. Dimpotrivă, haosul exprimă doar 
absenţa stilului, urmare a faptului că omul ratează împli- 
nirea unei vieţi autentice. Într-o însemnare din 1874, 
rostul filologilor ,,stiintifici” este limitat la a pregăti tere- 
nul pentru filozof, „care înțelege să se folosească de 
munca lor de furnică pentru a face o declaraţie cu privire 
la valoarea vieții. Desigur, dacă ea nu este îndrumată, cea 
mai mare parte rămâne, pur și simplu, fără sens, 
inutilă “77 Filologii nefilozofi, care discută textele vechi 
fără a înţelege atmosfera Antichității, adică viața prezentă 
în ea, sunt de fapt „adevărații [ei] dușmani și distru- 
gători“3, În a doua Consideratie inactuală (1874), Nietzsche 
susține că înțelegerea profundă a trecutului este posibilă 
numai în urma perfectei familiarizări cu prezentul. 
„Puteţi înţelege trecutul doar pornind de la cea mai înaltă 
forță a prezentului.“ Dar și reciproca este valabilă: inte- 
legerea prezentului crește din înțelegerea tradiției cultu- 
rale proprii. Avem de-a face, așadar, cu o circularitate 
hermeneutică, întemeiată pe ideea comparatiel soluțiilor 
anticilor cu cele ale prezentului și ale propriei tradiţii”. 


36 A se vedea şi Mathieu Kassler, „Nietzsche et l'art classique”, 
in: Didier Raymond (ed.), Nietzsche ou la grande sante, Editions 
L'Harmattan, Paris, 1999, p. 291. 

37 KSA 8, 3 [63], p- 32 (NE, p. 57). 

3 KGW II, 1, pp. 252 sq. Demitizarea la care au fost supuși 
Homer și opera sa a mai fost criticată de Schiller și Goethe. Deși 
în textul Homer și filologia clasică (1869) nu împărtășește aceste 
critici, Nietzsche incriminează curentul demitizant, larg răspândit 
printre filologii stiintifici. 

39 KSA 1, pp. 293-294 (CI, IL, pp. 194-195). 

40 Cf. si Viktor Pöschl, op. cit., p. 146, care arată că știința lite- 
raturii se prezintă la Nietzsche ca o unitate, alcătuind un întreg 
împreună cu știința culturii și istoria spiritului. 

Credinţa filozofului în puterea tradiției se accentuează 
spre sfârșitul anilor '70. lată un fragment care atestă acest 
fapt: „Observarea nemijlocită de sine nu este suficientă 
pentru cunoașterea de sine: avem nevoie de istorie întru- 
cât trecutul curge continuu în noi în nenumărate 
valuri.“4! ideea de mai sus aduce în atenție problema cul- 
turii, tratată de această dată în manieră teoretică. După 
Nietzsche, cultura unui popor (Kultur) trebuie privită ca 
întreg, fiind dependentă de expresiile de viaţă ale indi- 
vizilor aleși, așadar de cultura lor individuală. Or, for- 
marea individuală (Bildung), cultura fiecăruia, nu poate 
fi explicată decât prin faptul că individul interiorizează 
formele de viata prezente în trecutul culturii din care face 
parte și, în același timp, al culturii universale (îndeosebi 
al celei antice). Exact această reciprocă întemeiere — această 
circularitate existentă între formare (Bildung) și cultură 
(Kultur) — descrie datele acestei probleme teoretice, așa 
cum apare ea în epocă. Nietzsche se raportează deci la 
o chestiune gândită și formulată de predecesorii säi*. 
Punând-o în evidență, el descoperă faptul că rădăcinile 
nihilismului modern sunt mult mai profunde. Acesta îi 
apare, acum, ca fiind o simplă consecinţă a prezenţei în 


41 KSA 2, p. 477 (OPO, II, 8 223). 

“2 Până la sfârșitul secolului al XVIII-lea, latinescul cultura a fost 
transpus în germană prin Kultur, inclusiv atunci când era vorba 
despre cultivarea individuală. Mai târziu, orice referire la cea din 
urmă ajunge să se facă prin noțiunea de Bildung. Mutatia are loc, 
cel mai probabil, în scrierea Liber Goethes Hermann und Dorothea 
(1797-1798) a lui Wilhelm von Humboldt, care acordă însă pater- 
nitatea ei lui Schiller si Fichte. Bildung traduce acum expresia 
subjektive Kultur, treapta cea mai elevată a formării individuale, 
când se ajunge la formarea personalității, în vreme ce Kultur ră- 
mâne o simplă etapă intermediară, în care cultivarea se realizează 
doar prin intermediul intelectului, fără a putea accede la împli- 
nirea individului. Ambele însă, Kultur și Bildung, se opun naturii, 

ıstoria europeanä, incä din Antichitate, a unei logici 
nihiliste. În Nașterea tragediei, el vede o ruptură în sânul 
culturii antice, o deviere care s-ar produce odată cu 
liuripide și Socrate. Deloc întâmplător, apariția celui din- 
lâi filozof important al Greciei antice este, pentru el, 
primul semn vizibil al nihilismului. Din acest motiv, 
ajunge să creadă că modernitatea a început odată cu 
liuripide??. În urma acestor reflecții, Nietzsche identifică 
modernitatea cu însăși cultura europeană în ansamblul 
ci. Schimbarea de perspectivă operată aici nu rămâne fără 
urmări. În centrul preocupărilor sale se instalează pro- 
blema culturii, iar cauza acestei evolutii este evidentă: 
structura istorică „vinovată“ de înstrăinarea omului 
european, de ruptura sa fata de viata, este cultura însăși. 
Termenul de Kultur desemnează elementele care, deși 
prezente în viaţa individului, provin din afara sa: cre- 
dinte și reprezentări, religii și norme morale, ideologii și 
instituții sociale, pe scurt valori și idealuri. În acest sens 
vorbim despre cultura greacă, iudaică, creștină, franceză, 
engleză și germană. 

Incă din perioada lucrărilor Omenesc, prea omenesc, 
Aurora si Stiinta voioasă, analiza lui Nietzsche se îndreaptă 
către diverse totalitäti socio-istorice, cum ar fi națiunile, 
popoarele, grupurile sociale, sexele, profesiile, religiile, 


«mulgându-l pe individ de sub stăpânirea ei. Cf. Bernhard Kopp, 
Beiträge zur Kulturphilosophie der deutschen Klassik. Eine Untersuchung 
im Zusammenhang mit dem Bedeutungswandel des Wortes Kultur, 
Verlag Anton Hain, Meisenheim am Glan, 1974, pp. 6 și 89-90. 
Aceastä referintä este utilizatä si de Eric Blondel, Nietzsche, le corps 
et la culture. La philosophie comme genealogie philologique, PUF, Paris, 
1986, p. 64. 

43 Teza nu este deloc nouă, ea fiind împărtășită si de Schiller și 
Fr. Schlegel. Cf. Ernst Behler, Unendliche Perfektibilităt. Europäische 
Romantik und Französische Revolution, Ferdinand Schöningh, 
Padeborn, München, Wien, Zürich, 1989, p. 93. 

instituțiile. Faptul dovedește că filozoful căuta, încă de 
atunci, un concept unitar de cultură“. Deși impuse de 
către oameni, valorile, credințele și idealurile reprezintă, 
pentru individul ca atare, niște adevăruri supra-ome- 
nești, transcendente. Dacă pentru cei care le-au creat sunt 
condiții firești ale vieții lor, pentru cei care le primesc de-a 
gata (și din exterior) ele reprezintă (sau ar trebui să fie) 
veritabile constrângeri, care îl înstrăinează pe individ de 
sine însuși. Elementele culturii pătrund în fiecare om prin 
formarea individuală (Bildung). Ele intră în viaţa fiecă- 
ruia, modelând-o. Existența noastră, percepţia lucrurilor 
și cunoașterea lumii sunt impregnate cultural. Elementele 
culturii formează, în fapt, condiţiile de posibilitate ale 
existenţei individului, prin intermediul cărora acesta eva- 
luează realitatea. Genealogia trebuie să descopere înseși 
originile fenomenelor culturale, adică impulsurile de pri- 
mă instanţă care le-au dat naștere, cele care au făcut din 
cultură un mijloc al dominării. lar instrumentele cele mai 
eficace ale stăpânirii sunt, am văzut, valorile morale. lată 
din ce motiv genealogia se concentrează cu precădere 
asupra lor. Ea este, înainte de toate, o genealogie 4 moralei. 

La ideea unității depline a culturii europene Nietzsche 
ajunge abia în ultima perioadă a creaţiei sale. Temeiul 
unității ei este supoziţia platonico-creștină a celor două 
„lumi“, care, după el, definește istoria Europei ca una 
profund nihilistă. În esenţă, „platonismul“ constă în 
dublarea lumii sensibile, unica reală, cu o alta, așa-zis 
inteligibilă. În virtutea caracterului ei transcendent, cea 
din urmă apare drept singura „adevărată“. În consecință, 
lumea sensibilă este evaluată ca „aparentă“, impură, 
derivată, primindu-și justificarea din exterior. După 
Nietzsche, această supozitie este prezentă de-a lungul 


44 Eric Blondel, op. cit., p. 104. 

culturii europene sub diferite înfățișări. Filozofii, bunä- 
vară, inventează „lumea adevărată“ ca una accesibilă 
doar rațiunii, cu funcţiile ei logice. Socrate și Platon sunt 
principalii ei artizani în gândirea greacă. Omul religios, 
apoi, o proiectează sub chipul unei „lumi divine“ („lumea 
cealaltă“, lumea „de dincolo”), desprinsă de natură, ba 
chiar opusă acesteia (iudaismul și, mai ales, creștinismul). 
In sfârșit, omul moral o pläsmuieste ca o „lume liberă“, 
adică „bună, perfectă, dreaptă, sfântă“ 


Cele trei creuzete ale reprezentării „cealaltă lume”: 

— filozoful, care inventează o lume a rațiunii, unde rațiunea 
și funcţiile logice sunt adecvate: — de aici provine lumea 
„adevărată“; 

- omul religios, care inventează o „lume divină“: — de aici 
provine lumea „desprinsă de natură, opusă naturii“; 


wu, 


- omul moral, care născocește o „lume liberă“: — de aici 
provine lumea „bună, perfectă, dreaptă, sfântă“ 
Elementul comun al celor trei creuzete: eroarea psihologică, con- 
fuziile fiziologice.* 


Cele trei ipostaze comportă însă o strictă istoricitate. 
(le evoluează de la invenţia (Erfindung) platonică a lumii 
adevărate, trecând prin momentele creștin și kantian 
(când „lumea adevărată“, ca lucru în sine, devine inacce- 
sibilă cunoașterii, dar rămâne accesibilă pe cale morală), 
către afirmarea inutilitatii ei (pozitivismul si liber-cu- 
getätorii) și, într-un sfârșit, către lichidarea ei (momentul 
nietzschean)*. Evoluţia acestei „erori“ ne arată în ce mod 
interpretarea genealogică scoate la suprafață deopotrivă 
iogica și istoria culturii europene, intim unite în alcă- 
tuirea ei. Figurile voinţei negative (resentimentul, con- 
știința nefericită, idealul ascetic) sunt astfel plasate nu 


4 KSA 13, 14 [168], p. 353 (VP, 8 586 C, p. 387). 
46 KSA 6, pp. 80-81 (AI, „Cum a ajuns în sfârșit «lumea adeva- 
rată» o fabulă“, pp. 470-471). 

doar sub semnul socialului, ci și sub umbrela de lux a 
metafizicii. De aceea, demascarea lor este nu doar o cri- 
tică socială (evidenţiată în capitolul precedent), ci și o 
destructie (de tip genealogic) a metafizicii. 

Structura istorică din care derivă nihilismul culturii 
europene este, așadar, după Nietzsche, metafizica aflată 
la temelia ei. Tot ce i s-a întâmplat europeanului vreme 
de două milenii apare într-o nouă lumină. Metafizica este 
„gramatica“ respectivei culturi, „logica“ ei. Gândind-o 
astfel, Nietzsche presupune că aceasta nu constă dintr-o 
simplă colecţie de idei particulare, lipsite de legătură 
intimă. Ea nu este suma concepțiilor despre lume si viata, 
așa cum s-a crezut multă vreme. În epocă, înțelegerea ei 
ca sistem unitar nu reprezenta o noutate. Pretentia de a 
descoperi unitatea internă a metafizicii a constituit imbol- 
dul decisiv al filozofiei kantiene și, mai târziu, al filozofiei 
speculative hegeliene. Deși analizele celor din urmă au 
fost hotărâtoare, Nietzsche încearcă să-și croiască 
propriul său drum, descoperind astfel un nou înţeles al 
metafizicii. Observatia de la care pleacă este extrem de 
simplă și, din anumite puncte de vedere, contestabilă: 
supoziţia centrală a metafizicii europene, cea care îi prescrie 
modul de lucru, rezidă în așa-numitul „platonism”*. Afir- 
matia trebuie privită însă în context: Nietzsche vorbește 
despre modul în care vede el metafizica, despre felul său 
particular de a o problematiza. Din acest motiv, ideea sa 
nu poate fi combătută cu alte observaţii, cu ipoteze sau 


47 Identificarea metafizicii cu platonismul, așadar cu dihotomia 
între lumea adevărată și lumea aparentă, își poate avea originile 
și într-o lectură făcută de Nietzsche în octombrie 1883, atunci când 
citește cartea lui Gustav Teichmüller, Die wirkliche und die 
scheinbare Welt. Neue Grundlegung der Metaphysik, Breslau, 1882. 
Cf. Karl Schlechta, Nietzsche Chronik. Daten zu Leben und Werk, Carl 
Hanser Verlag, München/Wien, 1975, p. 86. 

teorii concurente, ci trebuie privită în efectivitatea ei. Nu 
e important ce spune ea explicit, ci care îi este miza. Care 
i-au fost urmările? Ce mutații a generat ea în câmpul 
pândirii filozofice? Ce s-a petrecut, de fapt, odată cu ea? 


Nebunia raţiunii și revolta simțurilor 


Într-o secvenţă din Amurgul idolilor, Nietzsche pro- 
pune un exercițiu genealogic radical și totodată insolit, 
prin care încearcă să reconstituie istoria „lumii adevă- 
rate“. Întrebarea sa este cum a apărut și a evoluat această 
idee, una decisivă pentru întreaga cultură europeană. 
Ineditul ideii respective rezidă în aceea că ea ne intro- 
duce, de fapt, în ceea ce filozofia are de spus atunci când 
o interogăm cu ochi critic. Pentru filozof, lumea nu este 
așa cum pare a fi. Ea este altfel decât o percepe omul 
obișnuit, orbit de falsa strălucire a cotidianului. Dar cum 
anume a apărut — și cum s-a dezvoltat — această constantă 
a tematizării filozofice, această habitudine a ei? În ce mod 
au ajuns filozofii să creadă — și din ce motiv — că lumea 
sensibilă este iluzorie și, în consecinţă, se justifică doar 
graţie raportului cu „lumea adevărată“, unica înzestrată 
cu atributele fiinţei, sensului și absolutului? O parte a 
răspunsului se află în capitolul „Rațiunea în filozofie“, 
din lucrarea mai sus amintită, sub forma analogiei a trei 
cupluri conceptuale ce apar sub forma a trei opoziții: 
ratiune-simturi, lume adevărată-lume aparentă, fiintä-de- 
venire. Pe seama lor, Nietzsche expune două idiosincrazii 
ale filozofilor, care merită o analiză mai extinsă. 

Prima dintre ele constă în absenţa simțului istoric. 
Urmarea deficitului de istoricitate este dezavuarea 
devenirii. Filozofii privesc lucrurile, ideile și problemele 
sub specia eternității, crezând că este cu adevărat doar 

ceea ce nu devine. De aici, credința lor in concept. După 
Nietzsche, conceptele sunt însă instrumente rudimentare, 
a căror funcţie este doar aceea de a dezistoriciza realul. 
Din ce motive suspectăm devenirea? Are ea vreo vină 
„metafizică“? De ce tocmai ea ar trebui pusă la index? 
Și ce anume ne îndreptățește să mizăm, dimpotrivă, pe 
ființă? Cu alte cuvinte, de ce mai curând fiinţa decât 
devenirea? Opţiunea în cauză, exemplară în felul ei, ră- 
mâne o simplă afacere a credinţei. Or, aceasta este prin 
definiție nejustificabilă. Obiect al unei asumptii elemen- 
tare, ființa rămâne complet inaccesibilă. Cine poartă vina 
pentru această stare de fapt? Răspunsul filozofilor este 
imediat și, într-un fel, previzibil: vina aparţine corpo- 
ralitätii, adică simţurilor. Identificat cu precizie mate- 
matică, vinovatul este plasat de la bun început într-un 
sistem de corespondențe: simturi-devenire-istorie. Astfel, 
analiza se structurează pe fiecare din aceste planuri. 
Schema lor este de o claritate logică perfectă: simțurile 
ne aruncă în vârtejul devenirii, ne predau istoriei, din care 
încercăm permanent să evadăm, căzându-i însă din nou 
prizonieri. În textul amintit, ideea este formulată după 
cum urmează: 


Ceea ce este nu devine; ceea ce devine nu este... Cu toţii cred 
acum, cu disperare chiar, în ceea ce fiinteazä. Dar neputând 
ajunge în posesia sa, caută motivele pentru care sunt refuzati. 
„Trebuie ca la mijloc să fie o amägire, o înșelăciune, de vreme 
ce nu percepem ceea ce fiinteazä: unde se ascunde înșelă- 
torul?“ — L-am prins, ţipă in culmea fericirii, e senzualitatea! 
Simturile astea, care in general sunt atât de imorale, ele ne înșală 
cu privire la adevărata lume. Morala: să te eliberezi de amăgirea 
simțurilor, de fenomenul devenirii, de istorie, de minciună — 
istoria nu-i altceva decât credinţa în simţuri, credinţa în 
minciună Ka 


48 KSA 6, p. 74 (AI, „Rațiunea în filozofie“, 1, p. 465). 

In istoria metafizicii, simturile sunt privite ca prin- 
cipalul vinovat, in virtutea aspectului lor inselätor. Ele 
mint clipă de clipă, falsifică „adevărata“ lume, motiv 
pentru care nu pot fi decât „imorale“ Tocmai de aceea, 
încrederea în ele este sinonimă credinței în minciună. De 
fapt, avertizează Nietzsche, noi suntem cei care le atri- 
buie vina. Totul începe din momentul în care, imaginân- 
du-ne că este de datoria noastră să ne salvăm din 
circuitul devenirii, ne aväntäm eroic în căutarea fiintärii, 
fără a găsi însă calea potrivită de a accede la ea. Dar cauza 
neputinței noastre, a așa-zisei „inseläciuni”, nu o 
constituie simțurile. După Nietzsche, noi credem că ele 
ne înșală ca urmare a concepției noastre morale, care 
determină, în mod univoc, orientarea către ființă și deza- 
vuarea devenirii. Aproape imperceptibil, se strecoară aici 
o eroare logică, anume confuzia dintre cauză și efect, care 
reprezintă în fapt un simptom al „pervertirii propriu-zise 
a ratiunii”®. În această privință, intenţia lui Nietzsche 
este de a dezvinoväti simțurile, deplasând „vina“ din- 
spre ele către adevărata sursă a minciunii, nimeni alta 
decât rațiunea. 


[Simturile; n.n.] nu mint în nici un fel. Ce facem cu mărturia 
lor, asta abia introduce minciuna, de exemplu minciuna unită- 
tii, minciuna concretetei, a substanţei, a duratei... „Rațiunea“ 
este cauza pentru care falsificăm mărturia simțurilor. În măsu- 
ra în care simțurile arată devenirea, trecerea, schimbarea, ele 
nu mint... Dar Heraclit va avea de-a pururi dreptate cu faptul 
că ființa e o ficțiune goală. Lumea „aparentă“ este unica: lumea 
„adevărată“ nu-i decât un adaos mincinos...50 


Ce se poate remarca în paragraful de mai sus? Înainte 
de toate, acesta pune în discuţie toate cele trei distincții 


49 Ibid., p. 88 (Al, „Cele patru mari erori“, 1, p. 478). 
5 Ibid., p. 75 (Al, „Rațiunea în filozofie“, 2, p. 466). 

amintite anterior: ratiune si simţuri, lume adevărată si 
lume aparentă, ființă și devenire. În al doilea rând, pe 
fiecare dintre cele trei planuri este operată o deplasare a 
sensului, o mutație în privinţa greutății termenilor res- 
pectivi. 

Novatoare la acea vreme, abordarea lui Nietzsche nu 
a rămas fără urmări. Ea a deschis calea filozofiei decon- 
structiviste, pentru care identificarea deplasărilor de sens, 
reperabile exclusiv în imanenta textului, constituie o 
miză decisivă. Scopul acestei strategii, atât la Nietzsche 
cât si la deconstructiviști, este de a diminua forța unor 
instanţe conceptuale, de a slăbi dominaţia lor în raport 
cu termenii opuși. Textul nietzschean se referă exact la 
conceptele înzestrate cu greutate semantică, cu surplus 
de sens, care au generat cupluri opozitive definitorii 
pentru întreaga istorie a metafizicii. În limbajul decon- 
structivismului, o deplasare de sens poartă numele de 
„spaţiere“ La origine, aceasta este un procedeu tipo- 
grafic, dar ea se poate referi și la lucrurile însele. „A spatia 
un lucru“, arată Derrida, înseamnă a insera intervale în 
interstitiile acestuia, a-l dispersa, pentru a-l face să-și 
piardă aspectul compact, închis, definitiv. Astfel, spatie- 
rea deschide diferența, deconstruind și disimulând pla- 
nul initial al adevärului?'. Atât genealogia nietzscheanä, 
cât și deconstructivismul inițiază un atac la adresa 
evidenţei depline, a adevărului, a pozitivitätilor, a sen- 
sului ultim și univoc, cu toate mărci ale metafizicii clasice. 


5i Spatierea „exprimă articularea spațiului și a timpului, deve- 
nirea-spatiu a timpului si devenirea-timp a spațiului“; ea „este 
întotdeauna non-perceputul, non-prezentul si non-constientul” 
Cf. Jacques Derrida, De la grammatologie, Les Editions de Minuit, 
Paris, 1967, p. 99 (traducere parțială de Adriana Babeti si Delia 
Sepetean-Vasiliu, in: Pentru o teorie a textului. Antologie „Tel Quel” 
1960-1971, Editura Univers, Bucuresti, 1980, p. 111). 

Pentru amândouă, slăbirea opozitiilor conceptuale trece 
printr-o etapă a inversiunii. Dacă termenul secundar 
poate dobândi prioritate logică, prevalând în raport cu 
cel considerat până atunci drept principal, atunci rapor- 
tul lor nu este fix, ci ar putea fi la fel de bine inversat. 
De aici rezultă că relaţia ierarhică presupusă în cadrul 
»pozitiei iniţiale este falsă, fiind deci instituită în mod 
violent. În textul lui Nietzsche, primul concept metafizic 
supus unei spatieri este cel de „rațiune“ Pentru a-i 
demonta pretenţia de garant al adevărului, trebuie ruptă 
identitatea cu sine a rațiunii, deplasând-o astfel, sco- 
[ând-o în afara „propriului“ ei, pe care și l-a asumat de 
la începuturile grecești ale filozofiei; a spatia rațiunea 
inseamnă a o trimite într-un nou câmp, altul decât cel în 
care a funcționat până atunci, arătând în același timp că 
este total dependentă de acesta”. Bunăoară, ea ar putea 
fi expediată în câmpul sensibilităţii, dar și în cel al istoriei, 
sau chiar în amândouă. Ambele diferă total de spaţiul de 
joc în care, în granițele metafizicii tradiționale, rațiunea 
a funcţionat ca rațiune. Exact la ele se oprește Nietzsche. 

Care ar fi spatierile raţiunii, în fragmentul citat? Să 
pornim de la modul în care le identifică John Sallis, pen- 
tru a reveni apoi la textul nietzschean*. 1) Prima, sub 
forma unei elipse, marchează separatia dintre „rațiune“ 
și minciunile (falsificările) enumerate: unitate, obiecti- 
vitate, permanenţă. După exigenţele dintotdeauna ale 
filozofiei, raţiunea ar trebui să se orienteze, constant și 
univoc, numai către adevăr. O rațiune care profereazä 


52 John Sallis realizează o analiză a acestui fragment în spirit 
deconstructivist in: Spacings — of Reason and Imagination in Texts of 
Kant, Fichte, Hegel, The University of Chicago Press, Chicago/ 
London, 1987, pp. IX-XVI. 

53 Expunerea care urmează rezumă analiza lui John Sallis, op. 
cit., pp. IX-XII. 

minciuni ar fi imposibilä. Intr-un astfel de caz, ea ar 
päräsi cadrele traditionale ale gändirii, transformändu-se 
în opusul ei. Sallis crede că, în textul lui Nietzsche, ratiu- 
nea este separată de minciuni prin elipsa amintită, dar 
este separată și de ea însăși prin faptul că este pusă între 
ghilimele. E ușor de observat că, în fragmentul amintit, 
separatia dintre această „rațiune“ mincinoasä și rațiunea 
orientată către adevăr devine tot mai evidentă. 2) „În 
măsura în care simțurile arată devenirea, trecerea, schim- 
barea, ele nu mint...“ După Sallis, aici avem de-a face nu 
doar cu o critică a raţiunii, ci și cu una a metafizicii în 
întregul ei. lată din ce motiv. Enunţul de mai sus pune 
în discuție o exigentä de ordin general a metafizicii, con- 
form căreia sensul unui lucru nu este cel care apare ime- 
diat simțurilor, ci, dimpotrivă, pentru a ne apropia de 
adevăr este necesar să ne îndepărtăm de simţuri. Intru- 
cât afirmaţia lui Nietzsche se opune acestei răsturnări 
(détour), ea se opune, totodată, metafizicii înseși. 3) Sepa- 
rarea rațiunii de câmpul ei inițial este marcată nu numai 
prin a doua elipsă, ci și prin invocarea unui gânditor 
premetafizic, Heraclit, pe care Nietzsche îl consideră cel 
mai important antimetafizician din istoria filozofiei. El 
ne spune nu doar că Fiinţa este o minciună, ci și că 
această afirmaţie este etern adevărată: „Dar Heraclit va 
avea de-a pururi dreptate cu faptul că ființa este o 
ficțiune goală.“ Astfel, crede Sallis, afirmația ca atare 
trebuie separată de ceea ce ea spune, spatierea fiind 
operată aici între cei doi termeni și marcată, în text, prin 
numele lui Heraclit. 4) Abia acum devine posibilă con- 
statarea că lumea „aparentă“ este singura existentă, iar 
„lumea adevărată“ este, de fapt, o invenţie, o adăugire, 
rezultatul unei minciuni. După Sallis, Nietzsche poves- 
tește chiar istoria acestei adăugiri, identică în definitiv 
cu istoria metafizicii. Narațiunea sa genealogică (o nouă 


NIHILISM ȘI METAFIZICĂ 197 


spatiere) va explicita sensul respectivului adaos. Dar ce 
se intämplä cu acest alt sens, atunci cänd declaräm cä 
lumea aparentă este, la urma urmei, singura existentă? 
In chip imediat, arată exegetul american, este pusă aici 
la lucru o nouă spaţiere, o nouă deplasare de sens, o 
torsiune care eliberează unul dintre cei doi termeni ai 
opoziţiei, separându-l de el însuși. Această istorie este 
povestită în paragraful „Cum a ajuns în sfârșit «lumea 
adevărată» o fabulă“ (punctul 6), care ne spune că odată 
cu „lumea adevărată“ a fost „lichidatä” și cea aparentă. 
Așa cum susține Sallis, „lumea adevărată” este aici 
spatiatä prin intermediul ghilimelelor, căci ea nu este 
altceva decât o istorie, o fabulă repetată la nesfârșit, o 
citare. 5) „A fabula despre o altă lume“ („Rațiunea în 
filosofie“, punctul 6, teza 3): o astfel de fabulă nu poate 
fi decât inventată, întrucât prin ea se exprimă o „calom- 
nie” la adresa vieţii. Or, dacă rațiunea este cauza „calom- 
niei” (a falsificärii, a iluziei), atunci — arată Sallis — avem 
de-a face cu o nouă inversiune a ordinii cauzale: ratiu- 
nea devine, pentru Nietzsche, o simplă „cauză ima- 
ginară“ (o aparentă inversiune a timpului face ca 
elementul în realitate secund să fie considerat drept 
cauză). 6) Spatierea este, de fapt, o ocluziune (occludere), 
o închidere a metafizicii. După Sallis, aceasta se reali- 
zează asemenea unei absorbtii, așa cum întâlnim în cazul 
substanțelor chimice: „lumea adevărată” (o simplă 
iluzie) este absorbită de către lumea „aparentă“, proces 
desăvârșit prin faptul că ființa devine o ficțiune vidă. 
Spaţiul delimitat prin opoziţia dintre „lumea adevărată“ 
și lumea „aparentă“ este astfel anulat, închis, fiind redus 
la statutul de simplă aparenţă. El se dovedește a fi o 
imensă înșelătorie. Unicul spațiu (sau câmp) care rămâne 
este cel al lumii sensibile, al lumii devenirii, desemnată 
în trecut ca „aparentă“. În termenii filozofiei anterioare, 

singurul care rämäne in picioare este campul aparentei. 
Ocluziunea pusä in joc prin instalaréa lui ca unic camp 
rezida, totodata, in blocarea libertätii de a trece dincolo 
de el (sau prin el). Simplu spus, când „lumea adevărată“ 
dispare, rămâne doar lumea „aparentă“, care are însă 
acum un alt sens întrucât însuși statutul aparentei este 
diferit. Ea devine scena scriiturii critice, cea care anunţă 
sfârșitul metafizicii. 

Ineditul interpretării lui Sallis, rezumatä mai sus, este 
indubitabil. Ea plasează corect critica nietzscheană a 
platonismului în istoria filozofiei, desemnând-o drept 
primul proiect radical de depășire a metafizicii. Păstrând 
în minte principalele puncte ale analizei amintite, să ne 
întoarcem la textul initial, pentru a pune în evidenţă și 
alte aspecte ale sale. Fragmentul lui Nietzsche începe cu 
un enunț privitor la simțuri (care „nu mint în nici un 
fel“), pe care l-am putea situa, cu titlul de ipoteză, in 
contextul disputelor epistemologice din filozofia mo- 
dernă. Motivația acestei situări constă în faptul că, in 
fragmentul citat, termenul de „minciună“ nu face refe- 
rire la faptele morale, ci la actul cunoașterii. „Minciuna“ 
desemnează, aici, falsul. Așadar, cine este prim în actul 
cunoașterii: rațiunea sau simţurile? După cum știm, în 
teoriile moderne ale cunoașterii, adevărul cunoștințelor 
se justifică prin caracterul eminent al originii lor. Atât 
raționalismul, cât și empirismul au pornit de la această 
presupozitie. Conflictul lor a început odată cu identifi- 
carea respectivei origini, fără a pune în discuţie justetea 
supozitiei inițiale. În fond, Nietzsche pune aici problema 
adevărului. Enunţul „simţurile nu mint niciodată“ este 
sinonim cu: simțurile spun întotdeauna adevărul. În alti 
termeni, adevărul cunoștințelor este cert atâta vreme cât 
ele se rezumă la datele simțurilor. Atunci când rațiunea 
intră în scenă, tot atunci apare și eroarea: „Ce facem cu 

märturia lor, asta abia introduce minciuna, de exemplu 
minciuna unității, minciuna concretetei, a substanţei, a 
«duratei... «Rațiunea» e cauza pentru care falsificăm măr- 
turia simţurilor.“ Oare prin acest enunţ suntem retrimisi 
către empirismul cel mai radical? Dacă am privi-o 
exclusiv din perspectivă epistemologică, afirmația lui 
Nietzsche ar fi greu de susținut. Nu există o cunoaștere 
limitată la datele simţurilor. Acestea pun la dispoziție un 
divers sensibil, care ar fi însă cu totul haotic în absenţa 
rațiunii ordonatoare. Chestiunea a fost explicată convin- 
rator de către Kant și, în posteritatea sa, nici cel mai 
vehement empirist nu ar mai fi susținut posibilitatea unei 
cunoașteri exclusiv senzoriale. Enunţul „simţurile nu 
mint” este din capul locului colorat metafizic. În conce- 
perea „minciunii“, Nietzsche păstrează, aparent, „modul 
de lucru“ al metafizicii anterioare, mai precis supoziţia 
conform căreia ceea ce este prim conduce de la sine către 
adevăr, în vreme ce înșelătoria apare mai târziu. Falsul 
ar fi, astfel, exclusiv afacerea secundarului. Ideea este asu- 
mată atât de rationalistii, cât și de empiriștii moderni. Din 
acest motiv, am putea crede că „empirismul” nietzschean 
nu depășește logica modernă a relației prim-derivat, 
principal-secundar, așa cum nici empirismul lui Locke 
și Hume nu a făcut-o. Dacă în fragmentul citat are loc o 
deplasare a sensului rațiunii, în măsura în care ea era 
considerată (metafizicește) drept sursă a adevărului, în 
vreme ce Nietzsche o percepe ca fiind unicul vinovat al 
înșelăciunii, această deplasare nu este deloc radicală, căci 
empirismul modern o conștientizase deja, fără să 
depășească astfel credința metafizică menţionată. Apa- 
rent, Nietzsche rămâne fidel empirismului modern și, 
prin aceasta, metafizicii. De fapt, esenţială în analiza sa 
este tocmai identificarea „principiului“ după care a func- 
tionat metafizica modernă, anume cel al anterioritätii 

principalului față de sectsecundar. Or, exact aceasta este, 
după Nietzsche, a doua bua idiosincrazie a filozofilor. Ea 
constă „în a confunda luct lucrurile ultime cu cele prime”. 
Din cauza ei, filozofii cred red că noțiunile cele mai generale 
reprezintă începutul lucr‘tucrurilor sau chiar temeiul lor. 
Principiul acestei convingeingeri este continuarea firească a 
celui descoperit anterior. Ctr. Credinţa în temei și început este 
dublată de credința că elea elementul prim este causa sui și, 
în consecință, trebuie să fieeă fie și valoros. Astfel sunt asa-zi- 
sele valori „supreme“, pe «pe care metafizica anterioară nu 
îndrăznește să le conteste: ste: ființa, absolutul, binele, ade- 
vărul, perfecțiunea. Dimpo tnpotriva, „proveniența din altceva 
e considerată ca fiind un c@n contraargument, o contestare a 
valorii“. 

Dar din ce motiv rațiuraţiunea este incriminată? În ce 
constă, de fapt, vina ei? MI? Metafizica este dependentă de 
instaurarea rațiunii în cali calitate de garant al adevărului, 
însă motivul îl reprezintă Jnta preferința pentru un anumit 
înțeles al rațiunii, redusă la. a la statutul unei simple facultăți 
de cunoaștere, una nu doa 1doar diferită de simţuri, ci chiar 
opusă lor. Doar în virtute Zutea acestei (auto)limitäri ea se 
orientează, constant și sigur sigur, către adevăr. Există însă si 
alte ipostaze ale ei, cu ajut ajutorul cărora supremația ratiu- 
nii logice si cognitive ar put€putea fi dizolvată. Rațiunea este- 
tică, bunăoară, nu respinge nge iluzia ca opus al adevărului. 
Dimpotrivă, ea acceptă și ch și chiar favorizează jocul iluziilor 
(al simulacrelor). Cu ea, fZa, falsul își reintră în drepturi. 
Spatierea dintre rațiunea „„ea „care minte“ și „adevărata“ 
rațiune — cea care spune inv 4 invariabil adevărul — reprezintă 
mecanismul dintotdeauna una al filozofiei, acela care dä 
naștere discursului metafizi «fizic. Numai că raționalitatea de 


4 KSA 6, p. 76 (AI, „Rațiunea unea în filozofie“, 4, p. 467). 
55 Ibidem. 

tip metafizic nu poate fi identificată, simplist, cu preva- 
lenta raţiunii „care spune adevărul“. Preeminenta ratiu- 
nii (epistemo)logice apare doar în anumite scenarii 
filozofice. Din acest motiv, Nietzsche face uneori referire 
la gânditori antimetafizici: Heraclit în fragmentul citat, 
Hesiod în altele. Pe aceștia îi apreciază tocmai pentru că, 
prin enunturile lor aflate la limita filozoficului, ei scot în 
evidenţă raționalitatea simţurilor, a devenirii, a iluziei. 
În esenţă, Platon și Aristotel nu puneau în discuţie 
simțurile însele, ca și cum ele ar genera de la sine eroarea. 
Sursa erorilor nu stătea pe atunci în facultatea de cunoaș- 
tere. Filozofii greci credeau, de fapt, că însuși obiectul 
cercetării se arată în modalitatea adevărului sau, dimpo- 
trivă, în aceea a erorii. Atâta vreme cât se apleacă asupra 
devenirii, cunoașterea nu poate naște decât eroare, indife- 
rent de facultatea care este pusă în joc. Din contră, dacă 
ne îndreptăm către realitatea imuabilă, către ființă, vom 
obține cu siguranţă adevărul. Decizia lui Platon și Aristotel 
a fost să realizeze o corespondenţă între devenire și fiinţă, 
pe de o parte, și simțuri si rațiune, pe de alta. Însă nu sim- 
turile s-au făcut vinovate de eroare, ci devenirea însăși. 
Nu facultatea de cunoaștere, ci obiectul ei dă naștere 
erorii. Chestiunea adevărului era deci în primul rând 
ontologică, iar abia apoi gnoseologică%. În filozofia 
greacă, simţurile au fost cel mult „vinovatul“ secundar, 
unul mai curând involuntar. Au fost culpabilizate întru- 
cât orientau spontan către devenire, distrăgându-ne 
atenţia de la fiintarea ca atare. Decizia primă a grecilor 


56 Asa cum observă Günter Abel, Nietzsche deconstruieste deo- 
potrivă teoria adevärului-corespondenfä și conceptul metafizic al 
adevărului, fără a le înlocui cu o nouă concepție despre adevăr. 
Cf. Günter Abel, Nietzsche. Die Dynamik der Willen zur Macht und 
die ewige Wiederkehr, ed. cit., pp. 142 sq.; „Interpretationsgedanke 
und Wiederkunftslehre”, in: op. cit., pp. 88 sq. 

a fost cea de a privilegia fiinta, respingänd devenirea. 
Prevalenta ratiunii in fata simturilor este, asadar, doar o 
consecinţă. Asa-zisul rationalism grec se înrădăcinează 
într-o opţiune de ordin ontologic. În contextul amintit, 
Nietzsche deplasează raportul ontologic către cel dintre 
rațiune și simțuri, accentuându-l provizoriu pe acesta, 
dar o face din motive strategice. Rațiunea și simțurile nu 
trebuie înţelese, aici, ca simple facultăți de cunoaștere, așa 
cum ne-a obișnuit filozofia modernă. De fapt, decizia 
ontologică inițială se întemeiază într-un mod de a fi, 
într-o capacitate a omului, și nu într-un organ al cunoaș- 
terii. Miza exerciţiului nietzschean este, în secțiunea 
amintită, de a identifica tipuri ale omenescului, și nu 
esențe descărnate, nici acte ale unui subiect gnoseologic 
abstract. În definitiv, întreaga sa filozofie este o încercare 
de a descoperi tipologia elementară a modurilor de a fi. 

Spatierea dintre rațiunea mincinoasä și rațiunea care 
spune adevărul nu aduce cu sine, obligatoriu, o afirmație 
împotriva metafizicii clasice”. Critica radicală a metafi- 
zicii vine abia odată cu slăbirea, neutralizarea și dislocarea 
opozitiilor dintre ființă și devenire, respectiv dintre lumea 
adevărată și lumea aparentă. Fiinţa, respectiv lumea 
adevărată sunt dovedite a fi simple ficțiuni. Analiza dis- 
tinctiei ratiune-simturi rămâne subordonată deciziei pri- 
vitoare la celelalte două cupluri conceptuale. Deplasarea 


57 Înțelegerea filozofiei lui Nietzsche drept critică a raţiunii este 
foarte răspândită. A se vedea, de pildă, Jiirgen Habermas, Discursul 
filozofic al modernității. 12 preiegeri, traducere de Gilbert V. Lepădatu, 
Ionel Zamfir, Marius Stan, Editura All, București, 2000, p. 105, pentru 
care filozofia nietzscheană este o „critică demascatoare a rațiunii, 
ce se pune ea însăși în afara orizontului rațiunii“; de asemenea, Cf. 
Mihailo Djuric, Nietzsche und die Metaphysik, ed. cit., care urmărește 
pas cu pas critica nietzscheană a rațiunii pe fiecare dintre palierele 
criticii kantiene (rațiune teoretică, rațiune practică, intuiţie estetică). 

semnificativă operată în cadrul ei constă în faptul că 
atributul esenţial al raţiunii — anume luciditatea, con- 
ştiinţa — este transferat dinspre rațiune către simțuri. Ea 
este însă analoagă deplasării „adevărului“ dinspre „lumea 
adevărată“ către „lumea aparentă“ și, totodată, a proprie- 
tätilor ființei dinspre ființă către devenire. „A conferi deve- 
nirii caracterul ființei“ — acest imperativ are un corespondent 
și privitor la raportul simturi-ratiune. Simturile sunt 
privite, aici, ca și cum ar fi conștiente de ele însele, iar 
aceasta este urmarea firească a credinţei conform căreia 
eroarea provine din intruziunea rațiunii în afacerea 
simțurilor. După cum vom vedea, la fel se întâmplă cu 
instinctele, cărora le este atribuită aceeași proprietate a 
„conștiinței de sine“ 


Inocenta instinctelor. Vina lui Socrate 


Așa cum am putut constata din fragmentul analizat, 
rațiunea se face vinovată deoarece a dublat lumea ca 
atare, singura existentă, cu o așa-zisă „lume adevărată“ 
În opinia lui Nietzsche, acest lucru s-a întâmplat odată 
cu Socrate, primul filozof care a exagerat importanța 
raţiunii, dând astfel naștere unei enorme erori. 


Încerc să pricep din ce idiosincrazie provine acea echivalare 
socratică, rațiune = virtute = fericire: ea fiind, dintre toate, cea 
mai bizară echivalare posibilă și căreia cu deosebire i se împo- 
trivesc toate instinctele mai vechiului elen.>® 


55 KSA 6, p. 69 (AL, „Problema lui Socrate“, 4, p. 461). În paralel cu 
fragmentul din Amurgul idolilor pot fi consultate următoarele aforisme 
scrise în 1888 și publicate postum: KSA 13, 14 [92], pp. 268-270; KSA 
13, 14 [94], pp. 271-272; KSA 13, 14 [99], pp. 276-278; KSA 13, 14 [100], 
p. 278; KSA 13, 14 [111], pp. 288-289; KSA 13, 14 [129], pp. 310-312 
(pentru toate aceste fragmente, VP, §§ 430-437, pp. 279-287). 

În ce anume constă „problema lui Socrate” si care sunt 
acuzele aduse lui? În ce privință decizia sa a fost defini- 
torie pentru cursul ulterior al gândirii filozofice? Dacă 
în secvența anterioară am avut de-a face cu problema- 
tizarea raportului ratiune-simfuri, acum este pusă în 
discuție relația ratiune-instincte. Pe scurt, vina lui 
Socrate, „problema“ lui, constă în faptul că a preamărit 
rațiunea, defavorizând instinctele. Filozoful grec nu era 
însă un caz excepțional, aflăm în continuare, ci simp- 
tomele decadentei, care il caracterizau pe deplin, aveau 
deja o largă răspândire în Atena vremii sale. 


Același soi de degenerescentä se pregătea pretutindeni pe 
tăcute: vechea Atenă era pe sfârșite. — Iar Socrate înțelegea că 
toată lumea avea nevoie de el — de remediul, de terapia, de 
ingeniosul său procedeu personal de autoconservare... Pretu- 
tindeni instinctele se aflau în stare de anarhie; pretutindeni 
omul se găsea la cinci paşi de exces: acel monstrum in animo 
constituia pericolul general. „Instinctele vor să se erijeze în 
tiran; trebuie inventat un contratiran mai puternic... 


Împotriva anarhiei tiranice a instinctelor intră în scenă, 
ca soluţie salvatoare, un „contratiran” redutabil, anume 
rațiunea însăși, împreună cu principala sa armă de luptă, 
dialectica. Aparent, problema cu care s-a confruntat 
Socrate este de natură morală: lipsea pe atunci stăpânirea 
de sine. Socrate s-a vrut a fi medicul providential. 
Nietzsche strecoară însă aici un sâmbure al îndoielii. 
„Anarhia instinctelor“, faptul că ele „se ridicau unele 
împotriva celorlalte“ și, de aceea, „nimeni nu se mai 
stăpânea pe sine“, era oare o boală reală, care trebuia 
urgent vindecată? Din punct de vedere moral, absența 
stăpânirii de sine periclita existenţa cetăţii. După 
Nietzsche, în Atena acelor vremuri ea reprezenta o boală 


5 KSA 6, p. 71 (AI, „Problema lui Socrate“, 9, p. 463). 

sufleteascä. „Conceptia despre moralä a filozofilor greci 
de la Platon încoace este condiționată patologic.”° Or, 
dacă boala era într-un stadiu avansat, trebuia adoptată 
terapia de șoc. Aceasta pare să fie chiar soluţia socratică. 
Dar era ea cu adevărat necesară? Nu cumva problema 
insäsi a fost mai întâi inventată, în intenția de a impune, 
astfel, o pretinsă terapie salvatoare? Către această idee 
se orientează exercițiul nietzschean. Rezolvarea socratică 
este demontată în doi pași. 

Mai întâi, nu avem de-a face cu o veritabilă soluție, 
căci ea a survenit în absenţa posibilității de a alege. Dacă 
rațiunea a fost considerată salvatoare, aceasta s-a întâm- 
plat fără ca Socrate și atenienii, „bolnavi“ de anarhia 
instinctelor, să poată opta între mai multe căi. Ei „nu erau 
liberi să fie rationali”, ci acesta „era mijlocul lor ultim”e!. 
Asa își explică Nietzsche fanatismul cu care gândirea 
greacă îmbrățișează raționalitatea așa-zis salvatoare 
propusă de Socrate. Or, „alegerea“ neliberă este, de fapt, 
non-rationalä. A nu putea alege deliberând conștient este 
un act potrivnic rațiunii. Ca pretins remediu, raţiunea 
intră în scenă printr-un act non-rational. De aceea, pe 
urmele lui Socrate, comportamentul grecilor ajunge curând 
să fie „absurd de raţional“. Expresia semnifică paradoxul 
prin care rațiunea se instaurează ca remediu unic folo- 
sindu-se în acest scop chiar de „altul“ ei, non-ratiunea. 

În al doilea rând, Nietzsche arată că Socrate era un fals 
medic, un închipuit mântuitor, iar remediul său repre- 
zenta o simplă amägire: 


E o autoamăgire din partea filozofilor și a moralistilor să se și 
desprindă din décadence în virtutea faptului că se räzboiesc ct 
ea. Desprinderea nu le stă în puteri: ceea ce ei aleg ca mijloc 


60 KSA 6, p. 72 (ibidem, 10, p. 464). 
61 KSA 6, p. 72 (ibidem, 10, p. 463). 

ca salvare, nu e, la rândul său, decât iarăși doar o expresie a 
acestei decadence ~ ei îi modifică expresia, pe ea însă n-o inlä- 
tură. Socrate a fost o neînțelegere; întreaga morală a îndreptării, 
cea creștină și ea, a fost o neînțelegere... Lumina de zi cea mai 
crudă, raționalitatea cu orice pret, viata la modul lucid, rece, 
prevăzător, conștient, fără instinct, împotrivindu-se instinc- 
telor, toate acestea la rândul lor nu erau decât o boală, o altă 
boală - și nicidecum o reîntoarcere la „virtute“, la „sănătate“, 
la fericire...2 


Pasajul de mai sus dovedește că simpla inversiune a 
doi termeni, într-un sistem de referință dat, nu conduce 
niciodată la depășirea lui. Nietzsche este perfect conștient 
de statutul slab al inversiunii și, de aceea, încearcă să 
demaște soluția socratică. La rădăcina demersului său 
critic se găsește ideea conform căreia războiul declarat 
decadentei, universal instaurată în epoca sa, nu iese din 
logica decadentei, din acea Stimmung pe care o pune în 
joc. Logica lui „contra“ nu este alta decât logica lui 
„același“. În cazul de faţă, ea este o logică în esenţă reac- 
tivă, având permanent nevoie de suport, de situații date, 
pentru a se desfășura in forma frustä a negatiei deter- 
minate. Opoziția pură, cea în care unui termen îi este 
descoperit și opus contradictoriul său, nu reprezintă 
soluția pentru ieșirea din spațiul de joc descris și domi- 
nat de primul termen. Pentru Nietzsche, viata însăși este, 
prin definiție, afirmativă. Din acest motiv, logica reactivă 
nu doar că nu propune „altceva“, neputând reprezenta 
un „remediu“, ci se dovedește cel puţin la fel de bolnavă 
ca logica pe care vrea s-o depășească. Socrate este, de 
fapt, un pacient printre alții, și nu un medic. Suferă de 
aceeași boală precum contemporanii săi atenieni. Prin 
terapia pe care singur şi-o prescrie, el devine bolnavul 
prin excelență. Tratamentul administrat îi accentuează 


62 KSA 6, pp. 72-73 (ibidem, 11, p. 464). 

boala, multiplicându-i chipurile si efectele. Anarhia in- 
slinctelor nu este depășită prin recursul la rațiune. Dim- 
potrivă, adevărata boală apare chiar atunci când resimțim. 
ca necesară combaterea instinctelor. Acesta reprezintă 
simptomul cel mai evident al absenței creșterii, deci al 
negării vieții: „A trebui să combati instinctele — aceasta-i 
formula pentru décadence: cât timp viata e în creștere, feri- 
cirea echivalează cu instinctul.”® 

În analiza sa, Nietzsche nu recurge la o banală inver- 
siune, chiar dacă, printr-o mișcare opusă celei socratice, 
revalorizează instinctele în detrimentul raţiunii. Care este 
de fapt miza afirmațiilor sale, la prima vedere total con- 
tradictorii? Ele ne arată că războiul declarat decadentei 
nu iese din logica acesteia. Ea este, în acest context, chiar 
logica descrisă prin așa-zisa anarhie a instinctelor, una 
care reușea să domine, din umbră, viata atenienilor din 
vremea lui Socrate. lar războiul împotriva acestei logici 
se voia purtat din perspectiva rațiunii, despre care același 
Socrate credea că este opusul absolut al instinctelor. 
Astfel, el încerca să depășească o anumită logică prin- 
tr-un „principiu“ pe care îl credea a fi exterior ei. Este 
tocmai ceea ce Nietzsche vrea să demaște. Acest pretins 
„altul“ este de fapt o simplă invenţie, o instanţă supra- 
pusă abuziv peste unica realitate, cea a instinctelor. De 
la simpla adăugare până la supraordonarea violentă nu 
a fost decât un pas. Socrate l-a parcurs din cauza supra- 
licitării pretinsei opoziții dintre rațiune și instincte. De 
aceea era necesară dialectica. Introducerea contradictiei 
în inima gândirii este simptomul celei mai urâte boli 
întâlnite în Grecia antică. Prin intermediul dialecticii se 
exprimă doar voinţa slabă, negativă, al cărei mod de 
a fi este reacția față de situaţiile deja date, „legitima 


63 KSA 6, p. 73 (ibidem, 11, p. 464). 

apărare“, reprezentarea puterii în absența acesteiasf. 
Ironia socratică se încadrează aici. lată din ce motiv 
supremația rațiunii a apărut concomitent cu dialectica, 
acest teribil „mod de utilizare“ al ei, conducând astfel, 
în mod nemijlocit, la o deplină instrumentalizare a 
„realului“ 

Prin cele de mai sus, Nietzsche arată că „logica“ 
instinctelor este de nedepășit. Rațiunea este imanentă 
acestei logici. Ea izvorăște din jocul instinctelor, și nu din 
afara lor. În alți termeni, ea este „o stare relationalä a 
diferitelor pasiuni și dorințe“, care au propria lor formă 
de raționalitate“. Din acest motiv, discursul despre ratiu- 
ne va trebui purtat, de acum încolo, din „punctul de 
vedere“ al instinctelor, și nicidecum invers. Aparenta 
inversiune este o mișcare prin care Nietzsche nu doar 
salvează instinctele de sub tirania rațiunii, ci totodată 
eliberează un spațiu al discursului despre instincte 
nesubsumabil discursului dominant al raţiunii. Cel din 
urmă trebuie să devină imanent planului instinctelor. În 
alte paragrafe, Nietzsche va susține că rațiunea este 
dependentă de instincte; ea derivă din jocul lor, fiind, în 
raport cu ele, secundă și marginală. Deocamdată, este 
vorba doar de o neutralizare a discursului rațiunii și, 
totodată, de stabilirea „planului“ în care va fi dezbătută 
problema rațiunii. În fond, valoarea instinctelor este 
diferit configurată în cele două contexte din paragraful 
amintit. În primul caz, avem de-a face cu instinctele care 
suportă un „altul“ al lor, chiar dacă unul aparent, și 
anume rațiunea. În al doilea caz, faptul nu mai este 
posibil, întrucât întregul exercițiu se desfășoară în ima- 
nenta instinctelor. Planul instinctelor nu mai suportă 


64 KSA 5, p. 369 (GM, III, § 14, p. 406). 
6 KSA 13, 11 [310], p. 131 (VP, § 387, p. 246). 

exterioritatea, nici vreun remediu transcendent. Dar, 
tocmai de aceea, el nici nu va mai putea fi suspectat, adus 
in fata unui tribunal fictiv al ratiunii. Nu va mai putea 
fi acuzat, tratat ca vinovat principal, ca „negativul” „ade- 
văratei“ ființe umane. Vinovätia este posibilă doar atunci 
când intuim un dincolo, un altceva, o altă logică decât 
cea de referinţă. Ideea vinei este însă aici complet neu- 
tralizată. Ca urmare, raţiunea însăși trebuie văzută de 
acum înainte drept singura vinovată. 

Revine astfel întrebarea dacă nu cumva Nietzsche 
operează o simplă inversiune, dezvinovätind instinctele 
și învinovățind, în locul lor, rațiunea. După cum se poate 
observa, vina apărută în cazul rațiunii nu este de același 
fel cu precedenta „vină“, atribuită eronat instinctelor. 
„Vina“ instinctelor era morală, cea a raţiunii este meta- 
fizică. Este vina de a separa radical între două aspecte 
care fac parte din același plan, cel al imanentei instinc- 
telor, sinonim în fapt planului ca atare al vieții. Aparent, 
rațiunea este cea care operează această separație între ea 
însăși și instincte. De fapt, rațiunea nu este altceva decât 
rezultatul unor instincte slabe, care se răzvrătesc și devin 
dominante. Vina instinctelor apărea, anterior, din slă- 
biciunea lor și dădea naștere, din chiar acea slăbiciune, 
rațiunii reci și lucide, văzută drept un „altul absolut“ al 
instinctelor. În al doilea moment, vina rațiunii provine 
de asemenea din slăbiciunea instinctelor, dar este, ca să 
spunem astfel, conștientă de sine. Între cele două momente 
~ sau între cele două tipuri de vină — se modifică sensul 
însuși al raţiunii. Se schimbă, in fond, sensul luciditätii, 
al conștiinței. Acestea din urmă ajung să fie proprietăți 
ale câmpului instinctelor, care devine unicul înzestrat cu 
sens. Nu mai este rațiunea cea care aruncă o lumină în 
lumea instinctelor, ci instinctele își sunt acum autosu- 
ficiente, dobândind propria formă de luciditate. Rațiunea 

este „släbitä”, nu se mai poate „separa” de instincte. Nu 
mai este in stare sä descrie propria ei logicä si, deopo- 
trivä, pe cea a instinctelor. La capät de drum, la sfärsitul 
metafizicii, ea devine un simplu moment al unei alte 
logici, cea pe care instinctele însele o configurează. 
Prin urmare, nu avem de-a face cu o inversiune, ci cu 
deplasarea raportului instincte-ratiune. Atâta vreme cât 
rațiunea era considerată singurul remediu pentru mala- 
dia instinctelor, ea era chemată să descrie întreg spațiul 
de joc, raportul și diferența dintre instincte și rațiune. 
Atunci când Nietzsche demască rațiunea ca fals remediu, 
nu opusul ei se instalează ca „soluţie“, ca și cum ar lua 
locul rațiunii. Dimpotrivă, planul instinctelor ajunge să 
„comande“ spațiul de joc, raportul, diferenţa dintre in- 
stincte și rațiune. Cu alte cuvinte, nu este inversat un 
raport, ci este deplasat principiul respectivului raport. 
Diferenţa dintre instincte și rațiune devine acum alta, 
modificându-se însuși statutul ei. Rațiunea se voia ante- 
rior altul radical al instinctelor, pentru a deveni, la 
capătul istoriei pe care a inaugurat-o, un altul relativ, pro- 
fund dependent de logica instinctelor. Ea este acum 
derivată din instincte și, în noile condiţii, nu mai poate 
hotărî absolut nimic cu privire la sine sau la instincte. 
Ea nu mai are o logică proprie. Însă pentru a se ajunge 
aici, trăsătura ei definitorie, anume luciditatea (con- 
știința), a fost transferată instinctelor. În acest scop, 
instinctele au fost confruntate simbolic cu rațiunea, căci 
doar astfel putea fi operată respectiva deplasare de sens. 
Nietzsche nu inventează o nouă teorie, ci proiectează un 
spaţiu al discursului în interiorul căruia vechile pozi- 
tivitäti, dependente de vechiul discurs al rațiunii, își 
pierd valabilitatea, deschizând calea unor noi sensuri 
posibile. Nu întâmplător, Nietzsche arată că instinctele, 
în tensiunea lor către putere, încearcă de fapt să filozo- 

feze°. Din spațiul lor de joc se naște cel mai înalt pisc al 
rațiunii. 


Sentimentele și metafizica. Sfârșitul unei erori 


După simțuri și instincte, Nietzsche redescopera si 
valoarea sentimentelor, pe care le smulge de sub falsa 
dominație a rațiunii. Într-un aforism târziu este propusă 
o „psihologie a metafizicii“, menită să dezvăluie meca- 
nismul existenţial din care izvorăște eroarea încrederii 
nemäsurate în rațiune. Totul pornește de la logică, 
deoarece „lumea adevărată” este inventată în virtutea 
principiului noncontradictiei. Ea apare prin opoziție cu 
lumea sensibilă, mai precis cu modul în care o percepem. 
Rațiunea este cea care ne spune că „dacă A este, atunci 
trebuie să fie și conceptul său opus, B”. În spatele acestui 
raționament se află însă doar anumite sentimente: 


Suferinta este cea care inspiră aceste raționamente: de fapt, ele 
sunt dorințe ca o asemenea lume să existe; de asemenea, prin 
faptul că o altă lume mai valoroasă este imaginată se exprimă 
ura împotriva unei lumi care te face să suferi: resentimentul 
metafizicienilor faţă de real este aici creativ.% 


În această lume, principala cauză a suferinței pare a 
fi devenirea. Expresiile ei — schimbarea și accidentul, 
afectele și irationalul — devin mobile ale suferinţei. Ele 
intră în compoziția lumii, neputând fi nici înlăturate, dar 
nici ținute în frâu. Din acest motiv, susține Nietzsche, 
frica de suferință a dat naștere unei alte lumi, în care 
cauzele suferinţei terestre nu-și au locul. Devenirea, afec- 
tele, întâmplarea au devenit atribute ale „lumii aparente“, 


66 KSA 5, p. 20 (BR, § 6, p. 14). 
67 KSA 12, 8 [2], pp. 327-328 (VP, § 579, pp. 372-374). 

opusele lor fiind plasate si ordonate intr-o „lume 
adeväratä”®®. 

Dacä revenim la paragraful anterior, observäm cä eroa- 
rea rationamentului amintit constä, dupä Nietzsche, in 
modalitatea de constructie a conceptelor opuse si in cre- 
dinta cä, dacä unul dintre opusi are realitate, este nece- 
sar ca si celui de-al doilea sä-i corespundä una. Ratiunea 
este cea care inventeazä astfel de rationamente si credinte, 
dar ea nu trebuie sä aibä si ultimul cuvänt. Adeväratul 
motiv al construcţiei opozitiilor conceptuale se ascunde 
în chiar originea conceptelor, care se găsește în sfera 
practică a utilității. 


Nu trebuie să apelăm în mod necesar la o sursă supranaturală a 
rațiunii pentru a explica originea acelor opoziții: este suficient 
să confruntăm geneza adevărată a conceptelor: acestea provin 
din sfera practică, din sfera utilității, fiind tocmai de aceea 
înzestrate cu o credință puternică (noi am inceta să mai existăm 
dacă nu am rafiona conform acestei rațiuni: dar astfel ceea ce 
ea susține nu este încă „demonstrat“.6? 


Să reținem deocamdată că explicaţia „psihologică“ se 
oprește aici la sfera practică a vieții, la punctul de vedere 
al utilității în vederea conservării puterii. Această sferă 
practică face posibile două comportamente, total diferite: 
unul activ, al impunerii valorilor și idolilor prin extin- 
derea dominației asupra celorlalte voințe de putere, si 
altul reactiv, de conservare și securitate, izvorât din frica 
de noutate și de suferinţă, din ură și resentiment. Ideea 
este formulată explicit într-un alt paragraf, în care 
Nietzsche arată, la fel ca în fragmentul anterior, că 
„lumea adevărată” este inventată din cauza fricii de sufe- 
rintä, întrebându-se totodată care este tipul de om care 


68 KSA 13, 18 [16], pp. 536-537 (VP, § 576, p. 371). 
6 KSA 12, 8 [2], p. 328 (VP, 8 579, p. 373). 

devine sceptic fatä de lumea sensibilä, ajungänd sä crea- 
dă într-una „adevărată“, a fiintarii. Altfel spus, ce tip de 
voință de putere acționează aici? 


Care specie de om reflectează astfel? O specie neproductivă, 
suferindă, o specie dezgustată de viata. 

.. Credinţa că lumea care ar trebui să fie este, există într-ade- 
văr, este o credinţă a celor neproductivi, care nu vor să creeze 
o lume așa cum trebuie ea să fie. Ei o postulează ca reală și 
caută mijloacele și căile pentru a accede la ea. „Voința de 
adevăr“ ~ ca neputinţă a voinţei de a crea.70 


„Lumea adevărată” este invenţia omului reactiv. 
Lipsit de voinţă creatoare, el o înlocuiește cu voința de 
adevăr. Deși reactiv, acest tip de om nu și-a epuizat „forța 
de a interpreta“, fiind capabil să creeze noi ficțiuni. In 
această categorie se încadrează perfect filozoful, omul 
religios și cel moral. 

Spre deosebire de omul reactiv, nihilistul deplin nu 
mai crede într-o altă lume, dar totodată consideră că 
această lume ar trebui să nu existe deloc. El „nu mai 
deţine forța de a interpreta“ întrucât este „lipsit de voință 
și de forţă“ și, de aceea, crede că în lucruri există deja o 
voinţă și un sens, la care este necesar să se raporteze. 

În contrast cu aceste două tipuri de om apare cel 
înzestrat cu „voinţă de a crea“, de a impune lucrurilor 
propriul său sens. Modul său de a fi este afirmativ și 
ludic, el apărând la „sfârșitul unei lungi erori“, atunci 
când „lumea adevărată“ devine o fabulă și, odată cu 
retragerea ei, dispare și lumea „aparentă“ 


Dacă ne-am imagina specia opusă de om, am vedea că ea nu 
are nevoie de credinţă în ceea ce este; ba mai mult, ea ar 
dispretui acest imuabil ca pe ceva mort, plictisitor, indi- 
ferent...” 


"7 KSA 12,9 [60], p. 365 (VP, § 585 A, p. 381). 
71 Ibidem. 

O specie de fiinţe înzestrate cu forță si caracter ludic ar aproba, 
într-un sens eudemonist, tocmai afectele, irationalul și schim- 
barea, împreună cu toate consecinţele lor: pericolul, contrastul, 
dispariția etc.’? 


Într-un cunoscut capitol din Amurgul idolilor („Cum 
a devenit în sfârșit «lumea adevărată» o fabulă“)5, 
Nietzsche povestește istoria unei teribile „erori“ 
filozofice: doctrina celor două „lumi“ După ipostazele 
ei platonico-creștine, amintite deja, urmează momentul 
Kantian, conform căruia lumea adevărată este inacce- 
sibilă cunoașterii, dar rămâne utilă sub forma impe- 
rativului moral? Mai târziu apare momentul pozitivist, 
pentru care lumea adevărată este nu doar necunoscută, 
ci și inutilă moralicește. Din perspectiva istoriei acestei 
„erori“, situaţia din urmă reprezintă „cel dintâi căscat al 
rațiunii“, care anunţă primele ei slăbiciuni”. După cum 
știm din alte paragrafe, rațiunea este vinovată pentru 
deprecierea devenirii și a corporalitätii, pe care o duce 
la îndeplinire cu ajutorul limbajului și al logicii. Unitatea, 
identitatea, durata, substanţa, cauza, fiinţa — toate sunt 
consecința credinţei în rațiune. „Cealaltă lume” este de 
fapt totuna cu nefiinta, cu absenţa vieții, cu lipsa voinței 


72 KSA 13, 18 [16], pp. 536-537 (VP, 8 576, p. 371). 

73 KSA 6, pp. 80-81 (Al, pp. 470-471). 

74 O analiză preliminară a chestiunii se găsește în KSA 3, 
pp. 12-15 (A, Prefatä, § 3, pp. 12-14). 

75 Istoria erorii centrale a culturii occidentale, reconstruită de 
Nietzsche, a fost comparată cu tema heideggeriană a istoriei 
metafizicii occidentale ca istorie a fiinţei (sau ca destin al fiinţei). 
Cf. Jörg Salaquarda, „Einleitung“, in: Jörg Salaquarda (Hg.), 
Nietzsche, Wissenschaftliche Buchgesellschaft, Darmstadt, 1980, 
p- 16, nota 11. Pentru reconstrucţia criticii platonismului, în calitate 
de critică a filozofiei occidentale, în întreaga operă a lui Nietzsche, 
a se vedea Wiebrecht Ries, Friedrich Nietzsche: Wie die „wahre Welt“ 
endlich zur Fabel wurde, Schliiter, Hannover, 1977. 

de a träi. „Instinctul epuizärii vitale, iar nu cel al vietii, 
a creat «lumea cealaltä».”7° Cu alte cuvinte, imaginarea 
unei „lumi adevărate“ este opera voinţei reactive, care 
spune „nu“ vieții, cu toate că iluziile ei rămân, în esență, 
necesare vieții. 

Dacă „lumea adevărată“ nu mai este de folos, atunci 
se cuvine a fi îndepărtată. Doar că odată cu ea este dizol- 
vată și „lumea aparentă“, întrucât dispare motivul pen- 
tru care lumea simţurilor și a instinctelor, unica existentă, 
a fost numită „aparentă“. După Nietzsche, a venit vre- 
mea ca ea să-și recâștige demnitatea pierdută, revenind 
la vechiul ei statut. Radicalitatea acestui gest necesită o 
„reevaluare a tuturor valorilor“ la fel de abruptă. Ce se 
întâmplă însă cu „lumea cealaltă“? Concepută, de-a lun- 
gul unei întregi istorii, ca unica „adevărată“, perfect reală 
prin sine însăși, ea se dovedește a fi simplă iluzie, pro- 
iecție omenească, invenție, interpretare. În fragmentul 
amintit, Nietzsche are în vedere două momente. Mai întâi, 
sensul celor două „lumi“ trebuie inversat: „lumea ade- 
vărată“ a metafizicii și a religiei creștine nu este decât ilu- 
zie, ficțiune, lume inautentică, iar „lumea aparentă“ 
numită astfel din perspectiva metafizicii — este singura 
care există în mod real. Apoi, trebuie „lichidate“ înseși 
atributele de „adevărat“ și „aparent“, întrucât există o 
singură lume, cea a devenirii. Exact acesta este „sfârșitul 
celei mai lungi erori” Sau, cu o imagine ce trimite la 
originea platoniciană a ontologiei, este „momentul celei 
mai scurte umbre“. În dialogurile sale, Platon uzează de 
metafora luminii în scopul de a clarifica raportul dintre 
lucrurile sensibile și Idei, spunând că Ideea supremă, 
Binele, este sursa de lumină (condiţia de posibilitate) a 
inteligibilului, tot așa cum Soarele este sursa de lumină 


will 


76 KSA 13, 14 [168], p. 353 (VP, § 586 C, p. 387). 

a celor sensibile. În același registru, filozoful grec afirmă 
că lucrurile sensibile sunt doar umbre ale Ideilor. 
Nietzsche trimite direct la această imagine platoniciană. 
„Momentul celei mai scurte umbre“ survine atunci când 
această lume nu mai este dublată de o alta „adevărată“, 
de o lume a ființei, a absolutului, a lucrurilor prime și 
ultime. Odată ce lumina dispare, umbra ar trebui să se 
retragă și ea. Pentru Nietzsche, umbra nu simbolizează 
sensibilul ca atare, ci diferenţa dintre inteligibil și sensibil. 
Or, cea din urmă nu poate fi anihilată complet. Ea dispare 
în calitate de separație a celor două lumi, fiind însă 
păstrată ca diferenţă între devenirea și ființa lucrurilor 
intramundane”. Lucrurile nu mai sunt simple umbre ale 
inteligibilului. În cuprinsul lumii, umbra rezultă acum 
din chiar raporturile lucrurilor. Fiecare le face umbră 
celorlalte, suportând în același timp umbrele lor. Dife- 
renta intramundanä, singura acceptabilă, există în 
virtutea pluralitätii, invariabil înscrisă în structura lumii. 
lar lumea nu este altceva decât teatrul de luptă al diver- 
selor forțe, asemenea unei scene pe care se perindă o 
mulțime de măști și interpretări, care își dispută întâie- 
tatea în chip deopotrivă ludic și tragic. 

Deplasând ideea de diferenţă către spațiul intramun- 
dan, Nietzsche vrea să dizolve credinţa în temeiul lucru- 
rilor, punând totodată în discuţie însăși „logica“ pe 
care ea se sprijină. Diferenţa se conjugă acum doar la 
plural. Jocul diferențelor nu mai funcţionează însă ca 
un veritabil principiu. Acesta nu mai oferă o justifi- 
care universală, pierzându-și sarcina pe care i-a atri- 


77 Eugen Fink (Nietzsches Philosophie, W. Kohlhammer Verlag, 
Stuttgart, 1960, pp. 144-147), a cärui interpretare am urmat-o aici, 
sustine cä Nietzsche respinge forma teologicä a diferentei ontolo- 
gice, gändind-o ca diferentä cosmologicä. 

buit-o gândirea metafizicä”®. El își conservă totuși puterea 
de descriere — de prezentare (Darstellung) — a unei lumi 
plural constituite. 


De la iluzia adevărului la adevărul iluziei 


În aforismele sale, Nietzsche pune pe rând în discuție 
toate conceptele și habitudinile filozofiei (și totodată ale 
religiei, culturii etc.). Tehnica sa de „luptă“, în fata aces- 
tora, constă în evidenţierea originii lor. Religia, cultura 
și filozofia dau naștere unor iluzii consolatoare, ima- 
ginate în vederea conservării vieții. Din acest motiv, sta- 
tutul lor este cel al unor interpretări. Mai precis, ele sunt 
interpretări aparținând forţelor reactive. În ele se exprimă 
vointele de putere slabe (negative), care nu urmăresc 
creșterea, ci doar securizarea vieții. Credinţa in iden- 
titatea lucrurilor și în adevăr, obisnuinta de a schematiza 
realul prin intermediul categoriilor, al cauzelor, scopu- 
rilor și legilor, al unor fantazări precum ființa, Dumnezeu, 
subiectul etc. reprezintă, probabil, cele mai importante 
iluzii „logico-metafizice“ Astfel însă, ele nu sunt mai 
putin interpretări, deci conferiri de sens și, totodată, 
evaluări prin intermediul cărora privim viata. Totuși, 
acestea nu reprezintă singurele forme ale iluziei. Min- 
ciuna sau aparența sunt prezentate și sub un alt chip. 
Există, în afara celor amintite, și iluzii „nevinovate“, per- 
fect ludice. Sunt manifestările libere ale vointelor de 
putere afirmative. Altfel spus, sunt fictiunile artistice, 


78 În opin hi Deleuze, filozofia vointei de putere, axatä pe 
supoziţia diferenţei, „trebuie să înlocuiască, să distrugă și să depä- 
șească vechea metafizică“. Cf. Gilles Deleuze, Nietzsche et la philo- 
sophie, ed. cit., p: 95. 

exprimäri ale vointelor de putere care tind spontan cätre 
creșterea puterii. 


Toate interpretările de până acum au avut un anumit sens 
pentru viață — de conservare, de a o face acceptabilă, sau de 
înstrăinare, de rafinare, chiar și de separare a ceea ce era bolnav 
și de atrofiere. Noua mea interpretare conferă filozofilor viito- 
rului, ca stăpâni ai pământului, o necesară seninătate.” 


Ne-am putea întreba, în continuarea analizei prece- 
dente: există oare o deosebire profundă între aceste două 
tipuri de interpretări, cele trecute (metafizice) și „noua 
interpretare“, nietzscheană“, ce recunoaște prezența 
necesară (dorită și benefică) a iluziilor artistice? Ambele 
sunt, desigur, forme ale iluziei. Sunt pläsmuiri, fabulatii, 
minciuni. Dar, așa cum susține Nietzsche, „minciuna este 
necesară“ 


Avem nevoie de minciună pentru a înfrânge această realitate, 
acest „adevăr“, adică pentru a trăi. Faptul că minciuna este 
necesară pentru a trăi tace parte și el din acest caracter teribil 
si îndoielnic al existentei.®! 


Cum am putea distinge între minciunile „adevărate“ 
și cele „false“? Pentru a răspunde la această întrebare, să 
ne amintim câteva rezultate ale secventelor anterioare. 
Mai întâi, privitor la lumea anorganică, am întâlnit 
remarca: „Aici domnește «adevärul»!”#? Ce semnifică 
acest fapt? În contextul respectiv, conceptul de adevăr nu 
este folosit în sens peiorativ, drept creație a vointelor de 


79 KSA 11, 40 [12], p. 633. 

80 După Jaspers, filozofia nietzscheană, axată pe tema voinţei 
de putere, trebuie privită ca „o nouă interpretare“. Cf. Karl Jaspers, 
Nietzsche. Einfiihrung in das Verstiindnis seines Philosophierens, ed. 
cit., p. 290. 

81 KSA 13, 11 [415], p. 193 (VP, 8 853, p. 546). 

82 KSA 11, 35 [53], p. 536. 

putere slabe (negative). Dimpotrivă. În al doilea rând, 
discutând despre vinovăția rațiunii odată cu Socrate, 
Nietzsche susține că „atâta timp cât viata e în creștere, 
fericirea echivalează cu instinctul“5. Jar în alt capitol 
arată că simțurile „nu mint în nici un fel. [...] În măsura 
în care simţurile arată devenirea, trecerea, schimbarea, 
ele nu mint...“ Invocarea lui Heraclit, în același frag- 
ment, are efectul de a ne convinge că devenirea este sin- 
gura realitate. Lumea numită în trecut „aparentă“ este 
unica existentă. 

Cum sunt posibile aceste afirmații, atâta vreme cât 
fictiunile (iluziile, minciunile) sunt instituite drept sin- 
gurele reale? Cum putem invoca „adevărul“ și termeni 
analogi acestuia, precum „fericirea“, dacă am decis deja 
că totul este aparență? Sau, exprimând ideea în mod 
sintetic: poate fi aparenţa „adevărată“, iar „adevărul“ 
logico-metafizic doar o simplă „aparență“? | În vreme ce 
iluziile logico-metafizice se vor adevăruri fără să fie, cele 
artistice asumă până la capăt statutul de aparente. Recu- 
noscându-și modul de a fi, ele devin, prin aceasta, 
„adevăruri“ 


Numai arta este posibilă ca minciună! [...] Arta tratează apa- 
renta ca aparență, ea nu vrea deci să înșele, ea este adevärata.® 


Aparenta, așa cum o înţeleg eu, este adevărata si unica realitate 
a lucrurilor. [...] Nu pun „aparenţa“ în opoziţie cu „realitatea“, 


dimpotrivă, consider aparenţa drept realitatea însăși. 


83 KSA 6, p- 73 (AI, „Problema lui Socrate“, 4, p. 464). 

84 KSA 6, p. 75 (Al, „Rațiunea în filozofie”, 2, p. 466). 

8 KSA 7, 29 [17], p. 632. In Incercare de autocritică (1886), 
Nietzsche Afirmă că „existenţa lumii se justifică numai ca fenomen 
estetic”. Nes KSA 1, p. 17 (NT, p. 14). 

86 KSA'11, 40 [53], p. 654. 

Primele iluzii sunt de douä ori aparente, adicä inter- 
pretäri. Mai intäi, intrucät totul este aparentä (inter- 
pretare). Apoi, pentru cä ascund ceea ce ele sunt de fapt. 
Celelalte, dimpotrivä, sunt „constiente” cä totul este apa- 
rentä (interpretare) şi își afirmă, cu bucurie nedisimulatä, 
propriul mod de a fi. Iluziile logico-metafizice sunt 
limitări ale aparentei atotputernice. Sunt forme de cen- 
zură a libertăţii care ar trebui să domnească, firesc, în 
interiorul vastului proces interpretativ ce definește 
lumea însăși. Desigur, ele apar tot în scopul organizării, 
al înțelegerii și al comunicării, deci al dominării, aseme- 
nea tuturor iluziilor. Doar că împiedică afirmarea altora 
noi. În schimb, iluziile artistice dizolvă pretinsele ade- 
văruri, acelea care limitează libertatea de a impune noi 
interpretări”. Ele eliberează un imens spațiu de joc, necesar 
pentru buna desfășurare a actului creativ. 


Posibilitatea de interpretare nelimitată a lumii: orice interpre- 
tare, un simptom al creșterii sau al declinului. [...] Unitatea 
(monismul) — o nevoie ce caracterizează inerția; diversitatea 
interpretării, un semn al forței. A nu voi să-i contesti lumii carac- 
terul neliniștitor și enigmatic P 


După Nietzsche, este necesară o artă a interpretării, 
menită să păstreze vie voința de ficţiune caracteristică 
forțelor creatoare, altfel spus voinţa lor de interpretare. 
lar aceasta, chiar dacă percepem clar și distinct caracterul 
iluzoriu al adevărului. Arta interpretării ne obligă să 
asumăm sarcina de a conferi sens lumii atunci — sau mai 
ales atunci — când ea nu mai are nici un sens8. Acesta 
devine un veritabil imperativ: „Dar de unde ne luăm 
imperativul? Nu este un «tu trebuie», ci un «eu trebuie» 


87 KSA 13, 16 [40], (6), p. 500: „Avem arta pentru a nu căuta 
adevărul.“ 

88 KSA 12, 2 [117], p. 120 (VP, 8 600, p. 392). 

89 KSA 12, 9 [48], p. 359. 

al celui superior si creator.“% Este un „imperativ exis- 
tential”?! care califică filozofia lui Nietzsche ca fiind o 
gândire eminamente experimentală. Caracterul experi- 
mental rezidă, în același timp, în asumarea deplină a 
perspectivismului. „Cu cât vom lăsa mai multe afecte să 
vorbească despre un lucru, cu cât vom ști să privim cu 
ochi mai mulți, diferiţi, același lucru, cu atât ne va fi mai 
întregită «noțiunea» acelui lucru, «obiectivitatea» noas- 
trä.”92? Or, a voi să realizezi în tine însuţi o pluralitate de 
perspective înseamnă a privi propria viaţă ca o sumă de 
încercări, de probe, de experimente. 

Pentru a vorbi despre iluzii și aparente, trebuie aduse 
în discuţie, în afara ideii de mască, și operaţiunile de 
punere, respectiv de scoatere a măștilor (mascarea și demas- 
carea) și, totodată, relaţia lor cu fenomenul interpretării. 
Desigur, nu trebuie să vedem în mască „acea esență unică 
a totului în căutarea căreia s-a aflat întotdeauna gândirea 
metafizică“; din contră, masca reprezintă, la Nietzsche, 
o dovadă vie a antihegelianismului sau". Există însă 
două tipuri de aparente (sau iluzii). Primele aparțin 
metafizicii, religiei, moralei și, în general, culturii. În 
perimetrul lor, lumea simbolurilor a dobândit cumva 
autonomie. Aceste măști sunt violente în exces, precum 
metafizica insäsi?*. Măştile bune, în schimb, aparţin lumii 


9% KSA 11, 25 [307], p. 90. 

91 Expresia îi aparţine lui Bernd Magnus, Niefzsche's Existential 
Imperative, Indiana University Press, Bloomington/ London, 1978. 
% KSA 5, p. 365 (GM, III, § 12, p. 403; traducere modificată). 

9% Cf. Gianni Vattimo, Subiectul și masca. Nietzsche si problema 
eliberării, ed. cit., p. 48. Antihegelianismul lui Nietzsche rezidă în 
dizolvarea totalitätii, în privilegierea fragmentării, a descentrării 
și a discontinuitatii. Cf. Maurice Blanchot, L’Entretien infini, Gallimard, 
Paris, 1969. 

4 Gianni Vattimo, op. cit., p. 97: „Idei ca aceea a libertăţii cul- 
turii, a autonomiei filozofiei, a literaturii, a artei și chiar ideea unei 

dionisiace. Sunt tocmai simulacrele. Ele nu sunt iluzii ce 
tintesc spre un anumit scop. Nu apartin, altfel spus, ratiu- 
nii instrumentale. Dimpotrivă, își găsesc locul adecvat in 
lumea artei. Analizând distincția de mai sus, Vattimo se 
întreabă dacă nu cumva Nietzsche încearcă să demaște 
însăși demascarea, „recunoscând-o ca pe o tendinţă intrin- 
secă a lumii măștii rele pe baza căreia această lume ia sfârșit 
prin autonegare”. Ce ar rămâne, însă, în urma amplei ope- 
rațiuni a demascării? Nimic altceva decât mecanismul „pro- 
ducerii de minciuni“, adică însăși activitatea interpretativă”. 


x dé 


Simulacrul si „masina dionisiacä 


Statutul special al aparentei in opera filozofului a fost 
observat, inaintea altor exegeti, de cätre Karl Jaspers. 
După el, interpretarea trebuie pusă în legătură cu tema 
voinţei de putere, iar astfel cu problematica puterii. lar 
adevărul este sinonim cu faptul de „a voi aparenţa ca 
aparenţă“. Interpretarea poate fi definită, astfel, ca o 
„producere voită a aparentei” (eine „gewollte“ Produktion 
von „Schein) 


deosebiri a moralei de economie, adică a posibilității unei acţiuni 
dezinteresate, atestă o perioadă a istoriei umane în care functio- 
nalitatea productiv-organizatoare a lumii simbolurilor, adică a lumii 
ficţiunii care nu mai este dionisiacă, ci aservită unor scopuri de 
utilitate și siguranță, era la rândul ei mascată și acoperită de o serie 
de medieri, care simulau o libertate și o autonomie acum pierdute.“ 

% Gianni Vattimo, Dincolo de subiect. Nietzsche, Heidegger și herme- 
neutica, ed. cit., pp. 42-43. Din acest motiv, crede Vattimo, Nietzsche 
este inițiatorul unei variante postmoderne a hermeneuticii. 

% Karl Jaspers, op. cit., p. 200. 

% Expresia îi aparţine lui Josef Simon, „Der gewollte Schein. 
Zu Nietzsches Begriff der Interpretation“, in: Mihailo Djuri¢ & 
Josef Simon (Hg.), Kunst und Wissenschaft bei Nietzsche, König- 
hausen und Neumann, Würzburg, 1986, pp. 62-74. 

Dupä cum stim, traditia platonicianä a instituit apa- 
renta ca opusul privativ al fiintei. Ideea este rezultatul 
unei gândiri care a pus ființa ca nemijlocita’®. La 
Nietzsche, in schimb, aparenta nu mai este „copia unui 
model” Este voitä si afirmatä pentru ea insäsi. Este, 
așadar, o „aparenţă «lipsită de esenţă», ajungând astfel 
să fie, din nou, totuna cu ființa“. În spatele unei apa- 
rente nu pot fi descoperite „lucruri în sine”, ci doar alte 
aparențe!W. Aparenta se găsește în toate, de la forma 
gramaticală a discursului și, implicit, a gândirii, până la 
lucrurile ca atare, de la conștiință până la senzații, inclu- 
siv până la „punctele de voinţă“. Putem spune, împreună 
cu Josef Simon, că filozofia lui Nietzsche prezintă un 


% Ibid., p. 62. 
?? Ibid., p. 72. 

100 Karl Jaspers, op. cit., p. 200. O distincție mai amănuntită 
operează Jean Granier, care identifică trei sensuri ale adevărului: 
nivelul pseudo-adevärului metafizic (caracterizat printr-o inter- 
pretare morală a ființei); nivelul adevărului pragmatic (constând 
în recunoasterea caracterului necesar al erorilor); nivelul adevä- 
rului originar (sau ontologic), adică acela „al fluxului etern al ori- 
cărui lucru”, înțeles ca „acest joc al artei și al adevărului al cărui 
fundament este duplicitatea ființei” (op. cit., p. 512). Între cele trei 
niveluri ar exista o continuitate: adevärul metafizic este depăşit 
de cel pragmatic, care descoperă în eroare un principiu ce favo- 
rizează viata si concepe ființa ca o voință de putere interpretativă; 
acest adevăr pragmatic este relativizat de adevărul originar, ce 
introduce un fel de legitimitate a interpretărilor, după modelul 
probitatii filologice (p. 463); el nu mai permite interpretarea ființei 
doar în functie de nevoile si dorințele noastre (în manieră antro- 
pomorficä), ci pretinde respectul total față de textul ființei 
(pp. 501-502). Exegezei lui Granier îi aduce o consistentă intam- 
pinare Sarah Kofman, care susţine că exegetul francez a împru- 
mutat conceptul de ontologie al lui Heidegger, amestecându-l însă 
cu problema hietzscheană a interpretării. Cf. Sarah Kofman, 
Nietzsche et la ae ai Payot, Paris, 1972, pp. 175 sq. 

caracter tragic, paradoxal. Ea vrea aparenta, dar este 
nevoită, în același timp, să o exprime într-o formă lingvis- 
tică determinată. Dorinţa de af intelesi intră astfel în 
concurență cu voinţa de viaţă, căci „cel care vrea în 
genere să trăiască trebuie să vrea aparenta”!". Voința de 
putere ar fi deci voinţă de aparenţă, așadar interpretare. 

Plecând de la constatările de mai sus, putem sesiza în 
chip adecvat o idee importantă, pe care doar am amintit-o 
anterior. În sfera anorganică aparențele sunt, la un alt 
nivel, chiar adevăruri, în virtutea faptului că nu se pre- 
tind a fi altceva decât sunt în realitate. Avem de-a face 
aici, după cum argumentează comentatorul menționat, 
cu o posibilă (și dorită) situaţie a unei „înţelegeri lipsite 
de interpretare“, cu o înțelegere imediată, radical diferită 
de cea cu care ne-a obișnuit tradiția metafizică, o inte- 
legere fără rest, perfect indreptätitä și legitimă, care 
exclude din capul locului riscul neintelegerii. Nu întâm- 
plător, ideea se leagă de absența perspectivismului în 
lumea anorganică. „În ea lipsește neinfelegerea, comu- 
nicarea pare desävärsitä. Eroarea incepe in lumea 
organicä... Sunt erori specifice datoritä cärora träiesc 
organismele.“12 În sfera anorganică, și numai aici, ar fi 
posibil să-l înțelegem pe celălalt așa cum este el. Să-i 
oferim un spațiu de joc propriu, fără a porni de la 
premisa că înțelegerea lui ar putea fi, de fapt, o nein- 
telegere!®. În lumea omului, lucrurile dobândesc în 
această privință o precaritate deloc de invidiat. Adevărul 
dispare tocmai în spatele voinţei noastre de adevăr, care 
ascunde faptul că nu există decât aparente, ocultând in 
același timp această stare de ascundere. În sfera umană, 
numai arta „consideră aparenţa ca aparenţă; ea nu vrea 


101 Josef Simon, art. cit.,p. 71. 
102 Ibid., p. 70. 
103 Ibid., p. 69. 

să înșele, ci este adeväratä”!%. In fapt, arta desemnează 
modul afirmativ de a fi al omului, adică raportarea la 
realitate a celui în care primează voința de putere creativă. 
Pentru acest tip de om, existența umană în întregul ei este 
un act artistic!®. 

Conceptul de aparenţă s-a dovedit a fi o ispită pentru 
mulți interpreți. Așa cum arată Josef Simon, el deschide 
calea unei critici radicale a metafizicii. Gilles Deleuze, 
bunăoară, preia ideea în propriul proiect filozofic, de 
pildă în lucrarea Logique du sens (1969), unde încearcă să 
recupereze „adevărata dualitate platonicianä”, dincolo 
de istoria erorilor de lectură ale lui Platon. Așa cum 
susține Deleuze, ea nu constă în distincția între inteligibil 
și sensibil, Idee și materie, Idei și corpuri, ci în dualitatea 
— subterană - între ceea ce se află sub acţiunea Ideii si 
ceea ce scapă acesteia. Cu alte cuvinte, ea „nu este dis- 
tinctia dintre Model și copie, ci dintre cöpii și simula- 
cre“1%. În măsura în care lucrurile sensibile participă la 
Idei, primindu-și ființa de la acestea, ele diferă în mod 
radical nu de Idei, ci de simulacre, care rămân nejus- 
tificate de nimic. Plecând de aici, inversarea nietzscheană 
a platonismului trebuie resemnificată, pentru a susține 
„dreptul simulacrelor”, situate între modele și copii. Ea 
echivalează, astfel, cu redescoperirea distinctiei model-co- 
pie, ce „operează întru totul în lumea reprezentării“ 107 
Căci simulacrul, în fond, închide în el o putere pozitivă, 
care neagă și suspendă, disolutiv, deopotrivă lucrul 
originar și copia sa. Dacă există doar simulacre, atunci 
toate sunt coexistente, deci nonierarhizabile. Avem, în 


104 KSA 7, 29 [17], p. 632. 

105 KSA 7, 7 [196], p. 213. 

106 Gilles Deleuze, Logique du sens, Les Editions de Minuit, Paris, 
1969, p. 10. 

107 Ibid., pp. 302 sq. 

această situație, o simplă suprapunere a măștilor, un 
„triumf al falsului“, numit însă astfel nu în comparaţie 
cu vreun model. O „simulare“ care, din același motiv, nu 
mai poate fi numită aparenţă ori iluzie, ci este „fantasma 
însăși, adică efectul funcţionării simulacrului ca 
mașinărie, mașină dionisiacă “1%. Așadar, „e vorba despre 
Fals ca putere, Pseudos“ Simulacrul nu devine un nou 
fundament. Dimpotrivă, el celebrează dispariția funda- 
mentului, ca eveniment pozitiv, „voios“, ludic!®. Astfel 
trebuie înțeleasă problema aparentei, așa cum o tratează 
Nietzsche: ea nu se opune esenței, fundamentului, reali- 
tatii pline. Nu este copia „adevărului“, nici umbra „Ideii”, 
nu suportă exterioritatea, dar nici profunzimea. Aparenta 
este singură, căci nu ascunde nimic. Ea nu este opusul 
realității, pentru că este unica realitate". 

Situaţia se räsfränge, implicit, asupra textului, a lectu- 
rii și a interpretării lui. În sfera umană, nu există un text 
perfect, definitiv, autarhic. Aici, orice text cuprinde în 
sine o pluralitate de interpretări. Ele, abia, îl constituie 
cu adevărat. Mai mult, nu există o lectură din care 
interpretarea să fie absentă. Orice lectură deplasează sen- 
sul scriiturii anterioare (adică al interpretărilor ce o 
compun). Ea dă naștere, prin aceasta, unui nou „text“, 
la fel de fluid precum cel anterior. Cititorul este prins 
și el în acest joc. E supus acțiunii „textului“, ca într-un 
experiment. Același sistem de forte (și voințe de putere) 


108 Ibid., p. 303. 

109 Deleuze nu dezvoltă aici consecințele hermeneutice ale aces- 
tei poziții, însă le are indirect în atenție atunci când analizează pro- 
blema genealogiei, privind-o ca îndepărtare a măștilor de către 
alte măști, deci ca joc nesfârșit al interpretărilor. 

110 KSA 11, 40 [53], p. 654. 

lil Pentru această discuţie, Cf. Sarah Kofman, Nietzsche et la 
métaphore, ed. cit., p. 167. 

ce alcätuiesc respectivul „text“ îl prinde, în mișcarea lui, 
și pe interpret. Il „formează“, dar totodată este si „for- 
mat“ de către el. De aceea, aflăm într-un text doar ceea 
ce am fost pregătiți să găsim în el. Adică tocmai ceea ce 
suntem noi înșine, fără să o știm. În lectură se transformă 
atât textul, cât și cititorul. În consecinţă, nici autorul nu 
mai poate apărea, neclintit, ca stăpân absolut peste sensul 
propriului text. Situaţia de fata, cu totul diferită de 
configuraţia clasică a instanţelor lecturii, este perfect 
ilustrată chiar de stilul lui Nietzsche. Căci tocmai aforis- 
mul, forma prevalentă a scriiturii sale, întruchipează 
ideea acestei filozofii. Discontinuu, dar afirmativ, afo- 
rismul este unica scriitură în care s-ar putea exprima fără 
rest o filozofie fluidă. Ilustrat prin ideea de interpretare 
pluralä, aforismul nu aduce pe lume noi pozitivitäti 
metafizice, ci surprinde și exprimă, cu perfectă acuratețe, 
activitatea creatoare de iluzii și cea contrară, a diseminării 
aparentelor. Aforismul este, s-a spus, „însăși scriitura 
voinței de putere, afirmativă, lejeră, inocentă. Ea anu- 
lează opoziţia dintre joc și seriozitate, dintre suprafață 
și profunzime, formă și conținut, spontaneitate și ceea ce 
este reflectat, divertisment și muncă. 11? Căci în aforism 
transpare o structură a diferenței, care lucrează mai întâi 
în interiorul structurii metafizicii clasice (a fiinţei), decon- 
struind-o și sfârșind prin a i se substitui!!5. Pluralismul 
din interiorul acestui stil poate fi privit ca punerea în 
practică a perspectivismului, pe care Nietzsche nu l-a 
predat în mod dogmatic!!*. Multiplicitatea dinläuntrul 
aforismului comportă o ierarhie provizorie, tot așa cum. 


112 Ibid., p. 167. 

13 Bernard Pautrat, Versions du soleil. Figures et systèmes de 
Nietzsche, Seuil, Paris, 1971. 

Hi Alexander Nehamas, Nietzsche. Life as Literature, Harvard 
University Press, Cambridge, Massachusetts, London, 1985. 

vointele de putere se organizează în structuri relative. 
Din acest motiv, stilul nietzschean exprimă perfect reali- 
tatea pe care o descrie!. 

Opţiunea pentru aforism reprezintă semnul asumării 
depline a experienţei estetice. Într-o astfel de experiență, 
al cărei model exemplar este jocul, își găsește rezolvarea 
tensiunea dintre viața ca atare și exprimarea ei ratio- 
nală!!6. Pentru Nietzsche, experienţa estetică este limita 
interioară a rațiunii!!7. Ea este, așadar, negativul manent 
metafizicii înseși. În cazul jocului, odată ce ne lăsăm 
prinși în el, ne aflăm în compania lucrului însuși care „se 
joacă“ acolo!!®, pe care însă nu-l privim ca și cum ar fi 
sensul ultim al vieţii. Jocul realizează, de fapt, întrepătrun- 
derea optimă a momentului apropierii cu cel al distan- 
Drif, hotărâtoare pentru situarea în lume a omului. 
Întâlnirea lor semnifică amestecul de instincte contradic- 


15 Sarah Kofman, Nietzsche et Ia scene philosophique, Union 
Générale d’Editions, Paris, 19%, pp. 353 sg. 

16 Cf. Günter Figal, „Die ästhetisch begrenzte Vernunft. Zu 
Nietzsches Philosophie der Darstellung”, in: Manfred Riedel (Hg.), 
«Jedes Wort ist ein Vorurteil». Phlologie und Philosophie in Nietzsches 
Denken, Böhlau Verlag, Köln/Weimar/ Wien, 1999, pp. 27-28. Stu- 
diul a apărut si in Günter Figal, Der Sinn des Verstehens. Beiträge zur 
hermeneutischen Philosophie, Reclam Verlag, Stuttgart, 1996, pp. 64-82. 

117 Ibidem. După Figal, grație opțiunii pentru experienţa estetică, 
Nietzsche descoperă o formă ce gândire care își cunoaşte limi- 
tele, conditionärile, știind totodetă cum le poate conserva. Or, sus- 
tine comentatorul, o astfel de gândire este în fapt o hermeneutică, 
așa cum a fost înțeles conceptul de Heidegger și Gadamer. De ace- 
lași autor, a se vedea si Nietzsche. Eine philosophische Einführung, 
Reclam Verlag, Stuttgart, 1999. 

18 Cf. si Hans-Georg Gadaner, Wahrheit und Methode, in 
Gesammelte Werke, Band 1, J.C.B Mohr (Paul Siebeck), Tübingen, 
1990, pp. 110-115. 

119 Günter Deal, op. cit. Despre filozofia lui Nietzsche ca „expe- 
riment estetic al ratiunii”, a seconsulta si Friedrich Kaulbach, 

torii, definind pe deplin stilul nietzschean. Desi gändirea 
izvoräste din intimitatea instinctelor, exprimänd relatiile 
dintre ele!20, întotdeauna un instinct se räzvräteste, ridi- 
cându-se împotriva ideilor dominante, ce pretind statutul 
de adevăruri definitive. Totodată, în fiecare moment o 
anumită idee se impune ca dominantă, în măsura în care 
un instinct (0 voinţă de putere) guvernează spaţiul de joc 
în care se află, supunându-le pe cele învecinate. „Marele 
stil” ia naștere din poruncă și voinţă. El presupune „să 
devii stăpân asupra haosului care ești; a-ți constrânge 
haosul propriu să devină formă; să devii necesitate în 
privința formei: logic, simplu, neechivoc, să devii mate- 
matică, lege — aceasta este aici marea ambiţie“ 171. Din jocul 
dominației și al destructiei apare, la Nietzsche, pasiunea 
pentru paradox!” și ironie!?%, pentru disimulare și „ina- 
intare mascată“, cum a mai fost ea numită. 


Nietzsches Idee einer Experimentalphilosophie, Böhlau Verlag, 
Köln/Wien, 1980. Unii exegeti nu se sfiesc sä vorbeascä despre 
„hermeneutica estetică“ a lui Nietzsche. De pildă, a se vedea 
Wiebrecht Ries, „Ästhetische Hermeneutik der Welt. Nietzsches 
Versuch einer «neuen Auslegung alles Geschehens»“, in: Manfred 
Riedel (Hg.), «Jedes Wort ist ein Vorurteil». Philologie und Philosophie 
in Nietzsches Denken, ed. cit., p. 39 sq. După Ries, hermeneutica 
nietzscheanä nu mai privilegiazä textul, asa cum a fäcut-o intreaga 
tradiţie a hermeneuticii europene, ci drama, „înscenarea lumii ca 
eveniment hieratic“ Viața se derulează în chip artistic, fiind ludică 
și non-intentionalä. Din acest motiv, susține exegetul, viața însăși 
comportă o tendinţă interpretativă, având așadar o natură her- 
meneutica. 

120 KSA 5, p. 54 (BR, § 36, p. 47). 

121 KSA 13, 14 [61], p. 247 (VP, § 842, p. 537). 

122 Giorgio Colli, Aprés Nietzsche, trad. fr. Pascal Gabellone, ed. II, 
Editions de l’Eclat, Paris, 2000, p. 167. 

123 Ernst Behler, „Nietzsches Auffassung der Ironie”, in: Nietzsche 
Studien, Band 4, 1975, pp. 4-% Același autor observă, într-un 

Ce așteaptă Nietzsche de la cititorul său? Ce calități 
ar trebui el să întruchipeze? Un bun cititor este dator să 
experimenteze laturile multiple ale textului: polemică și 
ludică, ironică (deci creatoare de iluzii) și critică (genea- 
logicä)!?*. Fără a sti când anume textul este ironic sau 
satiric, emfatic sau aprobator, el are datoria de a citi calm, 
temeinic, cu grijä!”. Lectura ca o artă: abia atunci ea 
devine o interpretare!?®. 

Deși în aforismele lui Nietzsche întâlnim un exercițiu 
critic pe mai multe voci, îndreptat împotriva tuturor 


alt studiu, maniera în care ideea jocului interpretărilor este pre- 
fatatä de concepţia asupra ironiei a lui Friedrich Schlegel. Cf. Ernst 
Behler, „Die Theorie der romantischen Ironie im Lichte der 
handschriftlichen Fragmente Friedrich Schlegels”, in: Zeitschrift 
für deutsche Philologie, Bd. 88, 1970, pp. 170 sq. Într-un alt text, 
Behler susţine că filozofia nietzscheanä se apropie mai mult de 
varianta hermeneuticii romantice timpurii a lui Fr. Schlegel decât 
de hermeneutica lui Schleiermacher și a lui Dilthey. Cf. Ernst 
Behler (Hg.), Die Aktualität der Frühromantik, Ferdinand Schöningh, 
Padeborn, 1987, pp. 141-160. Pentru comparatia cu romantismul, 
o lucrare clasicä este cea a lui Karl Jöel, Nietzsche und die Romantik, 
Jena/Leipzig, 1905. 

14 După Derrida, Heidegger a ratat întâlnirea cu Nietzsche 
tocmai pentru că nu a înțeles caracterul parodic și ironic al scrii- 
turii nietzscheene. Cf. Jacques Derrida, De la grammatologie, ed. cit., 
pp. 31-32. Or, această filozofie ar trebui citită doar la nivel textual, 
căci este imposibil să trecem dincolo de contradicţiile lui Nietzsche. 
Cf. Eperons. Les styles de Nietzsche, Flammarion, Paris, 1978, p. 94; 
Otobiographies. L'enseignement de Nietzsche et la politique du nom 
propre, ed. cit., p. 60. Gândirea însăși, de fapt, nu este nimic înain- 
tea ori în afara limbii. Cf. Bernard Pautrat, Versions du soleil. Figures 
et systemes de Nietzsche, ed. cit., p. 278. Împotriva acestei idei, am 
arătat deja că scriitura lui Nietzsche se mulează perfect pe reali- 
tatea descrisă de ea, rezultând totodată din aceasta. 

125 KSA 1, p. 649 (VINI, pp. 416-417). Cf. si Ralph-Rainer Wuthenow, 
Nietzsche als Leser. Drei Essays, Europăische Verlagsanstalt, 
Hamburg, 1994, pp. 8, 26. 

126 KSA 5, pp. 255-256 (GM, Prefatä, § 8, p. 297). 

formelor de culturä, stiintä, religie ori politicä pe care le-a 
cunoscut, în toate cazurile sunt atinse, măcar în treacăt, 
una sau alta dintre problemele metafizicii. Mai mult, vigi- 
lenta critică a filozofului se oprește, nu fără metodă, asu- 
pra datelor care pot fi considerate elementare în ordine 
metafizică. Supozitii și prejudecăţi, obisnuinte și maniere 
de lucru, credinţe și reprezentări — acestea sunt atacate 
cu precădere, atât frontal, când sunt puse în discuție 
logica și istoria metafizicii, cât și tangential, atunci când 
în umbra unor fapte generale este identificată o anume 
„toană metafizică” În ambele cazuri, identificarea 
amintită este un exercițiu genealogic. 


Capitolul 5 
ÎN LABIRINTUL METAFIZICII 


Platonismul și istoria metafizicii 


Înţelegând metafizica drept platonism - și criticând-o 
tocmai în această calitate a ei —, Nietzsche e conștient că 
eticheta pusă nu este în deplină adecvare cu opera lui 
Platon. „La mine, Platon devine o caricaturä.“! Filozoful 
grec îi pare a fi moralistul prin excelenţă, adversarul 
simbolic al oricărui „imoralist”. Asa-numitul platonism 
se referă, de fapt, la structura de profunzime a gândirii 
filozofice, la complexa „logică“ aflată la rădăcinile ei. 
Acesta este doar numele ei vulgar, născut, foarte pro- 
babil, dintr-o înțelegere eronată a lui Platon. Dacă eti- 
cheta este inadecvat formulată, este oare măcar conținutul 
ei corect atribuit? Oare metafizica este cu adevărat cap- 
tivă logicii dihotomice a „platonismului“, definită prin 
dualitatea „lume adevărată“ versus „lume aparentă“? 
Interpretarea nietzscheanä este greu de sustinut?. De-a 
lungul istoriei sale, metafizica a cunoscut mai multe 


1 KSA 12, 10 [112], p. 521. 

2 Textele lui Platon nu justifică teza existenţei unei „lumi“ a 
Ideilor. Evident, fac excepţie menţiunea din Phaidros, în contextul 
mitului central al dialogului (247 c), privitoare la un „loc 
supraceresc”, ca si fragmentele din Republica unde se vorbește 
despre un „loc al inteligibilului” (508 c, 517 b). Cf. Platon, Phaidros, 
traducere de Gabriel Liiceanu, Editura Humanitas, București, 
1993, p. 86; Republica, in: Opere, vol. V, traducere de Andrei Cornea, 
Editura Ştiinţifică și Enciclopedică, București, 1986, pp. 308 și 316. 

impulsuri majore care, in momente decisive, au salvat-o 
de asemenea neînțelegeri. S-ar putea chiar spune, împotriva 
lui Nietzsche, că, atunci când a fost înțeleasă așa cum 
trebuie, metafizica nu a fost niciodată o simplă dublare 
a lumii sensibile cu o altă lume - transcendentă, inteligi- 
bilă, adevărată, sacră etc. Putem deci accepta că, punând 
în discuţie platonismul, Nietzsche atacă un simplu spec- 
tru al metafizicii occidentale, unul care, sub numele 
amintit, a bântuit nestingherit istoria Europei. Oare din 
acest motiv critica pusă de el la lucru este incorectă? Nu 
cumva scrierile sale aduc metafizicii si alte obiecţii, care 
nuanteazä identificarea ei cu platonismul? 

Dar care era situaţia metafizicii în vremea lui Nietzsche? 
Istoria metafizicii, după cum știm, este alcătuită din con- 
texte în care aceasta a fost adesea redefinită, suportând 
modificări, deplasări și chiar răsturnări de sens. Astfel 
de evenimente au disimulat sau, dimpotrivă, au favorizat 
cristalizarea anumitor recurente: a unor probleme, obiecte 
de cercetare, concepte, idei directoare, argumente speci- 
fice, habitudini mentale și discursive. Unele s-au conso- 
lidat, devenind credințe, supozitü, atitudini permanente. 
Altele, dimpotrivă, s-au relativizat, transformându-se în 
convingeri particulare, devenind anonime și dispărând 
cu timpul. Constituirea metafizicii — ca disciplină de sine 
stătătoare — prezintă o evoluție sinuoasă, inegală, supusă 
întâmplării. Vreme de multe secole, ea a fost intim legată 
de istoria receptării temelor și a tensiunilor cuprinse în 
Metafizica lui Aristotel, istorie din care, paradoxal, textul 
aristotelic a fost multă vreme absent. Si s-a încheiat, într-un 
anumit sens, odată cu definitivarea formală a corpus-ului 
metafizicii. Ideea de „sistem al metafizicii” a fost anun- 
tata de către Suarez’, fiind apoi în atenţia lui Christian 


3 Principala sarcină asumată de Suarez este de a găsi o bună 
ordine a cercetărilor care fuseseră deja plasate sub denumirile de 

Wolff și a discipolilor săi, care vorbeau despre un corpus 
definitiv și complet al disciplinelor ce compun meta- 
fizicat. Sistematizarea ei cvadruplă în cadrul filozofiei de 
școală a secolului al XVIII-lea (ontologie, teologie natu- 
rală, cosmologie și psihologie rațională) nu a mai lăsat 
loc altor înnoiri de ordin disciplinar. Caracterul ei com- 
plet — ca structură formală — este probat de apariția celei 
dintâi chestionări radicale, cea kantiană, care a avut la 
dispoziție sistematizarea amintită. Deloc întâmplător, 
Dialectica transcendentală pune în discuţie realizările teore- 
tice ale celor trei discipline speciale: egologia, cosmologia 
și teologia, în vreme ce Analitica transcendentală nu este 
altceva decât o reflecţie asupra posibilităţii ontologiei®. 


„metafizică“, „înţelepciune“ , „filozofie prima”, „teologie“, „cercetare 
a fiinţei comune”, „cercetare a fiinţei ca fiinţă“. Acestea ar trebui nu 
doar enumerate, ci integrate si chiar deduse dintr-un aspect defini- 
toriu al disciplinei în chestiune, fiind astfel întemeiate în subiect-obiec- 
tul acesteia. Cf. F. Suarez, Disputes metaphysiques, texte integral présenté, 
traduit et annoté par Jean-Paul Coujou, Vrin, Paris, 1998, pp. 49-50. 
Cf. si Jean-François Courtine, Suarez et le systeme de la métaphysique, 
Presses Universitaires de France, Paris, 1990, pp. 203-204. 

4 „Intrucät toate lucrurile, fie cä sunt corpuri, fie spirite sau 
suflete, sunt asemänätoare in anumite privinte, trebuie sa exa- 
minäm Și ceea ce revine tuturor lucrurilor în genere, și în ce anume 
constă diferența generală dintre ele; numim partea filosofiei 
(Welt-weisheit) care tratează despre cunoașterea generală a lucru- 
rilor ontologie sau știință fundamentală (Grund-wissenschaft). Stiin- 
ta fundamentală, doctrina despre spirit (Geister-lehre) si teologia 
naturală (natiirliche Gottes-Gelehrtheit) alcătuiesc metafizica sau 
știința supremă (Metaphysik oder Hauptwissenschaft).” Cf. Christian 
Wolff, Gesammelte Werke, 1. Abteilung (Deutsche Schriften), Band I: 
Vernünftige Gedanken von den Kräften des menschlichen Verstandes 
und ihrem richtigen Gebrauche in Erkenntnis der Wahrheit, herausgegeben 
und bearbeitet von Hans Werner Arndt, 2. Auflage, Georg Olms 
Verlag, Hildesheim / New York, 1978, p. 119 (Vorbericht, 8 14). 

> Respingând vechiul înțeles al ontologiei (doctrină despre 
obiectele date), Kant propune în locul ei o cercetare a condiţiilor 

Kant caută unitatea tuturor acestor cercetări într-o disci- 
plină prealabilă lor, anume cercetarea condiţiilor de posi- 
bilitate ale cunoașterii omenești privitoare la toate obiectele 
identificată în unele pasaje cu critica rațiunii pure, sau 
cu filozofia transcendentală, alteori considerată o 
propedeutică a metafizicii: „Filozofia transcendentală 
trebuie să întemeieze mai întâi posibilitatea metafizicii 
și trebuie, prin urmare, să premeargă oricărei meta- 
fizici“6. Întrucât dă seama de modul în care se constituie 
cunoașterea, ea este anterioară tuturor științelor și meta- 
fizicii înseși, motiv pentru care e caracterizată drept 
„metafizică a metafizicii“7, ea fiind accesibilă doar prin 
irumperea în adâncurile naturii umane. Dacă „sistemul 
metafizicii“, configurat în cadrul tradiţiei ce începe cu 
Suarez și se încheie cu Wolff și discipolii săi, era complet 
din punct de vedere formal, Kant își propune să-l defini- 
tiveze și din punctul de vedere al conţinutului, deducând 
toate principiile pe care metafizica le-ar putea avea vreo- 
dată. În sfârșit, atunci când Hegel pune în discuţie 


de posibilitate ale obiectelor în genere, făcând abstracție de obiec- 
tele ca atare care ar fi date, una care „nu consideră decât intelectul 
și rațiunea însăși într-un sistem al tuturor conceptelor și prin- 
cipiilor“ Cf. Immanuel Kant, Kritik der reinen Vernunft, in: Werke 
in sechs Bänden, herausgegeben von Wilhelm Weischedel, Band II, 
5. Auflage, Wissenschaftliche Buchgesellschaft, Darmstadt, 1983, 
p. 705 (Critica rațiunii pure, traducere de Nicolae Bagdasar și Elena 
Moisuc, Editura IRI, București, 1994, p. 595). 

6 Immanuel Kant, Prolegomena zu einer jeden künftigen Metaphysik, 
die als Wissenschaft wird auftreten können, in: Werke in sechs Bänden, 
herausgegeben von Wilhelm Weischedel, Band III, 5. Auflage, 
Wissenschaftliche Buchgesellschaft, Darmstadt, 1983, p. 140 (Prole- 
gomene la orice metafizică viitoare care se va putea înfățișa drept știință, 
traducere de Mircea Flonta si Thomas Kleininger, Editura Stiin- 
tificä și Enciclopedică, Bucuresti, 1987, § 5, p. 74). 

7 Expresia se găsește într-o scrisoare a lui Kant către Markus 
Herz din 1781. 

metafizica, în atenţia sa se află aceeași sistematică. Modul 
de a gândi propriu metafizicii, crede acesta, pornește de 
la credinţa în exterioritatea pură și simplă a obiectelor. 
În fond, „această știință considera determinatiile gândirii 
drept determinatii fundamentale ale lucrurilor“8. După 
Hegel, există două importante dificultăţi ale „vechii meta- 
fizici“ Prima este ipoteza fixitätii obiectelor, ale căror 
determinatii ne sunt date în reprezentare și rămân, astfel, 
determinatii ale intelectului. A doua, care o radicalizează 
pe cea dintâi, constă în presupunerea unei alte lumi, a 
unor obiecte transcendente, așadar nu doar exterioare 
gândirii, ci transcendente lumii ca atare. Ele sunt tocmai 
obiectele disciplinelor metafizice speciale: sufletul, lumea, 
Dumnezeu”. 

Chestionând metafizica, demontându-i resorturile 
intime, atacând-o uneori visceral, chiar dacă în calitatea 
ei — neadecvată — de „platonism”, Nietzsche pune în miş- 
care o complexă critică a tuturor celor patru discipline 
care constituiau, în secolul al XIX-lea, conceptul complet 
al metafizicii. Din acest punct de vedere, aforismele sale 
conţin o critică mai radicală decât a inteles-o însuși auto- 
rul lor. Desigur, ea nu este total independentă de felul 
particular în care filozoful a definit obiectul supus criticii, 


8 Georg Wilhelm Friedrich Hegel, Enzyklopädie der philoso- 
phischen Wissenschaften im Grundrisse (1830), unter Mitarbeit von 
Udo Rameil, hrsg. von Wolfgang Bonsiepen und Hans-Christian 
Lucas, in: Gesammelte Werke, Band 20, in Verbindung mit der 
Deutschen Forschungsgemeinschaft, Hrsg. von der Rheinisch- 
Westfälischen Akademie der Wissenschaften, Felix Meiner Verlag, 
Hamburg, 1992, p. 70 (Enciclopedia științelor filozofice, Partea întâi: 
Logica, traducere de D.D. Roșca, Virgil Bogdan, Constantin Floru 
și Radu Stoichiţă, Editura Humanitas, București, 1995, 8 28). 

? Georg Wilhelm Friedrich Hegel, Enzyklopädie (GW 20), pp. 73-74 
(Logica, 85 34, 35, 36). 


IN LABIRINTUL METAFIZICH 237 


însă nici nu se limitează complet la acesta. Ea depășește, 
în fapt, conceptul de metafizică reconstruit sau, într-o 
bună măsură, imaginat de filozof. Nu întâmplător, câteva 
importante scenarii critice din secolul XX au plecat dese- 
ori de la critica nietzscheanä, fără a prelua totuși înțelesul 
particular al obiectului ei. Pentru a face evidentă com- 
plexitatea respectivei critici, va trebui să urmărim mo- 
dul în care Nietzsche chestionează disciplinele clasice ale 
metafizicii, punând în discuţie atât obiectele lor de 
studiu, cât si modul lor de lucru”. 


Fiinţa ca interpretare 


Conceptul de „ontologie“ se întâlnește rareori în scrie- 
rile lui Nietzsche. Prima referință se găsește în scrierea 
timpurie Filozofia în epoca tragediei grecești (1873), într-un 
paragraf în care este analizată filozofia lui Parmenide, 


10 O analiză asemănătoare întâlnim la Eugen Fink, care încearcă 
să identifice în ce constau replicile lui Nietzsche la fiecare dintre 
cele patru ramuri ale metafizicii clasice. După el, replica lui Nietzsche 
la ontologie constă în teoria voinţei de putere, prin care este des- 
fäsuratä o interogatie asupra fiinţei fiintarii (ca întrebare asupra 
relației dintre fiinţă și nimic); cosmologia primește un nou imbold 
prin teoria eternei reîntoarceri, care oferă răspuns problemei între- 
gului ființărilor sub forma raportului fiintä-devenire); vechea teo- 
logie raţională, care după Fink era perfect traductibilă ca 
problemă a raportului dintre ființă și aparenţă, primește o replică 
prin tema morții lui Dumnezeu (diferenţa dintre ființă și aparență 
fiind astfel regândită plecând de la fenomenul artei: așa cum 
artistul creează opera de artă, jocul apolinic-dionisiac produce 
toate lucrurile ca forme ale aparentei); în sfârșit, psihologia ratio- 
nală este redefinită prin ideea supraomului. Cf. Eugen Fink, 
Nietzsches Philosophie, ed. cit., pp. 7-8. 

preambulul tuturor ontologiilor europene". In acest loc, 
„ontologia” este văzută drept „doctrină a ființei“. lată în 
ce constă „eroarea“ lui Parmenide privitoare la ființă: 
„din faptul că o putea gândi, el a hotărât că trebuia să 
existe“ Teza acestuia se sprijină pe premisa conform 
căreia cunoașterea dispune de un organ specific, special 
în felul său, graţie căruia am putea accede la esența 
lucrurilor. Este un organ al cunoașterii, aflăm apoi, dotat 
cu un impuls decisiv, anume cu „formidabila energie a 
tensiunii spre certitudine“. Din acesta ia naștere reflectia 
ontologică. Termenul de „fiinţă“ se referă, de fapt, la 
raportul lucrurilor: 


„Cuvântul „ființă“ nu desemnează decât cea mai generală 
relaţie care leagă toate lucrurile, întocmai ca termenul 
„neființă“ 12 


Prin urmare, arată Nietzsche, din conceptul de 
„fiinţă“ nu poate fi dedusă existenţa ca atare a unei ființe, 
iar opoziția dintre fiinţă și neființă este lipsită de sens. 
Identitatea gândirii cu ființa „imobilă“ este necesară doar 
pentru a justifica posibilitatea noastră de a concepe o 
asemenea fiinţă, în condiţiile în care simțurile spun cu 
totul altceva. Or, pentru ca gândirea să nu intre în contra- 
dictie cu simțurile, ea primește atributele ființei, fiind 
considerată identică acesteia. Este motivul pentru care 
Parmenide si Zenon au fost nevoiți să sacrifice simţurile. 
Împotriva acestei decizii hotărâtoare pentru întreaga 
istorie a metafizicii, Nietzsche își propune să le salveze: 


Această identitate n-are decât să contrazică simţurile! Tocmai 
acest lucru este garanţia că nu-i împrumutată de la simturi.!? 


I KSA 1, p. 845 (FETG, § 11, p. 538). 
12 KSA 1, p. 846 (FETG, § 11, p. 538). 
13 KSA 1, p. 850 (FETG, § 12, p. 541). 

Conceptul de „ontologie“ este analizat, cu referire la 
Kant, într-un fragment scris la sfârșitul anului 1886 sau 
începutul lui 1887. Potrivit acestuia, „ontologia morală“ 
este prejudecata care ne determină să credem în cunoaș- 
tere, în ea întemeindu-se și sentimentul judecăților 
certe!4. După Nietzsche, pentru a vorbi despre o cunoas- 
tere a cunoașterii, așa cum face Kant, trebuie să 
presupunem înainte de toate legitimitatea credinței 
noastre în cunoaștere. Or, această ipoteză este nejus- 
tificată. După aceea, ar trebui să ne întrebăm de unde 
provine credința noastră în certitudine și în adevăr. Ea 
se naște din „nevoia profundă de autorități necondi- 
tionate”, susține filozoful, care reprezintă o prejudecată 
teologică a lui Kant, apărută din „obisnuinta invocärii 
autorităților necondiționate“ Această descoperire total 
neașteptată zdruncinä serios demersul critic kantian. 
Principiile logicii și judecätile a priori, înţelese drept 
cunoștințe în demersul amintit, sunt pentru Nietzsche 


N 


„articole regulative de credință“. Prin urmare, întrebarea 
„psihologică“ privitoare la originea credințelor se 
dovedește a fi letală pentru critica lui Kant. Echivalând 
distincţia dintre lucrurile în sine și fenomene cu duali- 
tatea fiintä-devenire, Nietzsche înțelege ontologia ca gân- 
dire a ființei, adică drept fixare a devenirii prin intermediul 
gândirii. În acest sens, „ontologia morală“ nu poate fi 
decât cea din urmă ipostază a unui îndelungat proces, o 


uriașă eroare a filozofieil. 


14 KSA 12, 7 [4], pp. 264-266 (VP 8 412, p. 264 si 8 530, 
pp. 342-344). 

15 Chestiunea este tratată pe larg de Werner Stegmaier, „Onto- 
logie und Nietzsche“, in: Josef Simon (Hg.), Nietzsche und die philo- 
sophische Tradition, Band I, Könighausen und Neumann, Würzburg, 
1985, pp. 46-61. Pentru ideea menționată aici, cf. pp. 52-53. 

Situatüle menţionate — ontologia lui Parmenide și cea 
kantiană — aparţin uneia și aceleiași „logici“, aflată la ră- 
dăcina metafizicii. În fapt, Nietzsche nu depășește 
niciodată înțelegerea superficială a ontologiei clasice. În 
ea e vizibilă ideea conform căreia metafizica este totuna 
cu „platonismul“. Incriminată aici, socotită vinovată de 
a fi dat naștere întregii istorii a metafizicii, este tot 
dihotomia dintre lumea adevărată și lumea aparentă. 
Pentru el, separatia între lumea adevărată și cea aparentă 
este analoagă distinctiilor dintre rațiune și simţuri, perma- 
nentä (eternitate) și temporalitate (sau istorie), fiinţă si 
devenire. Aceste „separatii”, chestionate radical în nume- 
roase aforisme, reprezintă dihotomiile fundamentale ale 
ontologiei clasice. Din acest motiv, critica lor va sfârși pro- 
gramatic într-un „platonism inversat“, expresie prin care 
filozoful descrie, la un moment dat, propria sa viziune: 


Propria mea filozofie a platonismului inversat: cu cât ne înde- 
pärtäm de fiintarea ca atare, cu atât mai bine și mai frumos. 
Viaţa în aparenţă ca scop.!® 


„Fiinţa este o ficţiune goală“, susține Nietzsche. Enun- 
tul se întâlnește, printre altele, într-un context din 
Amurgul idolilor, unde îi este atribuit lui Heraclit. Prin 
urmare, Nietzsche înțelege în continuare ontologia ca 
teorie parmenidiană a ființei, la fel ca în scrierea 
timpurie Filozofia în epoca tragediei grecești. Printre aforis- 
mele sale, există alte câteva locuri în care apar asertiuni 
similare. „«Fiinta» este nedemonstrabilä, întrucât nu 
există «ființă».“!7 Oricum, nu este cazul să spunem ceva 
despre ea, deoarece nu o putem cunoaste!®. „Cu cât ceva 


16 KSA 7, 7 [156], p. 199. 
17 KSA 11, 25 [185], p. 64. 
18 KSA 12, 9 [97], p. 389 (VP, 8 516, p. 333). 

este mai cognoscibil, cu atât este mai departe de ființă, 
cu atât este mai mult concept.“ lar aceasta, întrucât există 
o contradicţie între primele funcţii ale „cunoașterii“ și 
viata. Viața însăși, afirmă Nietzsche, este incognoscibilă, 
ceea ce face ca orice existență în sine să fie incognoscibilă. 
Putem concepe doar ceea ce am construit noi înșine!?. 

Termenul de „fiinţă“, aflăm dintr-un fragment, s-a 
născut din opoziția fata de alte concepte, putând fi gân- 
dit, de aceea, doar în relaţie cu ele. „Conceptul de ființă 
este creat din opoziţia fata de «nimic».“2 Jar într-un alt 
loc: „Marea problemă dacă există o ființă — de la eleati; 
și de ce totul este aparentä.”?! De asemenea, ființa apare 
și în opoziție cu devenirea: „un cuantum de putere, o 
devenire, astfel încât prin aceasta nu are caracterul 
«fiintei»”??; „devenirea nu are un scop final, nu se varsă 
într-o «ființă» “2%. 

Dacă „fiintarea în genere nu este permisă“, dacă 
„lumea fiintärii este o aparenţă“ („ist die seiende Welt ein 
Schein”), atunci trebuie să ne întrebăm care este originea 
iluziei fiintärii*. După Nietzsche, aceasta ia naștere din 
nevoile și condiţiile de conservare a vieţii (utilitatea ei 
pentru viata este aici determinantă): „Noi am proiectat 
condițiile noastre de conservare ca predicate ale ființei in 
genere.“2 Or, a transfera nevoile noastre în ființa însăși 
echivalează cu a construi o lume „adevărată“, nesupusă 
devenirii: 


19 KSA 11, 26 [70], p. 167. 

20 KSA 11, 25 [185], p. 64. 

21 KSA 11, 26 [64], p. 165. 

22 KSA 13, 11 [73], p. 36. 

3 KSA 13, 11 [72], p. 35 (VP, 8 708, p. 456). 

24 KSA 13, 11 [72], p. 35 (VP, § 708, p. 456; traducere modificată). 
25 KSA 12,9 [38], p. 353 (VP, 8 507, p. 329; traducere modificată). 

Faptul cä noi trebuie sä fim stabili in credinta noasträ pentru 
a putea prospera ne-a făcut să pretindem că lumea „adevărată“ 
nu se transformă și nu devine, ci ființează?6. 


Necesitatea omogenizării, a nivelării, a simplificării, 
a cazurilor identice apare nu doar din nevoia de a 
justifica suferinţa („ființa este privită drept îndeajuns de 
sacră pentru a justifica fie și o suferință cumplitä”?”), ci 
și drept condiţie indispensabilă a logicii („Logica este 
încercarea de a concepe lumea reală potrivit unei sche- 
me a ființei instituite de noi, mai corect: de a o face com- 
patibilă cu formele si cu evaluările noastre...”?®), a 
gândirii în genere („Ipoteza fiintärii este necesară pentru 
a putea gândi și rationa: logica întrebuințează doar for- 
mule pentru ceea ce rămâne identic.”?”), a cunoașterii 
(„Presupunând că totul este devenire, cunoașterea este 
posibilă doar pe temeiul credinţei în ființă.““0). Ea este, 
pe scurt, o condiţie a viet?) Cu alte cuvinte, „«fiintarea» 
aparține opticii noastre“, iar aceasta din urmă este întru 
totul necesară vieții. 

Dacă ființa este proiectată în lucruri de către nevoile 
noastre, atunci credinţa în ea, cu toate atributele pe care 
i le conferă gândirea metafizică (unitate, eternitate, carac- 
ter imuabil etc.), este dependentă de credinţa în eu: 


Conceptul de „substanță“ — iată o consecinţă a conceptului de 
«subiect»: iar nu invers! Dacă renuntäm la suflet, la „subiect“, 


atunci lipsește premisa pentru o „substanță“ în genere. Obti- 
nem grade ale ființării, însă pierdem fiintarea. 


26 Ibidem. 

27 KSA 13, 14 [89], p. 266 (VP, 8 1052, p. 653). 
28 KSA 12, 9 [97], p. 391 (VP, § 516, p. 334). 

29 KSA 12, 9 [89], p. 382 (VP, § 517, p. 334). 
30 KSA 12, 2 [91], p. 106 (VP, § 518, p. 335). 

31 KSA 11, 26 [328], p. 236. 

32 KSA 12, 9 [89], p. 382 (VP, 8 517, p. 334). 


ÎN LABIRINTUL METAFIZICII 243 


Amploarea sentimentului nostru de viață și putere (logica și 
coerenţa celor trăite) ne oferă măsura pentru „a fi“, pentru 
„realitate“, pentru non-iluzie.? 


Conceptul de „ființă“, sinonim în aforismul citat cu 
cel de „realitate“, își are deci originea în sentimentul de 
a fi „subiect“ Or, subiectul este el însuși o interpretare, 
în sensul nietzschean al termenului, întrucât este derivat 
din pluralitatea cuantelor de forță prezente în noi. 
„«Subiectul»: interpretat prin noi înșine astfel încât eul 
este privit ca substanţă, drept cauză a oricărui act, drept 
actant.”% Într-un alt loc, Nietzsche susține că este posibil 
ca eul să fie „pentru noi unica formă a ființei după care 
noi construim și înțelegem întreaga ființă“. Deoarece eul 
este o multiplicitate corporală „extraordinară“, iar „din 
punct de vedere metodologic este permis să intrebuintäm 
fenomenul mai bogat, care poate fi studiat mai bine, ca fir 
conducător pentru înțelegerea fenomenului mai sărac“, 
atunci credinţa în ființă cade odată cu credinţa în eu. 
Nietzsche pune în discuţie și posibilitatea ca eul să fie 
„Singura ființă”: 


Dacă „există o singură ființă, eul“ și toate celelalte ,,fiintari” 
sunt făcute după imaginea sa, — dacă, în cele din urmă, credința 
în „eu“ stă sau cade împreună cu credinţa în logică, adică în 
adevărul metafizic al categoriilor raţiunii: dacă pe de altă parte 
eul se dovedește a fi ceva care devine; atunci — 3% 


33 KSA 12, 10 [19], p. 465 (VP, 8 485, p. 319). 

3 KSA 12, 9 [98], p. 391 (VP, 8 488, p. 320). 

35 KSA 12, 2 [91], p. 106 (VP, § 518, p. 335). 

35 KSA 12, 7 [55], pp. 313-314 (VP, 8 519, p. 335). De asemenea, 
a se vedea KSA 12, 7 [54], p. 312 (VP, 8 617, p. 397): „O dublă falsi- 
ficare, pornind de la simţuri și pornind de la spirit pentru a obține 
o lume a ființării, a persistentei, a valorii uniforme etc.” 

Enunţul conform căruia ființa este ficțiune, adică inter- 
pretare, poate fi plasat în contextul mai multor proiecte 
de critică a metafizicii“ apărute în secolul XX. Gada- 
mer, bunăoară, rezumă ontologia sa hermeneutică prin 
formula „ființa care poate fi înțeleasă este limbă“. La 
rândul său, Derrida încearcă să arate că ființa nu este 
decât o copulă, un fapt de limbaj, o urmă lăsată în inte- 
riorul limbii“? Pornind de la toate aceste date, Vattimo 
susține că epoca actuală, al cărei numitor comun este 
modul hermeneutic de a concepe lumea, privilegiază o 
ființă „slabă“, lipsită de trăsăturile tari pe care metafizica 
i le-a atribuit în trecut. Ea devine, la sfârșitul istoriei 
metafizicii, o ființă despre care nu se mai poate spune 
nimic. 


Iluziile ontologiei: identitatea, categoriile, 
cauzalitatea 


Nevoile noastre, susține Nietzsche, au generat cre- 
dinta în eu, în caracterul său substanţial. Din ea a izvorât, 
mai departe, convingerea conform căreia este necesar să 
existe ceva permanent și etern. Or, o astfel de existență 
ar trebui să se afle dincolo de pluralitatea schimbătoare 
a lumii sensibile. În baza acestei genealogii, Nietzsche 
explică modul în care au apărut toate celelalte concepte 


3 După Michel Haar, identificarea ființei cu aparenţa este 
suficientă pentru a susține că Nietzsche dizolvă complet plato- 
nismul. Cf. Michel Haar, Nietzsche et la metaphysique, Gallimard, 
Paris, 1993, p. 22. Într-un alt capitol al aceleiași lucrări, exegetul 
arată că Nietzsche în același timp respinge și perpetuează struc- 
tura platonică a metafizicii (p. 100). 

38 Hans-Georg Gadamer, Wahrheit und Methode, in: op. cit., p. 478. 

39 Jacques Derrida, Marges de la philosophie, Les Editions de 
Minuit, Paris, 1985, pp. 244-245. 

si probleme ale ontologiei clasice. Una din constantele 
ontologiei constă în a deduce conditionatul dintr-un prin- 
cipiu necondiționat. „Vinovatä” pentru această proce- 
dură este gândirea însăși. 


Este în firea gândirii să asocieze, să adauge conditionatului un 
necondiționat inventat: așa cum ea asociază și adaugă prin 
plăsmuire un „eu“ multitudinii proceselor sale, ea evaluează 
lumea cu ajutorul unor mărimi instituite exclusiv de sine însăși, 
cu ajutorul fictiunilor ei fundamentale: „necondiţionat“, „scop 
și mijloc“, „lucruri“, „substanţe“, legi logice, numere și forme. 
Nu ar exista nimic ce s-ar putea numi cunoaștere dacă gân- 
direa nu ar remodela mai întâi lumea sub forma „lucrurilor“, 
a identicului cu sine. Numai datorită gândirii există neadevărul.4 


Credinţa în lucruri identice este dependentă de cre- 
dinta în caracterul substanţial al eului, în identitatea cu 
sine a acestuia. Noi suntem cei care proiectează iden- 
titatea în lucruri, introducând-o însă, înainte de toate, în 
lumea noastră interioară. Presupusa identitate a lucru- 
rilor stă la baza credinţei în identitatea logică, pe care o 
considerăm un fapt originar și universal al gândirii. 


Presupunând că nu ar exista deloc un asemenea A identic siesi, 
cum îl presupune fiecare principiu al logicii (ca și al mate- 
maticii), el fiind deja o aparență, logica ar avea ca premisă o 
lume doar aparentă. Într-adevăr, noi credem în acel principiu 
datorită numărului nelimitat de fapte empirice care par să-l 
confirme. „Lucrul“ — iată substratul autentic pentru A; credința 
noastră în lucruri este premisa credinței în logică. A-ul din 
logică este, ca și atomul, un construct al „lucrului“... In măsura 
în care noi nu înțelegem acest fapt și facem din logică un 
criteriu al ființei adevărate, suntem deja pe cale să transformăm 
în realități toate acele ipostaze de substanţă, predicat, obiect, 
subiect, acţiune etc.: cu alte cuvinte, să concepem o lume 
metafizică, adică o „lume adevărată“ 4! 


40 KSA 10, 8 [25], pp. 342-343 (VP, § 574, p. 370). 
41 KSA 12, 9 [97], p. 391 (VP, § 516, p. 333; traducere modificată). 

Logica este legată de următoarea condiţie: să presupunem că 
există cazuri identice. Într-adevăr, pentru a gândi și deduce logic, 
trebuie să ne imaginăm mai întâi că această condiţie a fost înde- 
plinită. Aceasta înseamnă: voința de adevăr logic se poate 
realiza abia după ce a fost acceptată o falsificare principială a 
întregului real.42 


În afară de principiul identității, în aceeași manieră 
este chestionat și principiul noncontradictiei, suspectat 
de a nu fi „un criteriu al adevărului, ci un imperativ cu pri- 
vire la ceea ce trebuie să fie recunoscut cu adevărat“. Cu alte 
cuvinte, el este un mijloc de a concepe, printr-un postulat, 
o „lume adevărată“ 


Constrângerea subiectivă de a nu te putea contrazice este aici 
o constrângere biologică: instinctul utilității de a rationa asa 
cum rationäm este înscris în corpul nostru, noi suntem aproape 
în întregime acest instinct... Însă ce naivitate să scoti de aici 
un argument pentru faptul că noi am deține „adevăruri în 
sine”!#3 


La rändul lor, categoriile nu sunt proprietäti constante 
ale lucrurilor, nici principii universale ale gändirii, ci 
inventii omenesti, acte de numire a lucrurilor trans- 
formate mai apoi în legi. După Nietzsche, o astfel de 
activitate reprezintă un mijloc de apărare și de conservare 
a vieții. Ne apropriem realul schematizându-l, transfor- 
mându-l într-o sumă de schițe, pentru a-l înțelege mai 
ușor și pentru a dobândi, astfel, un spor de siguranţă în 
raport cu el. 


Forţa inventivă care a născocit categoriile a lucrat în serviciul 
nevoii, respectiv al siguranței, al înțelegerii rapide pe baza 
semnelor și a sunetelor, a mijloacelor de prescurtare: — nu este 
vorba despre adevăruri metafizice în cazul conceptelor „sub- 


42 KSA 11, 40 [13], pp. 633-634 (VP, $ 512, p. 330). 
43 KSA 13, 14 [152], p. 334 (VP, § 515, p. 332). 

stantä”, „subiect“, „obiect“, „ființă“, „devenire“. Cei puternici 
au fost aceia care au făcut o lege din numele lucrurilor, iar 
printre ei sunt cei mai mari artiști ai abstractizării, care au creat 
categoriile. 


Categoriile și, în general, postulatele logico-metafizice 
sunt dependente de credința in eu, mai precis de „obis- 
nuinta de a considera toate faptele noastre drept un 
rezultat al voinței noastre“. Prin această habitudine, noi 
facem din voinţă o instanţă imuabilă, „care nu dispare 
în diversitatea schimbării“45. Însă „voinţa“ ca atare nu 
există, arată Nietzsche. Prin urmare, categoriile sunt sim- 
ple falsificări, minciuni ale rațiunii. Mai mult, „noi nu 
avem nici o categorie care să ne permită a distinge între 
o «lume in sine» și o «lume ca fenomen»”. Altfel spus, 
ne lipsește categoria supraordonată, metadiscursivă, în 
funcție de care să putem vorbi cu sens despre categorii, 
în înțelesul metafizicii clasice. Motivul nu este greu de 
înțeles: „toate categoriile rațiunii noastre își au originea 
în simţuri: ele sunt desprinse din lumea empirică“ 

Ce s-a întâmplat, de fapt, cu datele simțurilor? Cum 
anume au fost ele pervertite, fiind transformate în „cate- 
gorii”? Pornind de la aceste date, arată Nietzsche, ratiu- 
nea a presupus mai întâi categoriile, pentru ca mai târziu, 
după ce ele și-au dovedit utilitatea, să le sistematizeze, 
decretând într-un final că sunt ultime, definitive și 
obligatorii. De aici mai era necesar un singur pas pentru 
a le considera ca fiind a priori. În urma unui exercițiu 
genealogic similar aflăm că orice morală se impune ca 
necesară, imuabilă și inatacabilă datorită integrării 
într-un sistem ordonat al valorilor legate de un anumit 


4 KSA 12, 6 [11], p. 237 (VP, § 513, pp. 330-331; traducere 
modificatä). 
4 KSA 12, 9 [98], p. 391 (VP, 8 488, p. 320). 

mod de viatä, care s-a dovedit benefic in cadrul unei 
istorii, al unui sir de experiente. 


O moralä, un mod de viatä verificat si demonstrat printr-o 
îndelungată experienţă și examinare se ridică în cele din urmă 
la conștiință ca lege, ca un fapt dominant... Și astfel i se inte- 
grează întreaga grupă a valorilor și a stărilor înrudite: ea 
devine venerabilă, inatacabilă, sacră, adevărată; dezvoltarea 
ei se caracterizează prin faptul că originile ei sunt uitate... 
Acesta este un semn că, de acum, ea este stăpânul... 

Exact același lucru s-ar putea să se fi întâmplat și cu categoriile 
rațiunii: acestea s-ar putea să se fi confirmat printr-o relativă 
utilitate de-a lungul a numeroase încercări și căutări... S-a ajuns 
la un punct în care ele au fost reunite și conștientizate ca întreg 
— şi în care ele au fost poruncite, adică au acţionat ca porunci. 
Din acest moment ele au fost privite ca fiind a priori, ca fiind 
dincolo de experienţă, ca irefutabile. Și totuși, poate că ele nu 
exprimă nimic altceva decât o anumită finalitate a rasei și a 
genului, — doar utilitatea lor este „adevărul“ lor —.* 


Pe de o parte, analiza genealogică ilustrează ideea 
conform căreia categoriile își au originea în simţuri. Pe 
de altă parte, așa cum am constatat anterior, „cei puter- 
nici“ și, dintre ei, îndeosebi „artiștii abstractizării“ sunt 
aceia care transformă numele lucrurilor în legi. În lim- 
bajul filozofiei nietzscheene, această metamorfoză este 
opera vointelor de putere afirmative. Între cele două idei 
nu există nici o contradicţie. Ele exprimă, în fapt, mo- 
mente diferite ale actului de naștere a sistemului cate- 
goriilor. Vointele puternice impun în mod firesc și 
afirmativ categoriile logico-ontologice și valorile morale. 
Creaţia este posibilă doar prin dominație, prin mani- 
festarea puterii. Totodată, categoriile derivă din simţuri, 
care sunt „democratice“, „plebeiene“, precum tot ce tine 
de „etern-popularul senzorialism“*’ Spre deosebire de 


45 KSA 13, 14 [105], p. 283 (VP, 8 514, p. 331). 
47 KSA 5, p. 28 (BR, 8 14, p. 22). 

activitatea liberă a vointelor puternice, simțurile nu con- 
tribuie sub același raport la procesul amintit. Ele actio- 
nează exclusiv în vederea conservării, și nu a creșterii 
puterii. Falsificarea lumii prin intermediul categoriilor 
este, astfel, doar mijlocul pentru realizarea acestui scop. 
Contribuţia simţurilor este, așadar, ordonatoare și siste- 
matizatoare. Motivul principal îl reprezintă, după Nietzsche, 
frica de noutate, noile senzații fiind egalizate*, fixate, 
integrate într-un sistem împreună cu identitățile deja 
constituite. Altfel spus, acţionează aici nevoia de conser- 
vare si de securitate, precum și cea de a înţelege. Este în 
joc o luptă instinctivă, purtată pentru a stăpâni haosul 
senzatiilor nediferentiate, reducändu-le la cazuri identice, 
în scopul de a pune în evidenţă un anumit fapt și de a-l 
fixa definitiv. Din acest motiv, acţiunea simţurilor este 
reactivă”. 

Odată cu chestionarea categoriilor este pusă implicit 
în discuţie credinţa în dat, în fapte („nu există fapte, ci 
doar interpretări“), în pozitivitätile metafizicii, pe care 
filozofi precum Kant și Hegel le-au suspectat la rândul 
lor, din motive diferite. În același mod radical, Nietzsche 
încearcă să depozitiveze și, astfel, să denaturalizeze toate 
conceptele importante ale ontologiei*. Acestea nu ar 
trebui naturalizate, adică introduse în lumea lucrurilor. 
Causa sui, bunăoară, nu doar contrazice logica, ci derivă 
totodată din dorința noastră de a ne considera liberi. Nu 
există legi imuabile ale naturii, deoarece forțele din care 
este alcătuită lumea nu ascultă de nici o regularitate: 
„fiecare forță își parcurge în fiecare clipă drumul până 


48 KSA 12, 7 [3], pp. 255-256. 

49 După cum se poate observa, analiza simţurilor din acest 
context este diferita de cea prezentä in alte fragmente, unde aces- 
tea sunt „salvate” de sub dominatia ratiunii. 

50 KSA 5, pp. 35-37 (BR, 88 21-22, pp. 29-31). 

la ultimele consecinţe”. „Legea naturii“ nu este un fapt; 
ea „este o interpretare, nu un text“ 


Noi singuri am fost cei care am inventat cauzele, succesiunea, 
reciprocitatea, relativitatea, obligativitatea, numărul, legea, 
libertatea, temeiul, ținta; iar când introducem și amestecäm în 
lucruri această lume de semne născocită de noi înșine, în chip 
de „lucruri în sine“, procedăm iarăși precum am făcut întot- 
deauna, și anume mitologic! 


Cea mai sugestivă dintre criticile îndreptate împotriva 
ontologiei este cea a relaţiei cauză-efect, a „legii“ care 
afirmă succesiunea constantă a fenomenelor®?. Or, dupa 
Nietzsche, în loc de așa ceva, există doar un „raport de 
putere între două sau mai multe forte”. A crede în legi- 
tatea acestui raport înseamnă a presupune că el este per- 
manent identic cu sine. Acest fapt ar impune concluzia 
că „una și aceeași forță nu poate fi de asemenea o altă 
forță“ Stim însă că nici o forță nu este identică siesi, ci 
fiecare tinde către creștere, către extinderea spațiului ei 
de joc, adică a condiţiilor ei de dominare asupra altor 
forte. Prin urmare, nu există o succesiune constantă pe 
care să o numim inlantuire cauzalä, ci doar „o intrepa- 
trundere, un proces în care diferitele momente succesive 
nu se determină în calitate de cauze și efecte” 


Separarea „actului“ de „actant”, a ceea ce se întâmplă de cel 
care face să se întâmple, a procesului de acel ceva care nu este 
proces, ci persistă fiind substan{a, lucru, corp, suflet etc. — încer- 
carea de a concepe realul ca o formă de deplasare și schimbare 
de poziţie a „fiintärii“, a statornicului: această veche mitologie 
a impus credinţa în „cauză și efect” după ce aceeași credință 
și-a găsit o formă stabilă prin funcțiile lingvistico-gramaticale.* 


`l KSA 5, p. 36 (BR, § 21, p. 30). 

"7 Pentru prezentarea care urmează, cf. KSA 12, 2 [139], pp. 135-136 
(VP, § 631, pp. 404-405). 

53 Ibidem. 

EC 


Două stări succesive, una „cauză“, cealaltă „efect“ - fals. Prima 
stare nu produce nimic, cea de-a doua nu este produsă de nimic. 
Este vorba despre o luptă între două elemente cu puteri ine- 
gale: se obţine o rearanjare a forțelor în funcție de amploarea 
puterii fiecăreia. Starea a doua este ceva fundamental diferit 
de cea dintâi (iar nu efectul ei): esenţial este însă că factorii 
aflați în luptă isi modifică în final cuantumurile de putere 


Credinţa în cauzalitate derivă din efectele pe care 
limbajul și gramatica le au asupra gândirii. Credem în 
cauză și efect în virtutea obisnuintei de a gândi în 
manieră verbală”: activ și pasiv, acțiune și pătimire. 
Separarea lor în cadrul procesului gândirii este semnul 
credinței în actant, într-un subiect care s-ar afla în spatele 
procesului respectiv, rămânând perfect identic sieși. 
Așadar, tot reprezentarea eului identic (și activ) este 
vinovată de apariţia noțiunilor de cauză și efect. Or, 
responsabilă de activitatea eului este voința. Prin urmare, 
noțiunile de cauză și efect rezultă, în cele din urmă, din 
credinţa într-o voinţă de tip metafizic, care acționează în 
mod imediat asupra lucrurilor. Libertatea absolută a 
voinţei este la originea cauzalitatii. Dacă eliminăm 
această ipoteză — ceea ce face Nietzsche arătând că voința 
nu acționează decât asupra altor voințe, în vreme ce con- 
ceptul metafizic de voinţă este un caz particular al voinţei 
de putere, mai precis o voinţă de putere reactivă, una care 
nu poate acționa” —, atunci nu avem nici un motiv să mai 
credem în cauzalitate. Generalizând, am putea spune că 
inventarea relaţiei cauzale este regizată de același 
mecanism precum în cazul formării categoriilor: nevoia 
de fixare a cazurilor identice. Cauza și efectul sunt simple 


54 KSA 13, 14 [95], p. 273 (VP, 8 633, p. 405). 

5 Cf. KSA 12, 7 [1], pp. 249-250. 

56 KSA 5, p. 55 (BR, 8 36, p. 48). De asemenea, KSA 6, p. 180 (AC, 
814, p. 16). 

„ficțiuni convenţionale în scopul desemnării, al comuni- 
cării, și nu pentru cel al explicatiei” 


„A imprima devenirii caracterul ființei“ 


Filozofii, constată Nietzsche, au avut ochi doar pen- 
tru ceea ce fiinteazä, neglijänd constant devenirea”. Din 
acest motiv, opoziția dintre fiinţă și devenire este funda- 
mentală pentru întreaga istorie a ontologiei. Punând în 
discuție conceptul de fiinţă, el nu operează o simplă 
inversiune a celor două. În fapt, termenul de „fiinţă“ nu 
poate fi pur și simplu respins, ci trebuie descoperite ori- 
ginile sale. Fiinţa, crede el, este o generalizare a concep- 
telor de viata, voinţă, acţiune, devenire”. Sau, într-un alt 
loc: „Fünta — noi nu avem nici o altă reprezentare in 
legătură cu aceasta decât «a trăi».“% Forma cea mai 
cunoscută a ființei este viata, pornind de la care a fost 
construit conceptul abstract de „ființă“ 


Voința acumulării de forță este specifică pentru fenomenul vieții, 
pentru nutriție, reproducere, ereditate, — pentru societate, stat, 
moravuri, autoritate. Nu am avea oare dreptul să presupunem 
că această voinţă este cauza eficientă și în chimie? — sau în 
ordinea cosmică? 


Viata, ca forma cea mai cunoscută nouă a ființei, este în mod 
specific o voinţă a acumulării de forţă —: toate procesele vieții 
își găsesc aici pärghia proprie: nimic nu vrea să se conserve, 
totul se însumează și se acumulează ! 


37 KSA 13, 11 [5], p. 10 (VP, 8 570, p. 368). 

8 KSA 12, 9 [63], p. 369 (VP, 8 581, p. 375). 
59 KSA 12, 2 [172], p. 153 (VP, 8 582, p. 375). 
60 KSA 13, 14 [81], p. 261 (VP, 8 689, p. 443). 
Si KSA 13, 14 [81], p. 261 (VP, 8 689, p. 444). 

In numeroase fragmente, Nietzsche pune in relatie 
conceptul de „fiinţă“ nu doar cu cel de viaţă, ci și cu cel 
de devenire. Ideea apare extrem de firesc în sistematica 
aforismelor sale, în temeiul supozitiei conform căreia 
devenirea cuprinde tot ceea ce există. Nimic nu i se poate 
sustrage: 


Transformarea face parte din esenţă, prin urmare și tempo- 
ralitatea.© 


Devenirea ca inventie, vointä, autonegare, autodepäsire: nici 
un subiect, doar fapta, instituirea, creative, fără „cauze si 
efecte“ 6 


...Noi nu ne putem reprezenta nici o schimbare în care să nu 
existe o voinţă de putere. Noi nu putem deduce o schimbare 
dacă nu are loc o agresiune a puterii asupra unei alte puteri. 


Desi susține că nu există altceva decât devenirea, 
prezentă în toate sferele fiintärii, Nietzsche trasează gân- 
dirii o nouă sarcină: „a imprima devenirii caracterul 
ființei — aceasta este voința de putere cea mai înaltă“. 
Ce anume este în joc, odată cu această nouă miză a filo- 
zofiei? Si cum este ea posibilă? „Faptul că totul revine 
reprezintă apropierea extremă a unei lumi a devenirii de 
aceea a fiinţei: — culme a reflectiei.” Răspunsul este unul 
complex: calea prin care devenirea poate dobândi carac- 
terul ființei este asumarea credinței în eterna reîntoarcere. 
Ideea va fi dezvoltată într-o secvenţă viitoare. 


62 KSA 11, 35 [55], p. 537 (VP, 8 1064, pp. 659-660). Există nume- 
roase alte aforisme care susțin această idee, esențială pentru 
întreaga argumentatie de aici. 

6 KSA 12, 7 [54], p. 313 (VP, 8 617, p. 397). 

61 KSA 13, 14 [81], p. 260 (VP, 8 689, p. 443). 

6 KSA 12, 7 [54], p. 312 (VP, 8 617, p. 397). 

Supusä analizei genealogice, problema fiintei nu poate 
rămâne în afara temei voinţei de putere. Mai mult, după 
cum aflăm dintr-un aforism, „esenţa cea mai lăuntrică a 
fiinţei este voinţa de putere”. În aceste condiţii, replica 
dată de Nietzsche ontologiei poate fi rezumată în 
enunţul: ființa devenirii este voința de putere. Știm însă 
că voinţa de putere este o formă de interpretare: 


Această „voinţă de putere“ se exprimă prin interpretare 
(Ausdeutung), prin forma de consumare a fortei. 


Voința de putere interpretează, [...] ea delimitează, determină 
grade, diferenţe de putere. Simple diferențe de putere nu s-ar 
putea încă percepe ca atare: trebuie să fie prezent ceva care 
năzuiește să crească și care interpretează valoric orice altă 
näzuinfä de creștere. [...] De fapt, interpretarea este chiar un 
mijloc pentru a pune stăpânire pe ceva. 


Fiinţa devenirii, așadar, este voința de putere, iar 
aceasta din urmă nu este altceva decât interpretare. Toate 
celelalte concepte de bază ale ontologiei — scop și mijloc, 
cauză și efect, subiect și obiect, acțiune și pasiune, lucru 
în sine și fenomen — sunt dizolvate într-o suită de inter- 
pretări, „toate în sensul unei voințe de putere“, „iar nu 
ca o stare de fapt”” Pentru a pune în discuţie temele 
centrale ale ontologiei, precum și pozitivitatea ca atare 


66 KSA 13, 14 [80], p. 260 (VP, 8 689, p. 445). 

67 KSA 12, 10 [138],p. 535 (VP, § 639, p. 410). 

68 KSA 12, 2 [148], pp. 139-140 (VP, 8 643, p. 412): Der Wille zur 
Macht interpretiert [...]: er grenzt ab, bestimmt Grade, Machtver- 
schiedenheiten. Blosse Machtverschiedenheiten könnten sich noch nicht 
als solche empfinden: es muss ein wachsen-wollendes Etwas da sein, das 
jedes andre wachsen-wollende Etwas auf seinen Wert hin interpretiert 
[...]. In Wahrheit ist Interpretation ein Mittel selbst, um Herr über etwas 
zu werden. 

69 KSA 12, 2 [147], p. 139 (VP, 8 589, p. 388). 

a metafizicii, Nietzsche aduce din nou în atenţie faptul 
interpretării, cu tot ce presupune el. 


„Moartea lui Dumnezeu“. Eliberarea pământului 


Critica metafizicii, așa cum o concepe Nietzsche, are 
ca moment central punerea în discuţie a componentei 
teologice a metafizicii. Motivul „morţii lui Dumnezeu“ 
prezintă o semnificaţie specială. El ţine nu doar de critica 
teologiei naturale (sau raţionale), ci și de critica religiei 
creștine și a moralei corespunzătoare ei. 

Inteleasä în litera ei, afirmaţia lui Nietzsche este de-a 
dreptul terifiantă. Ea se vrea a fi descrierea precisă a unei 
stări de fapt, a unui eveniment central al istoriei euro- 
pene, profund impregnată de fenomenul nihilismului. Pe 
scurt, aceasta înseamnă că valorile și idealurile lumii 
europene nu mai sunt eficiente. Mai mult, evenimentul 
cu pricina are origini mai adânci și mult mai vechi. 
Nietzsche îl identifică sub forma unei structuri de 
profunzime, a unei logici care susține, de la bun început, 
modul de a fi al omului european. Filozoful acționează 
aici precum un medic: constatând simptomele bolii, el 
depistează cauzele ei ascunse, pentru a stabili apoi 
tratamentul. Atunci când fundamentul valorilor euro- 
pene - nimicul — este scos la suprafaţă, faptul cu pricina 
este însoțit de panică, tot așa cum certitudinea bolii îl 
înspăimântă pe bolnav. Însă doar conștiința maladiei îl 
poate convinge să suporte tratamentul. Analiza 
nietzscheană a lumii moderne, realizată într-un limbaj 
cvasimedical, precum și diagnosticul si rețeta prescrisä 
trebuie permanent raportate la concepţia sa filozofică, in 
centrul căreia se află viata, înțeleasă ca voinţă de putere. 
Conform acestui scenariu „medical“, afirmaţia privitoare 


256 DANSUL MÄSTILOR 


la moartea lui Dumnezeu echivaleazä cu constatarea prä- 
busirii unei întregi lumi, urmată de identificarea temeiu- 
lui ei: nimicul. 

Dar care anume era acea „lume“? Ea era chiar „lu- 
mea“ suprasensibilă a idealurilor, care a reprezentat, 
vreme de mai multe secole, principala justificare a reali- 
tätii. Ea și-a pierdut eficiența, nemaiputând justifica 
modul de a fi al omului european. Istoria acestei „erori“, 
cum o numește Nietzsche, cuprinde toate instanțele care 
au ocupat, pe rând, locul central al metafizicii, cel de 
temei al întregii existente: Ideile, Dumnezeu, imperativul 
moral, progresul, fericirea, cultura și civilizația. Ideea se 
află în centrul cunoscutei interpretări a lui Heidegger”, 
după care anunţul „morţii lui Dumnezeu“ presupune 
conștientizarea inversiunii „valorii“ tuturor valorilor 
precedente. Valorile consicerate a fi „supreme“ își pierd 
acest statut, locul lor fiind luat, inevitabil, de cele privite 
în trecut ca fiind „slabe“. Or, principiul acestei inversiuni 
este voința de putere. În interpretarea lui Heidegger, ea 
este voința pură și absolută care se vrea pe sine (voința 
de voinţă). Moartea lui Dumnezeu survine atunci când 
locul lui este ocupat de o altă instanță. Dar care este 
„locul“ pe care-l ocupă? Altfel spus, care este funcția sa? 
În cadrul gândirii metafizice, locul ocupat de Dumnezeu 
este cel al eficienţei cauzale și al conservării lumii create. 
Exact acest loc rămâne vacant. Odată cu epoca modernă, 
centrul simbolic al lumii a devenit subiectul. Când omul 
s-a instituit ca ego cogito, a cărui ultimă ipostază este 
voinţa de putere, deicidul devine inevitabil. În această 
privință, interpretarea lui Heidegger rămâne fidelă unui 


70 Martin Heidegger, Nietzsches Wort «Gott ist tot», in: Holzwege, 
6, durchgesehene Auflage, Vittorio Klostermann, Frankfurt am 
Main, 1980, pp. 205-263. 

celebru fragment din Stiinta votoasd (8125): „Unde a 
plecat Dumnezeu? [...] Noi l-am ucis — voi și eu! Noi toți 
suntem ucigașii lui!“ Nebunul care anunţă moartea lui 
Dumnezeu unor oameni lipsiți de credință strigă nein- 
cetat: „Îl caut pe Dumnezeu!“ Poate că acesta este începu- 
tul remediului, sugerează Heidegger. Motivul este ușor 
de înţeles. Nietzsche atacă o anumită imagine asupra lui 
Dumnezeu, total inadecvată, și anume cea făurită de om. 

Figura divinului pusă astfel în discuţie este cea a unui 
idol moral. Ideea este susținută, cu argumente decisive, 
de către Jean-Luc Marion”. Spre deosebire de ‘dol, care 
privilegiază experiența pur umană asupra civinului, 
transformându-l într-o fiintare prezentă și disponibilă, 
icoana păstrează distanţa dintre divin și uman, făcând 
vizibil chipul pe care divinul însuși îl poate arăta. Așa 
cum precizează Marion, divinul ne vizitează în distanța 
însăși, dincolo de idolii noștri sensibili și conceptuali. În 
termeni filozofici, dacă fiintarea supremă este o instanță 
ce aparține metafizicii, ar trebui căutată o altă figură a 
divinului decât aceea a onto-teologiei. Astfel, ar fi nece- 
sară o altă experienţă a divinului si, în același timp, o 
teologie situată în afara onto-teologiei. Oare demascarea 
idolilor — așa cum o realizează Nietzsche — poate elibera 
un spațiu neocupat de idoli? Propune ea, totodată, o alta 
modalitate de a proba divinul?”3 Marion susține că sim- 
pla anuntare a „morții lui Dumnezeu“ este insuficientă 
pentru depășirea nihilismului. Recuperarea divinului, 


7 KSA 3, pp. 480-482 (SV, 8 125, pp. 129-131). O variantă ante- 
rioară a anunţului „morții lui Dumnezeu“ poate fi găsită într-un 
paragraf din Călătorul st umbra sa. Cf. KSA 2, pp. 590-591 (OPO, II/2, 
8 84, p. 398). 

? Jean-Luc Marion, L'idole et la distance. Cing études, ed. TI, 
Bernard Grasset, Paris, 1989. 

3 Ibid., pp. 22-26. 

asa cum o face Nietzsche, are loc in interiorul metafizicii 
si al nihilismului, intrucät se realizeazä printr-un nou idol 
— voința de putere. Nietzsche rămâne idolatru deoarece 
nu intră în distanţă, ci se mulțumește cu „patosul distan- 
ței'74. Căci distanţa absolută rezidă în faptul că nici un 
idol nu poate anunţa viata sau moartea lui Dumnezeu, 
„Singurul care are nemurirea, care locuiește într-o lumi- 
nă de care nu te poți apropia, pe care nici un om nu L-a 
văzut, nici nu-L poate vedea“ (1 Timotei, 6, 16). Dimpo- 
trivă, patosul distanței („sentimentul distanței“), deși 
aflat la originea creației valorilor, ignoră de fapt distanța 
lui Dumnezeu, încercând să i se substituie”. După 
Marion, o experienţă cu totul diferită ar fi doar aceea de 
a lăsa divinul să acceadă la cuvânt, să ne interpeleze 
acolo unde nu îl așteptăm, anume în distanța însăși. 
Într-un fragment al lucrării Dincolo de bine și de rău (8 295), 
Nietzsche invocă ideea că nu filozofii acced la divin, ci 
divinul începe să filozofeze: „Faptul însuși că Dionysos 
este un filozof, și că așadar și zeii filozofează, îmi pare a 
fi o noutate nu lipsită de anumite riscuri, care va stârni 
un val de neîncredere de-a dreptul în rândul filozofilor.” 


74 Ibidem. O altă opinie întâlnim la Eugen Biser, care consideră 
că textele lui Nietzsche conţin o destructie a proiectului onto-teo- 
logic al metafizicii, edificat ca doctrină a ființei, regăsind sensul 
henologic al metafizicii, ascuns în tradiția metafizicii occidentale. 
Cf. Eugen Biser, „Gott ist tot”. Nietzsches Destruktion des christlichen 
Bewusstseins, Kösel- -Verlag, München, 1962. Ideea este sustinutä 
si de Hans Peter Balmer, „Überwundene Metaphysik? Zur Bedeutung 
Nietzsches in der Gegenwartsphilosophie“, in: Emerich Koreth 
(Hg.), Metaphysik in un-metaphysischer Zeit, Patmos Verlag, Düssel- 
dorf, 1989, pp. 27-42. Asupra raportului cu crestinismul, a se vedea 
Paul Valadier, Nietzsche et la critique du christianisme, Edition du 
Cerf, Paris, 1974. 

75 Jean-Luc Marion, op. cit., pp. 101-104. 

Ne putem din nou întreba: oare aceasta nu este premisa 
unui remediu? 

Anunţul „morţii lui Dumnezeu“ nu este un gest privat 
de revoltä”®, și nici dovada irefutabilă a ateismului lui 
Nietzsche. El este constatarea unui eveniment, poate cel 
mai important din istoria modernă a lumii. Ce presupune 
el de fapt aflăm prin intermediul a trei metafore”. „Cum 
am putut să bem marea?“, se întreabă nebunul care 
proclamă acest fenomen epocal. Dispariţia mării simbo- 
lizează negarea infinitului, a prezenţei sale în lumea 
finită. „Cine ne-a dat buretele pentru a șterge întregul 
orizont?“ După cum știm, orizontul este o metaforă a 
limitei, a cuprinderii lucrurilor într-un câmp în care își 
dobândesc conturul, determinatia și forma. Dispariţia 
orizontului simbolizează negarea acestui câmp, a lumii 
în care fiecare lucru ajunge la prezenţă. În istoria meta- 
fizicii, rolul ei l-a jucat așa-numita „lume adevărată“, a 
cărei ultimă ipostază în cadrul modernităţii este, după 
Nietzsche, eul ca atare, cu diversele sale chipuri. În 
absenţa orizontului constrângător, omul redevine liber 
să dea el însuși măsura lucrurilor. În sfârşit, nebunul se 
întreabă: „Ce-am făcut când am desprins pământul 
acesta din lanţul soarelui său?” Soarele, analogon al Ideii 
Binelui și, prin extensie, al Dumnezeului creștin, semni- 
fică în istoria metafizicii temeiul ultim al întregii fiintäri. 


76 Franz Overbeck, prietenul lui Nietzsche, a susținut că nebu- 
nia lui Nietzsche a fost cauzată de tensiunea dintre dorința depă- 
șirii creștinismului și voința permanentă de a-l regăsi pe Dumnezeu. 
Cf. Franz Overbeck, „Erinnerungen an F. Nietzsche“, in: Die neue 
Rundschau, XVII, 1906, pp. 209-231 și 320-330; apud Gianni Vattimo, 
Introduction ă Nietzsche, tr. it. Fabienne Zanussi, Editions Univer- 
sitaires & De Boeck-Wesmael, Bruxelles, 1991, p. 119. 

77 KSA 3, pp. 480-482 (SV, § 125, p. 130). 

Dispariţia sa face loc pământului însuși. Eliberat de justi- 
ficarea printr-o „lume adevărată“, acesta își devine sufi- 
cient sieși. 

În fond, moartea lui Dumnezeu poate fi percepută 
numai de cel care a probat, în propria viaţă și cu întreaga 
Sa ființă, sentimentul divinului, fie și ca percepţie a absen- 
tei acestuia. Anunţul aduce în atenţie urgenţa căutării 
remediului, dezvăluind însă și posibilitatea survenirii 
unor „noi zei“. Ideea este ilustrată în același aforism din 
Stiinta voioasd. Nebunul ce anunță moartea lui Dumnezeu 
arată și tragismul ei. „Încotro ne îndreptăm noi? [...] Nu 
rătăcim ca printr-un neant nesfârșit? Nu ne adie golul în 
fata? Nu s-a făcut mai frig? Nu vine mereu noaptea si 
încă mai multă noapte?“ Dispariţia soarelui aduce cu sine 
noaptea. Cum mai pot fi văzute acum lucrurile? Și în ce 
lumină? Orientarea nu devine oare imposibilă? Este omul 
pregătit pentru a fi el însuși sursa de lumină a întregii 
fiintäri? „Nu este oare dimensiunea acestei fapte prea 
mare pentru noi? Nu trebuie să devenim noi înșine zei 
pentru a părea cel puţin demni de ea?“ Răspunsul la 
întrebările nebunului este supraomul. Situaţia pusă în 
scenă de Nietzsche merită detaliată. Înainte de venirea 
supraomului, nebunul face anunţul epocal în lumina 
palidă a unui felinar. E lumina de avarie graţie căreia 
este văzută dispariția „lumii adevărate“ Doar că ea nu 
poate fi încă suportată, căci omul încă n-a descoperit 
orientarea în imanenta acestei lumi, unica existentă. De 
aceea, nebunul devine sceptic: „La urmă el își azvârli 
felinarul pe jos, astfel încât se sparse în bucăți și se stinse. 
«Vin prea devreme, spuse apoi, nu mi-a sosit încă timpul. 
Această faptă uriașă mai este încă pe drum și umblă — 
nu a pătruns încă până în auzul oamenilor.»”” 


78 Ibidem. 

In vreme ce prin critica ontologiei Nietzsche gändea 
ființa în relație cu devenirea si cu temporalitatea, critica 
pe care o face teologiei naturale aduce în atenţie raportul 
dintre Dumnezeu și timp. Dumnezeu nu este un dat, ci 
survenire dinspre viitor către prezent. Divinul, înțeles în 
modul cel mai radical, nu este zeul moralei și al metafi- 
zicii, ci zeul care „stă să vină“ 


Originile și amurgul unui idol 


Riguros vorbind, anunţul „morții lui Dumnezeu” nu 
dovedește cu necesitate ateismul celui care îl susține, dar 
nici nu anunţă neapărat o nouă religie. Textele nu indrep- 
tätesc nici una dintre cele două poziţii, făcându-le însă 
posibile pe amândouă. În Ecce homo, vorbind despre „ate- 
ismul” său, Nietzsche afirmă că el rezultă din instinctul 
de a nu accepta un răspuns dinainte fixat și definitiv. 


„Dumnezeu“, „nemurirea sufletului“, „mântuirea“, „lumea de 
dincolo“, simple noțiuni [...]. Nu cunosc defel ateismul ca 
rezultat, si mai putin ca eveniment: el rezultă la mine din 
instinct. Sunt prea curios, prea înclinat spre îndoială, prea cute- 
zător pentru a accepta un răspuns gata făcut. Dumnezeu este 
un răspuns gata făcut, o nedelicatete fata de noi, gânditorii — 
ba chiar, în fond, doar o interdicție gata făcută pentru noi: nu 
aveţi voie să ganditi.” 


Ateismul pe care filozoful îl recunoaște rezidă, așadar, 
în refuzul datului. Dumnezeu ca simplu răspuns — ideea 
este pentru Nietzsche inacceptabilă. Critica valorilor, a 
idolilor, a idealurilor are ca scop refuzul mijlocirii, fie ea 
prin imagine, prin concept ori prin limbaj, în generală. 


79 KSA 6, pp. 278-279 (EH, II, 1, p. 17). 
5 Despre originea imaginilor și a conceptelor, cf. KSA 1, 
pp. 878-881 (AM, 1, pp. 559-560). Reprezentarea în absenţa imaginii 

Miza ei este exprimarea jocului vointei cu ea insäsi in 
absenta medierii. Adversarul lui Nietzsche este Dumne- 
zeu ca idol, ca „stare de fapt“, ca mijlocitor al vieţii (al 
voinței de putere) cu ea însăși. 

Pentru Nietzsche, Dumnezeul moralei este creaţia 
omului, așadar o simplă iluzie, o presupunere. Este o 
eroare umană — imagine sau simplu concept - si, toto- 
dată, o negare a vieții. Ideea poate fi probată prin nume- 
roase fragmente: 


Si Dumnezeu - acesta, pe care l-am creat, lucrare omenească 
și iluzie — a fost, întocmai ca toţi zeii.5! 


Dumnezeu este o presupunere; însă eu vreau ca presupunerile 
voastre să nu întreacă voinţa voastră creatoare. [...] Oare-ati 
putea voi să creați un Dumnezeu? — Atunci să nu-mi vorbiti 
de nici un Dumnezeu! 


Dumnezeu este o presupunere: dar cine ar putea să soarbă 
toate durerile unei atari presupuneri, fără să moarä?®? 


Cum așa? Omul să fie doar o eroare a lui Dumnezeu? Ori 
Dumnezeu doar o eroare a omului??? 


O stare este atribuită concrescent unei persoane: afirmându-se 
că această stare, atunci când se ivește în noi, este acţiunea acelei 
persoane. Cu alte cuvinte: în constituirea psihologică a ima- 
ginii despre divinitate, o stare — pentru a fi rezultat — este 
personificată drept cauză P 


— conceptul de „Dumnezeu“ reprezintă o îndepărtare de viață, 
o critică, un dispreț fata de viata insdsi.® 


și a conceptului este proprie artei dionisiace. Cu referire la scrierile 
timpurii, cf. Gabriel Liiceanu, op. cit., p. 168. 

81 KSA 4, p. 35 (Z, p. 89). 

82 KSA 4, pp. 109-110 (Z, pp. 146-147). 

55 KSA 6, p. 60 (AL, „Maxime și săgeți“, § 7, p. 454). 

84 KSA 13, 14 [124], p. 306 (VP, § 135, p. 94). 

85 KSA 13, 15 [42], p. 436 (VP, § 141, p. 101). 

Afirmațiile de mai sus nu trebuie citite doar în regis- 
trul antropologic. Nietzsche este conștient de faptul că 
nu poate supune unei critici severe o componentă a meta- 
fizicii, cea teologică, înlocuind-o cu alta, ca și cum ar fi 
suficient să plaseze omul în locul lăsat vacant de către 
Dumnezeu. El vorbește despre „moartea lui Dumnezeu“ 
de pe poziţiile deja câștigate prin tematizarea vieţii ca 
voinţă de putere. Exact această perspectivă îi permite sa 
procedeze genealogic chiar și în legătură cu Dumnezeu, 
vorbind despre „originea“ acestuiat€. Soluția problemei 
o aflăm în alte aforisme: 


Unica posibilitate de a menţine un sens pentru conceptul de 
„Dumnezeu“ ar fi: Dumnezeu nu ca forţă dinamică (treibende 
Kraft), ci Dumnezeu ca stare maximală (Maximal-Zustand), ca o 
epocă: — un punct în evoluția vointei de putere, prin care s-ar explica 
atât evoluția ulterioară cât și stadiul anterior, de până la el. 


„Dumnezeu“ ca moment culminant: existenţa o eternă sacra- 
lizare și desacralizare. Dar aici nu un apogeu al valorii, ci un 
apogeu al puterii. 


Dumnezeu este, așadar, un simplu moment al voinţei 
de putere. Avem aici două situații: creșterea puterii (caz 
în care avem de-a face, pe lângă Dumnezeul cel bun, cu 
o fata rea a sa) sau, dimpotrivă, lipsa ori slăbirea puterii 
(caz în care este vorba exclusiv despre un Dumnezeu 
bun, dar neputincios). 


In fapt, nu există altă alternativă pentru zei: sau ei sunt voința 
de putere - și astfel vor fi zeii unui popor — sau sunt lipsa 
puterii — și atunci devin cu necesitate bunt D 


86 KSA 5, p. 333 (GM, IL, § 23, p. 373). 

87 KSA 12, 10 [138], p. 535 (VP, § 639, p. 410). 
88 KSA 12, 9 [8], p. 343 (VP, § 712, p. 458). 

89 KSA 6, p. 183 (AC, § 16). 

...Dacä Dumnezeu, pe bună dreptate, nu ar fi adevărul si 
chiar s-ar dovedi acest lucru? Dacä ar fi el vanitatea, setea de 
putere, neräbdarea, spaima, iluzja extaticä și îngrozită a oame- 
nilor?% 


Fiind un moment în evoluţia voinței de putere, „un 
apogeu al puterii“, Dumnezeul metafizicii și al moralei 
nu este altceva decât o exprimare a voinței de putere, mai 
precis una reactivă. Prin urmare, Dumnezeu este o sim- 
plă interpretare. 

Exercitiul genealogic se aplică și înțelegerii religiei 
creștine. Originile sale se află în sentimentele omului, mai 
precis în starea de păcat și în sentimentul vinovätiei. Or, 
acestea trebuie văzute ca interpretări care dau naștere, 
la rândul lor, altor interpretări. 


„Starea de păcat” nu este o stare de fapt, ci mai curând 
interpretarea unei stări de fapt, și anume a unei dispoziții fizio- 
logice văzută dintr-o perspectivă moral-religioasä care nu mai 
este obligatorie pentru noi. 


...,Durerea sufletească” în sine nu mi se pare nicidecum a fi 
o stare de fapt, ci numai o interpretare (interpretare cauzalä) 
a unor stări de fapt care nu pot fi încă formulate exact ]...]2! 


Idealul ascetic, omniprezent în religia creștină, presu- 
pune refuzul interpretării, tot așa cum în alte sfere ale 
faptelor umane scepticismul, fatalismul ori. știința 
ocultează caracterul interpretativ al existenței. In acest 
context, refuzul cu pricina face referire la virtuțile ascetice 
și, în general, la negarea senzorialului. Or, a respinge 
senzația înseamnă a respinge pluralitatea, fără de care nu 
există nici interpretarea. 


°° KSA 3, p. 86 (A, I, § 93, p. 61). 
91 KSA 5, p. 376 (GM, IIL, 8 16, p. 413). 


ÎN LABIRINTUL METAFIZICH 265 


...Acea renuntare la interpretare in general (la violare, ajus- 
tare, prescurtare, omitere, umplere, amplificare, falsificare si 
la ce mai face parte din esenţa interpretării) — toate acestea pri- 
vite in mare exprimă la fel de bine ascetismul virtuții ca $i ori- 
care altă negare a senzualitätii (este de fapt numai un modus 
al acestei negäri).?? 


Recunoscând absenţa lui Dumnezeu, adică ineficienta 
sa pentru omul modern, Nietzsche se întreabă ce funcții 
îndeplinea el, care era utilitatea lui pentru viata. Raspun- 
sul nu este deloc surprinzător. Dumnezeu era garantul 
fixitatii valorilor, motorul transformării lor in date 
imuabile ce stau atât la temelia religiei, cât și a moralei. 
Tot el era garantul adevărului, deci al științei si al cunoaș- 
terii în general, al identităţii cu sine a lucrurilor, al unității 
lor. Dumnezeu era principiul diferenței dintre adevăr și 
eroare, o specie a separaţiei dintre lumea adevărată și cea 
aparentă. El trebuia „ucis“ pentru a dizolva separatia 
onto-teologică dintre cele două „lumi“ și cea gnoseo- 
logică dintre adevăr și eroare. În toate aceste cazuri, el 
îndeplinea o funcţie de ordin metafizic. Este motivul pen- 
tru care „moartea lui Dumnezeu“ antrenează un „sir 
lung, și bogat de dărâmări, distrugeri, destrămări, răstur- 
nări care ne stau în fatä”%. În secolul XX, modelul criticii 
nietzscheene nu a rămas neobservat. Critica teologiei 
raționale revine adesea în atenţie, scopul ei principal 
fiind cel de a înlătura înțelegerea lui Dumnezeu ca sim- 
plu concept, așadar ca idol, pentru a scoate la iveală o 
experienţă originară a divinului. Pentru Heidegger, bună- 
oară, Dumnezeul filozofilor rămâne o simplă fiintare, o 
determinatie istorică prin care ființa a fost reprezentată 
ca fiintare supremă. Tot în spaţiul fenomenologiei, 


92 KSA 5, p. 400 (GM, III, § 24, p. 435). 
% KSA 3, p. 573 (SV, § 343, p. 212). 

autori precum Michel Henry, Emmanuel Levinas ori 
Jean-Luc Marion, pentru a numi doar câțiva dintre cei 
mai cunoscuți, încearcă să coboare la rădăcinile teologiei, 
pentru a pune în evidenţă însăși posibilitatea ca divinul 
să se arate, să devină fenomen. Într-un alt registru, 
Derrida pune în analogie deconstructia cu teologia apo- 
fatică, sondând condiţiile de posibilitate a ceea ce, prin 
definiție, este însuși imposibilul, incalculabilul, indeter- 
minatul. În sfârșit, în orizontul hermeneuticii biblice, 
expansiunea faptului interpretării se leagă de explorarea 
regimului slăbit al textului sacru, care poate fi văzut la 
fel ca orice alt text, așadar ca ansamblu de jocuri sociale 
și practici de lectură, el apropiindu-se astfel de regimul 
mitului, care, lipsit de un text originar, se traduce perma- 
nent pe sine”. 


Despre noii zei 


„Moartea lui Dumnezeu“, arată Nietzsche, este eveni- 
mentul cel mai important al timpurilor moderne, cu 
consecințe majore asupra modului nostru de a fi. El 
aduce cu sine nihilismul complet, experimentat de om 
ca absenţă totală a oricărui sens deja constituit. Astfel, 
însă, el deschide un spatiu liber de sensuri gata fixate si 
de prejudecăţi, un spațiu în care devin posibile noi expe- 
riente. Din acest motiv, nihilismul nu trebuie văzut ca un 
eveniment negativ. Dimpotrivă, crede Nietzsche, el aduce 
cu sine „mai degrabă un fel nou, greu de descris, de 
lumină, fericire, ușurare, înseninare, încurajare, auroră“ 


% Cf. Jean Greisch, L'âge herméneutique de la raison, Les Editions 
du Cerf, Paris, 1985, p. 28. 

Într-adevăr, la vestea că „vechiul Dumnezeu este mort“, noi 
filozofii și „spiritele libere“ ne simţim ca iluminafi de o auroră 
nouă, inima noastră se revarsă de recunoștință, mirare, pre- 
simtire, așteptare — zarea ne pare în sfârșit din nou liberă, chiar 
dacă nu este luminoasă, corăbiile noastre vor putea în sfârșit 
porni iarăși în larg, vor porni cu orice risc, orice îndrăzneală 
a căutătorului de cunoaștere este din nou permisă, marea, 
marea noastră se întinde iar deschisă, poate că nicicând n-a 
existat o „mare atât de deschisă». 


Faptul că întreaga existenţă și-a pierdut sensul este 
asemănat ideii de non-actiune, proprie religiei budiste. 
Nihilismul ca „formă europeană a budismului“% — prin 
aceasta Nietzsche încearcă să sugereze că împlinirea 
nihilismului anunţă un nou mod de a fi. Acest „nihilism 
practic“ reprezintă, în definitiv, condiţia de posibilitate 
a creaţiei de noi valori și, deopotrivă, a da-ului spus între- 
gii existente. 


Notiunea de „Dumnezeu“ a constituit până acum cea mai 
mare obiectie adusă împotriva existenței... Il negăm pe Dum- 
nezeu, negăm responsabilitatea în Dumnezeu: abia prin asta 
mäntuim lumea. 


Aşa cum am väzut, Dumnezeu reprezintă principala 
figură metafizică prin care gândirea și-a găsit justificarea. 
În istoria filozofiei, rolul jucat de el nu este doar acela de 
garant al adevărului, ci și de creator al lumii. Mai precis, 
locul său în sistemul metafizicii a fost trasat prin două 
atribute: puterea nelimitată de creație și puterea de a pune 
ordine. Cele două atribute sunt într-un fel sinonime, 


% KSA 3, p. 574 (SV, 8 343, p. 213). 

% KSA 12, 5 [71], 12, p. 216. 

9 Expresia este folosită de Manfred Riedel, „Das Lenzerheide- 
Fragment über den europäischen Nihilismus”, in: Nietzsche-Stu- 
dien, Band 29, 2000, p. 79. 

% KSA 6, p. 97 (AI, „Cele patru mari erori“, 8 8, p. 486). 

întrucât creaţia lumii a fost adesea înţeleasă ca trans- 
formare a haosului în ordine. 


In jurul eroului toate se prefac în tragedie, în jurul semizeului 
toate devin dramă satirică; iar în jurul lui Dumnezeu toate 
devin — ce? „lume“, poate? — ” 


Plecând de aici, Nietzsche pune următoarea întrebare: 
cum este posibilă lumea acum, în condiţiile ineficientei 
divine sau, altfel spus, odată cu „moartea lui Dum- 
nezeu'“? Răspunsul comportă două planuri. Pe de o 
parte, este inaugurată astfel o discuţie pe terenul cosmo- 
logiei. Căci dacă nu există un creator al lumii, trebuie 
gândită posibilitatea ca lumea să-și fie suficientă sieși, 
fiind așadar capabilă de autocreatie. Dar lumea, știm deja 
din numeroase aforisme, trebuie concepută doar într-un 
mod perspectivist. Astfel apare o problemă de ordin ego- 
logic: care este eul înzestrat cu puterea de a ordona mul- 
tiplul, făcând din el o lume? Nu sunt puţine fragmentele 
în care Nietzsche critică teologia naturală din pespectiva 
cosmologiei. 


Chiar dacă lumea nu mai este un Dumnezeu, ea trebuie să fie 
astfel capabilă de o forţă creativă divină, de o forţă nelimitată 
de transformare; ea trebuic în mod intenționat să se păzească 
de a reintra în vreuna dintre vechile ei forme; ea trebuie nu 
doar să aibă intenţia, dar și mijloacele pentru a se feri de orice 
repetare, ea trebuie prin urmare să-și controleze în fiecare clipă 
toate mișcările în scopul evitării telurilor, a stărilor finale, a 
repetărilor — și tot alaiul de consecinţe ale unui asemenea mod 
impardonabil și nesăbuit de a gândi sau dori.100 


Ideea că lumea ar putea fi o forţă creativă nelimitată, 
una care produce ceva nou prin fiecare întâlnire a forțelor 


” KSA 5, p. 99 (BR, § 150, p. 90). 
100 KSA 11, 36 [15], p. 556 (VP, § 1062, p. 658). 

ce o compun, reprezintă pentru Nietzsche ultima expri- 
mare a credinţei religioase conform căreia lumea se asea- 
mănă lui Dumnezeu. Ea este înzestrată cu posibilitatea 
eternă de a crea. Această supozitie este însă falsă: „lumii 
îi lipsește capacitatea unei noutăți eterne“. Ea posedă o 
capacitate de creaţie limitată, pe care o dezvoltă din 
propria sa imanenfä. Divinul nu mai este înţeles ca fiind 
transcendent și etern, ci ca fiind imanent, avându-și locul 
în însăși survenirea lumii. Divinul precedă zeilor înșiși, 
îi face posibili și nu dispare odată cu intrarea lor în amurg. 
El este însăși voinţa plurală de putere, ba chiar lumea în 
întregul ei, dacă o gândim ca o unică voință de putere. 
Ce tip de subiect poate ordona lucrurile într-o lume, 
odată cu „moartea lui Dumnezeu“? Nietzsche răspunde 
într-un chip simplu și logic: în epoca nihilismului, are o 
asemenea putere doar cel care devine el însuși zeu. 
Accede la condiţia divină numai cel căruia îi stă în putere 
faptul de a interpreta și de a estima lumea. Da-ul spus 
lumii aparţine unui anumit zeu. Este atributul principal 
al lui Dionysos, zeul care afirmă pluralitatea lucrurilor. 
„Gândirea abisală“, cea a finitudinii și a eternei reîntoar- 
ceri, are nevoie de apariția „noilor filozofi“, discipoli 
fideli ai lui Dionysos, trecuţi însă prin lecţia lui Apollo. 
Aceștia nu vor mai fi dogmatici, cum sunt de obicei 
filozofii, ci vor fi adepți ai experimentelor, „ispititori“ 11. 
Vor afirma plenar tot ceea ce a fost și este. Vor fi conștienți 
că nu există un singur adevăr, universal valabil, și nici 
valori eterne, ci fiecare are dreptul la propriul adevăr. 


Le-ar răni orgoliul, și chiar gustul, dacă adevărul lor ar trebui 
să fie un adevăr pentru toți [...]. „Raționamentul meu este 
raționamentul meu: asupra lui nu are vreun drept nimeni 
altcineva“ — va spune poate un asemenea filozof al viitorului. 


101 KSA 5, p. 59 (BR, § 42, p. 52). 

„Trebuie să se renunţe la prostul gust de a vrea să te pui de 
acord cu cei multi. Binele încetează de a mai fi bun din 
momentul în care ajunge pe buzele vecinului. Și cum ar fi cu 
putință să existe un bun comun! Cuvântul se contrazice pe 
sine: ceea ce poate fi posedat în comun are întotdeauna prea 
puţină valoare. În cele din urmă, totul va fi precum a fost 
dintotdeauna: lucrurile mari vor rămâne pentru cei mari, abi- 
surile pentru cei profunzi, gingäsiile pentru cei delicati si, în 
general și pe scurt, toate raritätile pentru cei rari.” — 1% 


După Nietzsche, „noii filozofi“ au ca sarcină reeva- 
luarea completă a valorilor. Inversiunea valorică este însă 
doar un moment al reevaluării. Scopul ei ultim constă în 
acceptarea liberă a tuturor celor existente. Este ,,da-ul” 
spus întregii fiintäri. Estimarea tuturor celor ce au fost 
și sunt, în scopul afirmării lor, depinde de câtă putere de 
creație posedă „noii filozofi“, deci de voinţa lor de putere. 
Dar ea este, în același timp, o condiție a creșterii acesteia. 


...Poate că adevăratul filozof trebuie să fi fost cândva el însuși 
critic şi sceptic ŞI dogmatic și istoric, ba chiar și poet și 
colecționar și călător și dezlegător de enigme și moralist Si 
vizionar și „spirit liber” și aproape totul pe lume, pentru a par- 
curge întreaga circumferință a valorilor si sentimentelor umane 
si pentru ca, înzestrat cu o multitudine de ochi și conștiințe, să 
poată scruta cu privirea din înaltul piscurilor toate zările înde- 
părtate, din sträfundul abisului toate înălțimile, din tainita unghe- 
rului toate întinderile. Însă toate acestea nu sunt decât conditii 
prealabile ale indatoririi sale: indatorirea, ea insäsi, vrea altce- 
va, — ea li pretinde ca el să creeze valori. [...] Ei [noü filozofi] 
apucă cu o mână creatoare viitorul, și în mâinile lor toate cele 
ce există si au existat vreodată devin un mijloc, o unealtă, un 
baros. „Cunoașterea“ lor este creație, creația lor este legiferare, 
vrerea lor de adevăr este - voință de putere. Există în zilele 
noastre asemenea filozofi? Existat-au vreodată asemenea 
filozofi? Nu trebuie oare să existe asemenea filozofi?...1% 


102 KSA 5, p. 60 (BR, 8 43, pp. 52-53). 
103 KSA 5, pp. 144-145 (BR, § 211, pp. 135-136). 

„Noul filozof“ este înzestrat cu „o mie de ochi si de 
conștiințe“. A experimentat totul, reușind să cuprindă în 
propria perspectivă (în propria lume) toate lumile trecute 
și prezente. Interpretarea (estimarea) sa este fără rest, el 
ordonând sub propria „umanitate“ toate perspectivele. 
Aceasta este de fapt o denumire generică, principiul sin- 
tezei pluralitätii celor existente, adânc înscris în ființa 
umană. „Noul filozof“ asumă pluralismul din el însuși 
și din afara sa. In el, divinul însuși este cel care filozo- 
fează!™%. Căci divinul, simbolizat de Dionysos, afirmă 
permanent multiplul. „Noul filozof“ este deopotrivă 
multiplicitate și unitate. Este sinteza multiplului și, de 
aceea, în el ia naștere un stil. 


...Jar filozoful își va destäinui câte ceva din propriul său ideal 
afirmând: „cel mai mare este omul cel mai solitar, cel mai 
tăinuit, cel mai deosebit, omul aflat dincolo de Bine și de Rău, 
stăpânul virtuților sale, cel plin de voință; iar măreția să însemne: 
a putea fi deopotrivă multiplu și unitar, amplu și complet”.!® 


Eterna reîntoarcere ca doctrină cosmologică 


Într-un cunoscut aforism, Nietzsche afirmă că nu 
există deloc fapte, ci doar interpretări. Dacă lucrurile tre- 
buie să se supună unei exigente atât de severe, atunci 
cum mai poate fi înțeleasă lumea ca atare? Fără nici o 
îndoială, acest concept devine întru totul problematic. El 
trebuie smuls utilizării curente, precară, nereflectată, 
simplistă. Nu mai putem spune, în mod naiv, că lumea 
este suma a tot ceea ce se întâmplă, totalitatea pură și 
simplă a fenomenelor. 

Plecând de la această idee, Nietzsche formulează, în 
câteva aforisme târzii, tezele cele mai însemnate privitoare 


104 KSA 5, p. 238 (BR, § 295, p. 228). 
105 KSA 5, p. 147 (BR, § 212, p. 138). 

la versantul cosmologic (ori fizicalist) al doctrinei eternei 
reintoarceri. In marginea lor poate fi reconstruit argu- 
mentul pe care aceasta se sprijinä. 

Totul porneste de la ideea conform cäreia existä o sin- 
gură lume, afirmație ce reprezintă o veritabilă supozitie 
în tratarea temei de faţă. Care îi sunt însă determinatiile? 
Pentru a le preciza, Nietzsche a compus unul dintre afo- 
rismele sale cele mai discutate, cu care s-a și încheiat 
compilația postumă Der Wille zur Macht. După cum știm, 
ultimele planuri ale viitoarei lucrări nu au mai luat în 
calcul acest fragment!. Fragmentul constituie o perfectă 
sinteză a doctrinei eternei reîntoarceri, imposibil de 
formulat doar în baza textelor publicate în timpul vieții. 
Dată fiind complexitatea lui, acesta merită citat integral. 


ké vH 


Această lume: un monstru de forță, fără început, fără sfârșit, 
o mare eternă de forţă cu ape de bronz, ce nu creşte, nu scade, 
ce nu se destramă, ci doar se transformă, ca întreg, o mărime 
invariabilă, o economie fără cheltuieli și pierderi, însă de ase- 
menca fără cresteri, fără încasări, de „nimic“ altceva incon- 
jurată decât de graniţele ei, nimic care să apună, să se risipească, 
să se extindă la infinit, ci ca forţă determinată încrustată într-un 
spațiu determinat, dar nu într-un spațiu ce ar fi „gol” pe 
alocuri, mai degrabă ca forță pretutindeni, ca joc al forțelor si 
al valurilor de forță atât Unu cât și Multiplu, aici acumu- 
lându-se și diminuând spontan acolo, o mare de forță tälä- 
zuind și zbătându-se în sine, transformându-se veșnic, suind 


1% Privitor la locul pe care aforismul îl ocupă în cadrul scrierilor 
și al gândirii lui Nietzsche din anii 1885-1887, cf. Mazzino 
Montinari, Nietzsches Nachlaß von 1885 bis 1888 oder Textkritik und 
Wille zur Macht, in: Nietzsche lesen, Walter de Gruyter, Berlin, New 
York, 1982, pp. 103-104. Exegetul susţine că aforismul și-a pierdut 
însemnătatea pentru Nietzsche în anul 1887, dovadă fiind faptul 
că nu figurează printre însemnările cuprinse într-o rubrică a 
fragmentelor eventual utilizabile, pe care a alcätuit-o la începutul 
lui 1887 Motivul este acela că aforismul a fost publicat, într-o 
variantă modificată, în Dincolo de bine si de rău, § 36. 

veșnic înapoi cu anii fără număr ai unui ciclu, cu fluxul si 
refluxul formelor plăsmuite de ea, din cele mai simple gonind 
spre cele mai complexe, din cele mai calme, mai reci și mai 
împietrite spre cele mai încinse, mai sălbatice, mai contra- 
dictorii, și apoi iarăși revenind din plenitudine spre simplitate, 
din jocul contradictiilor înapoi la plăcerea armoniei, încu- 
viintändu-se pe sine chiar și în această identitate a căilor și 
anilor ei, binecuvântându-se pe sine drept ceea ce etern trebuie 
să revină, ca o devenire ce nu cunoaște astâmpăr, lehamite și 
obosealä:- această lume dionisiacă a mea, lumea creației eterne 
de sine, a eternei distrugeri de sine, această lume enigmatică 
a dublei voluptäti, acest al meu „dincolo de bine și de rău“, 
fără ţel — decât acela care ar exista în fericirea cercului — fără 
voinţă decât buna voinţă a unui inel pentru sine, — vreţi voi 
un nume pentru această lume? Un răspuns pentru toate enig- 
mele ei? O lumină chiar pentru voi, cei mai ascunși, mai 
puternici, mai neinfricati, mai inväluifi în noapte? — Această 
lume este voinţa de putere — și nimic altceva! Și chiar voi înșivă 
sunteți această voință de putere — și nimic altceva!!” 


Ce anume aflăm din acest fragment? Mai întâi, faptul 
că această lume, singura existentă, are ca principal atribut 
devenirea. Ea este chiar devenire, trecere, transformare. 
Iar devenirea este permanentă și eternă. Nu poate fi ima- 
ginat un moment în care ea încetează, transformându-se 
în opusul ei. La fel, nu poate fi imaginat un moment ini- 
tial, oarecum privilegiat, în care devenirea nu exista încă. 
Prin urmare, lumea ca atare, care nu este altceva decât 
devenire, există dintotdeauna. Problema lumii este pusă, 
astfel, în termenii imanentei. Lumea are în ea însăși tot 
ce-i trebuie pentru a-și menține modul ei de a fi. 


...Ea [lumea, n.n.] devine, trece, dar nu a început niciodată să 
devină și nu a încetat niciodată să treacă — ea se menţine în am- 
bele... Ea trăiește din sine însăși: excrementele ei sunt hrana ei Ip 


107 KSA 11, 38 [12], pp. 610-611 (VP, $ 1067, pp. 662-663). 
108 KSA 13, 14 [188], p. 374 (VP, § 1066, p. 660). 

Aflăm, apoi, că lumea este un „joc al forțelor și al 
valurilor de forță, atât Unu cât și Multiplu“. Ideea poate 
fi înțeleasă ca încercare de a gândi o veche problemă a 
metafizicii, cea a tensiunii dintre unitate și multiplicitate. 
Este tematizată aici problema sintezei forțelor (pe care 
am tratat-o într-un capitol anterior), pusă însă, de 
această dată, la nivelul lumii în întregul ei. Mai departe, 
Nietzsche precizează că lumea este „un număr deter- 
minat de centre de forţă“, ce alcătuiesc împreună „o mă- 
rime determinată de fortä”!®. Altfel spus, întregul 
forțelor este invariabil. Conceptul de „întreg al lumii“ 
reprezintă o nouă modalitate de a aduce în atenţie rapor- 
tul dintre unu și multiplu. Căci întregul forțelor este ceea 
ce am putea numi unul multiplului. Dacă recursul la 
ideea de întreg al lumii este marca unei tematizări în ori- 
zontul cosmologiei, atunci trebuie să acceptăm, împreună 
cu Eugen Fink, că Nietzsche regândește diferența ontolo- 
gică drept „diferență cosmologică“ 

Lumea este așadar, după Nietzsche, o pluralitate 
determinată de forte. Fiecare forţă este finită („noi ne 
interzicem conceptul unei forte infinite ca fiind incom- 
patibil cu conceptul de «forță»“110) și există un număr 
finit al combinațiilor posibile ale forțelor (lumea „trebuie 
să traverseze un număr calculabil de combinații în marele 
joc de zaruri al existenţei ei“111). Pentru ca teza existenței 
unui număr finit de centre de forță să fie perfect inteme- 
iată, iar argumentul să fie complet, ar trebui presupusă 
ideea existenței unui număr finit de forte. Această ipo- 
teză nu poate fi găsită în aforismele autorului. Cu toate 
acestea, putem considera că ea derivă din enunţul con- 


109 KSA 13, 14 [188], p. 376 (VP, § 1066, p. 661). 
110 KSA 11, 36 [15], p. 557 (VP, § 1062, p. 659). 
11 KSA 13, 14 [188], p. 376 (VP, § 1066, p- 661). 

form căruia întreaga mărime de forță trebuie să De deter- 
minată. Cu alte cuvinte, întregul cuantum de forţă este 
finit (determinat), ceea ce face ca existenţa unei infinitäti 
de forte să fie imposibilă. Un cuantum finit de forță este 
constituit, cu necesitate, dintr-un număr finit de forțe. 

Ideea cuantumului determinat de forță afirmă, în alti 
termeni, teza finitudinii spațiului. Deși nu există vreun 
aforism în care conceptul de spațiu să fie analizat în acest 
mod, există cel putin indiciul că Nietzsche a fost conștient 
de importanţa chestiunii: 


Faptul că o stare de echilibru nu a fost atinsă niciodată dove- 
deste că ea nu este posibilă. Dar, într-un spațiu nedeterminat, 
ea trebuia să fi fost atinsă. La fel și într-un spațiu sferic. Forma 
spațiului trebuie să fie cauza mișcării eterne și în cele din urmă 
a oricărei „imperfectiuni”.2 


Presupunând că lumea ar dispune de Un cuantum de forță, 
este evident că fiecare transfer de putere într-un loc oarecare 
afectează întregul sistem — deci, în afară de cauzalitatea succe- 
sivă, ar fi dată și o interdependenta sincronică.115 


Argumentul are o continuare evidentă. Tot într-un 
fragment târziu, întâlnim ideea conform căreia timpul, 
ce tine de „esenţa“ acestei lumi, este fără început și fără 
sfârșit: „A refuta «atemporalul». [...] «Transformarea» 
face parte din esenţă, prin urmare și temporalitatea: fapt 
prin care necesitatea transformării este însă încă o dată 
instituită conceptual.”"* Prin urmare, este necesar ca 
toate combinațiile posibile ale forțelor să se realizeze. Mai 
mult decât atât, în virtutea aceleiași proprietăți a tim- 
pului, toate aceste combinaţii revin de o infinitate de ori. 


112 KSA 11, 35 [54], p. 536 (VP, § 1064, p. 659). 
13 KSA 12, 2 [143], p. 137 (VP, 8 638, p. 409). 
14 KSA 11, 35 [55], p. 537 (VP, § 1064, pp. 659-660). 

Într-un timp infinit orice combinaţie posibilă ar D atinsă la un 
moment dat; mai mult: ea ar fi atinsă de infinite ori. Si întrucât, 
între fiecare combinaţie și revenirea ei ulterioară ar trebui să 
se fi scurs în general tot restul combinațiilor posibile, iar, pe 
de altă parte, fiecare dintre aceste combinații determină în 
aceeași ordine întreaga suită a combinațiilor, s-ar demonstra 
astfel existența unui ciclu care s-a repetat deja infinit și care 
își joacă jocul in infinitum. U7 


Aceasta este concepția nietzscheană asupra eternei 
reintoarceri. Coerenta fragmentelor citate dovedește fap- 
tul că filozoful a fost interesat să construiască schița unei 
teorii cosmologice. Îi putem astfel da dreptate lui Eugen 
Fink, care susține că replica dată de Nietzsche metafi- 
zicii constă tocmai în această teorie cosmologică!!€. Cu 
toate acestea, după cum vom arăta, teoria cosmologică 
nu poate fi gândită independent de ipoteza perspec- 
tivistă. 

O teză fundamentală a lui Nietzsche afirmă că nu 
există un principiu transcendent lumii care ar regiza din 
umbră modul ei de a fi. Dimpotrivă, lumea este „creație 
eternă de sine“ și „distrugere eternă de sine“. Împotriva 
oricărei transcendente, filozoful afirmă imanenta radicală 
a lumiit”. Forţele care alcătuiesc lumea se combină neîn- 
cetat, constituind „marele joc de zaruri al existenței ei“ 


15 KSA 13, 14 [188], p. 376 (VP, § 1066, pp. 661-662). 

116 După Fink, Nietzsche se eliberează de metafizica tradițională 
graţie filozofiei sale cosmologice, în cadrele căreia fiinţa si deveni- 
rea sunt gândite ca joc. Cf. Eugen Fink, op. cit., pp. 179-189. 

117 Despre problema imanentei radicale a lumii, a se vedea si Karl 
Löwith, Sämtliche Schriften, Band 1, pp. 460-461. Privitor la aceeași 
chestiune, s-a spus că Nietzsche recâștigă în plan filozofic „lumi- 
tatea lumii” prin destructia oricărui principiu transcendent, grație 
căreia redevine posibilă creaţia viitoare de noi imagini asupra 
lumii. Cf. Tassos Bougas, „Nietzsche und die Verweltlichung der 

Mai mult, arată autorul, lumea însăși este cea care gene- 
rează jocul forțelor, cu toate combinaţiile lor. Ea este 
adevărata condiţie de existenţă a lucrurilor. În calitate de 
joc, lumea este „o operă de artă ce se zămislește singură” "8. 
Cu alte cuvinte, ea este o operă de artă la originea căreia 
nu se află nici un „artist“ 

Unii interpreţi au susținut că prin conceptul de joc și, 
totodată, prin valorizarea experienței estetice Nietzsche 
configurează o metafizică estetică. S-a spus, în acest sens, 
că el realizează acest lucru prin recuperarea conceptului 
prerational de joc!!?, sau prin reînnoirea estetică a mitu- 
lui, văzut ca alteritate a rațiunii!2. Ideea care derivă din 
analiza precedentă ni se pare a fi însă alta: înțelegând 
lumea ca joc al forțelor, Nietzsche identifică pur și simplu 
condiţiile de posibilitate ale lucrurilor. 


Welt“, in: Mihailo Djuric & Josef Simon (Hg.), Zur Aktualităt 
Nietzsches, Königshausen und Neumann, Würzburg, 1984, pp. 29 
sq. Despre „metafizica imanentistä” a lui Nietzsche scriu exegeti 
precum Arthur Danto, Peter Poellner, Michel Haar și mulți alții. 
Danto, bunăoară, aduce în atenţie faptul că Nietzsche este 
profund anti-esentialist, iar teoria vointelor de putere, obligatoriu 
plurale, constituie baza pornind de la care acesta întreprinde o 
critică radicală a metafizicii anterioare. Cf. Arthur C. Danto, 
Nietzsche as Philosopher, Macmillen, New York/London, 1963, 
p. 80. Teza lui Danto este reluată de Peter Poellner, care vorbește 
despre o „metatizică a voinţei de putere“, dar precizează că expre- 
sia nu trebuie luată în sensul prezenţei unui sistem metafizic, 
întrucât voința de putere este un concept pus în discuţie de către 
Nietzsche la fel de temeinic precum toate celelalte noțiuni meta- 
fizice. Cf. Peter Poellner, Nietzsche and Metaphysics, Clarendon 
Press, Oxford, 1995, pp. 266-305. 

118 KSA 12, 2 [114], p. 119 (VP, 8 796, p. 507). 

19 Mihai I. Späriosu, op. cit., pp. 71-100. 

120 Jürgen Habermas, op. cıt., pp. 95-97. 

Lumea ca experiment perspectivist 


Limbajul in care este formulatä doctrina eternei rein- 
toarceri este unul fizicalist, in acord cu cel al teoriilor 
moderne ale naturii. Ideea ei esenţială este însă contrară 
acestor concepții. Lumea nu poate fi concepută ca și cum 
ne-am situa în afara ei, așa cum fac aceste teorii. Ne aflăm 
permanent în același câmp al puterii cu lumea însăși. Din 
acest motiv, ea este doar lumea „așa cum se arată în pro- 
pria noastră oglindă“ Cu alte cuvinte, ea este o per- 
spectivă. Căci lumea nu este doar un joc al forțelor, ci 
unul al vointelor de putere. Relaţia dintre teoria eternei 
reîntoarceri și cea a voinței de putere este explicit for- 
mulată în fragmentul citat la început. După cum știm, 
modul de a fi al voinței de putere este, în principiu cel 
putin, pur afirmativ. Ea este o permanentă creaţie de noi 
forme, un joc liber. lată doar câteva fragmente care ilus- 
trează ideea în discuție: 


Când o să fiți o singură voinţă care vrea si această-ntoarcere 
dinspre tot ceca ce este necesar o să vă fie chiar necesitate: 
atunci se naste-n voi virtutea.17! 


Pasiunea de a domina: dar pentru ce să-i spunem pasiune aces- 
tei înălțări care râvnește la putere? Într-adevăr, nimic bolnav 
și patimas nu-ncape-ntr-o asemenea-nältare și plăcere!!22 


„Virtutea care dăruiește“ — cândva asa numit-a Zarathustra 
inexprimabilul.!3 


Pentru Nietzsche, necesitatea nu este opusul contin- 
gentei, ci un derivat al acesteia. Ea rezultă din hazardul 
forțelor (și al vointelor de putere), din combinarea lor 
întâmplătoare. Afirmația nevinovată a pluralitätii, accep- 


121 KSA 4, p. 99 (Z, p. 137). 
122 KSA 4, p. 238 (Z, p. 261). 
123 Ibidem. 

tarea tuturor lucrurilor, dansul, râsul creator, jocul de 
zaruri „la masa zeiască a pământului“, acela care face ca 
toate existentele să se întoarcă veșnic, iată care sunt trăsă- 
turile unei gândiri care afirmă viata și transformă nega- 
tia în afirmaţie. Simbolul ei este însuși Dionysos, zeul 
pluralitatii, al scindării, al fragmentării, al măștilor, al 
interpretărilor. 

În temeiul relaţiei dintre eterna reîntoarcere si voinţa de 
putere, Nietzsche explicitează caracterul perspectivist al 
existenței. Aceasta presupune, înainte de toate, că nu există 
o lume „în sine”, ci doar o lume a relaţiei (Relations- Welt). 


...Lumea, independent de condiția noastră de a trăi în ea, 
lumea pe care noi nu am redus-o la existența noastră, la logica 
și prejudecățile noastre psihologice, nu există ca lume „în sine“; 
ea este în mod esenţial o lume a relaţiei; ea are, în funcție de 
împrejurări, un chip diferit privită din fiecare punct; ființa ei 
este alta, în mod esenţial, în fiecare punct: ea apasă asupra 
fiecărui punct, fiecare punct i se împotrivește — iar aceste tota- 
lizări sunt, în orice caz, cu totul incongruente.!? 


Fiecare centru de forţă are pentru întregul rest propria per- 
spectivă, adică propria valorizare bine determinată, propria 
formă de acţiune, propria formă de împotrivire. „Lumea apa- 
rentă“ se reduce, prin urmare, la o formă specifică de acţiune 
asupra lumii ce își are originea într-un centru. Or, nu există 
nici O altă formă de acţiune: iar „lumea“ este doar un cuvânt 
pentru jocul de ansamblu al acestor acțiuni. Realitatea constă 
tocmai în această acțiune și reacțiune particulară a fiecărui 
element fata de intreg.125 


Lumea constä din astfel de fiinte vii, si pentru fiecare dintre 
acestea existä un mic ungher din care simte o lipsä, percepe, 
vede ori nu vede.176 


124 KSA 13: 14 [93], p. 271 (VP, § 568, p. 367). 

125 KSA 13, 14 [184] , p. 371 (VP, 8 567, p. 366). 

126 KSA 12,7 [1], p. 249. Conceptul de „ființă vie“ (lebendes Wesen) 
se referă la centrele sau organizärile de forță. 

Perspectivismul, așadar, rezidă în faptul că fiecare cen- 
tru de forţă constituie din sine însuși întreaga lume. Tocmai 
de aceea, lumea este o interpretare. Fiecare centru tinde 
să-și extindă forța asupra celorlalte centre de forță, care 
au, la rândul lor, tendinţe similare. Lumea este însăși dis- 
puta lor, adică o permanentă acțiune și reacțiune. Din acest 
motiv, ea constă într-o dispută neîncetată a interpretărilor 
(sau într-un joc al interpretărilor). Însă acestea din urmă 
sunt, de fapt, interpretări ale altor interpretări, și nu ale 
unui lucru „în sine“. Disputa cu pricina apare diferit din- 
spre fiecare voinţă de putere. O perspectivă devine „lume“ 
atunci când voința de putere vrea toate cele existente, 
spunând „da“ întregii fiintäri. Însă orice voinţă de putere 
vrea aceasta. Fiecare centru de forţă se exprimă in exact 
această manieră, și nu doar omul. Lumea ca perspectivă 
— aceasta este, prin urmare, singura reală. 


..Tocmai perspeclivismul necesar în virtutea căruia fiecare 
centru de forta - iar nu doar omul — construieşte din sine însuși 
întreg, restul lumii, cu alte cuvinte îl măsoară, îl pipăie, îl mode- 
lează prin forţa proprie...12 


Perspectivismul este doar o formă complexă de specificitate. Repre- 
zentarea mea este că fiecare corp specific tinde să domine între- 
gul spațiu și să-și extindă forţa proprie — (voința sa de putere) 
și să respingă tot ceea ce se opune extinderii sale. Însă el se 
loveşte permanent de tendinţele identice ale altor corpuri, sfar- 
sind prin a se pune de acord, „a se uni” cu cele care îi sunt 
suficient de înrudite: — astfel ele conspiră ulterior împreună pentru 
putere. lar procesul merge mai departe...128 


Aforismele târzii ne înfățișează o doctrină cosmolo- 
gică perfect coerentă, expusă în termeni fizicaliști!?. Ea 


127 KSA 13, 14 [186], p. 373 (VP, 8 636, p. 409). 

128 KSA 13, 14 [186], pp. 373-374 (VP, 8 636, p. 409). 

129 Teoria aceasta aparține, după Günter Abel, tradiţiei dinamis- 
mului și energetismului, inaugurată de Leibniz și care a jucat un 

nu este însă o poziție „științifică“, o teorie care explică 
realitatea „în sine” Nietzsche adoptă perspectivismul 
într-un mod atât de radical, încât respectiva teorie este, 
pentru el, un simplu punct de vedere, propria sa per- 
spectivă. Ne putem astfel explica motivul pentru care ne 
avertizează, în mai multe rânduri, că el vorbește despre 
lume așa cum aceasta se prezintă „în propria lui oglin- 
dă”. Ca urmare, doctrina eternei reîntoarceri trebuie pri- 
vită şi din unghiul de vedere al umanului. Atunci când 
în joc este însăși ființa umană, afirmarea dionisiacă a 
lumii în întregul ei este chemată să exprime un mod de 
a fi. Eterna reîntoarcere devine, astfel, o „filozofie expe- 
rimentalä” Sarcina de a experimenta, pe care filozoful 
o poate împlini doar prin suspendarea tuturor pozițiilor 
teoretice solidificate și prin abandonarea iluziei cunoaș- 
terii depline, trebuie pusă în relație cu întrebările pe care 
el și le pune. După cum arată Walter Kaufmann, „intre- 
bările care permit experimentul sunt, în opinia lui Nietzsche, 
acele întrebări la care poate răspunde: «Versuchen Wir sin 
[...] A experimenta implică a testa un răspuns încercând 
să trăim în conformitate cu el”). 


nn N N N a a 
rol important în trecerea de la fizica clasică, situată în paradigma 
Calilei-Newton, la fizica modernă a secolului XX. De aceea, 
Nietzsche nu vede nici o contradicţie între tezele sale filozofice 
şi rezultatele științelor. Cf. Giinter Abel, „Wissenschaft und 
Kunst“, in: Mihailo Djuri¢ und Josef Simon (Hg.), Kunst und 
Wissenschaft bei Nietzsche, Könighausen und Neumann, Würzburg, 
1986, pp. 10-11. 

120 Cf. Walter Kaufmann, Nietzsche. Philosopher, Psychologist, 
Antichrist, ed. cit., p. 89. Exegeza lui Kaufmann a dat naștere unei 
interesante orientări interpretative în Statele Unite, axată pe ideea 
conform căreia principala miză a filozofiei nietzscheene este 
autocreatia prin intermediul experimentului literar. A se vedea, 
în acest sens: Arthur C. Danto, Nietzsche as Philosopher, ed. cit.; 
Alexander Nehamas, Nietzsche. Life as Literature, ed. cit; Henry 

Proiectul nietzschean, centrat pe ideea interpretării 
perspectiviste, poate fi citit ca o hermeneutică existen- 
tialä. „Da-ul” spus întregii fiintari derivă dintr-o atitu- 


wil 


dine specialä, anume din credinta in „lipsa de vina” a 
devenirü'?!, 


O filozofie experimentală de felul celei pe care o trăiesc eu anti- 
cipează în mod euristic chiar posibilitățile nihilismului prin- 
cipial: fără a spune astfel că ea ar rămâne la o negare, la un 
Nu, la o voinţă de Nu. Ea vrea mai degrabă să-și taie un drum 
spre opusul acestora — spre un Da dionisiac față de lume așa 
cum este ea, fără a eluda, a excepta și a selecta vreun aspect 
Oarecare —, o asemenea filozofie vrea eterna reîntoarcere: ~ ace- 
leasi lucruri, aceeași logică a conexiunii. Starea supremă pe care 


Staten, Nietzsche's Voice, Cornell University Press, Ithaca, 1990. O 
privire asupra filiatiei ideatice existente între interpretările celor 
trei autori, precum și între ele și cea a lui Walter Kaufmann, poate 
fi găsită la Stanley Corngold, „The Subject of Nietzsche: Danto, 
Nehamas, Staten“, in: Manfred Pütz (ed.), Nietzsche in American 
Literature and Thought, Camden House, Columbia, 1995, pp. 263-277. 
Despre întreaga situaţie a receptării lui Nietzsche în Statele Unite 
poate fi consultat textul introductiv al lui Manfred Pitz, 
„Nietzsche in America: An Introduction”, in: Manfred Pütz (ed.), 
op. cit., pp. 1-17 Pentru situaţia de până în 1983, Bernd Magnus 
a decelat trei mari orientări ale literaturii americane asupra lui 
Nietzsche: „analitică“, ,deconstructivista” și „reconstructivistä”, 
tipologie care, în opinia lui Manfred Pütz, este valabilă și pentru 
majoritatea textelor care au apărut ulterior. Cf. Bernd Magnus, 
„Nietzsche Today: A View from America”, in: International Studies 
în Philosophy, 15, 2, 1983, pp. 95-103. Ideea conform căreia 
Nietzsche trasează filozofiei sarcina unei permanente depășiri de 
sine, a unei înnoiri continue prin lupta împotriva adevărurilor impuse, 
se întâlneşte și la alti exegeti: Friedrich Kaulbach, Nietzsches Idee 
einer Experimentalphilosophie, Böhlen Verlag, Kâln/ Wien, 1980; 
Walter Schweidler, Die Überwindung der Metaphysik. Zu einem Ende 
der neuzeitlichen Philosophie, Klett-Cotta, Stuttgart, 1987. 

131 Pentru această chestiune, a se vedea, de exemplu, KSA 6, p. 97 
(AL, „Cele patru mari erori“, 8 8, p. 486). 

o poate atinge un filozof: raportarea dionisiacä la existență —: 
formula mea pentru această raportare este amor fati.1% 


...Idealul celui mai impulsiv, celui mai viabil om, care consimte 
la această lume mai mult decât toţi ceilalți, cel care s-a deprins 
nu numai să accepte și să rabde cele ce au fostsi sunt, ci dorește 
să le revadă așa cum au fost și sunt, în vecii vecilor, cel care, 
nesätios, adresează un da capo nu numai lui însuși, ci întregii 
piese, întregului spectacol, și nu doar unui spectacol anume, 
ci de fapt celui care are nevoie tocmai de acest spectacol — și 
îl face necesar: căci are iarăși și iarăși nevoie de el însuși — și 
se face necesar - Dar cum? Nu cumva acesta este — circulus 
vitiosus deus?133 


A dori eterna reîntoarcere a propriei vieți, pe lângă cea 
a întregului spectacol al existenței, este o idee „divină“, 
insistă Nietzsche. A trăi încă o dată (sau chiar de nenu- 
mărate ori) această viata, exact așa cum am trăit-o, cu 
toate suferințele și plăcerile ei — acesta este un gând care 
modifică datele vieții și întregul nostru comportament, 
pentru că schimbă sensul voinţei, făcând din ea o voință 
eliberată de scopuri minore. „Sau cât ar trebui să te iu- 
besti pe tine însuți și viata pentru a nu mai cere nimic 
decât această ultimă și eternă confirmare și pecetluire?” + 
În câteva aforisme, ideea este expusă uzând de proble- 
matica interpretării și de teza perspectivistă. 


Faptul că valoarea lumii constă în interpretarea noastră — (că, 
poate, altundeva sunt posibile și alte interpretări decât cele 
umane - ), că interpretările de până acum sunt evaluări per- 
spectivale în virtutea cărora noi ne menţinem în viata, res- 
pectiv în interiorul voinţei de putere, de creștere a puterii, că 
fiecare indltare a omului aduce cu sine depășirea interpretărilor 


132 KSA 13, 16 [32], p. 492 (VP, 8 1041, p. 646). 

133 KSA 5, p.75 (BR, 856, pp. 65-66). A se vedea și KSA 4, pp. 197-202 
(Z, pp. 222-228). 

134 KSA 3, p. 570 (SV, 8 341, p. 209). 

mai restränse, cä fiecare nouä intärire si amplificare a puterii 
deschide noi perspective si te cheamä sä crezi in noi orizon- 
turi — aceasta este ceea ce străbate scrierile mele. Lumea de care 
suntem interesați este falsă, cu alte cuvinte ea nu este o stare 
de fapt, ci o invenţie și o rotunjire a unei sume anemice de 
observaţii; ea este „în curs“, supusă devenirii, o falsitate ce 
se redimensionează mereu, ce nu se apropie niciodată de 
adevăr: — pentru că nu există „adevăr“.15%5 


A afirma că lumea este o perspectivă (o interpretare) 
echivalează cu a spune că ea este o pluralitate de inter- 
pretări care, deși parțiale, limitate, unele dintre ele chiar 
reactive, au fost ori sunt necesare vieţii. Deși nu există o 
interpretare supraordonată și atotcuprinzătoare, fiecare 
perspectivă particulară este în felul ei integratoare. Inter- 
pretările perspectiviste diferă între ele: unele sunt mai 
restrânse, altele mai cuprinzătoare, în funcţie de gradul 
de putere care se exprimă prin ele. „Înălțarea omului“, 
despre care vorbește Nietzsche în aforismul citat, înseamnă 
tocmai creșterea puterii. lar sporirea puterii aduce cu sine 
noi perspective, precum și îmbogățirea fiecăreia, creșterea 
puterii încorporate de ea. Urmarea este perfect logică: 
dacă puterea cuiva crește, lumea sa e tot mai bogată, mai 
densă în noi perspective și interpretări. Omul, care nu 
este altceva decât o configuraţie a forțelor, descoperă în 
sine însuși o lume perspectivistă datorită faptului că vrea 
reîntoarcerea eternă a tuturor trăirilor sale esenţiale. 


Lumea este din ce în ce mai plină pentru acela care se ridică 
pe scara umanității; îi sunt aruncate din ce în ce mai multe 
undite ale interesului, mulțimea atractiilor sale este într-o nein- 
cetată creștere și de asemenea mulțimea feluritelor sale plă- 
ceri și neplăceri [...]. Noi, cei care simțim gândind, suntem 
aceia care înfăptuiesc într-adevăr şi neîncetat ceva ce încă nu 
există — o întreagă lume în veșnică îmbogăţire de aprecieri, 


135 KSA 12, 2 [108], p. 114 (VP, 8 616, pp. 396-397). 

culori, insemnätäti, perspective, trepte de valori, de afirmäri 
și negări. [...] Numai noi am fost cei care au creat lumea care-l 
interesează pe om!136 


Noul nostru „infinit“ [...] Lumea ne-a devenit, mai degrabă, 
încă o dată „nesfârșită“, în măsura în care nu putem respinge 
posibilitatea că ea cuprinde in sine interpretări infinite.1% 


Ideea perspectivismului pune în relație cele două 
aspecte ale eternei reîntoarceri: cel fizicalist (cosmologic) 
și cel experimental (etic, existențial). De aceea, nu există 
nici o contradicție între sensurile pe care le are conceptul 
de „lume“1%8. Lumea este o multiplicitate (a centrelor de 
forţă și a combinațiilor de forţă), dar este în același timp 
o unitate (ca totalitate a acestor centre de forță, adică „o 
mărime determinată de forţă“). Ideea amintește de ana- 
liza conceptului de lume realizată de Gadamer, pentru 
care raportul omului cu lumea în întregul ei este mediat 
lingvistic. A avea o lume, arată el, înseamnă a avea o 
limbă. Centrul de interes al problemei amintite se mută, 


— 


136 KSA 3, p. 540 (SV, $ 301, p. 182). 

137 KSA 3, p. 627 (SV, 8 374, p. 261). 

138 Dedublarea doctrinei eternei reintoarceri într-o teorie cosmo- 
logică și una „existenţială“ a fost pusă pentru prima dată în evi- 
dentä de către Karl Löwith, în cunoscuta sa lucrare Nietzsches 
Philosophie der ewigen Wiederkehr des Gleichen (apărută în 1935 și 
republicată, într-o variantă revizuită, în 1956). După Lowith, cei 
doi versanţi ai teoriei eternei reîntoarceri se află într-o profundă 
contradicţie, exegetul neintuind cum anume este posibilă voința 
de eternizare a existenţei, specifică omului modern, pe bazele unei 
teorii cosmologice a circularitätii lumii, avându-și originea în gân- 
direa antică. Cf. Karl Löwith, Nietzsches Philosophie der ewigen 
Wiederkehr des Gleichen, Felix Meiner, Hamburg, 1978. Dupä Pierre 
Klossowski, eterna reintoarcere a fost initial o stare de spirit a 
lui Nietzsche, devenind cu timpul o idee teoreticä. Cf. Pierre 
Klossowski, Nietzsche et le cercle vicieux, Mercure de France, Paris, 
1968, pp. 94-98. 

astfel, către lume ca mod de a fi al omului. Exact această 
idee reprezintă, credem, și consecința nespusă a analizei 
nietzscheene, purtată însă în alti termeni si pe un alt plan. 

Pentru a exprima ideea eternei reîntoarceri, Nietzsche 
uzează de o reprezentare geometrică, și anume cea a 
cercului!*. Istoria acestei reprezentări este de-a dreptul 
fascinantă. Schitänd-o, am putea înțelege specificul 
tematizării nietzscheene. În diverse epoci și paradigme 
culturale, această imagine a primit diferite interpretări, 
îndeosebi datorită simbolisticii atribuite centrului și 
circumferinței (sau periferiei) cercului. În lumea creștină, 
centrul cercului semnifica unitatea divină, din care ira- 
diază toate energiile ei, circumferința desemnând eterni- 
tatea divinității și, totodată, faptul că ea cuprinde în sine 
întreaga creație. Interpretarea poate fi întâlnită, de pildă, 
la Dionisie Areopagitul. Mai târziu, Nicolaus Cusanus 
susținea ideea identității dintre Dumnezeu ca minimum, 
adică punct central, și Dumnezeu ca maximum, sau sferă 
atotcuprinzătoare a existenţei. În timp, apare tot mai des 
metafora cercului (sau a sferei) cu centrul pretutindeni 
și circumferința nicăieri. Odată cu modernitatea, centrul 
nu mai simbolizează unitatea divină, ci eul, caracterizat 
printr-o nestăvilită tendință de extindere către periferie. 
Este tema favorită a romanticilor, înainte de toate. Sau, 
dimpotrivă, tot în epoca modernă, centrul poate repre- 
zenta universul, eului rămânându-i doar periferia, pre- 
cum în varianta pascaliană a metaforei amintite. Imaginea 
este prezentă și în aforismele lui Nietzsche. Pentru el, așa 
cum am arătat, nu există un centru absolut al lumii, ci o 
pluralitate de centre de forță. Altfel spus, centrul se află 


159 Pentru istoria metaforei cercului, cf. Georges Poulet, Metamor- 
fozele cercului, traducere de Irina Bădescu și Angela Martin, Editura 
Univers, București, 1987. 

pretutindeni. Din orice astfel de centru poate lua nastere 
o lume. De asemenea, fiecare centru poate deveni peri- 
ferie, iar orice periferie poate deveni centru. Periferia nu 
se află nicăieri tocmai pentru că nu mai există un centru 
absolut, în raport cu care ceva să poată fi definit ca peri- 
ferie. Dincolo de această manieră paradoxală de a înțelege 
relaţia dintre centru și margine, este evident faptul că 
metafora amintită accentuează pariul pe care Nietzsche 
îl pune pe devenire și, nu în ultimul rând, pe tempora- 
litatea „eternă“ a lumii: 


Fiinta-ncepe-n fiecare clipă; în jurul oricărui Aici se-nvärte 
sfera lui Acolo. Iar centrul este pretutindeni. Drumul eternității 
este curb.140 


Cercul simbolizează deci întregul lumii, care nu este 
configurat în chip definitiv, ci rămâne întru totul deschis. 
Căci tocmai el face posibile noile combinații de forte, 
asemănătoare combinațiilor unui joc de zaruri jucat la ne- 
sfârșit. Deși zarurile sunt aceleași, combinaţiile rezultate 
prin aruncarea lor sunt diferite. În acest joc atotcuprin- 
zător, eul își pierde locul central pe care i l-a alocat 
modernitatea. Nu mai este un spectator dezinteresat, 
contemplând din afară întregul joc cosmic. Dimpotrivă, 
este o mică parte a acestuia, aflată în relație cu celelalte 
parti și totodată cu întregul. 


Eul ca iluzie. Experienţa finitudinii 


Modernitatea este epoca filozofiei subiectului, cum 
deseori s-a spus. Pentru prima oară, Nietzsche pune în 
discuţie toate ipostazele eului în care gândirea modernă 
și-a centrat, succesiv, discursul. Tot pentru întâia oară 


140 KSA 4, p. 273 (Z, p. 292). 

apare, la el, ipoteza finitudinii radicale a subiectului. Eul 
transcendental, constiinta de sine, spiritul, eul monadic, 
sufletul, eul absolut etc., toate aceste ,,centralitati” meta- 
fizice ale modernității au devenit problematice. 


Nu există nici „spirit“, nici rațiune, nici gândire, nici conștiință, 
nici suflet, nici voinţă, nici „adevăr“: toate sunt ficțiuni inuti- 
lizabile.141 


Nietzsche știe bine faptul că, punând în discuţie aceste 
idealuri, demontându-le, dovedindu-le precaritatea, 
atacă însuși miezul gândirii moderne. Pasul era absolut 
necesar. Căci, odată cu modernitatea, „lumea adevărată“ 
s-a repliat înăuntrul subiectului, în calitate de unitate 
perfectă a acestuia. În modernitate, subiectul a devenit 
principiul diferenței dintre cele două lumi, așa cum 
înainte principiul ei era Dumnezeu. Cele două instanțe, 
Dumnezeu și subiectul, au jucat succesiv roluri asema- 
nătoare, ocupând pe rând locul simbolic de garant al 
cunoașterii. Sau, în termenii autorului, ele au îndeplinit 
rolul de principiu (sau criteriu) al diferenţei dintre lumea 
adevărată și cea aparentă. Astfel, atunci când Nietzsche 
încearcă să sfărâme unitatea și supremația fiecăruia din- 
tre cele două principii, el pune în joc destructia a două 
momente diferite din istoria filozofiei. 

Ca orice ideal, eul este o inselätorie!*?. Afirmând acest 
lucru, autorul face referire la înțelegerea curentă a eului 
în discursul modernităţii, și anume la conceperea aces- 
tuia ca unitate logică. Altfel spus, eul ar fi identic în toate 
actele sale. Îndoiala, înțelegerea, voința, imaginația, sim- 
tirea, deci principalele acte ale eului enumerate de către 
Descartes, au în comun eul cugetător, un veritabil nucleu 


141 KSA 13, 14 [122], pp. 301-302 (VP, 8 480, p. 316). 
142 KSA 6, p. 305 (EH, p. 35). 

al lor, perfect unitar și identic sieși!%%. Mulțimea repre- 
zentărilor prin care luăm cunoștință de diversul sensibil 
este, în paradigmă Kantiană de această dată, unificată sin- 
tetic de către un eu unitar, perfect identic sieși, echivalat 
de către Kant cu intelectul insusi!“. Problema este semni- 
ficativă și pentru Nietzsche. Doar că unificarea prin sin- 
teză, actul esenţial al eului în scenariile moderne, nu 
poate fi decât simplă aparenţă. Mai bine spus, aici se află 
originea unei enorme înșelătorii. Identitatea și unitatea 
eului, inchipuite de modernitate, reprezintă modelul 
exemplar după care noi construim, printr-o falsificare, 
iluzia identității și a unității lucrurilor. În același fel apar 
toate iluziile „datului”. După Nietzsche, credința în eu 
stă la baza credinţei în substanţă și în lucru în sine. Toate 
pozitivitätile metafizicii clasice și moderne derivă de aici. 
Din acest motiv, este necesar să existe o profundă legă- 
tură între înțelesul modern (rationalist) al eului și logica 
însăşi. Ambele — logica și metafizica subiectului — se află 
în căutarea justificării ultime a identității (a „cazurilor 
identice“). 


Dacă „există o singură fiinţă, eul” si toate celelalte „ființări“ 
sunt făcute după imaginea sa, — dacă, în cele din urmă, credința 
în „eu“ stă sau cade împreună cu credința în logică, adică în 
adevărul metafizic al categoriilor rațiunii: dacă pe de altă parte 
eul se dovedește a fi ceva care devine; atunci — 1% 


Subiectul: aceasta este terminologia credinței noastre într-o uni- 
tate subiacentă tuturor momentelor diferite ale sentimentului 


143 Rene Descartes, Meditaţii despre filozofia primă, traducere de 
Constantin Noica, in: Două tratate filozofice, Editura Humanitas, 
București, 1992, pp. 247-259. 

144 Immanuel Kant, Kritik der reinen Vernunft, ed. cit., pp. 136-141 
(Critica rațiunii pure, ed. cit., pp. 128-135). Cf. si Gilles Deleuze, La 
philosophie critique de Kant, ed. III, PUF, Paris, 1994, p. 25. 

145 KSA 12, 7 [55], pp. 313-314 (VP, § 519, p. 335). 

maxim de realitate [...]. „Subiectul“ este ficțiunea potrivit căreia 
o multitudine de stări identice in noi ar fi efectul unui singur 
substrat: dar noi suntem cei care am creat „identitatea“ acestor 
stări; identificarea și ajustarea acestora constituie faptul real, iar 
nu identitatea ( — aceasta trebuie mai degrabă contestată — ).14% 


Tinta criticii nietzscheene este, după cum vedem, mai 
ales înțelegerea rationalistä a eului. În istoria „falsificärii” 
rationaliste inaugurată de Socrate, modernitatea joacă un 
rol decisiv prin aducerea eului la statutul de temei al exis- 
tentei și al cunoașterii. Împotriva acestui accent, trebuie 
să acceptăm că așa-zisa „certitudine nemijlocită“ a 
„Sinelui” este iluzorie. Presupusa unitate a eului cuge- 
tător, postulată de către Descartes și asumată de toți filo- 
zofii moderni, ascunde în fapt o luxuriantă multiplicitate. 


Mai există încă cercetători inofensivi ai Sinelui care cred în 
„certitudini nemijlocite“, spre exemplu „eu gândesc“, sau, cum 
era cazul superstitiei lui Schopenhauer, „eu vreau“: de parcă 
în acest caz cunoașterea ar fi reușit să-și sesizeze obiectul în stare 
pură şi nudă, în chip de „lucru în sine“, fără vreo falsificare 
din partea subiectului și nici din partea obiectului. Dar „certi- 
tudinea nemijlocită“, precum si „cunoașterea absolută“ sau 
„lucrul în sine“ conţin o contradictio in adjecto, si voi repeta de 
o sută de ori: ar trebui să ne eliberăm în sfârșit de ispita 
cuvintelor!147 


După cum rezultă din fragmentul citat, cuvintele sunt 
cele care ne ispitesc să credem în subiect. Mai mult, lim- 
bajul în întregul lui este vinovat de credinţa în identitatea 
logică a eului. Gramatica, o involuntară „metafizică 
populară “1%, ne-a creat obisnuinta de a nu putea concepe 


146 KSA 12, 10 [19], p. 465 (VP, 8 485, p. 319). Despre subiect ca 
„aparenţă“ tratează și Gianni Vattimo, Dincolo de subiect, ed. cit., 
p. 4l. 

147 KSA 5, p. 29 (BR, § 16, p. 23). 

128 KSA 3, p. 593 (SV, § 354, p. 230). 

un act în el însuși, fără a presupune un subiect al acțiunii. 
Un bun exemplu îl reprezintă principiul cartezian al eului 
cugetător. Din cauza habitudinii gramaticale, ne închi- 
puim existența eului întrucât ne vedem obligați să conce- 
pem existenţa unui dat prim al procesului gândirii. Deși 
observăm doar procesul, ne imaginăm că există un 
subiect al său, un actant din care acesta izvorăște, o cauză 
a sa: „ceva care gândește“. Printr-o a doua interpretare, 
echivalăm acest „ceva“ cu eul însuși. Toate obisnuintele 
metafizicii, în fond, derivă din regulile stricte ale grama- 
ticii. După Nietzsche, noi transpunem inconștient aceste 
norme, simple obisnuinte de folosire a limbajului, în idei 
de natură metafizică. Prin constrângerea de a lega pre- 
dicatul de subiect, gramatica ne învață să credem că 
aceeași operaţie este valabilă peste tot, inclusiv în cazul 
acțiunilor reale. Eul, presupusa cauză a gândirii, este un 
sens introdus de noi, fără legătură cu procesul însuși. 
Altfel spus, este o simplă interpretare a procesului, tre- 
cută de noi permanent sub tăcere. 


...A spune că „eu“ este condiția predicatului „gândesc“ 
înseamnă o falsificare a stării de fapt. Ceva gândește: însă a 
spune că acest „ceva“ este însuși acel bătrân și ilustru „Eu“ 
este, exprimat cu ingäduintä, doar o ipoteză, o afirmație, în 
nici un caz o „certitudine nemijlocită“. În fine, afirmând că „ceva 
gândește“ s-a spus deja prea mult: acest „ceva“ conţine de-acum 
o interpretare a procesului și nu aparține procesului însuși. Se 
rationeazä potrivit rutinei gramaticale: „A gândi este o acţiune, 
toate acțiunile presupun un subiect activ, așadar —“.1% 


În cazul de faţă, arată Nietzsche, avem de-a face cu 
eroarea inversării cauzei și a efectului. Procesul gândirii 
este cauza credinţei în subiect. Însă noi luăm acest efect 
(eul) drept cauză a procesului, transformându-l pe cel din 


149 KSA 5, p. 31 (BR, § 17, pp. 24-25). 

urmă într-un efect al acestei cauze imaginare. Inversiu- 
nea cauzei și a efectului este, de fapt, cronologică. Nu 
putem gândi cauzalitatea independent de ideea curgerii 
liniare a timpului. Dacă n-ar exista timpul, n-ar exista nici 
credinţa în cauze și efecte. Mai mult, crede Nietzsche, 
cauzalitatea există doar la nivel discursiv. Ea este un efect 
de limbaj, o interpretare. Interpretarea cauzală a lucru- 
rilor este în realitate un trop, o simplă obisnuintä grama- 
ticală. Din aceste considerente, am putea spune, împreună 
cu Paul Ricoeur, că reductia tropologicä nietzscheanä este 
mult mai radicalä decät reductia cartezianä: „trebuie sä 
vedem in anti-Cogito-ul lui Nietzsche nu inversul 
Cogito-ului cartezian, ci destructia întrebării la care 
Cogito-ul a reprezentat un răspuns absolut”. Spre deo- 
sebire de metoda cartezianä, experimentul genealogic 
nietzschean nu ajunge la certitudine, ci, dimpotrivä, la 
asumarea incertitudinii. El nu este o cale pentru obținerea 
de rezultate științifice sigure, ci un mod de a pune la 
bătaie propria viata pentru a exprima drumul ei parti- 
cular, cu deciziile, ispitele, eșecurile și împlinirile sale". 
Experimentul filozofului este tragic, căci el dezvăluie 
finitudinea și temporalitatea ființei umane!?. 

Analiza lui Nietzsche a primit câteva interesante con- 
tinuări. Genealogia „erorii cauzale“, schitatä anterior, a 

150 Paul Ricoeur, Soi-méme comme un autre, Editions du Seuil, 
Paris, 1990, pp. 25 sg. 

St Friedrich Kaulbach, Nietzsches Idee einer Experimentalphiloso- 
phie, ed. cit., pp. 133-134 și 143. Exegetul susține că, datorită meto- 
dei experimentului, Nietzsche reușește o nouă revoluție copernicianä, 
graţie căreia filozofia nu se mai învârtește în jurul obiectelor, ci 
al nevoilor sensibile ale voinţei și gândirii subiective (p. 139). 

152 Descoperind limitele umanului, Nietzsche experimentează 
anumite „stări divine“, cel putin așa își imaginează Georges Bataille, 
Sur Nietzsche. Volonté de chance, Gallimard, Paris, 1945, pp. 233-235. 

reprezentat un model pentru gândirea deconstructi- 
vistă153, Ideea ei de bază a fost preluată într-un astfel de 
scenariu. Căci deconstructia cauzalitätii, înainte de 
toate, nu se realizează printr-un principiu exterior, trans- 
cendent sistemului care face obiectul deconstructiei, ci 
printr-un termen al sistemului, ba chiar prin principiul 
lui, în cazul de față prin conceptul de cauză. Noţiunea 
astfel deconstruită nu va fi eliminată, ca și cum ar fi inu- 
tila. În al doilea rând, prin deconstructia schemei cauzale 
asistăm la „deplasarea“ noțiunii de origine. Ierarhia astfel 
deconstruită, aceea a cauzei și efectului, este inversată. 
Abia datorită efectului o cauză devine într-adevăr cauză. 
Prin urmare, efectul joacă aici rolul de origine. Dar, dacă 
atât cauza, cât și efectul pot ocupa poziţia originii, atunci 
aceasta din urmă „nu mai este originară“ Ea își pierde 
eminenta metafizică pe care i-a conferit-o întreaga 
tradiție filozofică. 

Credinţa în subiect, înrădăcinată în noi prin uzul 
gramaticii, a devenit un „postulat logico-metafizic” după 
care se desfășoară toate actele gândirii. Ca atare, toate 
ideile și argumentele metafizicii derivă din el. 


hh 


„Se gândește: prin urmare cel care gândește există“: aceasta 
este concluzia argumentatiei lui Cartesius. Dar aceasta înseamnă 
a determina deja credinţa noastră în conceptul de „substanță“ 
ca fiind „adevărată a priori“: — faptul că atunci când se gândește 
trebuie să existe ceva „care gândește” este pur și simplu o 
formulare a obisnuintei noastre gramaticale de a atribui unei 
fapte un autor. Pe scurt, aici este instituit deja un postulat 
logico-metafizic — iar nu doar constatat... Pe drumul lui Cartesius 


153 Pentru această chestiune, o bună prezentare întâlnim la 
Jonathan Culler, On Deconstruction. Theory and Criticism after 
Structuralism, Cornell University Press, Ithaca, New York, 1982, 
îndeosebi pp. 87-88. 

nu se ajunge la ceva absolut cert, ci doar la un fapt al unei 
credințe foarte puternice.154 


Deși necesară vieţii, credinţa în subiect nu devine, prin 
aceasta, adevărată. Dimpotrivă, ea se dovedește a fi o 
simplă ficțiune, o plasmuire: „o credință poate reprezenta 
o condiţie vitală si, cu toate acestea, să fie falsă“155. Să 
urmărim continuarea argumentatiei lui Nietzsche. Odată 
ce obisnuinta „gramaticală“ de ordin general s-a înrădă- 
cinat în noi, uzăm de ea în cele mai diverse registre. În 
cazul lui „eu gândesc“, bunăoară, ne servim de cunoș- 
tintele anterioare, comparând starea actuală a „gândirii“ 
cu alte stări reținute în memorie. Abia prin această com- 
paratie stabilim ce este, de fapt, starea prezentă a „gän- 
dirii”. Procesul este, așadar, indirect. Din această cauză, 
„eu gândesc“ nu poate fi o „certitudine nemijlocită “1%, 
cum l-a considerat Descartes, și cu atât mai putin un 
principiu metafizic. 

Caracterul mediat al eului, secundaritatea sa în 
raport cu procesul gândirii, a cărui falsificare (sau inter- 
pretare) este el de fapt, reprezintă un puternic argument 
împotriva înțelegerii carteziene a ego-ului. Acestuia i se 
poate adăuga încă un argument, discutat deja într-un 
capitol anterior. După Nietzsche, există o pluralitate de 
euri, care nu au în comun un eu generic, substanțial și unitar. 
În această privinţă, el acceptă până la un punct plura- 
lismul monadologic leibnizian, dar fără a asuma ideea 
armoniei prestabilite. Gândirea de tip „individualist“ 
pusă aici în joc este diferită de cea leibniziană. Alain 
Renaut, care analizează diversele variante ale acestei teo- 
rii, afirmă pe bună dreptate că filozofia nietzscheană este 


154 KSA 12, 10 [158], p. 549 (VP, § 484, p. 318). 
155 KSA 11, 38 [3], p. 598 (VP, § 483, p. 318). 
156 KSA 5, p. 29 (BR, § 16, pp. 23-24). 

fundamentală pentru înțelegerea trecerii de la individua- 
lismul modern la cel contemporan!” . Nietzsche este chiar 
mai radical decât atât, introducând pluralismul în inte- 
riorul fiecărei fiintari individuale. Prin aceasta, teza cen- 
trală a individualismului primește, de fapt, o grea lovitură. 


Subiectul scindat. Excelenţa corpului 


Eul este mediat, construit, simplu moment al proce- 
sului gândirii. Mai mult, este în el însuși multiplu. Astfel, 
el nu poate fi conceput ca o simplă pluralitate de sub- 
stante, de monade ori de atomi. Nu este nimic din toate 
acestea, pentru că fiecare individual este deja multiplu. 


Dar trebuie să mergem mai departe și să declarăm un război 
fără crutare, un război la cuțite și faimoasei „necesităţi ato- 
mice“ care continuă să supraviețuiască într-atât de primejdios 
în domenii pe care nu le-ar bănui nimeni, laolaltă cu și mai 
faimoasa „necesitate metafizică” — de asemenea, este necesar 
să-i facem de petrecanie celuilalt atomism, și mai nefast, pe 
care l-a propovăduit mai cu osebire și mai îndelung creștinis- 
mul, atomismul psihic. Fie-mi îngăduit să desemnez cu acest 
nume credinţa care consideră sufletul ca pe un lucru indes- 
tructibil, etren, indivizibil, o monadä, un atomon: iată credinţa 
ce trebuie extirpată din știință! [...] lar noţiuni ca „suflet muri- 
tor“, „sufletul — ca multitudine de subiecte“, „sufletul — edi- 
ficiu colectiv al instinctelor și pasiunilor“ cer de acum înainte 
drept de cetăţenie în stiimta.® 


Nici un subiect = „atom“. Sfera unui subiect se află permanent 
în creștere sau în diminuare, centrul sistemului deplasändu-se 
permanent; în cazul în care el nu poate asimila masa asimilată, 


157 Alain Renaud, Era individului. Contribuţie la o istorie a subiecti- 
vității, traducere de Codrin Ciubotaru, Editura Institutul European, 
lași, 1998. 

158 KSA 5, pp. 26-27 (BR, 8 12, pp. 20-21). 

el se descompune. Pe de altă parte, el poate să transforme un 
subiect mai slab într-un funcţionar al său, fără să-l distrugă, 
și să formeze, până la un anumit grad, o unitate cu el. Nici o 
„Substanţă“, mai degrabă ceva care în sine tinde către o putere 
mai mare; și care numai indirect vrea să se „conserve“ (vrând 
să se autodepäseascä).!” 


Cu toate acestea, subiectul este în același timp un 
ansamblu organizat, însă unul exclusiv de natură corpo- 
rală. Pornind de la el, noi inventăm unitatea sub forma 
unei iluzorii ordini substanţiale, pe care o considerăm a 
fi originară, deci prealabilă multiplicitatii forţelor. For- 
mulând întrebări genealogice de tipul „cine este de fapt 
cel care ne pune aici întrebări?''15, Nietzsche renunță la 
a concepe ego-ul ca temei al existenței. Acum, problema 
sa este de a identifica originea voinţei care se manifestă 
în actele eului. Să amintim deocamdată că, după el, voința 
de putere trebuie înțeleasă ca o multiplicitate ireductibila 
la unitate. 


Voința îmi apare înainte de toate ca un lucru complex, care este 
o unitate doar în chip de cuvânt, ~ si tocmai in această unitate 
a cuvântului constă prejudecata populară care a înșelat vigi- 
lenta mereu neglijabilă a filozofilor. [...] În toate vrerile există 
în primul rând o multitudine de sentimente, sentimentul stării 
din care vrem să ieșim, cel al stării spre care tindem, însuși senti- 
mentul acestor „din“ și „spre“ și, în sfârșit, o senzație muscu- 
lară accesorie care, printr-un fel de obisnuintä și fără a ne pune 
în mișcare „mâinile și picioarele“, intră în joc în momentul în 
care noi „vrem Jl 


Pe lângă multitudinea de sentimente, invocată în 
fragmentul citat, voinţa conţine și o idee dominantă (care 
nu trebuie izolată și considerată ca fiind „voinţa“ 


159 KSA 12, 9 [98], pp. 391-392 (VP, § 488, p. 321). 
160 KSA 5, p. 15 (BR, § 1, p. 9). 
161 KSA 5, p. 32 (BR, § 19, pp. 25-26). 


ÎN LABIRINTUL METAFIZICH 297 


însăși), precum și o stare afectivă dominantă. Astfel, „A 
vrea înseamnă a porunci unui lucru din sine care se supune 
sau pe care îl credem supus“ Din aceste considerente, 
voinţa de putere nu este o forţă care acționează, o unitate 
care se manifestă în mod cauzal. Din contră, ea este o 
modalitate „de a denumi în chip neechivoc toate forţele 
care acţionează“ într-un anumit câmp și la un moment dat. 


Presupunând în sfârșit că s-a reușit explicarea întregii noastre 
vieţi instinctuale ca o dezvoltare internă și ramificată a unei 
forme fundamentale unice a voinţei — și anume a voinței de 
putere, potrivit tezei mele —, presupunând că toate funcțiunile 
organice s-au putut reduce la această voinţă de putere, și că 
în ea s-ar găsi și soluţia problemei procreatiet și a nutritiel — 
fiind vorba de una și aceeași problemă -, prin aceasta s-ar 
dobândi dreptul de a denumi echivoc toate forțele ce actio- 
neazä: voință de putere. Lumea văzută din interior, lumea 
definită si desemnată prin caracterul ei „inteligibil“ — aceasta 
lume ar fi tocmai „voinţa de putere“, și nimic altceva.'? 


Pluralitatea vointelor de putere, ideea hotărâtoare a 
acestei filozofii, este susținută cu argumente asemana- 
toare celor invocate în sprijinul tezei pluralitatii eului. 
După cum am arătat într-un capitol anterior, Nietzsche 
descoperă nu doar multiplicitatea numerică a vointelor, 
ci si pluralitatea din interiorul fiecăreia. Ideea pluralitätii 
vointelor este ilustrată prin distincția dintre vointele 
puternice și cele slabe. Altfel spus, vointele de putere 
sunt fie afirmative, fie negative, miza analizei constând 
în configurarea tipologiei lor. Aceasta este posibilă numai 
prin recunoașterea, în fiecare caz în parte, a ierarhiei 
vointelor care se înfruntă într-un loc și la un anumit 
moment. Însă această ierarhie este în funcție de preva- 
lenta, în interiorul fiecărei voințe de putere, a forţelor 


162 KSA 5, p. 55 (BR, § 36, p. 48). 

active sau a celor reactive. In cazul de fatä, avem de-a face 
cu pluralitatea interioară vointelor omenești, deci cu 
multiplicitatea fiecärui eu. Aceastä pluralitate se referä, 
de fapt, la natura corporalä a omului. Complexitatea 
eului este, pentru Nietzsche, însăși complexitatea corpu- 
lui omenesc. Corpul este metafora cea mai elocventă a 
pluralității. În el, multiplul este manifest. Ideea surprinsă 
aici reprezintă una din criticile cele mai severe la adresa 
filozofiei anterioare. Căci în istoria metafizicii corpul a 
fost permanent devalorizat, considerat secund, sau chiar 
indezirabil, exact din cauza pluralismului său, căruia 
filozofii i-au căutat diverse substitute și remedii. 


Fenomenul corpului reprezintă fenomenul mai bogat, mai clar, 
mai inteligibil: a-l situa la început din punct de vedere metodic 
fără a decide în privința semnificației sale ultime.!© 


De-a lungul firului conducător pe care-l reprezintă corpul, sc 
prezintă o multiplicitate extraordinară; din punct de vedere 
metodologic este permis să intrebuintäm fenomenul mai bogat, 
care poate fi studiat mai bine, ca fir conducător pentru intele- 
gerea fenomenului mai särac.! 


Dar corpul este deopotrivă un spațiu al unității, 
văzută ca simplă organizare a multiplului. Identitatea și 
unitatea eului, a voinţei și a celorlalte ipostaze ale subiec- 
tului sunt construite după modelul corpului, singurul tip 
adecvat de organizare. Originea acestor două idei rămâne 
însă ascunsă. Ele sunt rezultatul unei enorme falsificări, 
al unei înșelăciuni de proporţii. Conform terminologiei 
nietzscheene, ele sunt simple interpretări. Corpul este 
modelul oricărei ordini grație structurii sale desăvârșite, 
motiv pentru care trebuie luat ca „fir conducător” 


16 KSA 12, 5 [56], pp. 205-206 (VP, § 489, p. 321). 
164 KSA 12, 2 [91], p. 106 (VP, § 518, p. 335). 

Corpul omenesc este o structură mult mai perfectă decât un 
sistem de idei și sentimente, ba chiar superioară unei opere 
de artă — !® 


În treacăt fie spus, Nietzsche explică voința de putere 
și corpul uzänd de câteva analogii. Ele se aseamănă pro- 
toplasmei, pluralitatii forțelor chimice sau, mai general 
spus, mulțimii fiinţelor aflate permanent în luptă unele 
cu altele. În locul subiectului unic, identic cu sine, avem 
de fapt o „aristocrație a celulelor“: 


Poate că ipoteza unui subiect unic nu este necesară; poate că 
este la fel de legitim să presupunem o multitudine de subiecți 
a căror combinare și confruntare stă la baza gândirii și a con- 
științei noastre în general. Un fel de aristocrație a „celulelor“, 
pe care se întemeiază faptul de a stăpâni? Cu siguranţă, o 
aristocrație de pares care sunt obișnuiți să guverneze împreună 
si cunosc arta de a porunci? 166 


Cu aceste precizări, devine evident din ce motive ego 
cogito este, pentru Nietzsche, o simplä falsificare, o inter- 
pretare a procesului corporal, care este de fapt inconstient 
si automat. El nu rezultă prin activitatea unui asa-zis 
„Subiect“ În cazul său, devine inutilă întrebarea „cine 
interpretează?” Eul nu este substratul neschimbätor al 
pluralității corporale a instinctelor, nevoilor, afectelor 
sentimentelor, adică a vointelor de putere, ci este chiaı 
„o pluralitate de forte personale din care ba una, ba alte 
trece în prim-plan în calitate de ego“1%. Din acest motiv 
subiectul „nu este ceva dat, ci o plăsmuire asociată, ur 
artificiu de fundal”!®. 


165 KSA 11, 25 [408], p. 119. 

166 KSA 11, 40 [42], p. 650 (VP, § 490, pp. 321-322). 
167 KSA 9, 6 [70], p. 211. 

168 KSA 12, 7 [60], p. 315 (VP, 8 481, p. 317). 

Din nevoia de a înțelege lumea, eul o simplifică și o 
schematizează, folosindu-se în acest scop de puterea lim- 
bajului. Mulțimea instinctelor, a impulsurilor, a afectelor 
este astfel sintetizată, adusă la un numitor comun, la o 
unitate semioticä!®. Eul este o entitate construită, adică 
o interpretare. Ideile noastre sunt, și ele, momente ale 
procesului interpretativ al instinctelor, și nu rezultate ale 
activității eului conștient. Subiectul este „mai curând 
spectator decât autor al acestui proces“17. Jar gândirea 
nu este originară, ci derivată, secundă, minoră și lipsită 
de strălucire. 

Termen privilegiat al metafizicii moderne, conștiința 
devine, la Nietzsche, componenta cea mai superficială a 
ființei umane. Supusă analizei genealogice, ea se dove- 
deste a nu fi ceea ce ea crede că este!7!, adică identică siesi 
în toate împrejurările, perfect transparentă, manifestă. 
Dimpotrivă, este derivată, apărând abia odată cu lim- 
bajul, „sub presiunea nevoii de comunicare“, fiind ast- 
fel atașată unui scop utilitarist. Constiinta nu tine de 
existența individuală, ci mai degrabă de ceea ce este 
comun oamenilor. Acțiunile și gândurile cele mai personale 
devin comune de îndată ce le proiectăm în registrul con- 
științei. Ea este o simplă falsificare, căci dizolvă indivi- 
dualul în general!7?. Rezultând din nevoia de comunicare, 


169 A se vedea si Johann Figl, op. cit., p. 122. Asupra raportului 
dintre limbaj si interpretare, cf. Günter Abel, Nietzsche. Die Dynamik 
der Willen zur Macht und die ewige Wiederkehr, ed. cit., pp. 142 sq.; 
„Interpretationsgedanke und Wiederkunftslehre”, op. cit., pp. 88 sq., 
care compară teza caracterului interpretativ al utilizării limbajului 
cu teza lui Quine privitoare la aspectul indeterminat al traducerii. 

170 KSA 11, 38 [1], p. 59. 

171 Paul Ricoeur, Despre interpretare. Eseu asupra lui Freud, ed. cit., 
p. 36. 

172 KSA 3, pp. 590-593 (SV, 8 354, pp. 227-230). 

care nu se rezumă la interacțiunea lingvistică dintre 
oameni, ci și la raporturile cu lumea exterioară, conștiința 
este dependentă de exterior. 


...Ea este doar un mijloc al capacității de a comunica: ea s-a 
dezvoltat în cursul comunicării și în raport cu interese de 
comunicare... „Comunicare“ al cărei înţeles include aici atât 
influenţele lumii exterioare, cât și reacţiile noastre necesare la 
ele; de asemenea, și acțiunile noastre spre exterior. Ea nu este 
conducerea, ci un organ al conducerii 19 


În același timp, conștiința este profund reactivă, fiind o 
expresie a reacției forțelor supuse fata de cele dominante 
(și active). Este un simplu accident al imaginaţiei, „o stare 
a lumii noastre spirituale și sufletești“17. Nu este creatoare 
de valori, ci este imitativä, o palidă repetiţie a valorilor deja 
impuse, pe care și le reprezintă după puterile și în felul ei. 


„Constiinta” — cât de superficiale sunt reprezentarea repre- 
zentată, voința reprezentată, sentimentul reprezentat.. „175 


Constiinta nu este primă, ci ultimă. În spatele ei se află 
evaluările instinctului, interpretările ce aparțin vieții 
(voinţei de putere)'76. Ea este un moment al procesului 
interpretativ al instinctelor. Constiintei îi este retrasă 
astfel nu doar supremaţia asumată în filozofia modernă, 
ci şi puritatea, presupusa ei separație fata de corpora- 
litate. Sfera ei este extinsä, din ea fäcänd parte acum Si 
elementele inconstiente, pe care gändirea filozoficä 
anterioarä le-a expulzat din sfera sensului, aruncändu-le 
la periferia fiintei umane!’7”. 


173 KSA 13, 11 [145], p. 68 (VP, $ 524, pp. 339-340). 

174 KSA 3, p. 598 (SV, 8 357, p. 235). 

175 KSA 11, 26 [49], p. 161 (VP, § 476, p. 312). 

176 KSA 5, p. 17 (BR, § 3, p. 11). 

177 A se vedea si Paul Ricceur, Despre interpretare. Eseu asupra lui 
Freud, ed. cit., p. 45. 

Toate motivele noastre conștiente sunt fenomene de suprafaţă: 
în spatele lor se află lupta nevoilor și a stărilor noastre, lupta 
pentru dominatie.'78 


...Gändirea conștientă, în cea mai mare parte a ei, trebuie să fie 
considerată deocamdată ca una din activitățile instinctive...17 


Eu afirm caracterul fenomenal chiar al lumii interioare: tot ceea 
ce ne devine conștient a fost în prealabil prelucrat, simplificat, 
interpretat...180 


...Tot ceea ce devine conștient este un fenomen final, un 
rezultat — și nu produce nimic; orice succesiune în conștiință 
are un caracter complet automat —.18! 


„Filozoful cu o mie de ochi“ 


După cum se observă, toate ipostazele subiectului 
aruncate în luptă de metafizica modernă sunt chestionate 
în manieră radicală. Devine evident că, pentru Nietzsche, 
eul este un „subiect sfărâmat“ și, totodată, un punct de 
vedere, o forţă interpretativă!2. În filozofia secolului XX, 
critica subiectului a reprezentat o miză extrem de impor- 
tantă, genealogia nietzscheană găsindu-și numeroase 
continuări. De pildă, asumarea finitudinii și a istoricitätii 
subiectului, transformarea acestuia dintr-un eu cert într-un 
eu posibil, dator să-și câștige un mod de a fi, constituie 
importante teme ale fenomenologiei heideggeriene, 


178 KSA 12, 1 [20], p. 15. 

179 KSA 5, p. 17 (BR, § 3, p. 11). 

180 KSA 13, 11 [113], p. 53 (VP, § 477, p. 312). 

181 KSA 13, 14 [152], p. 335 (VP, § 478, p. 314). 

182 Luc Ferry, Homo aestheticus. Inventarea gustului in epoca demo- 
cratică, traducere de Cristina si Costin Popescu, Editura Meridiane, 
București, 1997, p. 216. În mod asemănător discută această pro- 
blemä si Paul Ricoeur, Soi-méme comme un autre, ed. cit., pp. 22-27. 

cäteva urmäri ale lor putänd fi descoperite, intr-un 
registru mai slab, la existentialistii francezi. Un alt aspect 
a dat naștere unei veritabile mode filozofice, care pune 
accentul pe critica reprezentării si a reflexivitätii 
(Heidegger, Foucault, Derrida etc.). Chestionarea deciziei 
lui Descartes, definitorie pentru întreaga modernitate, 
prin care cogito-ul a fost instaurat ca temei al existenţei, 
a condus, de pildă, la descoperirea nebuniei ca altul exilat 
al raţiunii (Foucault), dar și ca altul imanent deciziei de 
instaurare a raţiunii (Derrida). S-a vorbit, apoi, despre 
sfârșitul (sau „moartea”) omului, prilej cu care a fost 
enunțată sarcina de a face filozofia antiumanistă, non-di- 
alectică (Foucault), „inumană“ (Lyotard). Dacă ego cogito 
nu mai poate fi acceptat ca frază primă, ci își află locul 
doar în inläntuirea mai multor fraze, atunci probei îndo- 
ielii universale nu îi mai rezistă eul, ci limbajul și timpul, 
adică totalitatea frazelor posibile într-o limbă și ope- 
ratorul lor temporal, succesiunea (Lyotard)!%5. Eul mai 
este înţeles, apoi, ca dorinţă, sciziune și tensiune (Lacan), 
in acelasi registru cu conceperea sa drept pluralitate de 
forte, pe care am intälnit-o chiar la Nietzsche. Nu in 
ultimul ränd, s-a spus cä eul este rezultatul unui dialog, 
care nu mai tine insä de rationalitatea tehnicä, domi- 
natoare si violentă, ci de cea practică (Gadamer)'**. 


183 Jean-Francois Lyotard, Le differend, Les Editions de Minuit, 
Paris, 1983, pp- 11, 93-94. 

184 Hans-Georg Gadamer, „Vom Ideal der praktischen Vernunft”, 
in: Lob der Theorie. Reden und Aufsätze, Suhrkamp Verlag, Frankfurt 
am Main, 1983, pp. 67-76 („Despre idealul filosofiei practice”, in: 
Elogiul teoriei. Mostenirea Europei, traducere de Octavian Nicolae, 
Editura Polirom, Iasi, 1999, pp. 56-61). Pentru o altä versiune a 
textului, cf. „Probleme der praktischen Vernunft”, in: Gesammelte 
Werke, Band 2, J.C.B. Mohr (Paul Siebeck), Tübingen, 1993, 
pp- 317-329. 

La Nietzsche, destructia subiectului este conditia pen- 
tru a vesti un nou mod de a fi, altfel spus un nou sine. 
Cäci odatä cu ea nihilismul omului modern este complet 
lăsat in urmă, acestuia trebuind să-i urmeze figura stranie 
a supraomului, anunţată cu aer profetic. Dar ce presu- 
pune, mai exact, această veste? 


Sensul pământului este Supraomul. O, dacă voi v-aţi încorda 
voința: sens al pământului să fie Supraomul! [...] Rämäneti cre- 
dincioși pământului și nu mai dati crezare celor ce vorbesc 
despre speranţe suprapământești!155 


În fragmentul citat, pământul simbolizează imanenta 
lumii. lar supraomul trebuie înţeles ca subiect multiplu, 
finit, supus temporalitätii, fiind gândit, ca o consecinţă 
a finitudinii sale, după modelul exemplar al jocului. Astfel, 
aflăm înainte de toate că definitorie îi este „naivitatea“, 
inocenta, lipsa oricărei intentii!®. Critica intentionalitätii, 
aici, echivalează cu respingerea intelesului modern al 
conștiinței. Da-ul spus vieții, încuviințarea a tot ce există, 
inclusiv a datelor îndoielnice și străine, reprezintă modul 
de a fi al acestui „eu“, identificabil cu „supraomul”, dar 
totodată, în mitologia asumată de Nietzsche, cu figurile 
lui Dionysos și Zarathustra: „Acest spirit ce incuviinteaza 
mai mult decât oricare altul contrazice cu fiecare cuvânt 
al său; în el toate opozitiile se contopesc într-o unitate 
nouä.”! Toate lucrurile sunt în el!®*. Le acceptă pe toate, 


185 KSA 4, pp. 14-15 (Z, pp. 68-69). 

186 KSA 6, pp. 337-339 (EH, pp. 54-55). Cu privire la critica moralei 
intentiilor, a se vedea KSA 5, p. 51 (BR, § 32, pp. 43-44): „Valoarea 
decisivă a unei acțiuni rezidă tocmai în ceea ce are ea 
neintenționat“; „intenţia este doar un semn si un simptom care 
necesită mai întâi o interpretare.“ 

187 KSA 6, p. 343 (EH, p. 58). 

188 KSA 4, p. 18 (Z, p. 72). 

afirmându-le liber, inocent. Pluralismul imanent eului 
devine, după cum vedem, premisa tuturor experiențelor. 
Căci poate experimenta toate idealurile trecute și pre- 
zente doar acela care își cucerește, în fiecare clipă, „marea 
sănătate — una pe care nu o ai doar, ci o și cucerești fără 
încetare, și trebuie s-o cucerești, pentru că o și părăsești 
mereu, și trebuie s-o părăsești “15. Or, permanenta recâș- 
tigare a propriului sine este rodul experienţelor pe care 
supraomul le îndreaptă în primul rând asupra sa, depă- 
sind în fiecare clipă propriile determinatii, cele in care 
fiecare dintre noi tinde să încremenească. Transcenderea 
lor are loc prin proiectarea altora noi, în imensul joc al 
devenirii!%. Supraomul deci se dovedește a fi condus de 
un neîntrerupt hybris, pe care-l îndreaptă cu precădere 
chiar asupra sa!!. Exercitiul genealogic — căci despre el 
este vorba în toate experimentele nietzscheene - nu este 
o metodă neutră și abstractă. Dimpotrivă, el constituie 
principala preocupare a supraomului, comportamentul 
său curent, în temeiul căruia interpretarea se orientează 
asupra interpretului însuși, descoperindu-i scindarea, 
fărâmițarea adânc înscrisă în ființa sa’. „Marea sănătate“, 
un alt nume al „da-ului dionisiac“, se cucerește prin 
experimentarea tuturor maladiilor din istoria omenirii, 
în fond unica posibilitate de a trece dincolo de ele. Căci 


18 KSA 6, p. 337 (EH, p. 54). A se vedea și Didier Raymond, „Sante 
et maladie chez Nietzsche“, in: Didier Raymond (ed.), N ietzsche ou 
la grande santé, Editions L'Harmattan, Paris, 1999, p. 143. 

190 Analizând acest motiv, Jaspers susține că filozofia lui Nietzsche 
reprezintă o „metafizică a devenirii“. Cf. op. cit., p. 317. 

191 Gianni Vattimo, Dincolo de subiect, ed. cit., pp. 41-47. După 
Vattimo, supraomul este omul „care a abandonat certitudinile 
metafizicii fără nostalgii reactive, capabil să aprecieze multipli- 
citatea aparentelor ca atare“ 

192 Michel Foucault, „Nietzsche, Freud, Marx“, in: op. cit., p. 83. 


306 DANSUL MÄSTILOR 


doar astfel, prin critică genealogică si incuviintare liberă, 
este posibilă abandonarea falsului ideal („platonic”) al 
trecutului. Aceasta este condiția depășirii nihilismului 
istoriei europene. Nu în ultimul rând, doar astfel este 
posibilă eliberarea voinţei!%, care în sfârșit recâștigă o pri- 
vire liberă asupra devenirii, intelegänd-o așa cum este ea 
și cum a fost de fapt întotdeauna, adică inocentă. 


193 KSA 5, p. 336 (GM, II, 8 24, p. 376). 


Concluzie 


CUM SE FILOZOFEAZÄ IN LABIRINT 


Analiza precedentä, care a urmärit critica disciplinelor 
din care era alcătuită metafizica in secolul al XIX-lea, ne-a 
adus în faţa unei observaţii care, privită în lumina între- 
gului demers al cărții de față, nu mai este deloc surprin- 
zătoare. Anume, a devenit evident faptul că Nietzsche 
chestionează metafizica sprijinindu-se pe o complexă 
„filozofie a interpretării“. Ea nu este însă dependentă de 
temele și de limbajul metafizicii clasice. Dimpotrivă, 
interpretarea este acel „ceva“ prin intermediul căruia se 
dizolvă instanţele metafizicii, dar totodată acel „ceva“ în 
care ele, odată dizolvate, se transformă. Nu în ultimul 
rând, ea este acel „ceva“ din care aceste instanţe au izvo- 
rât, este procesul aflat la originea lor. La fel se întâmplă 
cu toate celelalte fenomene analizate. „Filozofia interpre- 
tării“ nu este o teorie pe care se întemeiază critica genea- 
logică, ci este mai curând critica însăși, cu rezultatul ei 
cu tot. Destructia pozitivitätilor metafizice, dizolvarea lor 
într-un proces interpretativ, nu este pur și simplu pos- 
tulată, ci trebuie probată în fiecare caz în parte. Ea este, 
astfel, doar numele generic dat unei mulțimi de experi- 
mente radicale. Făcându-le, descoperi că fiecare fenomen 
cultural, social, religios, moral și, deopotrivă, fiecare 
instanță a metafizicii este o färämä din marele joc al 
interpretărilor, din dansul măștilor ce poate fi văzut pe 
scenele plurale ale lumii. Căci tocmai dansul măștilor — 

apariția și dispariția lor neîncetată, impunerea și devoa- 
larea lor, pe scurt parada lor fără început și fără sfârșit — 
descrie ceea ce se petrece în lumea aceasta, unica reală, 
dar în același timp multiplă. Tot ceea ce există este eva- 
nescent precum clipa, participând la devenirea neobosită 
a lucrurilor. 

Așa cum am arătat, devenirea este tematizată prin 
câteva concepte elementare, pe care Nietzsche le-a ales 
mai mult sau mai puţin inspirat. În fapt, am putea spune 
că descrierea alcătuirii și a devenirii lumii, realizată prin 
termenii de forţă și voință de putere, este una imediată, 
aflată oarecum sub semnul întâmplării, mai exact spus 
în relație de dependenţă cu stadiul filozofiei și al știin- 
telor din secolul al XIX-lea. Ea este rodul câtorva lecturi 
și al unor observaţii de primă instanţă, pe care filozoful 
le transpune într-un limbaj tehnic, dar fără pretenţia de 
a surprinde cu ajutorul lor esenţa însăși a realității. Ea 
este, ca să spunem astfel, o descriere a lumii în termeni 
ontici, neelaborati. Este o perspectivă subiectivă lipsită 
de pretenţia obiectivitatii, de care Nietzsche uzeazä pur 
si simplu in viata sa cotidiană. Dar, dincolo de caracterul 
ei nereflectat, descrierea respectivă pregătește o explici- 
tare mult mai adâncă a lumii, una menită să dea seama 
nu doar de compoziția, ci chiar de sensul ei. Cea din 
urmă sarcină, singura cu adevărat importantă, este împli- 
nită prin ceea ce am numit „filozofia interpretării“. Mai 
precis, sensul ca atare al lumii este surprins în mod adec- 
vat — fiind astfel ridicat la o înțelegere ontologică — prin 
aducerea în prim-plan a fenomenului interpretării. El 
devine, în fapt, operatorul ontologic al acestui demers, 
acela care descrie atât modul de a fi al omului, cât și sen- 
sul tuturor lucrurilor diferite de el. Pentru a exprima 
ideea în termeni care nu-i aparțin autorului, am. putea 
spune că descrierea lumii ca joc al forțelor și al vointelor 

de putere este o simplă explicaţie ontică, în vreme ce 
explicitarea sensului lumii și al omului prin operatorul 
universal numit interpretare reprezintă miza ontologică 
a gândirii lui Nietzsche. 

Termenul de interpretare este perfect indeterminat. 
Căci el este pus la lucru, cu bună știință, ca un concept 
care se aplică și dincolo de faptele umane, tinzând să se 
refere la fiecare lucru in parte și, deopotrivă, la întregul 
existenţei, așa cum o făceau toate conceptele elementare 
ale filozofiilor anterioare, numite de obicei și principii. 
În acest sens, interpretarea este un principiu filozofic. În 
baza pretentiei sale de universalitate, s-a spus că proiec- 
tul nietzschean reprezintă prima hermeneutică universală. 

Ideea de mai sus, care schematizează o amplă analiză 
a cărţii de fata, trezește desigur stupoarea celor care, din 
obisnuintä, uzeazä de acest termen doar în sensul lui 
curent. Oare interpretarea — se poate întreba oricine - nu 
ar trebui să desemneze exclusiv un act omenesc, la fel ca 
acțiunea, cunoașterea, credinţa și toate celelalte? Cum e 
posibil să lärgim sfera acestui concept, făcând în așa fel 
încât el să se refere și la lucrurile diferite de om? Radi- 
calitatea ideii nietzscheene este, în acest punct, dificil de 
asumat în toate datele ei. ba urmează totuși, într-o 
manieră perfect logică, radicalitatea cu care este definită 
voinţa de putere. Căci extensiunea maximală a concep- 
tului de interpretare se datorează extensiunii maxime a 
conceptului de voință de putere. Dacă acesta din urmă 
se referă deopotrivă la om și la ceea ce depășește ome- 
nescul - inclusiv la sfera anorganică —, este de înțeles că, 
în virtutea relației amintite, la fel stau lucurile și cu 
noțiunea de interpretare. Desigur că, pentru Nietzsche, 
interpretarea trebuie să fie în primul rând o faptă umană, 
iar aceasta în două sensuri. Ea este, mai întâi, activitatea 
omenească de creație a mästilor (a iluziilor, a aparentelor), 

adică obiectivarea omului — a vointelor de putere 
omenești — în diversele opere ale sale. Altfel spus, ea este 
lumea care ia naștere în fiecare voinţă de putere. 
Totodată, însă, interpretarea este și procedeul prin care 
luăm cunoștință de acțiunile vointelor de putere, eva- 
luându-le (adică interpretându-le). Până aici, ideea este 
ușor de înţeles, putând fi acceptată integral. Dificultatea, 
însă, apare odată ce observăm că pentru Nietzsche inter- 
pretarea, în ambele înţelesuri de mai sus, se regăsește și 
în celelalte sfere ale existenței. Căci fiecare cuantum al 
forțelor, și nu doar omul, este un punct în care se naște 
o lume și, totodată, unul în care se dezvoltă un raport 
interpretativ cu vecinătatea. Cu alte cuvinte, vointele de 
putere neomenești dispun, de fapt, de aceeași rază de 
acţiune ca și cele omenești. 

La prima vedere, dificultatea pare a avea o rezolvare 
simplă. Fără a sta mult pe gânduri, unii comentatori s-au 
grăbit să susțină că Nietzsche transferă modul de a fi al 
omului și al sferei organice asupra lumii anorganice. Din 
punctul de vedere al evoluției ideii, poate că lucrurile 
stau într-adevăr astfel. Doar că răspunsul dat nu rezolvă 
problema pusă. Căci nu este important cum anume a 
ajuns autorul, în decursul vieţii sale, la o idee sau alta. 
Ceea ce trebuie înțeles, cu precădere în cazul lui Nietzsche, 
este cum anume gândul său principal funcţionează în 
registrul ontologic, singurul care dă seama de miza unei 
filozofii. Or, din acest punct de vedere, scrierile sale oferă 
o uriașă surpriză. A crede că avem de-a face cu o simplă 
translație, dinspre modul de a fi al omului către ființa 
lumii anorganice, reprezintă, de fapt, o eroare. Să explicăm 
de ce. Interpretarea, spuneam, este un concept pur ope- 
rativ. Ea nu descrie lucrurile, ci sensul acestora, compor- 
tamentul lor, felul lor de a fi. Însă ea îndeplinește această 
funcţie fără a uniformiza lumea. Cu alte cuvinte, deși 

modul de a fi al fiecărei fiintäri este surprins sintetic prin 
termenul de interpretare, aceasta nu înseamnă că dife- 
renta dintre modurile de a fi ale pietrei, ale copacului și 
ale omului, deci ale celor trei sfere ale realului, este astfel 
redusă la zero, fiind anulată printr-o generalizare pripită. 
Paradoxal, deși unul și același concept este pus să denu- 
mească fiinţa (indeterminată) a lucrurilor din toate sferele 
existenţei, el descrie diferit aceste moduri de a fi. Așa 
cum fragmentele autorului ne-au dovedit, diferența lor, 
prăpastia căscată între ele, depinde tocmai de jocul celor 
două înţelesuri ale interpretării, deja amintite mai sus. 
În lumea omului și în sfera organică, avem de-a face cu 
interpretări perspectiviste. Doar că în cazul omului ele 
sunt, în plus, valorizante si evaluante, adică dependente 
de valorile introduse de el în lucruri. Dimpotrivă, inter- 
pretările din sfera anorganică nu sunt nici valorizante, 
nici pe deplin perspectiviste, deși în ele „se ascund ger- 
menii caracterului perspectival” 

În esenţă, aici este în joc problema „adevărului și a 
minciunii“ Interpretările (iluziile, aparențele, măștile) 
sunt, desigur, „minciuni“, dar numai atunci când. se pre- 
zintă drept „adevăruri“ Dacă se arată ca simple iluzii, 
așa cum sunt de fapt, ele expun însuși adevărul lor. Afir- 
mând aspectul aparent al lumii, deci caracterul ei inter- 
pretativ, recunoaștem „minciuna“ ei, iar astfel „spunem 
adevărul” despre ea. Dimpotrivă, dacă luăm iluziile 
drept adevăruri, considerându-le a fi „realitatea“ însăși, 
mintim de fapt îndoit. Atunci când sunt conștiente de ele 
însele, iluziile își afirmă în chip ludic propriul mod de a 
fi — aceasta este experiența afirmativă nietzscheană, iden- 
tificată cu o experienţă estetică. După cum vedem, „min- 
ciuna” este de fapt generalizată, dar tocmai de aceea 
devine inocentă. Simplificând, putem spune că piatra 
minte mai puţin decât copacul, iar acesta mai puţin decât 

omul. Minciuna devine explozivä abia acolo unde apar 
valorile, care sunt nu doar cele mai importante mijloace 
ale dominatiei, asa cum a rezultat pe parcursul lucrärii, 
ci și minciunile prin excelenţă ale omului, iluziile lui 
supreme. Cu ajutorul lor, așadar, apare înșelătoria de 
proporții ce caracterizează sfera umană. 

Așa cum am arătat, facultatea care, în om, minte cu 
privire la obiectele ei este rațiunea însăși. Dar cine dinlă- 
untrul omului nu minte?, ne-am putea întreba. Sau, mai 
bine spus, cine nu minte decât întâmplător, din cauza 
modificării propriului mod de a fi? Răspunsul pe care 
l-am descoperit este surprinzător de simplu: instinctele, 
simțurile, afectele, sentimentele, corporalitatea în genere 
nu mint în chip voit, ci doar printr-o defectiune de 
parcurs, printr-o mutație survenită la nivelul lor. Ele își 
afirmă deschis neîmplinirea, scindarea dionisiacă. Dato- 
rită lor, măștile, pluralitatea, diferențele sunt recunoscute 
ca atare. Desigur, modul lor de a fi, „adevărul“ lor, este 
doar o nouă mască, însă una care acordă credit tuturor 
măștilor, lăsându-le să se arate așa cum sunt ele. Or, 
acestea sunt tocmai elementele care, în întreaga istorie a 
metafizicii, au fost excluse, fiind permanent aduse sub 
controlul rece al rațiunii. lată din ce motiv este pusă in 
joc destructia genealogică a „pozitivitätilor” proliferate 
de metafizica anterioară și, cu precădere, destructia 
ipostazelor în care supremația rațiunii a fost evidentă si 
de-a dreptul exemplară. Scotänd la iveală elementele 
obscure din om, Nietzsche descoperă că acesta este și el 
o fărâmă din procesul interpretativ al lumii, unul care 
depășește atât sfera umanului, cât și pe cea organică. În 
același timp, el mai descoperă că valorile, idealurile, 
proiectele, pe scurt măștile create de ființa umană, se 
înrădăcinează în solul corporalitätii sale, în „pământul“ 
din om. Cel din urmă însă numește tocmai finitudinea, 

pe care omul o poartă în el tot timpul, de la naștere până 
la moarte. Astfel sunt puse în lumină rădăcinile omului, 
firele care îl leagă de lumea anterioară lui, pe care o 
deţine în interiorul său și pe care încearcă în zadar s-o 
uite, ascunzând-o chiar fata de sine însuși. În realitate, 
el nu poate trece niciodată dincolo de ea. Punând în evi- 
dentä încrengătura elementelor pre-umane din om, ară- 
tând apoi că ele alcătuiesc o structură de adâncime a 
ființei umane, Nietzsche propune epocii sale un gând pe 
cât de inedit, pe atât de exploziv. Anume, el arată că la 
originea tuturor idealurilor, a scopurilor și a valorilor 
înalte (simple măști, iluzii sau aparente) se află datele 
întru totul minore ale corpului, ale naturii din om. De la 
religie și politică la cultură și metafizică, toate rezultă din 
solul factice al omului, care nu este altceva decât un 
rezumat al „textului naturii“ și, totodată, o urmare a lui. 
Întreaga sa libertate, proiectată în lume prin idealurile 
amintite, este decisiv impregnată de corporalitatea sa. 
Aparent, nu există o prăpastie de netrecut între corp, pe 
de o parte, valori și idealuri, pe de alta. A nu vedea uniu- 
nea lor, acordând privilegiu părții înalte din om - aceasta 
a fost eroarea filozofiei anterioare. Distincția lor a fost 
permanent gândită ca ruptură abstractă, corpul fiind 
constant subevaluat, pus la index și golit de sens, pe când 
partea înaltă, echivalată adesea cu rațiunea, a fost din 
contră supraevaluată. Nietzsche mizează pe buna lor 
împletire. Deși derivă din solul corporal (al forțelor și al 
vointelor de putere), valorile sunt expresia libertății omu- 
lui, afirmarea preaplinului său, a putintei din el. Mai 
mult, așa cum am văzut, valorile se întorc asupra elemen- 
tului din care izvorăsc, modificându-l. Această originară 
unitate dintre corp și valoare, dintre ceea ce îi este omului 
dat și ceea ce poate singur să facă, este descrisă cu aju- 
torul fenomenului interpretării. Căci tocmai interpretarea 

stränge cumva laolaltä cele douä structuri elementare ale 
fiintei umane, surprinzänd perfect specificul fiecäreia, 
dar totodatä indicänd, atät cät ii stä filozofiei in putere, 
subtila lor unitate. Cu acest operator ontologic, Nietzsche 
se ridică la înălțimea unui gând filozofic autentic, intuit 
de toți marii filozofi și exprimat, cu mijloace mai mult 
sau mai puţin adecvate, de fiecare dintre ei. Neobișnuitul 
acestui concept nu mai pare a fi o simplă exagerare, un 
moft filozofic. leșind cu acest operator în afara sferei 
omului, Nietzsche spune de fapt ceva important chiar 
despre om. 

Strădania principală a gândirii, pare a ne spune auto- 
rul, trebuie să fie aceea de a nu-și maltrata „obiectul“, de 
a nu fixa în determinatii pietrificate „lucrul“ pe care îl 
gândește. Dimpotrivă, sarcina ei este de a-l elibera, de a-l 
descoperi și de a-l pune în lumină, lăsându-l însă în con- 
tinuare indeterminat, imponderabil, plutind într-o zonă 
a indecisului. Dar privindu-l într-un asemenea mod, ea 
îi permite să se arate exact așa cum este el, doar provi- 
zoriu decis printr-o mască sau alta. Această activitate, 
eliberatoare prin excelenţă, este tocmai atitudinea funda- 
mentală a filozofului, exprimată fără rest prin conceptul 
de interpretare. La suprafaţa ei se derulează, de fapt, 
toate experiențele sale. Interpretarea este un concept pur 
operativ, depotentat și depozitivat, un operator filozofic 
fluid care exprimă atât felul de a fi al lumii și al omului, 
cât și labirintul gândirii lui Nietzsche. În marginea aces- 
tui termen nu aflăm o doctrină sau un sistem, și nici măcar 
răspunsul la vreo problemă formulată pedant. La capătul 
întâlnirii cu Nietzsche rămâne doar actul ca atare al filo- 
zofării, și nimic mai mult. 


Abstract 


THE DANCE OF THE MASKS. NIETZSCHE 
AND THE PHILOSOPHY OF INTERPRETATION 


The present book focuses on the texts that Nietzsche 
wrote in later life. It starts from the observation that 
Nietzsche’s terminology cannot be conceived as a con- 
ceptual system, or as a network of primary notions which 
once defined and put into a relationship one with the 
other would provide a definitive clarification to his 
philosophy. The notions he uses function more as an 
indirect, allusive, or metaphoric indication of the radical 
experiences of the author. With their help, he fights his 
way into many critical battles. Although it remains 
eminently fluid and unhardened, his language becomes 
more specialized in time, gaining a certain precision. 
From this point of view, his later works are a better and 
surer reference point, than what he wrote in his youth. 
In the first philosophical texts, that is, The B irth of Tragedy 
(1872), Philosophy in the Tragic Age of the Greeks (1873), and 
On Truth and Lies in a Nonmoral Sense (1873), there can be 
no question of a unified and univocal terminology that 
might constitute a landmark for rigorous research on 
Nietzsche’s thinking. They show us a philosopher who 
is still being shaped, as he has not completely freed him- 
self from Schopenhauer’s influences yet. We see a 
philosopher who is still searching for his way. In contrast, 
in his later works, there is a much stronger conceptual 
coherence. The terminology that the author prefers in the 

second period of his creation, which starts with the 
volume Human, All-Too-Human (1878), and of course in 
the third (and last) period, which starts with the book 
Beyond Good and Evil (1886), includes terms from his early 
texts, which are now integrated in a more precise and 
systematic way. At this stage, they make up a conceptual 
armour which gains in rigor without however losing any 
of its extraordinary suggestive force. Nietzsche’s late 
aphorisms are very important; many of them were pub- 
lished posthumously and were in fact his work notes 
which would have given birth to future books. Often 
these fragments have made easier our understanding of 
the conceptual side of Nietzsche’s philosophy, much 
more than the texts that were ready to be printed, in 
which the concepts and ideas are worked out and have 
gained literary form. 

The first chapter of the present book focuses on 
Nietzsche’s basic concepts, that is, those that appear 
frequently in the writings of the philosopher: force, the 
willto power, value, evaluation, power, and domination. 
The novelty that the idea of force brings to philosophy 
consists in the nonsubstantialist and relational character 
of forces. We cannot imagine a permanent force identical 
to itself and closed in on itself. Furthermore, every force 
displays a certain quantity, which is dependent on its 
relationship with the neighbouring forces, on its dif- 
ference from them. And its quantity determines its quality. 
From a qualitative point of view, forces are active or 
reactive. This elementary typology tells us, in fact, that 
there is a hierarchy of forces: some of them command, 
others submit or react to the others. According to 
Nietzsche, every object (natural thing, concept, idea, etc.) 
is created through the universal play of forces. Thus we 
could imagine the world as being made out of numerous 
forces that intersect each other accidentally. Their inter- 

sections are a sort of force center, and each center generates 
a perspective of the whole. A force center has a relative 
stability, it being born from one force’s domination over 
the others. The dominant force unifies, synthesizes the 
differences, giving the other forces sense and order. This 
principle of synthesis is the will to power, a real “center 
of command” of the forces. Thus the second important 
concept of Nietzsche’s philosophy enters the game. The 
will to power, he insists, must be understood pluralis- 
tically. In other words, there are in fact many wills to 
power, not just one alone, as Schopenhauer thought. 
Moreover, every will to power is plural within itself; it is 
nothing else but a simple way of “naming unequivocally 
all the forces that act”. Our analysis goes on by bringing 
into discussion the typology of the wills to power (affir- 
mative or negative), and of the idea of their presence in 
every area of existence: inorganic, organic, and human. 
In man’s world, Nietzsche thought, the quantitative 
direction of nature is overturned by the emergence of 
values, ideals, and aims, which definitively contribute to 
domination. Power rises or falls depending on these 
masks, created by man, with which he identifies himself 
and in whose name he acts in the world. 

If the will to power is the fundamental notion in 
Nietzsche’s thinking, a fact that is accepted by the 
majority of his critics, it is not the primary engine of this 
philosophy, because it does not describe what these wills 
to power actually do. Their behaviour is better expressed 
by the concept of interpretation. The connection between 
the will to power and interpretation is dealt with at length 
in the second chapter of this book. From a fragment that 
was published posthumously, we find out that “all the 
wills to power interpret” (alle Willen zur Macht legen aus, 
interpretieren), and this is due to the fact that they 
perceive, know, act, etc. Or, in another place: “The will 

to power interprets [...] it defines, determines levels, 
differences of power”: “This ‘will to power’ expresses 
itself through interpretation.” Interpretation means 
domination, organization, the adjustment of something 
in view of its usefulness to a dominant will to power, but 
also the creation of values, their infiltration into things, 
and not least the imposition of the belief that values are 
universal, because through them, dominion becomes 
effective. At the same time, as we find out from the 
aphorisms, in every will to power there is a battle or a 
play of interpretations. In Nietzsche’s writings, interpre- 
tation appears like a purely operative and fluid concept, 
a somewhat imponderable philosophical operator, which 
expresses the way of the world and of human beings, as 
well as the labyrinth of the author’s thinking. It proves 
to be the strategic concept of his philosophy, one that not 
only sets thinking free from the metaphysical idols of 
“positivism”, but also leads to the expression of a general 
attitude, namely the universal play of the masks. Through 
this we can perfectly see the fundamental attitude of his 
thinking: it is critical and dissolutive, and manifests itself 
in the form of a genealogy of culture and philosophy, of 
religion and morals. With its help, values and ideals are 
investigated, proven to be illusions or appearances, that 
is to say, simple masks. This sort of genealogy, discussed 
in the third chapter of this book, shows what I have 
called, in a synthetic image, the dance of the masks. 
Furthermore, this analysis focuses on the way in 
which the genealogical strategy, through questioning the 
phenomena mentioned above, identifies and talks about 
the nihilism of European history. It seeks to identify the 
nihilist structures of this history, to find their origins and, 
last but not least, to think about the possibility of over- 
coming nihilism. Amongst the nihilist structures that 
Nietzsche had in mind, the one he considered to be at 

the root of all the others, and thus of the European man’s 
way of life, is metaphysics itself, understood as Platonism, 
otherwise explained as a separation between “the real 
world” (of values and ideals) and the “apparent world“ 
(of sensitive things). In this context, Nietzsche’s destruc- 
tion of this metaphysical scheme becomes a decisive one. 
Its role is to show through which confusion of meaning, 
that is to say through which deception, reason set itself 
up as the absolute master of sense, assuming all of its 
properties: self-consciousness, logical clarity, value, 
morality, as well as happiness. After the genealogical 
destruction, senses and instincts, feelings and affections 
are rehabilitated, these being all the elements in man 
which the “Platonic” metaphysics expelled from the 
sphere of sense because of its preference for reason. The 
fourth chapter of this book speaks about these aspects. 
Nietzsche’s criticism of metaphysics discusses many 
different aspects of Platonism. To systematize them, we 
preferred to start with the formal concept of metaphysics, 
as it was defined in pre-Kantian philosophy. In other 
words, we studied different levels of metaphysical gene- 
alogy: critiques of ontology, of rational (or natural) 
theology, of rational cosmology, and rational psychology 
(of pneumatology or, in a modern word, egology). The 
part dedicated to this extensive critique (chapter five) 
implicitly addresses the higher stakes which the themat- 
ization and the destruction of metaphysics can have. In 
this analysis, we make clear the way in which the critique 
of metaphysics has, as its starting point, and at the sarne 
time, as an impulse and a logical conclusion, what we 
have named the philosophy of interpretation. 

The notion of interpretation is used by Nietzsche in 
a very unusual manner. This is because it is set to work 
like a concept that refers not only to human actions, but 
also to each and every thing and, at the same time, to the 

whole of reality, as did all the basic concepts of the 
preceding philosophies, usually called principles. Thus 
interpretation is a philosophical principle, an observation 
already made by authors such as Karl Jaspers, Hans-Georg 
Gadamer, Müller-Lauter, Jean Granier, Johann Figl, 
Gianni Vattimo, and others, some of whom claimed that 
Nietzsche’s project is really a hermeneutical ontology. 
The radical nature of this project is difficult to assume. 
Certainly interpretation is for Nietzsche a human action, 
and therefore has two senses. First of all it represents 
man’s activity of creating masks (illusions, appearances), 
that is to say, his activity of objectifying himself in his 
various works (the human will to power). In other 
words, it is the world that is born in every will to power. 
At the same time, however, interpretation is also the 
procedure through which we find out about the actions 
of the will to power and evaluate them (i.e., interpret 
them). Up to this point, the idea is easy to understand, 
and can be wholly accepted. The difficulty, though, arises 
once we realize that for Nietzsche, interpretation, in both 
of the above explained senses, can be found in the other 
spheres of existence. Each quantum of force, and not only 
man, is a point in which a world is born and, at the same 
time, one which develops an interpretative relation with 
its neighbourhood. In other words, the non-human wills 
to power have the same type of action as the human 
ones. Although one and the same concept defines the 
(undetermined) being of things in all spheres of reality, 
it describes every sphere of reality in a particular manner. 
Their difference depends on the play between the two 
already mentioned senses of interpretation. In the human 
and organic sphere, we are dealing with perspectival 
interpretations. In man’s case, they depend on the values 
put into things by man. In contrast, the interpretations 
in the inorganic sphere neither confer value, nor are 

completely perspectivist, although in “them are hidden 
the seeds of the perspectival character” The difference 
among the interpretations (illusions, appearances, 
masks) in each sphere of reality is found in the way in 
which they are presented. If they show themselves as 
being simple illusions, as they are in fact, they show the 
truth of their reality. To the contrary, they are a complete 
lie when they pretend to be truth. Values are not only the 
most important tools of domination, but also the lies 
characteristic of man, his supreme illusions. Drawing 
closer to the inorganic is drawing closer to the truth. This 
is why instincts and affections, feelings and senses, the 
body, that is to say the “earthly” elements of man, are 
considered by Nietzsche to be perfectly innocent. Pointing 
to an underworld of pre-human elements in man, show- 
ing thereafter that these elements make up a structure of 
depth in the human being, Nietzsche suggests to his 
contemporaries an idea which is as novel as it is 
explosive. He shows that at the origin of all ideals, goals, 
and high values are the minor data of the body, of the 
“earth” of man. They are the roots of man, his “ties”, the 
strings that bond him to the world that came before him, 
which he holds inside of him and which he tries to forget 
in vain, hiding it even from himself. In this way, Nietzsche 
discovers the finitude of man, beyond which one can 
never pass, but which one always tries to change through 
one’s values. This original unity between body and 
value, between what is given to man and what he can 
do alone is described with the help of the phenomenon 
of interpretation. With this ontological operator, Nietzsche 
rises up to the level of authentic philosophical thought, 
and succeeds in saying something important about man. 

Filozoful, scrie Nietzsche, trebuie sä fie un bun dansator. | 

în jocul lumii, el se bucură ca un copil de căderea vec! 
măşti, dar si de apariţia altora noi, înțelegând senin că | 
sunt la fel de iluzorii. Gândirea lui Nietzsche izvorăşte | 
hrănește constant din seva unei atitudini fundamentale. [nai 
rile şi retragerile, intensitätile existenţiale, bătăliile cu s 
însuşi si cu lumea sunt expresiile dispozitiei critic: 
autorului, adânc înscrisă în fiinţa sa. În numele ei, mora! 
cultura, religia şi filozofia sunt constrânse să-și arate adevăr: 

